Split (1)

train · 28k rows

id stringlengths 36 36	title stringlengths 8 2.31k	content stringlengths 4 21.7k	datetime stringdate 1478-01-28 12:00:00+0700 2025-05-08 14:01:23+0700	domain stringclasses 9 values	url stringlengths 31 236
c36389de-6798-40b1-912c-7960f71f6abb	ព្រះមហាក្សត្រ និងសម្ដេចម៉ែ ព្រះរាជទានទ្រព្យ ចំនួន១លានដុល្លារ ជូនរាជរដ្ឋាភិបាលដើម្បីទិញវ៉ាក់សាំងប្រឆាំងជំងឺកូវីដ-១៩ (Video inside)	ព្រះករុណា ព្រះបាទសម្ដេច ព្រះបរមនាថ នរោត្តម សីហមុនី ព្រះមហាក្សត្រនៃកម្ពុជា និងសម្តេចព្រះមហាក្សត្រី នរោត្តម មុនិនាថ សីហនុ ព្រះវររាជមាតាជាតិខ្មែរ ក្នុងសេរីភាព សេចក្តីថ្លៃថ្នូរ និងសុភមង្គល ជាទីគោរពសក្ការៈដ៏ខ្ពង់ខ្ពស់បំផុត ព្រះអង្គទាំងទ្វេសព្វព្រះរាជហឫទ័យ ប្រោសព្រះរាជទាន វិភាគទានដ៏វិសេសវិសាលនូវព្រះរាជទ្រព្យផ្ទាល់ដ៏ឧត្តុង្គឧត្តមចំនួន ១លានដុល្លារ ជូនរាជរដ្ឋាភិបាលដើម្បីទិញវ៉ាក់សាំងប្រឆាំងជំងឺកូវីដ-១៩។ ព្រះរាជទ្រព្យដ៏ឧត្តុង្គឧត្តមរបស់ព្រះមហាក្សត្រខ្មែរ និងសម្ដេចម៉ែ បានប្រគល់ជូនរាជរដ្ឋាភិបាល តាមរយៈលោកសាស្ដ្រាចារ្យវេជ្ជបណ្ឌិត ម៉ម ប៊ុនហេង រដ្ឋមន្ដ្រីក្រសួងសុខាភិបាល នៅព្រឹកថ្ងៃទី១០ ខែធ្នូ ឆ្នាំ២០២០នេះ។ គួរជម្រាបថា ព្រះអង្គទាំងទ្វេសព្វព្រះរាជហឫទ័យប្រោស ព្រះរាជទានវិភាគទានដ៏វិសេសវិសាលនូវព្រះរាជទ្រព្យផ្ទាល់របស់ព្រះអង្គ ធ្វើឡើងបន្ទាប់ពីសម្តេចតេជោ ហ៊ុន សែន ប្រកាសពីការត្រៀមថវិកាទិញវ៉ាក់សាំងកូវីដ-១៩ មកចាក់ជូនប្រជាពលរដ្ឋដោយឥតគិតថ្លៃ ស្របពេលដែលជំងឺកូវីដ១៩ បានឆ្លងចូលដល់សហគមន៍កម្ពុជា។ សូមបញ្ជាក់ថា សម្តេចតេជោ ហ៊ុន សែន នៅល្ងាចថ្ងៃទី០៧ ខែធ្នូ ឆ្នាំ២០២០ បានប្រកាសពីការត្រៀមបម្រុងថវិកា សម្រាប់ទិញវ៉ាក់សាំងយកមកចាក់ ជូនប្រជាជនដោយឥតគិតថ្លៃ ជាជំហានដំបូងចំនួន ១លានដូស ដើម្បីចាក់ជូនប្រជាពលរដ្ឋប្រមាណ ៥០ម៉ឺននាក់៕	2020-12-10T21:26:00+07:00	freshnewsasia.com	https://m.freshnewsasia.com/index.php/en/localnews/179608-2020-12-10-07-26-06.html
94f0a0fc-223d-4dc0-9974-8e0689cc8158	អភិបាលរដ្ឋ Pennsylvania របស់អាមេរិក «ឆ្លងជំងឺកូវីដ-១៩» និងណែនាំឲ្យគ្រប់គ្នាពាក់ម៉ាស ពេលចេញក្រៅផ្ទះ (Video inside)	អភិបាលរដ្ឋភែនស៊ីលវេនៀ (Pennsylvania) នៃសហរដ្ឋអាមេរិក លោក ថម វូហ្វ (Tom Wolf) បានប្រកាសឲ្យដឹងថា លោកបានធ្វើតេស្ត «វិជ្ជមាន» ចំពោះជំងឺ COVID-19។ នេះបើតាមការចេញផ្សាយ ដោយសារព័ត៌មានចិនស៊ីនហួរ នៅរសៀលថ្ងៃព្រហស្បតិ៍ ទី១០ ខែធ្នូ ឆ្នាំ២០២០។ លោក Wolf បានបង្ហោះសារនៅលើគណនីបណ្ដាញសង្គម Twitter របស់លោកថា ។ លោក Wolf បានសង្កត់ធ្ងន់លើការធ្វើតេស្តវិជ្ជមានរបស់លោកថា ។ គួរបញ្ជាក់ថា បើតាមទិន្នន័យពីសកលវិទ្យាល័យ Johns Hopkins រហូតមកទល់ពេលនេះ សហរដ្ឋអាមេរិក បានកត់ត្រានូវករណីឆ្លង COVID-19 សរុបនៅទូទាំងប្រទេសច្រើនជាង ១៥លានករណី ក្នុងនោះមានមនុស្សច្រើនជាង ២៩០,០០០នាក់បានស្លាប់ និងមនុស្សច្រើនជាង ៩លាននាក់ទៀតបានជាសះស្បើយ៕	2020-12-10T21:10:00+07:00	freshnewsasia.com	https://m.freshnewsasia.com/index.php/en/internationalnews/179607-2020-12-10-07-10-55.html
38329504-0cb6-491c-8b0f-d0d1103c345b	ព្រះមហាក្សត្រនិងសម្តេចម៉ែព្រះរាជទានព្រះរាជ ទ្រព្យ១លានដុល្លារដល់រាជរដ្ឋាភិបាលទិញវ៉ាក់សាំងប្រឆាំងជំងឺកូវីត-១៩	ភ្នំពេញ ៖ព្រះករុណា ព្រះបាទសម្ដេចព្រះបរមនាថ នរោត្តម សីហមុនី ព្រះមហាក្សត្រ កម្ពុជា និង សម្តេចព្រះមហាក្សត្រី នរោត្តម មុនិនាថសីហនុ ព្រះវររាជមាតាជាតិខ្មែរ សព្វព្រះរាជហទ័យប្រោសព្រះរាជទានព្រះរាជទ្រព្យ១អង្គចំនួន៥០ម៉ឺនដុល្លារ សរុបទាំងអស់១លានដុល្លារជូនរាជរដ្ឋាភិបាលកម្ពុជា សម្រាប់ចូលរួមចំណែកទិញវ៉ាក់សាំងប្រឆាំងជំងឺកូវីត-១៩នៅព្រឹកថ្ងៃទី១០ ខែធ្នូ២០២០នេះ ។ ព្រះរាជទ្រព្យរបស់ព្រះអង្គទាំងទ្វេផ្តល់ជូនតាមរយៈ លោកវេជ្ជបណ្ឌិត ម៉ម ប៊ុនហេង រដ្ឋមន្ត្រីក្រសួងសុខាភិបាល។ សូមបញ្ជាក់ថា សប្បុរសជនបានចូលរួមបរិច្ចាគទិញវ៉ាក់សាំងកូវីដ១៩ បានជិត៤០លានដុល្លារហើយ ក្រោយសម្តេចតេជោ ហ៊ុន សែន នាយករដ្ឋមន្រ្តីប្រកាសទិញវ៉ាក់សាំងកូវីដ១៩ មកការពារសុខភាពប្រជាពលរដ្ឋ៕	2020-12-10T20:56:00+07:00	dap-news.com	https://dap-news.com/national/2020/12/10/104471/
44c36037-93a7-47ab-a5aa-eadc206019fa	មន្ត្រីជំនាញបន្តសំណាកអ្នកពាក់ព័ន្ធក្នុងព្រឹត្តិការណ៍ «សហគមន៍ ២៨ វិច្ឆិកា» ជាច្រើនរយនាក់ នៅខេត្តបន្ទាយមានជ័យ ធ្វើតេស្តលើកទី៣ រកជំងឺកូវីដ-១៩	លោកវេជ្ជបណ្ឌិត ឡេ ច័ន្ទសង្វាត ប្រធានមន្ទីរសុខាភិបាលខេត្តបន្ទាយមាជ័យ បានបញ្ជាក់ប្រាប់ភ្នាក់ងារព័ត៌មាន Fresh News ប្រចាំខេត្តបន្ទាយមានជ័យ ឱ្យដឹងនៅនៅថ្ងៃទី១០ ខែធ្នូ ឆ្នាំ២០២០នេះ ក្រុមការងារឆ្លើយតបបន្ទាន់ RRT នៃមន្ទីរសុខាភិបាលខេត្ត បានបន្តយកចំណាកអ្នកជាប់ពាក់ព័ន្ធក្នុងព្រឹត្តិការណ៍ ជាច្រើនរយនាក់ ដើម្បីធ្វើតេស្តលើកទី០៣ ស្វែងរកជំងឺកូវីដ-១៩។ លោកវេជ្ជបណ្ឌិត ឡេ ច័ន្ទសង្វាត បានបញ្ជាក់យ៉ាងដូច្នេះថា៖ ។ លោកវេជ្ជបណ្ឌិត ឡេ ច័ន្ទសង្វាត បានបន្តថា សកម្មភាពនេះធ្វើឡើងក្រោមការដឹកនាំសម្របសម្រួល ពីលោក អ៊ុ រាត្រី អភិបាលខេត្ត នៅសាលប្រជុំសាលាបាលខេត្តបន្ទាយមានជ័យ គ្រូពេទ្យ និងមន្ត្រីជំនាញក្រុម RRT នៃមន្ទីរសុខាភិបាលខេត្តបន្ទាយមានជ័យ សុំធ្វើតែអ្នកទាំងឡាយណាដែលបានប៉ះពាល់ផ្ទាល់តែប៉ុណ្ណោះ។ ក្នុងនោះអ្នកពាក់ព័ន្ធដែលប៉ះផ្ទាល់ និងប្រយោលក៏មកសុំធ្វើសំណាកវិភាគជាមួយក្រុមការងារ RRT ដែរ។ បើតាមការអះអាងរបស់លោក អ៊ុ រាត្រី បានឱ្យដឹងថា ការយកសំណាកមន្ត្រី ប្រធានមន្ទីរ និងពាក់ព័ន្ធសង្ស័យបានប៉ះពាល់ និងប្រយោលជាមួយលោកឧត្តមអគ្គានុរក្ស ថ្នាក់លេខ១ ឆែម សាវុធ កាលពីថ្ងៃទី១២ ខែវិច្ឆិកាឆ្នាំ ២០២០ កន្លងមក នៅក្នុងពន្ធនាដ្ឋានពន្ធនាគារខេត្តបន្ទាយមានជ័យ ២៨ វិច្ឆិកា ចំនួន២៩៣នាក់ ទៅធ្វើតេស្តរកជំងឺកូវីដ-១៩ នេះ នៅថ្ងៃទី២៩ ខែវិច្ឆិកា ឆ្នាំ២០២០ ជាលើកទី១ និងលើកទី២ ជាលទ្ធផលឃើញថាអវិជ្ជមានទាំងអស់។ លោកអភិបាលខេត្តក៏បានសូមអំពាវនាវដល់ប្រជាពលរដ្ឋទាំងអស់ អនុវត្តឱ្យបានម៉តចត់តាមវិធានការរបស់ក្រសួងសុខាភិបាល ក្នុង ការថែរក្សាអនាម័យលាងសំអាតដៃឱ្យបានស្អាតជាប្រចាំដោយសាប៊ូ ឬអាល់កុល ពាក់ម៉ាសឱ្យបានត្រឹមត្រូវគ្រប់ពេលវេលា នៅពេលធ្វើដំណើរចេញទៅក្រៅផ្ទះទីសាធារណៈត្រូវរក្សាគម្លាតសុវត្ថិភាពសង្គម៕	2020-12-10T20:38:00+07:00	freshnewsasia.com	https://m.freshnewsasia.com/index.php/en/localnews/179602-2020-12-10-06-38-01.html
290643fe-b5d9-437c-96ea-1279a248ea25	សមត្ថកិច្ចបិទសណ្ឋាគារ «ចម្ប៉ា ពេជ្រ» នៅស្រុកស្នួល ខេត្តក្រចេះ ដោយភ្ញៀវម្នាក់ មកពីភ្នំពេញ មានជំងឺកូវីដ១៩	ភ្នំពេញ ៖ សមត្ថកិច្ចបានចុះបិទសណ្ឋាគារ «ចម្ប៉ា ពេជ្រ» ស្ថិតនៅទីរួមស្រុកស្នួល ខេត្តក្រចេះ (ជិត សាលាស្រុកស្នួល) ជាបណ្តោះអាសន្ន នៅរសៀលថ្ងៃទី៩ ខែធ្នូ ឆ្នាំ២០២០ ដោយសារឈ្មោះ អិត កុម៉ាល ភេទប្រុស អាយុ៣៥ឆ្នាំ ស្នាក់នៅសង្កាត់បឹងកេងកង៣ ខណ្ឌបឹងកេងកង រាជធានីភ្នំពេញ ដែលត្រូវបានក្រសួងសុខាភិបាល បញ្ជាក់ពីវិជ្ជមានកូវីដនោះ បានទៅស្នាក់នៅមួយយប់កាលពីថ្ងៃទី១ ខែធ្នូ។ នេះបើតាមហ្វេសប៊ុកលោក ខៀវ កាញារីទ្ធ រដ្ឋមន្រ្តីក្រសួងព័ត៌មាននៅថ្ងៃ១០ធ្នូ។ សម្រាប់ក្រុមគ្រួសារ និងបុគ្គលិកសណ្ឋាគារមួយនេះចំនួន ៦២នាក់ ត្រូវបានឲ្យស្នាក់នៅខាងក្នុង និងយក សំណាកទៅធ្វើតេស្ត។ នេះបើតាមការបញ្ជាក់របស់លោក សាម ណាល់ អភិបាលស្រុកស្នួល ខេត្តក្រចេះ ។ សូមបញ្ជាក់ថា គិតត្រឹមព្រឹកថ្ងៃ១០ ធ្នូមានអ្នកឆ្លងកូវីដសរុប ៣៥៦ នាក់ អ្នកឆ្លងក្នុងសហគមន៍ ៣៩ នាក់ និងអ្នកជាសះស្បើយ៣០៧ នាក់ ។ ក្នុងនោះរកឃើញករណីវិជ្ជមានថ្មី ២នាក់ទៀត ជាករណីសហគមន៍ ១នាក់នៅខណ្ឌទួលគោក និងករណីធ្វើដំណើរពីបរទេស១នាក់ ៕	2020-12-10T17:47:00+07:00	dap-news.com	https://dap-news.com/national/2020/12/10/104381/
1634314f-ebd8-4eb8-9bb8-76fd77c459bd	កូរ៉េខាងត្បូង បង្កើនចំនួនមន្ទីរពេទ្យកុងតឺន័រ ដើម្បីឆ្លើយតបកំណើន នៃអ្នកជំងឺកូវីដ-១៩ (Video inside)	អាជ្ញាធរកូរ៉េខាងត្បូងនៅថ្ងៃព្រហស្បតិ៍នេះ បានពន្លឿនការសាងសង់មន្ទីរពេទ្យកុងតឺន័រ ដើម្បីជួយសម្រួលបន្ទុកខ្លះនៃមន្ទីរពេទ្យតូច-ធំនានា ព្រោះតែរលកទី ៣ នៃការឆ្លងរាតត្បាត COVID-19 ហាក់ដូចជាមានសន្ទុះរឹតតែខ្លាំងឡើងៗ ដោយអាត្រាឆ្លងប្រចាំថ្ងៃ ត្រូវបានឃើញច្រើនជាង ៦០០ករណី ជាច្រើនថ្ងៃមកហើយ។ នេះបើតាមការចេញផ្សាយ ដោយសារព័ត៌មាន CNA នៅព្រឹកថ្ងៃព្រហស្បតិ៍ ទី១០ ខែធ្នូ ឆ្នាំ២០២០។ អស់រយៈពេលប៉ុន្មានសប្ដាហ៍ចុងក្រោយ ចំនួនអ្នកឆ្លង COVID-19 មានរហូតដល់លើស ៦០០នាក់។ ជាក់ស្ដែងកាលពីថ្ងៃពុធម្សិលមិញ អ្នកឆ្លងប្រចាំថ្ងៃ ៦៨៦នាក់ត្រូវបានគេរាយការណ៍ ដែលនេះគឺជាអាត្រាឆ្លងខ្ពស់បំផុតលើកទី ២ ចាប់តាំងពីកូរ៉េខាងត្បូង រកឃើញករណីឆ្លង COVID-19 ដំបូងនៅក្នុងប្រទេស កាលពីខែមករា ដើមឆ្នាំ២០២០។ ប្រឈមមុខនឹងការកើនឡើងនៃករណីឆ្លងនេះ និងបារម្ភពីបញ្ហាខ្វះខាតគ្រែអ្នកជំងឺ អាជ្ញាធរទីក្រុងសេអ៊ូល បានសម្រេចចិត្តសង់មន្ទីរពេទ្យកុងតឺន័រ បណ្ដោះអាសន្នសម្រាប់អ្នកជំងឺ COVID-19 នៅទីតាំងចំនួន ១៥០កន្លែង។ ការសង់មន្ទីរពេទ្យបែបនេះ គឺជាលើកដំបូងបំផុតគិតចាប់តាំងពី ជំងឺដ៏កាចសាហាវនេះផ្ទុះឡើង ដំបូងក្នុងប្រទេស។ គួរបញ្ជាក់ថា នៅថ្ងៃព្រហស្បតិ៍នេះ អាជ្ញាធរសុខាភិបាលកូរ៉េខាងត្បូង បានប្រកាសពីការរកឃើញ COVID-19 ចំនួន ៦៨២ករណីថ្មី ធ្វើឱ្យចំនួនអ្នកឆ្លងសរុបកើនដល់ ៤០,០៩៨នាក់ ក្នុងនោះស្លាប់ ៥៦៤នាក់ និងជាសះស្បើយឡើងវិញ ៣០,៦៣៧នាក់៕	2020-12-10T17:40:00+07:00	freshnewsasia.com	https://m.freshnewsasia.com/index.php/en/internationalnews/179533-2020-12-10-03-40-05.html
5710697d-207b-4429-a88b-63aaeef5a042	BREAKING: អ្នកជំងឺកូវីដ-១៩ជាង ៣,២០០នាក់ស្លាប់ នៅសហរដ្ឋអាមេរិក និងជាង២២ម៉ឺននាក់ទៀតឆ្លង ក្នុងពេលតែ២៤ម៉ោង! (Video inside)	ករណីឆ្លង និងស្លាប់ប្រចាំថ្ងៃដោយសារ COVID-19 ទូទាំងសហរដ្ឋអាមេរិក បានឈានដល់កម្រិតអាក្រក់បំផុត ថ្មីមួយទៀតហើយ ដោយក្នុងរយៈពេល ២៤ម៉ោងកន្លងទៅនេះ មនុស្សសរុប ២២៥,៤៤១នាក់ទៀតបានឆ្លងជំងឺដ៏កាចសាហាវនេះ ខណៈអ្នកជំងឺរហូតដល់ ៣,២៤៣នាក់ទៀតឯណោះបានស្លាប់ នៅក្នុងរយៈពេលដូចគ្នា។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃព្រហស្បតិ៍ ទី១០ ខែធ្នូ ឆ្នាំ២០២០។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ជាង ១៥,៨២០,០៤២ករណី ក្នុងនោះអ្នកស្លាប់សរុបមាន ២៩៦,៦៩៨នាក់ និងជាសះស្បើយឡើងវិញចំនួនជាង ៩,២២៦,៤១១នាក់។ ចំពោះមុខអាកាសធាតុចុះត្រជាក់ខ្លាំង និងបុណ្យណូអែល ខិតជិតមកដល់ ក្រុមអ្នកជំនាញបានរំពឹងទុកជាមុនថា អ្នកឆ្លង និងស្លាប់ដោយសារជំងឺរាតត្បាតសកលនេះ នឹងកើនឡើងខ្លាំងបន្ថែមទៀត។ ចំពោះមុខការស្បថចូលកាន់តំណែង ជាប្រធានាធិបតីថ្មីរបស់អាមេរិក ដែលនៅសល់តែជាង ១ខែទៀតប៉ុណ្ណោះ លោក ចូ បៃដិន បានលើកឡើងថា ។ ដោយឡែកអាជ្ញាធរសុខាភិបាលអាមេរិក ត្រូវបានគេជឿជាក់ថា នឹងអនុញ្ញាតឲ្យប្រើប្រាស់វ៉ាក់សាំង COVID-19 សម្រាប់ករណីបន្ទាន់ នៅក្នុងពេលឆាប់ៗ (អំឡុងថ្ងៃទី១០-១៧ ខែធ្នូនេះ)៕	2020-12-10T17:22:00+07:00	freshnewsasia.com	https://m.freshnewsasia.com/index.php/en/internationalnews/179530-2020-12-10-03-22-00.html
6693db7c-5a21-4248-bc6a-b6109c6f21a3	សម្ដេច ស ខេង និងក្រុមគ្រួសារ ធ្វើតេស្តរកវីរុសកូវីដ-១៩ លើកទី២ លទ្ធផលអវិជ្ជមាន ទាំងអស់	ខុទ្ទកាល័យ សម្ដេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ បានឲ្យដឹងថា តាមការបញ្ជាក់របស់ក្រសួងសុខាភិបាល សម្ដេច ស ខេង ក្រុមគ្រួសារ កងការពារ ព្រមទាំងមន្ត្រីសំខាន់ៗ ដែលបានធ្វើ តេស្តជំងឺកូវីដ-១៩ លើកទី២ គឺទទួល បានលទ្ធផលល្អប្រសើ រដោយអវិជ្ជមានទាំងអស់។ យោងតាមគេហទំព័រ ហ្វេសប៊ុករបស់ សម្ដេចក្រឡាហោម ស ខេង នៅថ្ងៃទី១០ ខែធ្នូ ឆ្នាំ២០២០ បានបញ្ជាក់ថា «នៅពេលនេះ សម្ដេច នៅតែធ្វើចត្តាឡីស័ក និងអនុវត្តតាមការណែនាំរបស់ក្រសួងសុខាភិបាលជាបន្តទៀត» សម្ដេច ក៏បានអំពាវនាវដល់ជនរួមជាតិ ថ្នាក់ដឹកនាំមន្ត្រីរាជការស៊ីវិល នគរបាលជាតិ នៃក្រសួងមហាផ្ទៃ ត្រូវបន្តអនុវត្តតាមការណែនាំ របស់ក្រសួងសុខាភិបាល ឲ្យបានខ្ជាប់ខ្ជួន ៕	2020-12-10T16:45:00+07:00	dap-news.com	https://dap-news.com/national/2020/12/10/104344/
7c42c09e-84d4-4bc8-96af-e8fbf47c9030	អាជ្ញាធរថៃ ឃាត់ព្រះសង្ឃខ្មែរចំនួន៤អង្គ ឆ្លងដែនខុសច្បាប់	អាជ្ញាធរថៃ បានឃាត់ព្រះសង្ឃខ្មែរ ចំនួន៤អង្គ និមន្ដឆ្លងដែនដោយខុសច្បាប់ តាមច្រកស្រងាំ ខេត្តឧត្តរមានជ័យ ហើយចូលទៅក្នុងខេត្តស៊ីសាកេត រួចហើយនិមន្តទៅកាន់ខេត្តអ៊ូប៊ុន រ៉ាតថានី ។ បើតាមសារព័ត៌មានថៃ បានផ្សាយ កាលពីថ្ងៃទី៩ ខែធ្នូ ឆ្នាំ២០២០ថា ការឃាត់ព្រះសង្ឃខ្មែរទាំង៤អង្គនេះ បានធ្វើឡើង ខណៈព្រះសង្ឃទាំងនេះកំពុងគង់ នៅលើចិញ្ចើមថ្នល់ ខាងមុខវត្ត បានពោធិមូល ស្ថិតក្នុងឃុំខាំណាំសែប ស្រុកវ៉ារិន សាំរ៉ាប ខេត្តអ៊ូប៊ុន រ៉ាតថានី ប្រទេសថៃ។បន្ទាប់មក ក្រុមតម្រួតថៃ បាននិមន្ដព្រះសង្ឃទាំង៤អង្គនេះទៅកាន់ស្ថានីយតម្រួត ដើម្បីត្រួតពិនិត្យ និងសាកសួរតាមនីតិវិធី។ ប្រភពព័ត៌មានដែល បានបន្ដថា ព្រះសង្ឃទាំង៤អង្គនេះ មានព្រះនាម រ៉ុង ព្រះជន្ម៣៥វស្សា,ព្រះនាម ធី ព្រះជន្ម២៩វស្សា, ព្រះនាម ហុង ព្រះជន្ម ២១ វស្សា និង ព្រះនាម ឡត ព្រះជន្ម ២១ វស្សា។ ព្រះសង្ឃទាំង៤អង្គនេះ មិនមានលិខិតឆ្លងដែនត្រឹមត្រូវនោះទេ ប៉ុន្ដែព្រះអង្គមានតែឆាយា សម្រាប់ស្គាល់ថា ជាព្រះសង្ឃរបស់ប្រទេសកម្ពុជាតែប៉ុណ្ណោះ។ ដោយឡែកព្រះសង្ឃទាំង៤អង្គនេះ បានថេរដីកាថា ដោយសារបច្ចុប្បន្ន នៅក្នុងប្រទេសកម្ពុជា មានជំងឺកូវីដ-១៩ ផ្ទុះឡើង ទើបព្រះអង្គនាំគ្នាឆ្លងដែនចូលទៅក្នុងប្រទេសថៃ ដោយចេញពីខេត្តឧត្តរមានជ័យ ឆ្លងចូលទៅខេត្តស៊ីសាកេត ហើយបន្ដនិមន្ដតាមរថយន្ដក្រុង ឆ្ពោះទៅកាន់ខេត្តអ៊ូប៊ុន រ៉ាតថានី ដោយត្រៀមបន្តដំណើរទៅកាន់ខេត្តមុខដាហាន តែត្រូវកម្លាំងតម្រួតថៃឃាត់តែម្តង។ បច្ចុប្បន្នសមត្ថកិច្ចថៃ កំពុងបន្តអនុវត្ដតាមនីតិវិធីរបស់ប្រទេសគេ៕	2020-12-10T15:40:01+07:00	kbnnews.com	https://kbn.news/archives/194651
d54c56d5-7981-4f73-bc2d-ba251d90b45b	ព្រះមហាក្សត្រ និងសម្តេចម៉ែ ប្រោសព្រះរាជទានព្រះរាជទ្រព្យ ១ព្រះអង្គ ចំនួន៥០០.០០០$ សរុប១លានដុល្លារ ជូនរាជរដ្ឋាភិបាលកម្ពុជា សម្រាប់ចូលរួមចំណែកទិញវ៉ាក់សាំងប្រឆាំងជំងឺកូវីដ-១៩	ភ្នំពេញ៖ នៅវេលាព្រឹកថ្ងៃទី ១០ ខែធ្នូ ២០២០នេះ ដើម្បីចូលរួមចំណែកជាមួយរាជរដ្ឋាភិបាល កម្ពុជា ក្នុងការទិញវ៉ាក់សាំង ប្រឆាំងជំងឺកូវីដ-១៩ ព្រះករុណាជាអម្ចាស់ជីវិតលើត្បូង ព្រះចៅក្រុងកម្ពុជាធិបតី បានប្រោសប្រទានព្រះរាជទ្រព្យចំនួន៥០០.០០០$(ហាសិបម៉ឺនដុល្លារ ) និង សម្តេចព្រះមហាក្សត្រី ព្រះវររាជមាតាជាតិខ្មែរ បានសព្វព្រះរាជហឫទ័យប្រោសប្រទានព្រះរាជទ្រព្យចំនួន ៥០០.០០០$ (ហាសិបម៉ឺនដុល្លារ) ហើយព្រះរាជទ្រព្យរបស់ព្រះអង្គទាំងទ្វេផ្តល់ជូនតាមរយៈឯកឧត្តមវេជ្ជបណ្ឌិត ម៉ម ប៊ុនហេង រដ្ឋមន្ត្រីក្រសួងសុខាភិបាល និងជាប្រធានគណៈកម្មការប្រយុទ្ធប្រឆាំងជំងឺកូវីដ-១៩។ បើតាមការផ្សាយព័ត៌មានរបស់ផេកហ្វេសប៊ុកព្រះបរមរាជវាំងនៅថ្ងៃទី 10 ធ្នូនេះថា ព្រះករុណាជាអម្ចាស់ជីវិតលើត្បូង ព្រះបាទសម្តេចព្រះបរមនាថ នរោត្តម សីហមុនី ព្រះមហាក្សត្រ នៃព្រះរាជាណាចក្រកម្ពុជា និងសម្តេចព្រះមហាក្សត្រី នរោត្តម មុនិនាថ សីហនុ ព្រះវររាជមាតាជាតិខ្មែរ ក្នុងសេរីភាព សេចក្តីថ្លៃថ្នូរ និងសុភមង្គល ជាទីគោរពសក្ការៈដ៏ខ្ពង់ខ្ពស់បំផុត ក្រោមព្រះរាជតម្រិះដង្ហែតាមព្រះរាជសកម្មភាពដ៏ឧត្តុង្គឧត្តម នៃព្រះករុណា ព្រះវររាជបិតាសុខាភិបាលជាតិ ព្រះបរមរតនកោដ្ឋ ជាទីគោរពសក្ការៈដ៏ខ្ពង់ខ្ពស់បំផុត និងព្រះរាជហឫទ័យ ទុកដាក់ខ្ពស់ចំពោះបញ្ហាប្រឈមនៃជំងឺកូវីដ១៩ នៅក្នុងព្រះរាជាណាចក្រកម្ពុជា ព្រះអង្គទាំងទ្វេសព្វព្រះរាជហឫទ័យប្រោសព្រះរាជទានវិភាគទានដ៏វិសេសវិសាលនូវព្រះរាជទ្រព្យផ្ទាល់ដ៏ឧត្តុង្គឧត្តមចំនួន ១លានដុល្លារសហរដ្ឋអាមេរិក (ព្រះករុណា ព្រះមហាក្សត្រ ចំនួន ៥០មុឺនដុល្លារ និងសម្តេចព្រះមហាក្សត្រី ចំនួន ៥០មុឺនដុល្លារ) ជូនដល់រាជរដ្ឋាភិបាលកម្ពុជា តាមរយៈ ឯកឧត្តមសាស្ត្រាចារ្យវេជ្ជបណ្ឌិត ម៉ម ប៊ុនហេង រដ្ឋមន្ត្រីក្រសួងសុខាភិបាល ដើម្បីទិញនូវវ៉ាក់សាំងនៃជំងឺ COVID-19 នាវេលាព្រឹកថ្ងៃទី១០ ខែធ្នូ ឆ្នាំ២០២០៕	2020-12-10T15:17:52+07:00	cen.com.kh	https://cen.com.kh/archives/273893.html
a927fdf2-2361-4635-938a-837383b02cef	អាជីវករមួយចំនួន កំពុងព្រួយបារម្មណ៍បាត់បង់ចំណូល ខណៈមានការភ័យខ្លាចពីការឆ្លងជំងឺកូវីដ១៩	ភ្នំពេញ៖ អាជីវកម្មមួយចំនួន នៅរាជធានីភ្នំពេញ ហាក់មានសភាពស្ងប់ស្ងាត់ ដោយសារតែ ការភ័យខ្លាចពីការឆ្លងជំងឺកូវីដ១៩ នៅក្នុងសហគមន៍ជាបន្តបន្ទាប់។ ការភ័យខ្លាច ដែលបង្កដោយវីរុសកូវីដ១៩ បានធ្វើឱ្យអាជីវកម្មនានា ទាំងធំ និងតូច មានការធ្លាក់ចុះ។ ជាក់ស្តែងបើទោះបីជាមានការអនុញ្ញាតិឱ្យបើកដំណើរឡើងវិញ ក៏ដោយ ក៏ផ្សារទំនើបអ៊ីអនម៉ល ក៏បានបង្ហាញពីសភាពស្ងប់ស្ងាត់ និងធ្លាក់ចុះចំនួនអតិថិជនផងដែរ ខណៈអាជីវកម្មលក់ដូរនានា នៅតាមបណ្តាផ្សារជាច្រើននៅទូទាំងរាជធានីភ្នំពេញ ក៏កំពុងតែរងផលប៉ះពាល់ដូចគ្នានេះដែរ។ អាជីវករមួយរូប បានបង្ហាញថា ចំនួនអតិថិជន មានការធ្លាក់ចុះ ខុសពីពេលមុន ក្នុងផ្សារមានសភាពស្ងប់ស្ងាត់ ប្រជាជនភ័យខ្លាច មិនហ៊ានទៅទិញទំនិញ ខណៈចំណូលរបស់ពួកគាត់ក៏មានការធ្លាក់ចុះ ដែលបណ្ដាលមកពីការរាតត្បាតនៃជំងឺកូវីដ១៩។ លោកបញ្ញា ម្ចស់តូបលក់ខោអាវក្នុងផ្សារ បានអះអាងថា៖ ប៉ុន្មានសប្តាហ៍ចុងក្រោយនេះ អតិថិជនមានការធ្លាក់ចុះ។ ទីផ្សារទាំងមូលហាក់មានសភាពស្ងប់ស្ងាត់ ហើយអ្នកលក់ដូរទាំងអស់កំពុងព្រួយបារម្មណ៍ខ្លាចបាត់បង់ចំណូលរបស់ពួកគាត់។ ការលក់ គឺធ្លាក់ចុះប្រមាណជាង ៦០ ភាគរយ។ លោកបានបញ្ជាក់ពីមូលហេតុ ដែលចំនួនអតិថិជនមានការធ្លាក់ចុះថា ដោយសារតែមានព័ត៌មាន ដែលបានបង្ហាញ ពីចំនួន អ្នកធ្វើតេស្តវិជ្ជមាន កំពុងតែកើនឡើងជារៀងរាល់ថ្ងៃ ធ្វើឱ្យមានការព្រួយបារម្ភអំពីករណីឆ្លងនៃវីរុសកូវីដ១៩ ហើយអតិថិជនមិនហ៊ានមកទិញទំនិញដូចមុន។ លោកបានបន្ថែមថា ទោះបីយ៉ាងណា លោកនៅតែបន្តសកម្មភាពអាជីវកម្មលក់ដូច ដើម្បីបានប្រាក់ចំណូលយកទៅផ្គត់ផ្គង់គួ្រសារ ទោះខ្លាចជំងឺកូវីដ១៩ក៏ដោយ។ លោកបន្តឱ្យដឹងទៀតថា នៅក្នុងផ្សារ លោកសង្កេតឃើញថា មានប្រជាជន ពាក់ម៉ាស់ និងរបាំងមុខដើម្បីការពារការឆ្លងជំងឺកូវីដ១៩ ប៉ុន្តែមិនឃើញមានការវាស់សីតុណ្ហភាព ឬការរក្សាគម្លាតសង្គមនៅឡើយទេ ខណៈផ្សារមានទំហំតូច ជាកត្តាដែលធ្វើឲ្យអតិថិជនមានការភ័យខ្លាច។ លោកបានសំនូមពរឱ្យអ្នកគ្រប់គ្រងផ្សារ រៀបចំឱ្យមានការវាស់កម្តៅ មានអាល់កុលឬជែលសម្រាប់លាងដៃនៅគ្រប់ទីតាំង និងកំណត់គំនូសសញ្ញាគម្លាតសង្គមក្នុងផ្សារ ដើម្បីរក្សាសុវត្ថិគម្លាតសង្គមដល់អតិថិជន។ គួរបញ្ជាក់ថា ការណែនាំរបស់ក្រសួងពាក់ព័ន្ធ បានឱ្យប្រជាជនកម្ពុជាទាំងអស់ ត្រូវតែសម្របខ្លួន ទៅនឹងរបៀបរស់នៅថ្មី នោះអាជីវកម្ម នឹងដំណើរការជាធម្មតា ក្នុងសភាពតាមបែបគន្លងថ្មី។ គឺអ្នកដើរទិញទំនិញនានា ត្រូវប្រកាន់ខ្ជាប់នូវការពាក់ម៉ាស់ លាងសម្អាតដៃពួកគេជាប្រចាំ និងអនុវត្តគម្លាតសង្គម យ៉ាងហោចណាស់ ឱ្យបាន១ម៉ែត្រកន្លះ ស្របតាមសេចក្តីណែនាំរបស់ក្រសួងសុខាភិបាល៕	2020-12-10T12:07:44+07:00	cen.com.kh	https://cen.com.kh/archives/273860.html
ae7bd624-050a-4497-85b1-c59a65c2a6d6	គិតត្រឹមព្រឹកថ្ងៃនេះ រកឃេីញករណីជំងឺកូវីដ១៩ ពាក់ព័ន្ធនឹងព្រឹត្តិការណ៍ ឆ្លងក្នុងសហគមន៍ ២៨ វិច្ឆិកា សរុប ៣៩នាក់	ភ្នំពេញ៖ នាយកដ្ឋានប្រយុទ្ធនឹងជំងឺឆ្លង CDC នៃក្រសួងសុខាភិបាល បានឲ្យដឹងថា រហូតដល់ម៉ោង ៨និង៣០ ព្រឹក ថ្ងៃទី ១០ ធ្នូ ២០២០ រកឃេីញករណីជំងឺកូវីដ១៩ ពាក់ព័ន្ធនឹងព្រឹត្តិការណ៍ ឆ្លងក្នុងសហគមន៍ ២៨ វិច្ឆិកា ចំនួន ១នាក់ (សរុប ៣៩នាក់ ក្នុងព្រឹត្តិការណ៍ ២៨ វិច្ឆិកា) និងរកឃេីញករណីជំងឺកូវីដ-១៩ នាំចូលថ្មី ១នាក់ (ធ្វេីដំណេីរពីប្រទេសជប៉ុន រកឃេីញវិជ្ជមានក្រោយធ្វេីតេស្តលេីកទី២នៃចត្តាឡីស័ក) និងជាសះស្បេីយគ្មាន ដូច្នេះចំនួនករណីជំងឺកូវីដ-១៩សរុបកេីន ៣៥៦នាក់ ចំនួនសម្រាកពេទ្យកេីន ៤៩នាក់ និងចំនួនជាសះស្បេីយសរុបចំនួន ៣០៧នាក់ ដដែល និង ស្លាប់គ្មាន ។ ជំងឺកូវីដ-១៩ នៅតែបន្តគំរាមកំហែងយេីងជាប់ជានិច្ច សូមបងប្អូនបន្តប្រយ័ត្នជាប់ជានិច្ច ដោយអនុវត្តអនាម័យ នៅឃ្លាតឆ្ងាយពីគ្នា មិនចេញក្រៅផ្ទះបេីមិនចាំបាច់ ព្រោះប្រទេសយេីងកំពុងរាត្បាតក្នុងសហគមន៍ និងប្រទេសជិតខាងយេីងនិងពិភពលោកកំពុងបន្តរាតត្បាតជំងឺកូវីដ១៩ ដ៏ខ្លាំងក្លានៅឡេីយ ។ យេីងត្រូវបន្តគម្លាតបុគ្គលបន្តទៀត ដូចជាអង្គុយគម្លាតពីគ្នា ឈររងចាំគម្លាតពីគ្នា ឈរជជែកគ្នាគម្លាតពីគ្នា ។ ល។ យេីងត្រូវបន្តពាក់ម៉ាស់ជាប់ជានិច្ច និងឧស្សាហ៍លាងដៃជាមួយសាប៊ូ អាល់កុល ឬជែល ។ សូមបញ្ជាក់ថា ប្រទេសយេីងរកឃេីញករណីជំងឺកូវីដ១៩ដំបូងបំផុតនៅថ្ងៃទី ២៧ មករា ២០២០ ។ យេីងបានធ្វេីតេស្តចំនួន 246645 ស្មេីនឹង 14681 ក្នុង១លាន នាក់៕	2020-12-10T11:02:01+07:00	cen.com.kh	https://cen.com.kh/archives/273811.html
f869de0d-ce28-41f4-a6ff-fa5109454167	សម្ដេចក្រឡាហោម ក្រុមគ្រួសារ កងការពារ ព្រមទាំងមន្ត្រីសំខាន់ៗទាំងអស់ដែលបានធ្វើ តេស្តជំងឺកូវីដ-១៩ លើកទី២ ទទួលបានលទ្ធផលអវិជ្ជមាន	ភ្នំពេញ៖ សម្ដេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ ក្រុមគ្រួសារ កងការពារ ព្រមទាំងមន្ត្រីសំខាន់ៗទាំងអស់ដែលបានធ្វើ តេស្តជំងឺកូវីដ-១៩ លើកទី២ គឺទទួលបានលទ្ធផលល្អប្រសើដោយអវិជ្ជមានទាំងអស់ ។ នៅព្រឹកថ្ងៃទី១០ ខែធ្នូ ឆ្នាំ២០២០នេះ ខុទ្ទកាល័យ សម្ដេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ សូមជម្រាបជូនសាធារណជនមេត្តាជ្រាបជាថ្មីថា តាមការបញ្ជាក់របស់ក្រសួងសុខាភិបាល សម្ដេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ ក្រុមគ្រួសារ កងការពារ ព្រមទាំងមន្ត្រីសំខាន់ៗទាំងអស់ដែលបានធ្វើ តេស្តជំងឺកូវីដ-១៩ លើកទី២ គឺទទួលបានលទ្ធផលល្អប្រសើដោយអវិជ្ជមានទាំងអស់ ។ នៅពេលនេះ សម្ដេចក្រឡាហោម នៅតែធ្វើចត្តាឡីស័ក និងអនុវត្តតាមការណែនាំរបស់ក្រសួងសុខាភិបាលជាបន្តទៀត ហើយ សម្ដេចក្រឡាហោម ក៏សូមអំពាវនាវដល់បងប្អូនជនរួមជាតិ ថ្នាក់ដឹកនាំមន្ត្រីរាជការស៊ីវិល នគរបាលជាតិនៃក្រសួងមហាផ្ទៃ សូមបន្តអនុវត្តតាមការណែនាំរបស់ក្រសួងសុខាភិបាលឱ្យបានខ្ជាប់ខ្ជួន ៕	2020-12-10T10:44:20+07:00	cen.com.kh	https://cen.com.kh/archives/273804.html
b1aad30c-ae9e-455d-8db7-2b1e1f9f1cf7	Update៖ ករណីស្រ្តីម្នាក់នៅផ្សារថ្មី អះអាងឆ្លងកូវីដ ១៩ គ្រាន់តែករណីសង្ស័យ កំពុងរង់ចាំលទ្ធផល	ស្ត្រីម្នាក់មានឈ្មោះ លី ចិន្តា អាយុ១៨ឆ្នាំ រស់នៅសង្កាត់ផ្សារថ្មីទី ២ ខណ្ឌដូនពេញ ដែលត្រូវបានសារព័ត៌មានរាយការម្សិលមិញថាឆ្លងកូវីដ ១៩ តាមការបញ្ជាក់របស់មន្រ្តីមូលដ្ឋានប៉ុស្តិ៍ផ្សារថ្មីទី ២ គ្រាន់តែជាករណីសង្ស័យ ហើយលទ្ធផលតេស្តនៅមិនទាន់ដឹងលទ្ធផលនៅឡើយទេ។ តាមសមត្ថកិច្ចប៉ុស្តិ៍ផ្សារថ្មីទីពីរ ស្រ្តីនោះបានទៅហាង Pedro នៅថ្ងៃ ២៧ វិច្ឆិកា ហើយនៅថ្ងៃ ០៩ ធ្នូ ក៏មានអាការៈក្អក និងក្តៅខ្លួន មានការភ័យខ្លាច ក៏រាយការណ៍ទៅអាជ្ញាធរ ហើយមន្ទីរសុខាភិបាលក៏ដឹកយកទៅមណ្ឌលសុខភាពចាក់អង្រែដើម្បីធ្វើតេស្តសំណាក។ រហូតដល់ព្រឹកនេះ លទ្ធផលនៅមិនទាន់ដឹងនៅឡើយ។ សូមបញ្ជាក់ថា នៅក្នុងគ្រួសាររបស់ស្ត្រីខាងលើ មានសមាជិក១២នាក់។ បច្ចុប្បន្នខាងក្រសួងសុខាភិបាល បានកំពុងយកសំណាកដើម្បីយកទៅពិនិត្យ៕	2020-12-10T10:42:00+07:00	kampucheathmey.com	https://www.kampucheathmey.com/local-news/26463
d7376c6a-8c20-445f-aebc-28694bb3d32a	មានឆ្ងល់ទេ ! ព្រឹកនេះ ហេតុអីមិនបង្ហាញរូបថតអ្នកឆ្លងកូវីដ ទាំង២នាក់…	នៅព្រឹកថ្ងៃទី១០ ខែធ្នូ ឆ្នាំ២០២០នេះ ក្រសួងសុខាភិបាល បានចេញសេចក្តីប្រកាសព័ត៌មាន ស្តីពីការរកឃើញអ្នកឆ្លងកូវីដ១៩ថ្មី ចំនួន២នាក់ថែមទៀត ដោយក្នុងនោះអ្នកឆ្លងម្នាក់ ជាអ្នកបានទៅហាង Zando បឹងកេងកង និងម្នាក់ទៀតជាករណីនាំចូល ដែលធ្វើដំណើមកពីប្រទេសជប៉ុន តែអ្វីដែលចាប់អារម្មណ៍នោះ ក្រសួងមិនបានបង្ហាញរូបថតអ្នកឆ្លងជំងឺកូវីដ ដូចថ្ងៃម្សិលមិញទេ។ សូមបញ្ជាក់ថា អ្នកឆ្លងជំងឺកូវីដ១៩ថ្មី នៅព្រឹកនេះ ទី១-បុរសជនជាតិខ្មែរ ឈ្មោះ ខន ប្រសើរ អាយុ៣៧ឆ្នាំ ស្នាក់នៅសង្កាត់បឹងកក់២ ខណ្ឌទួលគោក រាជធានីភ្នំពេញ បានទៅហាង Zando សាខាបឹងកេងកង។ លទ្ធផលធ្វើតេស្តសំណាករបស់បុគ្គលខាងលើនេះ ផ្តល់ដោយវិទ្យាស្ថានប៉ាស្ទ័រកម្ពុជា គឺវិជ្ជមានកូវីដ១៩ ហើយបច្ចុប្បន្នអ្នកជំងឺត្រូវបានដាក់ឲ្យសម្រាកព្យាបាល នៅមន្ទីរពេទ្យមិត្តភាពខ្មែរ-សូវៀត។ ទី២- បុរសជនជាតិខ្មែរ ឈ្មោះ យ៉េ វាសនា អាយុ២៩ឆ្នាំ ស្នាក់នៅឃុំទួលព្រិច ស្រុកអង្គស្នួល ខេត្តកណ្តាល ជាអ្នកធ្វើដំណើរមកពីប្រទេសជប៉ុន ដោយឆ្លងកាត់ប្រទេសកូរ៉េខាងត្បូង តាមជើងហោះហើរមកដល់កម្ពុជា នៅថ្ងៃទី១៨ ខែវិច្ឆិកា ឆ្នាំ២០២០។ លទ្ធផលធ្វើតេស្តលើកទី២ នៅថ្ងៃទី១៣ នៃការធ្វើចត្តាឡីស័ក របស់បុគ្គលនេះផ្តល់ដោយវិទ្យាស្ថានប៉ាស្ទ័រកម្ពុជា គឺវិជ្ជមានកូវីដ១៩ ហើយបច្ចុប្បន្នអ្នកជំងឺកំពុងសម្រាកព្យាបាល នៅមន្ទីរពេទ្យមិត្តភាពខ្មែរ-សូវៀត។ ការកត់សម្គាល់ថា អ្នកដំណើរតាមយន្តហោះជាមួយអ្នកជំងឺខាងលើ សរុបចំនួន៥០នាក់ ដែលក្នុងចំនួននេះ មានបុគ្គលខាងលើនេះផងដែរ។ មានបុរសចំនួន២នាក់ បានធ្វើតេស្តលើកទី២ នៅថ្ងៃទី១៣ នៃការធ្វើចត្តាឡីស័ក របស់ពួកគាត់ នៅថ្ងៃទី០១ ខែធ្នូ ឆ្នាំ២០២០ ដែលលទ្ធផលវិជ្ជមាន ហើយបច្ចុប្បន្នកំពុងសម្រាកព្យាបាលនៅមណ្ឌលសុខភាពចាក់អង្រែ។ រីឯអ្នកដំណើរចំនួន ៤៧នាក់ ដែលអវិជ្ជមានកូវីដ១៩ ត្រូវបានដាក់ឲ្យធ្វើចត្តាឡីស័ក ១៤ថ្ងៃ នៅមណ្ឌលទ័ពអាកាស ៣៥នាក់ និងនៅសណ្ឋាគារមួយចំនួន ១២នាក់។ ជុំវិញនឹងការមិនបញ្ចេញរូបថតអ្នកកើតកូវីដនៅថ្ងៃនេះ លោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល បានពន្យល់ថា យើងដាក់រូបថតតែពេលដែលសកម្មក្នុងការរុករក។ តែពេលនេះ មិនមានតម្រូវការដាក់ទៀតទេ ដោយយើងគោរពសិទ្ធិរបស់បុគ្គលដែរណា។ ដាក់ត្រឹមឈ្មោះសិន នៅពេលយើងគ្រប់គ្រងបានទាំងស្រុងហើយ យើងត្រូវត្រឡប់ទៅរកការមិនបញ្ចេញឈ្មោះទៀតផងដែរ៕	2020-12-10T10:21:26+07:00	kbnnews.com	https://kbn.news/archives/194603
f5372b8d-8625-4a17-9983-e39b08f35d63	បន្ដរកឃើញការឆ្លងកូវីដ-១៩ថ្មី ពាក់ព័ន្ធនឹងហាង Zando សាខាបឹងកេងកង	រាជធានីភ្នំពេញ៖ រហូតមកដល់ព្រឹក ថ្ងៃទី១០ ខែធ្នូនេះ ក្រសួងសុខាភិបាល បានរកឃើញអ្នកឆ្លងកូវីដ១៩ថ្មីម្នាក់ថែមទៀត ដែលជាភ្ញៀវចូលទិញសម្លៀកបំពាក់ នៅក្នុងហាង Zando សាខាបឹងកេងកង។ បើតាមសេចក្ដីប្រកាសព័ត៌មានរបស់ក្រសួងសុខាភិបាល បានឲ្យដឹងថា បុរសម្នាក់នោះ ជាជនជាតិខ្មែរឈ្មោះ ខន ប្រសើរ អាយុ៣៧ឆ្នាំ មានអាសយដ្ឋាន នៅសង្កាត់បឹងកក់២ ខណ្ឌទួលគោក។ គាត់បានឆ្លងកូវីដ ១៩ ទំនងជាដោយសារចូលហាង Zando សាខាងបឹងកេងកង។ រីឯហាង Zando សាខាបឹងកេងកង មានទីតាំងនៅតាមផ្លូវត្រសក់ផ្អែម បានរកឃើញអ្នកឆ្លង៥នាក់រួចមកហើយ ហើយអ្នកជំងឺទាំងនេះ ខ្លះកំពុងសម្រាកព្យាបាល នៅក្នុងមន្ទីរពេទ្យមិត្តភាពខ្មែរ-សូវៀត និងខ្លះទៀត កំពុងសម្រាកព្យាបាល នៅក្នុងមណ្ឌលសុខភាពចាក់អង្រែ។ ដោយឡែកបុរសខាងលើនេះ ក៏ត្រូវបញ្ជូនទៅសម្រាកព្យាបាល នៅក្នុងមន្ទីរពេទ្យមិត្តភាពខ្មែរ-សូវៀត។ សូមជម្រាបថា ហាងពីរបានក្លាយជាមុខសញ្ញា នៃការចម្លងកូវីដ-១៩ ចូលក្នុងសហគមន៍ រួមមាន ហាង Pedro នៅតាមផ្លូវព្រះសីហនុ និងហាង Zando នៅតាមផ្លូវត្រសក់ផ្អែម។ រីឯហាង Pedro មានទីតាំងនៅតាមផ្លូវព្រះសីហនុ ជាទីតាំងមួយ មានការចម្លង និងរកឃើញមានអ្នកឆ្លងជាបន្តបន្ទាប់ ដោយរួមទាំងបុគ្គលិក ភ្ញៀវ និងអ្នកពាក់ព័ន្ធដទៃទៀត។ បើគិតត្រឹមថ្ងៃទី៩ ធ្នូ ឆ្នាំ ២០២០ មានបុគ្គលិកនៅក្នុងហាង Pedro ចំនួន ៩ នាក់ បានឆ្លងកូវីដ-១៩។ ជាមួយគ្នានេះ ក្រសួងសុខាភិបាល បានប្រកាសឲ្យពលរដ្ឋ ដែលបានទៅហាង «ZANDO» និង ហាង «Pedro»ចាប់ពីថ្ងៃទី២៧ ខែវិច្ឆិកា ឆ្នាំ២០២០ សូមប្រញាប់មកធ្វើចត្តាឡីស័ក នៅសណ្ឋាគារសុខា ខណៈការរកឃើញករណីឆ្លងថ្មី នៃកូវីដ-១៩ សុទ្ធតែមានការជាប់ពាក់នឹងហាងទាំងពីរខាងលើ៕	2020-12-10T08:36:34+07:00	kbnnews.com	https://kbn.news/archives/194541
8a8f4fb3-cfdf-4ff5-bc62-31695c623a4a	អតិថិជនទៅហាង Zendo អ្នកឆ្លង កើនដល់ ០៦ នាក់	ព្រឹកនេះរកឃើញអ្នកឆ្លងថែម ០១ ទៀត ដែលជាភ្ញៀវបានចូលទៅទិញសម្លៀកបំពាក់នៅហាង Zendo សាខាបឹងកេងកង។ បុរសជនជាតិខ្មែរឈ្នោះខន ប្រសើរ អាយុ ៣៧ ឆ្នាំ មានអាសយដ្ឋាននៅសង្កាត់បឹងកក់ ២ ខណ្ឌទួលគោក បានឆ្លងកូវីដ ១៩ ដែលបានចូលទៅហាង Zendo សាខាងបឹងកេងកង។ ហាង Zendo សាខាបឹងកេងកងដែលស្ថិតនៅលើផ្លូវត្រសក់ផ្អែម បានរកឃើញមានអ្នកឆ្លង ០៥ នាក់រួចមកហើយ ដែលកំពុងសម្រាកព្យាបាលនៅមន្ទីរពេទ្យមិត្តភាពខ្មែរសូវៀត និងមណ្ឌលសុខភាពចាក់អង្រែ។ បប្ចុប្បន្នបុរសរងគ្រោះខាងលើត្រូវបញ្ជូនទៅសម្រាកព្យាបាលនៅមន្ទីរពេទ្យមិត្តភាពខ្មែរសូវៀត។ គួរបញ្ជាក់ថា ហាងពីរបានក្លាយជាមុខសញ្ញានៃការចម្លងកូវីដក្នុងសហគមន៍គឺហាង Pedro នៅលើផ្លូវព្រះសីហនុនិងហាង Zando នៅផ្លូវត្រសក់ផ្អែម។ ហាង Pedro ដែលមានទីតាំងនៅផ្លូវព្រះសីហនុ ជាទីតាំងមួយដែលមានការចម្លងនិងរកឃើញមានអ្នកឆ្លងជាបន្តបន្ទាប់មានទាំងបុគ្គលិក ភ្ញៀវ និងអ្នកពាក់ព័ន្ធដទៃទៀត។ គិតត្រឹមថ្ងៃ ០៩ ធ្នូ ឆ្នាំ ២០២០ បុគ្គលិកហាង Pedro ចំនួន ០៩ នាក់ ដែលបានឆ្លងកូវីដ ១៩។ ក្រសួងសុខាភិបាលបានប្រកាសឲ្យពលរដ្ឋដែលបានទៅហាង “ZANDO និង Pedro” ចាប់ពីថ្ងៃ ២៧ វិច្ឆិកា ២០២០ ប្រញាប់មកធ្វើចត្តាឡីស័កនៅសណ្ឋាគារសុខា ខណៈការរកឃើញករណីឆ្លងថ្មីៗសុទ្ធតែពាក់ព័ន្ធហាងទាំងពីរនេះ៕	2020-12-10T08:27:00+07:00	kampucheathmey.com	https://www.kampucheathmey.com/local-news/26337
1427b49e-b467-49c1-ba9a-d9bf958a7dce	០២ នាក់ទៀតឆ្លងកូវីដ ១៩ មានម្នាក់ ជាអ្នកដំណើរមកពីបរទេស	នៅព្រឹកនេះ ក្រសួងសុខាភិបាលប្រកាសមានអ្នកវិជ្ជមាន ០២ ករណីទៀត ដែលម្នាក់ពាក់ព័ន្ធព្រឹត្តិការណ៍ ២៨ វិច្ឆិកា និង ០១ នាក់ ជាអ្នកដំណើរមកពីបរទេស។	2020-12-10T08:24:00+07:00	kampucheathmey.com	https://www.kampucheathmey.com/local-news/26313
5315c537-77af-476f-8d74-0c57cab8feb6	អង្គការសង្គមស៊ីវិលស្នើឲ្យធ្វើតេស្តជំងឺកូវីដ១៩ លើអ្នកជាប់ឃុំក្នុងពន្ធនាគារនៅកម្ពុជាជិត ៤ម៉ឺននាក់ គឺកំពុងតែប្រឈម យ៉ាងខ្លាំង ពីការឆ្លងវីរុដ៏កាចសាហាវនេះ	ភ្នំពេញ៖ អង្គការ សង្គមស៊ីវិលចេញសេចក្តីថ្លែងការណ៍រួមស្ដីពី ប្រទេសកម្ពុជា ៖ ភាពចាំបាច់ ដើម្បីការពារ អ្នកជាប់ឃុំពី ជំងឺកូវីដ១៩ ខណៈអ្នកជាប់ឃុំក្នុងពន្ធនាគារនៅកម្ពុជាជិត ៤ម៉ឺននាក់ គឺកំពុងតែប្រឈម យ៉ាងខ្លាំង ពីការឆ្លងវីរុសកូវីដ១៩ ។ អង្គការ លើកលែង ទោស អន្តរជាតិ (Amnesty International) អង្គការឃ្លាំមើល សិទ្ធិមនុស្ស (Human Rights Watch) និងសម្ព័ន្ធខ្មែរ ជំរឿន និង ការពារ សិទ្ធិមនុស្ស លីកាដូ (LICADHO) សូមស្នើសុំឱ្យ រាជរដ្ឋាភិបាល កម្ពុជា ចាត់វិធានការ ឱ្យបានឆាប់ ដើម្បី ការពារសិទ្ធិ ទទួលបានសេវា សុខភាព របស់អ្នកជាប់ឃុំ ក្នុងពន្ធនាគារ មន្រ្តីពន្ធនាគារ និងសហគមន៍ នៅខាងក្រៅ ដោយការ ធ្វើតេស្ត រកមេរោគ កូវីដ១៩ ដោយប្រុងប្រយ័ត្ន សម្រាប់ អ្នកដែល នៅក្នុងពន្ធនាគារ អនុវត្ត វិធានការ អនាម័យ និងរក្សាគម្លាត សង្គម នៅក្នុងពន្ធនាគារ ប្រកបដោយប្រសិទ្ធភាព និងចាត់វិធានការ ភ្លាមៗ ដើម្បីកាត់បន្ថយភាព ចង្អៀតណែន នៅក្នុងពន្ធនាគារ ។ នៅរយៈពេល ប៉ុន្មានសប្ដាហ៍ ថ្មីៗនេះ មន្ត្រីពន្ធនាគារ ជាច្រើន ក្នុងនោះ មានឯកឧត្ដម ឆែម សាវុធ អគ្គនាយក នៃអគ្គនាយកដ្ឋាន ពន្ធនាគារ ដែលបាន ធ្វើតេស្ដ រកឃើញ មាន វិជ្ជមាន វីរុសកូវីដ១៩ ។ ដោយហេតុថា មន្រ្តីទាំងនេះ បានចុះទៅធ្វើការនៅ ពន្ធនាគារ ក្នុងពេល មួយដែល ពួកគាត់ អាចនឹងមាន ឆ្លងវីរុសនេះ រួចហើយនោះ ស្ថានភាពនេះ អាចបង្ក ជាហានិភ័យខ្ពស់ ក្នុងការចម្លងជំងឺនេះ ទៅអ្នកជាប់ឃុំ ។ ដោយសារ ពន្ធនាគារ នៅក្នុង ប្រទេសកម្ពុជា មានភាពចង្អៀតណែនខ្លាំង កង្វះនូវការទទួលបាន សេវាថែទាំ និងព្យាបាលជំងឺ ក៏ដូចជា តម្រូវការ មូលដ្ឋាន ដូចជា សាប៊ូ និងទឹកស្អាត ដើម្បី អនុវត្តវិធានការ អនាម័យ អ្នកជាប់ឃុំ ក្នុងពន្ធនាគារ នៅកម្ពុជា ជិត ៤ម៉ឺននាក់ គឺកំពុងតែប្រឈម យ៉ាងខ្លាំង ពីការឆ្លងវីរុសកូវីដ១៩ ដែលអាច បណ្ដាល ឱ្យមានការ ស្លាប់បាត់បង់ ជីវិត ដោយសារ ការឆ្លងវីរុសនេះ ។ ខណៈដែល មន្ត្រីពន្ធនាគារ ជាង ២៥០នាក់ មកពី មណ្ឌលអប់រំកែប្រែទី១ ត្រូវបាន រាយការណ៍ថា បានធ្វើ តេស្តរកមេរោគ កូវីដ១៩ ប៉ុន្តែគ្មាន អ្នកជាប់ឃុំ ណាម្នាក់ នៅក្នុងពន្ធនាគារនេះ ត្រូវបាន ធ្វើតេស្ដ នោះទេ ទោះបីជា អ្នកទាំងនោះ អាចនឹងមាន ការប៉ះពាល់ ជាមួយនឹង ឯកឧត្ដម អគ្គនាយក ពន្ធនាគារ ដែលបាន រកឃើញ មានវិជ្ជមាន វីរុសកូវីដ១៩ ក៏ដោយ ។ ដោយសារ វីរុសកូរ៉ូណាជា ប្រភេទជំងឺ ដែលងាយ ឆ្លងតាមរយៈ ការប៉ះពាល់គ្នា ជាពិសេសនៅក្នុង បន្ទប់បិទជិត អាជ្ញាធរ អាចបង្កើត និងអនុវត្ត ផែនការ សកម្ម ដើម្បី តាមដាន ការឆ្លងវីរុសនេះ ដែលអាចកើត មានចំពោះ អ្នកជាប់ឃុំ ក្នុងពន្ធនាគារ ៕	2020-12-10T07:18:31+07:00	cen.com.kh	https://cen.com.kh/archives/273707.html
9860e320-a9c3-49d4-89ec-7b54117fbe79	ឥណ្ឌូណេស៊ីបោះឆ្នោតទូទាំងប្រទេសទោះជាមានការព្រមានពីការរាតត្បាតនៃជំងឺកូវីដ១៩	ប្រទេសឥណ្ឌូណេស៊ីបានចាប់ផ្តើមការបោះឆ្នោតថ្នាក់តំបន់របស់ខ្លួននៅទូទាំងប្រទេសកាលពីថ្ងៃពុធដោយមានអ្នកបោះឆ្នោតប្រមាណជាង១០០លាននាក់ ដែលមានសិទ្ធិចូលរួមបោះឆ្នោតបើទោះបីជាមានការព្រមានថាការបោះឆ្នោតនោះនឹងធ្វើឲ្យវិបត្តិនៃការរីករាលដាលឆ្លងជំងឺកូវីដ១៩កាន់តែមានស្ថានភាពអាក្រក់ខ្លាំងយ៉ាងណាក្តី។ ប្រទេសប្រជុំកោះដែលមានពលរដ្ឋជិត២៧០លាននាក់ដែលជាប្រទេសប្រជាធិបតេយ្យធំជាងគេបំផុតទី៣ក្នុងពិភពលោកនិងជាប្រទេសទី៤ដែលមានពលរដ្ឋច្រើនជាងគេមួយនេះបានពន្យារពេលបោះឆ្នោតរបស់ខ្លួនម្តងរួចហើយកាលពីខែកញ្ញា ដោយសារតែខ្លួនបានប្រឹងតស៊ូជម្នះទប់ស្កាត់ការរីករាលដាលជំងឺកូវីដ១៩ដែលមានអត្រាអ្នកឆ្លងកើនឡើងខ្លាំង។ ពីរដ្ឋធានីហ្សាការតាទៅតំបន់ទេសចរណ៍នៃកោះបាលីគេឃើញបុគ្គលិកការិយាល័យបោះឆ្នោតស្លៀកសម្លៀកបំពាក់ការពារជំងឺកូវីដ១៩ដោយអនុវត្តតាមវិធានការគម្លាតពីគ្នានិងវាស់កម្តៅអ្នកបោះឆ្នោតមុនពេលការបោះឆ្នោតត្រូវបិទបញ្ចប់នៅម៉ោង១រសៀលម៉ោងក្នុងស្រុករបស់ប្រទេសឥណ្ឌូណេស៊ី។ គណបក្សឥស្លាមជាច្រើនសង្ឃឹមថានឹងកើនការគាំទ្រខ្លាំងឡើងនៅក្នុងប្រទេសមួយនេះដែលមានជនមូស្លីមភាគច្រើនបំផុតខណៈពេលដែលការអភិរក្សនិយមខាងសាសនាកាន់តែមានប្រជាប្រិយភាព។ ក្នុងទីក្រុងដ៏ធំបំផុតទី២ Surabaya បុគ្គលិកជាច្រើនបានស្លៀកសម្លៀកបំពាក់តាមបែបប្រពៃណីរបស់ខ្លួនដែលខ្លះគ្រោងសម្លៀកបំពាក់បែបមនុស្សអស្ចារ្យsuperhero អ្នកខ្លះទៀតស្លៀកពាក់បែបជាមនុស្សពីងពាងSpidermanដើម្បីទាក់ទាញអ្នកបោះឆ្នោត។អ្នកខ្លះទៀតបានយកហិបឆ្នោតចូលទៅក្នុងមន្ទីរពេទ្យដើម្បីផ្តល់ឱកាសឲ្យអ្នកជំងឺកូវីដ១៩អាចបោះឆ្នោតបាន។ បេក្ខជនជាច្រើនរយនាក់ដែលសង្ឃឹមថាឈ្នះក្នុងការបោះឆ្នោតនេះដែលក្នុងនោះក៏មានកូនប្រុសច្បងរបស់ប្រធានាធិបតីឥណ្ឌូណេស៊ីបច្ចុប្បន្នលោក Joko Widodo ម្នាក់ផងដែរនោះកំពុងប្រកួតប្រជែងដើម្បីយកតួនាទីចំនួន២៧០ដែលក្នុងនោះរួមមានអភិបាលតំបន់ អភិបាលស្រុកនិងចៅហ្វាយក្រុងជាដើម។លទ្ធផលឆ្នោតនឹងត្រូវគេរំពឹងថានឹងប្រកាសឲ្យដឹងក្នុងរយៈពេលជាច្រើនសប្តាហ៍ខាងមុខនេះ៕	2020-12-10T07:00:00+07:00	khmer.voanews.com	https://khmer.voanews.com/a/indonesia-holds-nationwide-poll-despite-virus-warnings/5693205.html
76c37b60-99a2-4679-88ae-91da7eb0412d	អ្នកមានចំណូលទាបនៅភ្នំពេញ ថ្លឹងថ្លែងរវាងក្រពះនិងការឆ្លងជំងឺកូវីដ	ខណៈមានការឆ្លងកូវីដ១៩ក្នុងសហគមន៍ជិតពីរសប្ដាហ៍កន្លងមក ក្រសួងសុខា ភិបាល បានស្នើពលរដ្ឋ «សូមកុំដើរចេញក្រៅផ្ទះបើមិនចាំបាច់» ដើម្បីបង្ការការឆ្លងទ្រង់ទ្រាយធំ។ តែនៅតាមដងវិថីនានាក្នុងរាជធានីដែលស្ងប់ស្ងាត់ជាងមុន វត្តមាននៃអាជីវកម្មខ្នាតតូច នៅតែបន្តមាន។ អាជីវករខ្នាតតូចដូចជាអ្នកស្រី ឃីម ហា អាយុ៤៦ឆ្នាំ លើកឡើងថា ខ្លួននៅតែ«ប្រថុយ»ចេញក្រៅ។ មាត់និងច្រមុះបិទដោយម៉ាស ដៃទាំងគូឆាមីលើរទះរខេករខាក ក្បែរហាងកាបូបនិងស្បែកជើង Pedro លើវិថីព្រះសីហនុ ដែលមានចង្កោមឆ្លងច្រើនក្នុងហាងនោះ អ្នកស្រី ឃីម ហា ពន្យល់យ៉ាងខ្លីថា ខ្លួនមិនអាចនៅផ្ទះបានទេ។ «មានអីស៊ី មានអីចាយ បើបានគាត់[រដ្ឋាភិបាល] ជួយខ្លះទៅមានអី»។ មានដើមកំណើតខ្មែរក្រោមនៅតំបន់ដីសណ្ដទន្លេមេគង្គនិងបានឡើងមកកម្ពុជានៅឆ្នាំ១៩៩៣ អ្នកស្រី ឃីម ហា ដែលមានកូនម្នាក់ រំពឹងរបរលក់មីឆា ដើម្បីផ្គត់ផ្គង់ជីវភាពគ្រួសាររស់នៅក្នុងទីក្រុងដ៏មមាញឹកនេះ។ អ្នកស្រីបន្ថែមថា៖ «ស្ងាត់ហ្អា និយាយរួមស្ងាត់តាំងពីកូវីដចាប់ផ្ដើមមករហូត និយាយរួមតាំងពីខែប៉ុន្មានមកហ្នុង ធ្លាក់ ធ្លាក់ ធ្លាក់ មករហូត»។ នេះជាការលើកឡើងរបស់អ្នកស្រី ឃីម ហា អំពីអាជីវកម្មឆ្នាំនេះ។ តែក្នុងពេល១២ថ្ងៃចុងក្រោយដែលមានការផ្ទុះឆ្លងក្នុងសហគមន៍កន្លងមកនេះ ចំណូលរបស់អ្នកស្រី បន្តធ្លាក់ប្រមាណ៨០%។ «គេអត់សូវហ៊ានញ៉ាំទេឥឡូវ។ គេឃ្លានដែរ តែគេអត់ហ៊ានញ៉ាំ គេថាខ្លាចកូរ៉ូណា សួរគេទៅ គេថាអ៊ីចឹង»។ អ្នកស្រីរៀបរាប់បន្តថា៖ «ខ្លាចដែរ សព្វថ្ងៃភ័យដែរក្នុងខ្លួន ភ័យខ្លាចឆ្លងអ៊ីចឹងទៅណា។ តែដល់គិតវែងឆ្ងាយទៅ ដូចភ័យបន្តិច អត់ភ័យបន្ដិច ឱ្យតែយើងអនាម័យខ្លួនឯងទៅ»។ នៅខាងមុខវត្តលង្កា ក្បែរវិមានឯករាជ្យឯនោះវិញ លោក សឹង ថា ឈរត្រមង់ត្រមោចជាមួយនឹងម៉ូតូដែលមានធុងឧស្ម័នអ៊ីដ្រូសែន និងប៉ោងប៉ោងពណ៌ឆើត រេរាំតាមខ្យល់ រង់ចាំអ្នកទិញ។ ទោះបីជំងឺកូវីដ១៩ រាតត្បាតពិភពលោកយ៉ាងណា ការមិនឆ្លងក្នុងសហគមន៍រយៈពេល១១ខែកន្លង នៅតែអាចឱ្យបុរសវ័យ៣៥ឆ្នាំរូបនេះ លក់ប៉ោងប៉ោងបានចំណូលឥតដាច់ ដែលអតិថិជនភាគច្រើនជាអ្នកមកទិញទៅលម្អពិធីជប់លៀង ខួបកំណើត និងអ្នកដើរលេងក្នុងសួន។ តែក្នុងរយៈកាលការឆ្លងកូវីដ១៩ក្នុងសហគមន៍អាជីវកម្មខ្នាតតូចរបស់លោក ជួបនូវការប៉ះទង្គិចមិនធ្លាប់មាន ដែលចំណូលធ្លាក់៩០% ហើយថ្ងៃខ្លះ ពុំមានអ្នកទិញផង។ លោកមានប្រសាសន៍ថា៖ «ខ្ញុំប្រហែលជានៅអត់បានទេមើលទៅ នៅផ្ទះតែម្ដងអត់ចេះនៅ ធ្លាប់តែយើងមករកអ៊ីចឹង ឱ្យនៅនឹងកន្លែង អត់ចេះនៅ»។ ធ្លាប់ធ្វើស្រែចម្ការនៅភូមិដ្ឋានកំណើតក្នុងស្រុកស្វាយទាប ខេត្តស្វាយរៀង ប៉ុន្តែដោយសារជីវភាពមិនល្អប្រសើរ លោក សឹង ថា ក៏បានទៅប្រទេសថៃដោយខុសច្បាប់ប្រមាណ២ឆ្នាំ មុនត្រឡប់។ លោក សឹង ថា ស្ថិតក្នុងចំណោមពលករកម្ពុជាដែលមិនមានឯកសារទាំង២២ម៉ឺននាក់ ដែលត្រូវបានបញ្ជូន និងបង្ខំឱ្យត្រឡប់មកកម្ពុជាវិញ ក្រោយរដ្ឋប្រហារយោធាថៃ នៅឆ្នាំ២០១៤។ ពេលមកដល់កម្ពុជាវិញ បុរសរូបនេះ ក៏ចាប់យករបរលក់ប៉ោងប៉ោងនៅកណ្ដាលរាជធានីភ្នំពេញរហូតមក ដែលរបរនេះជួយផ្គត់ផ្គង់ចំណាយគ្រួសារដែលមានភរិយា និងកូន៣នាក់ផង និងជួយដោះបំណុលប្អូនប្រុសរបស់លោកនៅឯស្រុកកំណើតផង។ លោកមានប្រសាសន៍ថា៖ «មិនដែលទេបង មិនដែលថារកមិនបាន។ បើមិនសូវបាន ក៏បានតិចតួច។ វាមិនអត់តែម្ដង ដូចអ៊ីចឹង។ ពីមុនអត់បានយ៉ាងម៉េចក៏បាន បីបួនប្រាំម៉ឺនៗ[រៀល] នោះយើងបានចាយខ្លះ។ ឥឡូវទទេតែម្ដង។ មួយថ្ងៃវិលល្ងាចហើយ អត់មាននរណាមកមើលមួយតែម្ដង»។ ការឆ្លងក្នុងសហគមន៍នៃជំងឺកូវីដ១៩ដែលរកឃើញដំបូង នៅថ្ងៃទី២៨ ខែវិច្ឆិកា បាននាំឱ្យមនុស្សសរុបចំនួន៣៩នាក់ឆ្លង ហើយមានចង្កោមអ្នកពាក់ព័ន្ធជាងមួយម៉ឺននាក់ គិតត្រឹមថ្ងៃព្រហស្បតិ៍នេះ។ លោកនាយករដ្ឋមន្ត្រី ហ៊ុន សែន បានប្រកាសថា ឬបិទរាជធានីទាំងមូលទេ ដោយលើកហេតុផលពីការប៉ះពាល់រាំងស្ទះសកម្មភាពសេដ្ឋកិច្ច ដែលត្រូវរដ្ឋាភិបាលព្យាករថា នឹងធ្លាក់ចុះក្នុងអត្រា១,៩%នៅក្នុងឆ្នាំ២០២០នេះ។ អង្គការ UNDP ដែលជាកម្មវិធីអភិវឌ្ឍន៍អង្គការសហប្រជាជាតិ បានព្យាករថា វិបត្តិកូវីដ១៩ អាចរុញអត្រាភាពក្រីក្រក្នុងប្រទេសកម្ពុជាដល់កម្រិត ១៧.៦% ហើយអ្នកមានចំណូលមធ្យម១លាន ៣សែននាក់ អាចធ្លាក់ចូលក្រោមបន្ទាត់នៃភាពក្រីក្រវិញ។ នេះអាចជាករណីលោក ច័ន្ទ ដារ៉ា អ្នករត់រ៉ឺម៉កកង់បីឥណ្ឌានៅខាងមុខផ្សារអ៊ីអនមួយ ដែលត្រូវបិទទ្វារភ្លាមៗកាលពីព្រលប់ថ្ងៃទី២៨ ខែវិច្ឆិកា ក្រោយរកឃើញថា អ្នកឆ្លងជំងឺកូវីដ១៩ម្នាក់ បានទៅផ្សារទំនើបនោះ។ លោកជាអតីតគ្រូបង្រៀនវិជ្ជាជីវៈបដិសណ្ឋារកិច្ចនៅសាលាអង្គការមួយ ហើយបានបាត់បង់ការងារ កាលពីខែមេសា ឆ្នាំនេះ ចំពេលមានការរឹតបន្តឹងខ្លាំង ដើម្បីបង្ការជំងឺកូវីដ ដោយចាប់ផ្ដើមបិទសាលាបង្រៀន។ ចាប់ពីពេលនោះមក បុរសវ័យ៣៦ឆ្នាំរូបនេះ ទិញរ៉ឺម៉កកង់បីឥណ្ឌា ដើម្បីបន្តចិញ្ចឹមជីវភាពគ្រួសារដែលមានម្ដាយបង្កើត ភរិយា និងក្មួយពីរនាក់ក្នុងបន្ទុក អាចបន្តការសិក្សាបាន។ តែបន្ទាប់ពីថ្ងៃទី២៨ ខែវិច្ឆិកាមក លោកនៅបន្តចេញរត់រ៉ឺម៉កផ្សងរកភ្ញៀវ ដែលចំនួនធ្លាក់ចុះពាក់កណ្ដាល។ លោកមានប្រសាសន៍ថា៖ «និយាយរួម សម្រាប់ខ្ញុំជាអ្នករកស៊ី បើខ្ញុំនៅផ្ទះ ខ្ញុំអផ្សុកងាប់ ហើយដាច់បាយ។ តែខ្ញុំនៅផ្ទះអត់បាន អផ្សុកណាស់ ព្រោះអីយើងធ្លាប់រក។ បើនៅផ្ទះ យើងប្រាកដជាមានបញ្ហាសេដ្ឋកិច្ច»។ លោក វន់ ពៅ ប្រធានសមាគមប្រជាធិបតេយ្យឯករាជ្យនៃសេដ្ឋកិច្ចក្រៅប្រព័ន្ធ (IDEA) បានលើកឡើងថា អ្នកបម្រើការងារសេដ្ឋកិច្ចក្រៅប្រព័ន្ធ ត្រូវជួបប្រទះនឹងការបាត់ចំណូលផង និងជំពាក់បំណុលវ័ណ្ឌកផង។ លោកថ្លែងប្រាប់ VOA ថា៖ «ចង់និយាយពីស្ថានភាពរួម គាត់អត់អាចនៅផ្ទះបានទេ។ គាត់រកមួយថ្ងៃដើម្បីមួយថ្ងៃ។ អ៊ីចឹងបើគាត់នៅផ្ទះទៀត គឺដាច់បាយតែម្ដង អត់មានលុយទិញអង្ករ ទិញអាហារប្រចាំថ្ងៃហូបទេ។ អ៊ីចឹងគាត់បង្ខំចិត្តចេញរកទាំងប្រថុយប្រថាន តែគាត់មានការប្រុងប្រយ័ត្នជាងមុន ដោយគាត់ពាក់ម៉ាស់»។ មេដឹកនាំសហជីពរូបនេះ រិះគន់ពីប្រព័ន្ធគាំពារសង្គមរបស់រដ្ឋាភិបាលថា មិនបានជួយគ្រប់គ្រាន់ក្នុងជីវភាពអ្នកបម្រើការងារក្នុងសេដ្ឋកិច្ចក្រៅប្រព័ន្ធ ដែលលោកប៉ាន់ប្រមាណថា មានប្រមាណ៨លាននាក់ បើរាប់ទាំងកសិករផង។ លោក ថេង បញ្ញាធន អគ្គនាយកផែនការនៃក្រសួងផែនការ ដែលទទួលបន្ទុកផ្តល់ប្រាក់ឧបត្ថម្ភដល់ប្រជាពលរដ្ឋដែលមានបណ្ណក្រីក្រ ប្រាប់ VOA ថា ភ្លាមៗ រដ្ឋាភិបាលមិនទាន់អាចជួយឧបត្ថម្ភដល់អ្នកបម្រើការងារក្នុងវិស័យសេដ្ឋកិច្ចក្រៅប្រព័ន្ធនោះទេ។ លោកថា ដែលគិតត្រឹមថ្ងៃព្រហស្បតិ៍នេះ កើនដល់៧០ម៉ឺនគ្រួសារនៅទូទាំងប្រទេស។ «រីឯគាត់នេះ យើងមិនមែនថាមិនគិតគូរទេ តែដោយសារថា យើងដឹងទាំងអស់គ្នាពីស្ថានភាពថវិការបស់រាជរដ្ឋាភិបាល។ អ៊ីចឹងទេ យើងមិនអាចថា ក្នុងពេលតែមួយ យើងជួយឧបត្ថម្ភសព្វទិសដៅទាំងអស់ វាមិនទាន់អាចបានទេ ដោយសារតែស្ថានភាពយើងវានៅក្នុងកម្រិតមួយដែរ។ យើងយកអ្នកប៉ះពាល់ខ្លាំងមុន កន្លែងហ្នឹងសុំប្រជាជនយើងយោគយល់ផង»។ យ៉ាងណាក៏ដោយ មន្ត្រីជាន់ខ្ពស់នៃក្រសួងផែនការរូបនោះ លើកឡើងថា អ្នកដែលធ្លាក់ក្នុងសភាពក្រីក្រអំឡុងដំណាក់កាលនេះ ក៏អាចត្រឡប់ទៅមូលដ្ឋានរដ្ឋបាលរបស់ខ្លួន ហើយដាក់ពាក្យស្នើសុំប្រាក់ឧបត្ថម្ភគាំពារ៕	2020-12-10T07:00:00+07:00	khmer.voanews.com	https://khmer.voanews.com/a/on-phnom-penh-streets-tough-choices-between-hunger-and-virus-fear/5694303.html
26401567-f545-4b8b-96bf-081151eb34e3	សហរដ្ឋអាមេរិក ជិតឈានដល់ការអនុញ្ញាតឲ្យប្រើវ៉ាក់សាំងបង្ការជំងឺកូវីដ១៩	បន្ទាប់ពីករណីឆ្លងជំងឺកូវីដ១៩ នៅក្នុងសហរដ្ឋអាមេរិកឡើងដល់ជាង ១៥ លាន ៣ សែនករណី សហរដ្ឋអាមេរិកជិតឈានដល់ការអនុញ្ញាតឲ្យប្រើវ៉ាក់សាំងបង្ការជំងឺកូវីដ១៩ ដែលមានសុវត្ថិភាពនិងប្រសិទ្ធភាព។ គណៈកម្មាធិការពិសេសមួយនៃទីភ្នាក់ងារម្ហូបអាហារនិងឱសថរបស់សហរដ្ឋអាមេរិក នឹងជួបប្រជុំគ្នានៅព្រឹកថ្ងៃព្រហស្បតិ៍នេះ ដើម្បីពិចារណាថាតើនឹងអនុញ្ញាតឲ្យប្រើក្នុងគ្រាអាសន្ននូវវ៉ាក់សាំងកូវីដ១៩ ដែលបានផលិតឡើងរួមគ្នាដោយក្រុមហ៊ុន Pfizer និងក្រុមហ៊ុន BioNTech ដែរ ឬក៏យ៉ាងណានោះ។ ប្រសិនបើគណៈកម្មាធិការប្រឹក្សាយោបល់អំពីវ៉ាក់សាំងនិងផលិតផលជីវសាស្ត្រពាក់ព័ន្ធនានា ផ្តល់ការអនុញ្ញាតទៅតាមការរំពឹងទុក នោះទីភ្នាក់ងារម្ហូបអាហារនិងឱសថ នឹងទំនងជាផ្តល់ការយល់ព្រមចុងក្រោយរបស់ខ្លួនយ៉ាងលឿនបំផុតនៅថ្ងៃសុក្រ ឬថ្ងៃសៅរ៍សប្តាហ៍នេះ។ បន្ទាប់មក រដ្ឋាភិបាលសហព័ន្ធ នឹងចែកចាយភ្លាមៗនូវវ៉ាក់សាំងចំនួន ៦ លាន ៤ សែនដូសនៅទូទាំងសហរដ្ឋអាមេរិក ដោយបុគ្គលិកផ្នែកសុខាភិបាលនឹងទទួលបានអាទិភាពដំបូងគេបង្អស់ដើម្បីចាក់វ៉ាក់សាំងនេះ។ កាលពីថ្ងៃពុធម្សិលមិញ សហរដ្ឋអាមេរិកមានករណីស្លាប់ដោយសារជំងឺកូវីដ១៩ ចំនួនជាង ៣.០០០ នាក់ ដែលនេះជាចំនួនដ៏ច្រើនបំផុតនៃករណីស្លាប់ក្នុងរយៈពេលមួយថ្ងៃដោយសារជំងឺនេះ។ វ៉ាក់សាំងរបស់ក្រុមហ៊ុន Pfizer និង BioNTech បានស្ថិតនៅជួរមុខគេនៅក្នុងកិច្ចប្រឹងប្រែងជាសាកលដើម្បីបង្កើតវ៉ាក់សាំងបង្ការជំងឺកូវីដ១៩៕	2020-12-10T07:00:00+07:00	khmer.voanews.com	https://khmer.voanews.com/a/us-nearing-approval-of-first-covid-19-vaccine/5694260.html
e7c2fc60-f7c3-410b-9d10-e1e201aac9bc	ក្រសួងសុខាភិបាល រកឃើញករណីចម្លងជំងឺកូវីដ-១៩ ក្នុងសហគមន៍ ៤នាក់ទៀត	ក្រសួងសុខាភិបាល បន្តរកឃើញអ្នកឆ្លងជំងឺកូវីដ-១៩ ក្នុងសហគមន៍ ចំនួន ៤នាក់បន្ថែមទៀត នៅថ្ងៃទី៩ ធ្នូ។ ក្រសួងប្រកាសថា ការរកឃើញជំងឺកូវីដ-១៩ នៅរយៈពេលប៉ុន្មានថ្ងៃចុងក្រោយ មានប្រភពពីហាងលក់ទំនិញ ប៉េត្រូ (Pedro) និង ហ្សែនដូ (Zendo) ក្នុងរាជធានីភ្នំពេញ។ ក្រសួងស្នើសុំឲ្យពលរដ្ឋ ដែលពាក់ព័ន្ធដោយផ្ទាល់ និងប្រយោល នៃហាងលក់ទំនិញទាំងពីរនេះ ចាប់តាំងពីថ្ងៃទី២៧ វិច្ឆិកា មក ត្រូវទៅធ្វើចត្តាឡីស័ក នៅសណ្ឋាគាររ៉េស៊ីដង់សុខាភ្នំពេញ ដោយការចំណាយជាបន្ទុករបស់រដ្ឋ។ ក្រសួងសុខាភិបាល បានរកឃើញ អ្នកជំងឺកូវីដ-១៩ ចំនួន ៤នាក់ទៀត នៅថ្ងៃទី៩ ធ្នូ ដោយអ្នកជំងឺម្នាក់ រស់នៅសង្កាត់បឹងកេងកងទី៣ ជាភ្ញៀវនៃហាង ហ្សែនដូ។ ចំណែក អ្នកជំងឺ ២នាក់ទៀត រស់នៅក្រុងតាខ្មៅ ខេត្តកណ្ដាល ជាបុគ្គលហាងប៉េត្រូ និងអ្នកជំងឺម្នាក់ទៀត រស់នៅសង្កាត់បឹងទំពុន ខណ្ឌមានជ័យ។ អ្នកទាំង ៤នាក់ ឆ្លងជំងឺកូវីដ១៩ តាមរយៈព្រឹត្តិការណ៍សហគមន៍ ២៨ វិច្ឆិកា។ ពួកគេ ៣នាក់ កំពុងសម្រាកព្យាបាលនៅមណ្ឌលសុខភាពចាក់អង្រែ និងម្នាក់ទៀត ព្យាបាលនៅមន្ទីរពេទ្យមិត្តភាពខ្មែរសូវៀត។ អ្នកជំងឺទាំង ៤នាក់ រកឃើញ មានផ្ទុកជំងឺកូវីដ១៩ តាមរយៈការធ្វើតេស្តសំណាកពីមនុស្ស ៣.៤៦៧នាក់ កាលពីថ្ងៃទី៧ ធ្នូ។ អាជ្ញាធរខេត្តកណ្ដាលបានបិទទីតាំងផ្សារបឹងខ្យាង និងវត្តវិហារត្រាញ់ នៅស្រុកកណ្ដាលស្ទឹង បណ្ដោះអាសន្ន នៅថ្ងៃទី៩ ធ្នូ ដោយសារមានអ្នកជំងឺកូវីដ១៩ ម្នាក់ ធ្លាប់ចេញចូលផ្សារនោះ មុនពេលធ្វើតេស្តរកឃើញជំងឺកូវីដ១៩។ ដោយឡែក នៅថ្ងៃដដែលនេះ អាជ្ញាធរ បានបើកដំណើរការអគារកាណាឌីយ៉ា នៅមហាវិថីព្រះមុនីវង្សឡើងវិញហើយ ក្រោយបិទបានមួយសប្ដាហ៍ ដោយសាររកឃើញបុគ្គលិកធនាគារចិនម្នាក់ ដែលធ្វើការក្នុងអគារនោះ មានផ្ទុកជំងឺកូវីដ១៩ កាលពីថ្ងៃទី២ ធ្នូ។ ប៉ុន្តែ ហាងលក់ទំនិញមួយចំនួន (Pedro, Zendo) ក្រសួងមហាផ្ទៃ និងពន្ធនាគារព្រៃសជាដើម នៅបន្តបិទដដែល។ អាស៊ីសេរី មិនអាចសុំការបញ្ជាក់បន្ថែមរឿងនេះពីអ្នកនាំពាក្យក្រសួងសុខាភិបាល លោកស្រី ឱ វណ្ណឌីន និងប្រធានមន្ទីរសុខាភិបាលរាជធានីភ្នំពេញ លោក ងី មានហេង បានទេ នៅថ្ងៃទី៩ ធ្នូ។ ចំណែកក្រុមអ្នកជំនួញ មន្ត្រីនយោបាយ មន្ត្រីរាជការ ព្រះសង្ឃ និងប្រជាពលរដ្ឋ នៅតែបន្តចូលរួមផ្ដល់ថវិកាទិញវ៉ាក់សាំងជាបន្តបន្ទាប់។ គិតត្រឹមយប់ថ្ងៃទី៨ ធ្នូ លោកនាយករដ្ឋមន្ត្រី ហ៊ុន សែន ប្រកាសតាមហ្វេសប៊ុក (facebook) ថា រដ្ឋាភិបាលទទួលបានថវិកាជាង ៣០លានដុល្លារហើយ។ លោក ហ៊ុន សែន បន្តថា លោកមានបំណងទិញវ៉ាក់សាំងចាក់ឲ្យពលរដ្ឋ ១០លាននាក់ ដែលត្រូវការវ៉ាក់សាំង ២០លានដូស (Dose) ហើយចំពោះមុខក្នុងដំណាក់កាលដំបូង លោកនឹងផ្ដល់ជូនចំនួន ១លានដូស សម្រាប់ចាក់ឲ្យពលរដ្ឋ ចំនួន ៥០ម៉ឺននាក់ ដែលកំពុងបំពេញការងារនៅកន្លែងមានហានិភ័យជាអាទិភាព ដូចជា គ្រូពេទ្យ គ្រូបង្រៀន កងកម្លាំងប្រដាប់អាវុធ នគរបាលយុត្តិធម៌គ្រប់ប្រភេទ រហូតដល់កម្មករបោសសំរាមសំអាតទីប្រជុំជន។ ប្រធានសមាគមកម្មករកម្ពុជាសេដ្ឋកិច្ចក្រៅប្រព័ន្ធ លោក សុខ ឈុនអឿង គាំទ្រវិធានការទប់ស្កាត់ការរាលដាលជំងឺកូវីដ១៩ របស់រដ្ឋាភិបាល មួយរយៈចុងក្រោយនេះ ដោយពង្រឹងការលាងដៃ ពាក់ម៉ាស់ រក្សាគម្លាត នៅទីសាធារណៈ និងការរៀបចំទីតាំងសណ្ឋាគារ ឲ្យធ្វើចត្តាឡីស័កជាដើម។ ប៉ុន្តែលោក សុខ ឈុនអឿង ព្រួយបារម្ភថា ក្រុមកម្មករ និង អ្នកប្រកបរបរក្រៅប្រព័ន្ធ ប្រឈមការឆ្លងជំងឺ និងប្រឈមទាំងជីវភាព ប្រសិនបើជំងឺកូវីដ១៩ នៅតែបន្តអូសបន្លាយធ្ងន់ធ្ងរទៀត៖ » ចំណែកអ្នកគ្រប់គ្រងកម្មវិធីការងារ នៃមជ្ឈមណ្ឌលសម្ព័ន្ធភាពការងារ និងសិទ្ធិមនុស្ស (CENTRAL) លោក ឃុន ថារ៉ូ ជំរុញរដ្ឋាភិបាល ឱ្យព្យាយាមរកវិធីផ្ដល់វ៉ាក់សាំងដល់ពលរដ្ឋឲ្យបានគ្រប់គ្នា ដើម្បីធានាថា ពលរដ្ឋទទួលបានសិទ្ធិរស់រានមានជីវិតស្មើភាពគ្នា។ លោកបន្តថា វិធានការរបស់រដ្ឋាភិបាល មួយរយៈចុងក្រោយនេះ មានភាពប្រសើរ ប៉ុន្តែ លោកជំរុញរដ្ឋាភិបាលឱ្យពង្រីកប្រព័ន្ធគាំពារសង្គមបន្ថែមទៀត ដើម្បីឲ្យពលរដ្ឋជាអ្នកងាយរងគ្រោះ និងអ្នករងផលប៉ះពាល់ ទទួលបានអត្ថប្រយោជន៍សង្គម៖ » រីឯសម្ព័ន្ធអ្នកសារព័ត៌មានកម្ពុជា (Camboja) ក៏អំពាវនាវដល់រដ្ឋាភិបាលឱ្យដាក់អ្នកសារព័ត៌មាន ទៅក្នុងកន្សោមអាទិភាព នៃអ្នកគួរទទួលបានវ៉ាក់សាំងជំងឺកូវីដ១៩ មុនគេដែរ ព្រោះអ្នកសារព័ត៌មានកំពុងបំពេញតួនាទីជាភ្នាក់ងារទំនាក់ទំនងយ៉ាងសកម្ម ដើម្បីបម្រើផលប្រយោជន៍ពលរដ្ឋទូទៅ។ គិតត្រឹមព្រឹកថ្ងៃទី៩ ធ្នូ កម្ពុជារកឃើញអ្នកឆ្លងកូវីដ១៩ ចំនួន ៣៥៤នាក់។ ក្នុងនោះ អ្នកជាសះស្បើយ ៣០៧នាក់ និងអ្នកកំពុងសម្រាកព្យាបាល នៅមន្ទីរពេទ្យចំនួន ៤៧នាក់៕	2020-12-10T04:17:00+07:00	rfa.org	https://www.rfa.org/khmer/news/health/four-tested-positive-for-covid-19-in-community-transmission-12092020161719.html
7c0bed55-d8cf-421d-a180-843c43965050	អភិបាលរាជធានីភ្នំពេញ អំពាវនាវ ដល់អ្នកឧកញ៉ា លោកឧកញ៉ា ពាណិជ្ជករ សិប្បករ វិនិយោគិន និងសប្បុរសជន ប្រធានមន្ទីរ អង្គភាព ទាំងអស់បរិច្ចាគថវិកាចូលរួមទិញវ៉ាក់សាំង កូវីដ១៩	អភិបាលរាជធានីភ្នំពេញ អំពាវនាវ ដល់អ្នកឧកញ៉ា លោកឧកញ៉ា ពាណិជ្ជករ សិប្បករ វិនិយោគិន និងសប្បុរសជន ប្រធានមន្ទីរ អង្គភាព ទាំងអស់បរិច្ចាគថវិកាចូលរួមទិញវ៉ាក់សាំងកូវីដ១៩	2020-12-10T03:34:00+07:00	dap-news.com	https://dap-news.com/national/2020/12/09/104288/
530bbade-e0be-46ab-bf38-d457acc2dbae	អភិបាលខណ្ឌច្បារអំពៅ នាំថវិកាអភិបាលរាជធានីភ្នំពេញ ជូនមន្ត្រីនគរបាលកំពុងព្យាបាលជំងឺ	លោក ចេង មុនីរ៉ា អភិបាលខណ្ឌច្បារអំពៅ នៅព្រលប់ថ្ងៃទី៩ ខែធ្នូ ឆ្នាំ២០២០ បាននាំយកថវិកាចំនួន ៤.០០០.០០០រៀល របស់លោក ឃួង ស្រេង អភិបាលរាជធានីភ្នំពេញ ជូនដល់លោកអនុសេនីយ៍ឯក រស់ ហ៊ន នាយរងផ្នែកចរាចរណ៍ សណ្តាប់ធ្នាប់ នៃអធិការដ្ឋាននគរបាលខណ្ឌ ដែលកំពុងសម្រាកព្យាបាលជំងឺនៅគេហដ្ឋាន។ លោកអភិបាលបាលខណ្ឌច្បារអំពៅ បាននាំនូវការផ្តាំផ្ញើសួរសុខពីសំណាក់លោក ឃួង ស្រង ត្រូវខិតខំព្យាបាលជំងឺ និងស្តាប់តាមឱវាទគ្រូពេទ្យ ដើម្បីបានឆាប់ជាសះស្បើយ។ លោកបញ្ជាក់ថា លោក ឃួង ស្រេង កន្លងមកតែងតែយកចិត្តទុកដាក់ដល់កងកម្លាំងទាំងនគរបាល ក៏ដូចអាវុធហត្ថ និងប្រជាការពារ ក្នុងការទំនុកបម្រុងពេលជួបការលំបាក ពិសេសពេលមានជំងឺឈឺថ្កាត់ជាដើម។ លោកអនុសេនីយ៍ឯក រស់ ហ៊ន ជាមន្ត្រីសកម្មការងារឈរជើងធ្វើចរាចរណ៍នៅភ្លើងស្តុប ផ្លូវជាតិលេខ១ (ផ្សារច្បារអំពៅ) មានជំងឺដុះដំសាច់ក្រោមថ្លើម។ លោក ចេង មុនីរ៉ា បានឲ្យដឹងថា លោកអនុសេនីយ៍ឯក រស់ ហ៊ន ត្រូវបានក្រុមគ្រួសារយកចេញពីមន្ទីរពេទ្យរដ្ឋមកសម្រាកនៅផ្ទះ និងកំពុងរៀបចំឯកសារដើម្បីបញ្ជូនទៅព្យាបាលនៅបរទេសបន្ត។ ជាមួយគ្នានេះ លោក ចេង មុនីរ៉ា ក៏បានជួយឧបត្ថម្ភជាថវិកា ចំនួន២លានរៀលថែមទៀតផងដែរ៕	2020-12-10T02:10:00+07:00	freshnewsasia.com	https://m.freshnewsasia.com/index.php/en/localnews/179478-2020-12-09-12-10-10.html
7397cc78-08f0-436c-8224-ef3ea8717249	អគ្គនាយក ប.ស.ស និងលោកស្រី បរិច្ចាគថវិកា ១ពាន់ដុល្លារ ជូនសម្តេចតេជោ ហ៊ុន សែន ទិញវ៉ាក់សាំង កូវីដ១៩	លោក អ៊ុក សមវិទ្យា ប្រតិភូរាជរដ្ឋាភិបាល ទទួលបន្ទុក ជាអគ្គនាយកបេឡាជាតិ របបសន្តិសុខសង្គម និងលោកស្រី បរិច្ចាគថវិកា ១ពាន់ដុល្លារ ជូនសម្តេចតេជោ ហ៊ុន សែន ទិញវ៉ាក់សាំងកូវីដ១៩ ។ ការបរិច្ចាគនេះធ្វើឡើង បន្ទាប់ពីសម្តេចតេជោ ហ៊ុន សែន ប្រកាសពីការត្រៀមថវិកា ទិញវ៉ាក់សាំងកូវីដ១៩ មកចាក់ជូន ប្រជាពលរដ្ឋ ដោយឥតគិតថ្លៃ។ សូមបញ្ជាក់ថា សម្តេចតេជោ ហ៊ុន សែន នៅល្ងាចថ្ងៃទី០៧ ខែធ្នូ ឆ្នាំ២០២០ បានប្រកាស ពីការត្រៀមបម្រុងថវិកា សម្រាប់ទិញវ៉ាក់សាំង យកមកចាក់ ជូនប្រជាជន ដោយឥតគិតថ្លៃ ជាជំហានដំបូងចំនួន ១លានដូស ដើម្បីចាក់ប្រជាពលរដ្ឋប្រមាណ ៥០ម៉ឺននាក់៕	2020-12-10T01:45:00+07:00	dap-news.com	https://dap-news.com/national/2020/12/09/104243/
dc80b01f-f35e-4967-8eb1-eba83ef36f78	អភិបាលខេត្តពោធិ៍សាត់ អំពាវនាវដល់ប្រជាពលរដ្ឋ ត្រូវសហការជាមួយអាជ្ញាធរ ក្នុងការចូលរួមវិធានការបង្ការ និងប្រយុទ្ធប្រឆាំងជំងឺកូវីដ១-៩	លោក ម៉ៅ ធនិន អភិបាលខេត្តពោធិ៍សាត់ នាថ្ងៃទី០៩ ខែធ្នូ ឆ្នាំ២០២០នេះ បានថ្លែងអំពាវនាវដល់ប្រជាពលរដ្ឋទូទាំងខេត្ត ត្រូវមានកិច្ចសហការល្អ ជាមួយអាជ្ញាធរគ្រប់លំដាប់ថ្នាក់ ក្នុងការចូលរួមវិធានការបង្ការ និងប្រយុទ្ធប្រឆាំងជំងឺកូវីដ១៩ នៅក្នុងសហគមន៍ ក្នុងភូមិសាស្ត្រខេត្តពោធិ៍សាត់ តាមការណែនាំរបស់ ក្រសួងសុខាភិបាល។ ការអំពាវនាវរបស់លោក ម៉ៅ ធនិន ធ្វើឡើងនៅវេទិកាក្នុងសាលាខេត្ត នាឱកាសជួបសំណេះសំណាល និងទទួលដោះស្រាយបញ្ហាប្រឈមជូនប្រជាពលរដ្ឋជុំវិញខេត្ត ដោយជាក់ស្តែងថ្ងៃទី០៩ ខែធ្នូនេះ បានដោះស្រាយបានចំនួន១១ករណីផ្សេងគ្នា រួមមានករណីទំនាស់ដីធ្លី, ករណីជំពាក់ប្រាក់, ករណីទំនាស់ចែកទ្រព្យ, ករណីទំនាស់របងដី និងករណីសុំដឹកឈើធ្វើផ្ទះ។ កិច្ចសម្របសម្រួលដោះស្រាយខាងលើនេះ បានការចូលរួមពីសមាជិកក្រុមប្រឹក្សាខេត្ត, លោកស្រីអភិបាលរងខេត្ត, លោកប្រធានការិយាល័យ, ប្រជាពលរដ្ឋ, អាជ្ញាធរស្រុក/ក្រុង ឃុំ/សង្កាត់, ក្រុមលេខាកត់ត្រា និងភាគីពាក់ព័ន្ធផ្សេងទៀត។ លោក ម៉ៅ ធនិន បានបន្ថែមទៀតថា នេះគឺជាទម្លាប់ដែលលោកតែងតែជួបជាមួយពុកម៉ែប្រជាពលរដ្ឋ ដើម្បីចូលរួមចំណែកជាមួយសុខទុក្ខដោយផ្ទាល់ តាមរយៈវេទិកា ដោះស្រាយនាពេលនេះ។ ដោយសារតែស្ថានភាពការរីករាលដាលជំងឺកូវីដ១៩ នៃព្រឹត្តិការណ៍សហគមន៍ ២៨ វិច្ឆិកា កំពុងតែដាក់សម្ពាធយ៉ាងធ្ងន់ធ្ងរនោះ លោកបាន សម្រេចជ្រើសរើសសំណុំរឿងណាដែលចាំបាច់បំផុត ក្នុងជីវភាពរស់នៅប្រចាំថ្ងៃ ធ្វើការសម្របសម្រួល និងដោះស្រាយមុនគេជូនពុកម៉ែប្រជាពលរដ្ឋ ដែលកិច្ចការនេះ ត្រូវធ្វើតាមការណែនាំរបស់ក្រសួងសុខាភិបាល។ លោកអភិបាលខេត្ត បានបន្តថា យន្តការដែលកំពុងតែដើរនេះគឺជាយន្តការវេទិកាសាធារណៈ ដែលជាគោលការណ៍របស់រាជរដ្ឋាភិបាល ក្រោមការដឹកនាំរបស់ សម្តេចតេជោ ហ៊ុន សែន បានចង្អុលបង្ហាញឱ្យថ្នាក់ខេត្ត ថ្នាក់មូលដ្ឋាន ផ្សារភ្ជាប់សុខទុក្ខជាមួយប្រជាពលរដ្ឋដោយផ្ទាល់ ទៅលើបញ្ហាប្រឈម និងតម្រូវការក្នុងជីវភាព រស់នៅជាក់ស្តែង។ លោកថា ពីមុនដោះស្រាយ២ដង ក្នុងមួយសប្តាហ៍ ក៏ប៉ុន្តែឥឡូវនេះដោះស្រាយ២សប្តាហ៍ មួយ១ដង ដោយសារតែជម្លោះក៏ដូចជាបញ្ហា ប្រឈម កាន់តែថយចុះ។ លោក ម៉ៅ ធនិន បានឱ្យដឹងទៀតថា ជានិច្ចជាកាលលោកតែងតែប្រើប្រាស់ឋានានុក្រម២ គឺទី១៖ ក្នុងនាមជាអភិបាលខេត្ត សម្រាប់សម្របសម្រួលដោះស្រាយបញ្ហា ប្រឈមជូនពុកម៉ែប្រជាពលរដ្ឋទៅលើផ្លូវច្បាប់ និងទី២៖ ក្នុងឋានៈជាគ្រួសារ មានតួនាទីជាបង ជាប្អូន ជាកូន ជាក្មួយ និងជាចៅមួយ ក្នុងគ្រួសារប្រជាពលរដ្ឋ ជាង៥០ម៉ឺននាក់ទូទាំងខេត្ត ដើម្បីចូលរួមសុខរួមទុក្ខជាមួយពួកគាត់គ្រប់ពេលវេលា។ តាមរយៈវេទិកាសម្របសម្រួល និងដោះស្រាយក្រៅប្រព័ន្ធតុលាការ ដែលលោក ម៉ៅ ធនិន បានមកដឹកនាំយន្តការខេត្តពោធិ៍សាត់ រយៈពេលជាង៦ឆ្នាំងកន្លងមកនេះ បានធ្វើឱ្យប្រជាពលរដ្ឋគ្រប់មជ្ឈដ្ឋានមានការសាទរចំពោះដំណោះស្រាយដ៏មានប្រសិទ្ធភាព៕	2020-12-10T00:27:00+07:00	freshnewsasia.com	https://m.freshnewsasia.com/index.php/en/localnews/179454-2020-12-09-10-27-48.html
a2712cec-1dda-4462-bc9b-17d9c53b671c	រដ្ឋបាលរាជធានីភ្នំពេញ អំពាវនាវមន្ដ្រីរាជការ និងប្រជាពលរដ្ឋចូលរួមបរិច្ចាគធនធាន ជាមួយរាជរដ្ឋាភិបាល ដើម្បីទិញវ៉ាក់សាំងប្រឆាំងជំងឺកូវីដ-១៩	លោក ឃួង ស្រេង អភិបាលរាជធានីភ្នំពេញ នៅថ្ងៃទី០៩ ខែធ្នូ ឆ្នាំ២០២០នេះ បានអំពាវនាវដល់មន្ដ្រីរាជការ និងប្រជាពលរដ្ឋ ចូលរួមបរិច្ចាគធនធានតាមលទ្ធភាព ដើម្បីរួមចំណែកជាមួយរាជរដ្ឋាភិបាល ក្នុងការទិញវ៉ាក់សាំងប្រឆាំងជំងឺកូវីដ-១៩ ដើម្បីចាក់ជូនប្រជាពលរដ្ឋ។ ក្នុងលិខិតអំពាវនាវនោះ រដ្ឋបាលរាជធានីភ្នំពេញ សង្ឃឺមជឿជាក់លើស្មារតី និងទឹកចិត្តសប្បុរសធម៌ដែលជាវប្បធម៌ នៃការចែករំលែករបស់ប្រជាជាតិ។ ទឹកចិត្តសប្បុរសរបស់ប្រជាពលរដ្ឋ នឹងបានជួយដល់គ្រប់វិស័យដូចជា សេដ្ឋកិច្ច សុខភាពសាធារណៈ សង្គមកិច្ច ជាពិសេសជួយដល់គ្រួសារបងប្អូនផ្ទាល់។ ១៖ តាមរយៈលោក សេង ទៀង រដ្ឋលេខាធិការ ទីស្តីការគណៈរដ្ឋមន្ត្រី ដែលមានលេខទូរស័ព្ទ 012 961971 ប្រចាំការទទួលនៅទីស្តីការគណៈរដ្ឋមន្ត្រី ទី២៖ ធនាគារ ABA លេខគណនី (001249176) Tep Sothy ទី៣៖ ធនាគារឯកទេសវីង ប្រាក់រៀលគណនីលេខ 9992, ប្រាក់ដុល្លារគណនីលេខ 9991 ទី៤៖ ធនាគារអេស៉ីលីដា ប្រាក់រៀលគណនី 00010556999989, ប្រាក់ដុល្លារគណនីលេខ 00010556999999 ទី៥៖ ធនាគារវឌ្ឍន : គណនីប្រាក់រៀលគឺ 050.01.66.099999.7, ប្រាក់ដុល្លារគឺ 050.02.66.009999.7 ទី៦៖ ធនាគារកាណាឌីយ៉ា គណនីប្រាក់រៀលគឺ 0010005261568, ប្រាក់ដុល្លារគឺ 0010005261557៕	2020-12-09T23:59:00+07:00	freshnewsasia.com	https://m.freshnewsasia.com/index.php/en/localnews/179445-2020-12-09-09-59-39.html
77afa8eb-f0ff-43b6-b938-0c3bfe701687	ឧត្តមសេនីយ៍ឯក ស ថេត បរិច្ចាគថវិកា៥០០០ដុល្លារ ជូនរាជរដ្ឋាភិបាល ទិញវ៉ាក់សាំងកូវីដ១៩	ភ្នំពេញ ៖ ដើម្បីចូលរួមចំណែក ជាមួយរាជរដ្ឋាភិបាលកម្ពុជា ដឹកនាំដោយសម្តេចតេជោ ហ៊ុន សែន នាយករដ្ឋមន្ត្រីកម្ពុជា ឧត្តមសេនីយ៍ឯក ស ថេត អគ្គស្នងការរង និងជាស្នងការ នគរបាលរាជធានីភ្នំពេញ បរិច្ចាគថវិកាចំនួន៥០០០ដុល្លារ ដើម្បីទិញវ៉ាក់សាំងការពារជំងឺកូវីដ១៩ សម្រាប់ចាក់ដោយឥតគិតថ្លៃ ជូនប្រជាពលរដ្ឋ ៕	2020-12-09T22:39:00+07:00	dap-news.com	https://dap-news.com/national/2020/12/09/104176/
520ebff7-5433-4d23-89df-6ee369836ee1	មហាសន្និបាតសមាគមអន្តរជាតិ អភិបាលក្រុង ប្រើប្រាស់ភាសាបារាំង នៅតែប្រារព្ធធ្វើឡើង បើទោះបីប្រឈមនឹងវីរុសកូវីដ-១៩ក្តី	ភ្នំពេញ៖ មហាសន្និបាតសមាគមអន្តរជាតិអភិបាលក្រុង ប្រើប្រាស់ភាសាបារាំងលើកទី៤០ នៅឆ្នាំ២០២០នេះ បានប្រារព្ធធ្វើឡើងនៅទីក្រុងទុយនីស ប្រទេសទុយនីស៊ី។ កិច្ចប្រជុំនេះ មានការចូលរួមប្រជុំដោយផ្ទាល់ និងការប្រជុំតាមរយៈការបញ្ជូនរូបភាព និងសំឡេង(វីដេអូ) មកពីបណ្តាលទីក្រុងចំនួន១៣០ ស្មើនឹង១៣០ប្រទេស ដែលជាទីក្រុងប្រើប្រាស់ភាសាបារាំង បើទោះបីលើពិភពលោក កំពុងប្រឈមនឹងជំងឺវីរុសកូវីដ-១៩ក្តី។ ដោយឡែកនៅល្ងាចថ្ងៃទី៩ខែធ្នូឆ្នាំ២០២០នេះនាទីក្រុងភ្នំពេញ បានបើកកិច្ចប្រជុំនេះ តាមរយៈការបញ្ជូនរូបភាពនិងសំឡេង នៅសាលារាជធានីភ្នំពេញ ក្រោមវត្តមានលោកឃួង ស្រេង អភិបាលរាជធានីភ្នំពេញ ដើម្បីចូលរួមពិភាក្សា ក្នុងកម្មវិធីមហាសន្និបាតនេះ។ កិច្ចប្រជុំត្រូវបានបែងចែកជា៣ផ្នែកធំៗ ៖ ទី១ សន្និសីទស្ដីពីទីក្រុងកំពុងអភិវឌ្ឍន៍ និងប្រព័ន្ធឌីជីតាល់។ ទី២ កិច្ចប្រជុំការិយាល័យអចិន្ត្រៃយ៍លើកទី៩២ របស់សមាគម AIMF ។ ទី៣ កម្មវិធីបើកមហាសន្និបាតលើកទី៤០ របស់សមាគម AIMF ដែលមាន២ ផ្នែកសំខាន់ៗ ។ កិច្ចប្រជុំនេះ ធ្វើឡើងក្រោមអធិបតីភាពរបស់លោកស្រី ANNE Hidalgo អភិបាលទីក្រុងប៉ារីស និងជាប្រធានសមាគម AIMF ។ ពាក់ព័ន្ធនឹងពិធីបើកសន្និបាត ស្តីពីទីក្រុងកំពុងអភិវឌ្ឍន៍និងប្រព័ន្ធឌីជីតាល់នេះ គឺជាមហាសន្និបាតលើកទី៤០ របស់សមាគម AIMF ហើយសមាគម AIMF តែងតែប្រារព្ធធ្វើជាមួយនឹងសន្និសីទបច្ចេកទេស ក្រោមប្រធានបទដាច់ដោយឡែក ពីឆ្នាំមួយទៅឆ្នាំមួយទៀត សម្រាប់ឆ្នាំ២០២០នេះ ។ សមាគមAIMFបានរៀបចំសន្និសីទមួយក្រោមប្រធានបទទីក្រុងកំពុងអភិវឌ្ឍន៍និងប្រព័ន្ធឌីជីតាល់។ ទីក្រុងដែលបានចូលរួមក្នុងកិច្ចប្រជុំដោយផ្ទាល់ និងតាមរយៈការបញ្ជូនតាមរូបភាពនិងសំឡេងនេះ មានទីក្រុងមួយចំនួន បានលើកឡើងពីអត្ថប្រយោជន៍ ពីប្រព័ន្ធឌីជីថលនេះ គឺមានប្រព័ន្ធឌីជីថល ធ្វើឲ្យសេដ្ឋកិច្ចមានការអភិវឌ្ឍ រីកចម្រើនយ៉ាងលឿនបំផុត ហើយប្រព័ន្ធឌីជីថលនេះ ក៏មានគុណវិបត្តិមួយចំនួនផងដែរ បើយើងប្រើប្រាស់មិនត្រូវទិសដៅ។ គួរបញ្ជាក់ផងដែរថា នៅវេលាម៉ោង១១និង៣០នាទីយប់ថ្ងៃទី៩ខែធ្នូនេះ កិច្ចប្រជុំការិយាល័យអចិន្ត្រៃយ៍លើកទី៩២ របស់សមាគម AIMFនឹងធ្វើឡើងក្រោមអធិបតីភាពលោកស្រី ANNE Hidalgo អភិបាលទីក្រុងប៉ារីស និងជាប្រធានសមាគម AIMF ៕	2020-12-09T22:02:07+07:00	cen.com.kh	https://cen.com.kh/archives/273679.html
1a8118d0-694c-4f15-9bcc-057801c218dd	ឧត្ដម នាវី ឯក ទៀ សុខា ប្រកាសបរិច្ចាគថវិកា ចំនួន២០០០$ ជូនរាជរដ្ឋាភិបាល សម្រាប់ ទិញវ៉ាក់សាំងកូវីដ១៩	ភ្នំពេញ៖ ឧត្ដម នាវី ឯក ទៀ សុខា មេបញ្ជាការរង កងទ័ពជើងទឹក នៅថ្ងៃទី៩ ខែធ្នូ ឆ្នាំ២០២០នេះ បានប្រកាសបរិច្ចាគ ថវិកា ចំនួន២០០០$ ជូនរាជរដ្ឋាភិបាលកម្ពុជា ដើម្បីយកទៅប្រើប្រាស់ សម្រាប់ទិញវ៉ាក់សាំងកូវីដ១៩ ចាក់ជូនប្រជាពលរដ្ឋ ដោយឥតគិតថ្លៃ ។ ឧត្ដមនាវីឯក ទៀ សុខា បានសរសេរលើគេហទំព័រហ្វេសប៊ុកថា “ខ្ញុំបាទ និងភរិយា បានចូលរួមចំណែកជាមួយរាជរដ្ឋាភិបាល សំរាប់ទិញវ៉ាក់សាំង ក្នុងការប្រយុទ្ធប្រឆាំង និងទប់ស្កាត់ ការរីករាលដាលនៃជម្ងឺកូវីដ-១៩(Covid-19) ដើម្បីសុខសុវត្ថិភាពបងប្អូនទាំងអស់គ្នា ឲ្យជៀសផុតពីជម្ងឺដ៏កាចសាហាវនេះ”។ សូមបញ្ជាក់ថា សម្តេចតេជោ ហ៊ុន សែន កាលពីល្ងាចថ្ងៃទី៧ ខែធ្នូ ឆ្នាំ២០២០ បានប្រកាសពីការត្រៀមបម្រុងថវិកា សម្រាប់ទិញវ៉ាក់សាំងយកមកចាក់ ជូនប្រជាជនដោយឥតគិតថ្លៃ ជាជំហានដំបូងចំនួន ១លានដូស ដើម្បីចាក់ជូនប្រជាពលរដ្ឋប្រមាណ ៥០ម៉ឺននាក់ ៕	2020-12-09T22:02:00+07:00	dap-news.com	https://dap-news.com/national/2020/12/09/104105/
595e11a6-a34f-4efc-87ec-5893ceb33dec	អូស្ត្រាលីគ្រោងផ្តល់ជំនួយឥតសំណង ៨៥លានដុល្លារដល់កម្ពុជា សម្រាប់ស្តារសេដ្ឋកិច្ច-សង្គមពីវិបត្តិជំងឺកូវីដ១៩	រដ្ឋាភិបាលអូស្ត្រាលី គ្រោងផ្តល់ហិរញ្ញប្បទានឥតសំណង ៨៥លានដុល្លារអាមេរិកដល់កម្ពុជា សម្រាប់ស្តារសេដ្ឋកិច្ច សង្គមកម្ពុជា ពីវិបត្តិជំងីកូវីដ១៩។ សេចក្តីប្រកាសព័ត៌មានរួម រវាងក្រុមប្រឹក្សាអភិវឌ្ឍន៍កម្ពុជា និងស្ថានទូតអូស្ត្រាលីប្រចាំកម្ពុជា ស្តីពីការប្រកាសផ្សព្វផ្សាយ និងដាក់ឲ្យអនុវត្តផែនការអភិវឌ្ឍន៍ សម្រាប់ឆ្លើយតបនឹងជំងឺកូវីដ១៩ ដែលចេញផ្សាយនៅថ្ងៃទី០៩ ខែធ្នូនេះ បានបញ្ជាក់ថា គម្រោងផ្តល់ហិរញ្ញប្បទាន ៨៥លានដុល្លារនេះ ជាការផ្តល់បន្ថែម លើហិរញ្ញប្បទានប្រមាណ ១៧០លានដុល្លារអាមេរិក ដែលលោក Scott Morrison នាយករដ្ឋមន្ត្រីអូស្ត្រាលី បានប្រកាសគាំទ្រដល់ការធ្វើ សមាហរណកម្មសេដ្ឋកិច្ច និងការអភិវឌ្ឍរបស់បណ្តាប្រទេសក្នុងតំបន់ទន្លេមេគង្គ និងហិរញ្ញប្បទានប្រមាណ ៤៤៥លានដុល្លារអាមេរិក ដែលអូស្ត្រាលី បានប្តេជ្ញាផ្តល់សម្រាប់ចែកចាយវ៉ាក់សាំង ជំងឺកូវីដ១៩ ក្នុងតំបន់អាស៊ីអាគ្នេយ៍ និងប៉ាស៉ីហ្វិក។ ថ្លែងក្នុងពិធីចុះហត្ថលេខា លើសេចក្តីថ្លែងការណ៍រួម ដើម្បីធានាប្រសិទ្ធភាពនៃការអនុវត្តន៍ ផែនការអភិវឌ្ឍន៍សម្រាប់ឆ្លើយតបនឹងជំងឺកូវីដ១៩ នៅកម្ពុជា លោក ផាប្លូ កាង ឯកអគ្គរដ្ឋទូតអូស្ត្រាលីប្រចាំកម្ពុជា បានបញ្ជាក់ថា រដ្ឋាភិបាលអូស្ត្រាលី នឹងវិនិយោគលើចង្កោមសកម្មភាពនៃសសរស្តម្ភទាំង៣ គឺការធានាសន្តិសុខផ្នែកសុខាភិបាល ស្ថិរភាពសង្គម និងបរិយាប័ន្ន និងការស្តារសេដ្ឋកិច្ច ដើម្បីជួយកម្ពុជា ពីវិបត្តិជំងឺកូវីដ១៩។ លោកបន្តថា ចង្កោមសកម្មភាពទាំងនោះ រួមមាន៖ ការធ្វើឲ្យប្រសើរឡើងគុណភាព និងភាពងាយស្រួលក្នុងការទទួល បានសេវាសុខាភិបាលតាមមន្ទីរពេទ្យ, ការលើកកម្ពស់យេនឌ័រ និងពិការភាព, ការជំរុញផលិតកម្មស្បៀង, ការគាំទ្រដល់ការផ្លាស់ប្តូរប្រភពថាមពល និងការចូលរួមរបស់ប្រជាពលរដ្ឋ ជាមួយអាជ្ញាធរមូលដ្ឋាន ដើម្បីឆ្លើយតបនឹងជំងឺកូវីដ១៩។ លោក ឈៀង យ៉ាណារ៉ា រដ្ឋមន្ត្រីប្រតិភូអមនាយករដ្ឋមន្ត្រី និងជាអគ្គលេខាធិការគណៈកម្មាធិការ និតិសម្បទា និងអភិវឌ្ឍន៍កម្ពុជា ថ្លែងថា អូស្ត្រាលីគឺជាដៃគូអភិវឌ្ឍន៍បុរេសកម្មមួយ ដែលបានចាត់វិធានការតាំងពីដើមដំបូង ក្នុងការរៀបចំផែនការអភិវឌ្ឍន៍សម្រាប់ឆ្លើយតបនឹងជំងឺកូវីដ១៩។ រាជរដ្ឋាភិបាលកម្ពុជា បានវាយតម្លៃខ្ពស់ ចំពោះការជួយរបស់អូស្ត្រាលី ពិសេសសកម្មភាពអាទិភាព ដែលផ្តោតលើវិស័យសំខាន់ទាំង៣ ដែលមានសង្គតិភាពជាមយយនឹងផែនការរបស់រាជរដ្ឋាភិបាល ក្នុងការស្តារសេដ្ឋកិច្ច និងសង្គមកម្ពុជា ក្រោយវិបត្តិជំងឺកូវីដ១៩៕	2020-12-09T22:01:00+07:00	freshnewsasia.com	https://m.freshnewsasia.com/index.php/en/localnews/179402-2020-12-09-08-01-51.html
2da7023d-00ac-4edf-ba36-0a682307519f	នាយ ឧត្ដម នាវី ទៀ វិញ ប្រកាសបរិច្ចាគថវិកា ចំនួន៣០០០$ ជូនរាជរដ្ឋាភិបាលសម្រាប់ ទិញវ៉ាក់សាំងកូវីដ១៩	ភ្នំពេញ៖នាយឧត្ដម នាវី ទៀ វិញ អគ្គមេបញ្ជាការ រង កងយោធពលខេមរភូមិន្ទ និង ជា មេបញ្ជាការ កង ទ័ព ជើង ទឹក នៅថ្ងៃទី៩ខែធ្នូ ឆ្នាំ២០២០នេះ បានប្រកាសបរិច្ចាគថវិកាចំនួន៣០០០$ ជូនរាជរដ្ឋាភិបាលកម្ពុជា ដើម្បីយកទៅប្រើប្រាស់សម្រាប់ទិញវ៉ាក់សាំងកូវីដ១៩ ចាក់ជូនប្រជាពលរដ្ឋ ដោយឥតគិតថ្លៃ។ នាយ ឧត្ដម នាវី ទៀ វិញ បានសរសេរលើគេហទំព័រហ្វេសប៊ុកថា “ខ្ញុំបាទ និងភរិយា បានបរិច្ចាគថវិកាផ្ទាល់ខ្លួន ចំនួន៣០០០$ ដើម្បីចូលរួមចំណែកជាមួយរាជរដ្ឋាភិបាល សំរាប់ទិញវ៉ាក់សាំង ក្នុងការប្រយុទ្ធប្រឆាំង និងទប់ស្កាត់ ការរីករាលដាលនៃជម្ងឺកូវីដ-១៩(Covid-19)”។ សូមបញ្ជាក់ថា សម្តេចតេជោ ហ៊ុន សែន កាលពីល្ងាចថ្ងៃទី៧ ខែធ្នូ ឆ្នាំ២០២០ បានប្រកាសពីការត្រៀមបម្រុងថវិកា សម្រាប់ទិញវ៉ាក់សាំងយកមកចាក់ ជូនប្រជាជនដោយឥតគិតថ្លៃ ជាជំហានដំបូងចំនួន ១លានដូស ដើម្បីចាក់ជូនប្រជាពលរដ្ឋប្រមាណ ៥០ម៉ឺននាក់៕	2020-12-09T21:51:00+07:00	dap-news.com	https://dap-news.com/national/2020/12/09/104148/
75870760-c029-4c8f-a3f5-6cce0911fa27	កម្ពុជា ប្រាប់ បណ្ដាប្រទេស ACMECS ត្រូវឈរលើ ស្មារតីរួម ក្នុងការធានាវ៉ាក់សាំងការពារជំងឺកូវីដ-១៩ ឱ្យមាន តម្លៃសមរម្យ ដើម្បីចែកចាយ ទាន់ពេលវេលា	ភ្នំពេញ ៖ សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា បានប្រាប់បណ្ដាប្រទេស ACMECS ថា ត្រូវឈរលើស្មារ តីរួម ក្នុងការធានាវ៉ាក់សាំងការពារជំងឺកូវីដ-១៩ មានតម្លៃថ្លៃសមរម្យ ដើម្បីចែកចាយទាន់ពេលវេលា នៅពេលដាក់ឲ្យ ប្រើប្រាស់ជាផ្លូវការ។ ក្នុងពិធីបិទកិច្ចប្រជុំ កំពូលយុទ្ធសាស្រ្តកិច្ចសហប្រតិបត្តិការសេដ្ឋកិច្ច អាយ៉េយ៉ាវ៉ាឌី-ចៅប្រាយ៉ា-មេគង្គ (ACMECS) លើកទី៩ ក្រោមមូលបទ «ភាពជាដៃគូសម្រាប់តភ្ជាប់ និងភាពរឹងមាំ» តាមរយៈប្រព័ន្ធវីដេអូ នៅវិមានសន្ដិភាព នាថ្ងៃ ទី៩ ខែធ្នូ ឆ្នាំ២០២០ សម្ដេចតេជោ ហ៊ុន សែន ប្រាប់បណ្ដាប្រទេស ACMECS ថា ត្រូវផ្ដោចសំខាន់លើការទប់ស្កាត់ ការរីករាលដាលជំងឺកូវីដ-១៩ ដែលបង្កឡើងជាបញ្ហាប្រឈមធ្ងន់ធ្ងរទៅលើសុខភាពសាធារណៈ ដូចជា ផលប៉ះពាល់ យ៉ាងខ្លាំងដ៏ការធ្វើដំណើររបស់ប្រជាជននៃបណ្ដាលប្រទេស ACMECS ទាំងអស់។ សម្ដេចតេជោ មានប្រសាសន៍ថា «ក្នុងន័យនេះ ខ្ញុំយល់ឃើញថា យើងត្រូវដោះស្រាយបញ្ហាប្រឈមរួម ដោយធានាបា នការតភ្ជាប់ឲ្យបានគ្រប់គ្រាន់ ក្នុងវិស័យថែទាំសុខភាពសាធារណៈ ដើម្បីធានានូវការផ្គត់ផ្គង់គ្រឿងបរិក្ខាវិទ្យាសាស្ដ្រ បានគ្រប់គ្រាន់ដល់ក្រុមគ្រូពេទ្យជួរមុខ និងថ្នាំគ្រប់គ្រាន់សម្រាប់ប្រជាជនយើង។ ដូច្នេះ យើងគួរឈរលើស្មារតីរួម ក្នុងការធានាឲ្យវ៉ាក់សាំងមានតម្លៃថ្លៃសមរម្យ និងចែកចាយបានទាន់ពេលវេលា នៅពេលដែលមានដាក់ឲ្យប្រើប្រាស់ ជាផ្លូវការ»។ សម្ដេចតេជោ ក៏បានប្រកាសដែរថា កម្ពុជាគ្រោងនឹងទិញវ៉ាក់សាំង ចំនួន១លានដូស ហើយកម្ពុជាក៏ត្រូវការចាក់វ៉ាក់សាំង ទៅដល់មនុស្ស ចំនួន១០លាននាក់ ផងដែរ ។ សម្ដេចតេជោ បន្ដថា ACMECS ត្រូវបន្ដធ្វើការជាមួយដៃគូអភិវឌ្ឍដើម្បីលើកកម្ពស់ទស្សនៈ វ៉ាក់សាំងការពារជំងឺកូវីដ-១៩ ជាពហុភាគីនិយម ក្នុងការធានាបានវ៉ាក់សាំងជំងឺកូវីដ-១៩ ប្រកបដោយ ត្រឹមត្រូវ និងសុវត្ថិភាព។សម្ដេចតេជោ ថា កាលណា ACMECS តភ្ជាប់រវាងប្រជាជន និងប្រជាជន នៅតែជាអទិភាពចាំបាច់ត្រូវគិតគូ ហើយជាជម្រើសនៃ ដំណើរតាមបែបពហុភាគី នៃប្រទេសសមាជិក ACMECS។ សូមជម្រាបថា ក្នុងពិធីបើកកិច្ចប្រជុំ កំពូលយុទ្ធសាស្រ្តកិច្ចសហប្រតិបត្តិការសេដ្ឋកិច្ច អាយ៉េយ៉ាវ៉ាឌី-ចៅប្រាយ៉ា-មេគង្គ (ACMECS) លើកទី៩ នៅថ្ងៃទី៩ ខែធ្នូ ឆ្នាំ២០២០ សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា ក៏បានប្រកាសពីការចូលរួមរបស់កម្ពុជា ចំនួន៧លានដុល្លារ ក្នុងមូលនិធិអភិវឌ្ឍន៍ ACMECS។ មូលនិធិអភីវឌ្ឍន៍ ACMECS ដែលមានប្រទេសចំនួន ៥ ជាសមាជិក រួមមាន៖ កម្ពុជា ថៃ វៀតណាម ឡាវ និងមីយ៉ាន់ម៉ា ដើម្បីពន្លឿនដល់ការអនុវត្ត គម្រោងអភិវឌ្ឍន៍នៅក្នុងតំបន់ និងពន្លឿនការងើបឡើងវិញ បន្ទាប់ពីជំងឺកូវីដ១៩។ សម្ដេចតេជោ បន្ថែមថា ថៃបានសន្យាផ្តល់វិភាគទាន ចំនួន ២០០លានដុល្លារអាមេរិក ជាមូលនិធិដំបូង សម្រាប់ការបង្កើតមូលនិធិអភិវឌ្ឍន៍ ACMECS។ សម្តេច ក៏ទន្ទឹងរង់ចាំស្វាគមន៍ការចូលរួមដោយស្ម័គ្រចិត្តរបស់ពីសមាជិកដទៃទៀត ក្នុងមូលនិធិអភិវឌ្ឍន៍ ACMECS។ សម្ដេចតេជោ បញ្ជាក់យ៉ាងដូច្នេះថា «ជាមួយនឹងនឹងផ្តល់វិភាគទានហិរញ្ញវត្ថុគ្រប់គ្រាន់ និងក្រុមប្រឹក្សាប្រតិបត្តិ ដែលមានសមត្ថភាព ខ្ញុំពិតជាមានសុទិដ្ឋនិយមថា យើងអាចចាប់ផ្តើមអនុវត្តគម្រោងអាទិភាពក្រោមផែនការមេ ACMECS ២០១៩-២០២៣ ដោយរលូន»៕ ដោយ ៖ អេង ប៊ូឆេង	2020-12-09T21:36:00+07:00	dap-news.com	https://dap-news.com/national/2020/12/09/104130/
ef23e844-0316-4a87-bc88-9d0f382cd63a	មន្ត្រីនគរបាលម្នាក់ ដែលដុះដំសាច់ក្រោមថ្លើម កំពុងព្យាបាលជំងឺនៅផ្ទះ និងត្រៀមទៅព្យាបាលនៅបរទេស ទទួលបានថវិកា៤លានរៀល ពីអភិបាលរាជធានីភ្នំពេញ	ភ្នំពេញ៖ លោក ចេង មុនីរ៉ា អភិបាលខណ្ឌច្បារអំពៅ នៅព្រលប់ថ្ងៃទី៩ ខែធ្នូ ឆ្នាំ២០២០ បាន នាំយកថវិកាចំនួន ៤.០០០.០០០រៀល របស់លោក ឃួង ស្រេង អភិបាលរាជធានីភ្នំពេញ ជូនដល់លោកអនុសេនីយ៍ឯក រស់ ហ៊ន នាយរងផ្នែកចរាចរណ៍ សណ្តាប់ធ្នាប់ នៃអធិការដ្ឋាននគរបាលខណ្ឌច្បារអំពៅ ដែលកំពុងសម្រាកព្យាបាលជំងឺនៅគេហដ្ឋាន។ លោកអភិបាលបាលខណ្ឌច្បារអំពៅ បាននាំនូវការផ្តាំផ្ញើសួរសុខពីសំណាក់លោក ឃួង ស្រង ត្រូវខិតខំព្យាបាលជំងឺ និងស្តាប់តាមឱវាទគ្រូពេទ្យ ដើម្បីបានឆាប់ជាសះស្បើយ។ លោកបញ្ជាក់ថា លោក ឃួង ស្រេង កន្លងមកតែងតែយកចិត្តទុកដាក់ ដល់កងកម្លាំងទាំងនគរបាល ក៏ដូចអាវុធហត្ថ និងប្រជាការពារ ក្នុងការទំនុកបម្រុងពេលជួបការលំបាក ពិសេសពេលមានជំងឺឈឺថ្កាត់ជាដើម។ លោកអនុសេនីយ៍ឯក រស់ ហ៊ន ជាមន្ត្រីសកម្មការងារឈរជើងធ្វើចរាចរណ៍នៅភ្លើងស្តុប ផ្លូវជាតិលេខ១ (ផ្សារច្បារអំពៅ) មានជំងឺដុះដំសាច់ក្រោមថ្លើម។ លោក ចេង មុនីរ៉ា បានឲ្យដឹងថា លោកអនុសេនីយ៍ឯក រស់ ហ៊ន ត្រូវបានក្រុមគ្រួសារ យកចេញពីមន្ទីរពេទ្យរដ្ឋ មកសម្រាកនៅផ្ទះ និងកំពុងរៀបចំឯកសារ ដើម្បីបញ្ជូនទៅព្យាបាលបន្តនៅបរទេស។ ជាមួយគ្នានេះ លោក ចេង មុនីរ៉ា ក៏បានជួយឧបត្ថម្ភជាថវិកា ចំនួន២លានរៀលថែមទៀតផងដែរ៕	2020-12-09T21:12:10+07:00	cen.com.kh	https://cen.com.kh/archives/273657.html
0d89168c-e130-4283-a06a-a36b88546ada	វីដេអូ ស្តីពី បណ្តាញទាក់ទង និងគណនីធនាគារ សម្រាប់សប្បុរសជន ចូលរួមបរិច្ចាគថវិកា ជាមួយសម្តេចតេជោ ហ៊ុន សែន ដើម្បីទិញវ៉ាក់សាំង ការពារជំងឺកូវីដ-១៩	ភ្នំពេញ៖ អង្គភាពព័ត៌មាន និងប្រតិកម្មរហ័ស នៅថ្ងៃពុធ ទី០៩ ខែធ្នូ ឆ្នាំ២០២០ បានចេញវីដេអូ ស្តីពី បណ្តាញទាក់ទង និងគណនីធនាគារ សម្រាប់សប្បុរសជនចូលរួមបរិច្ចាគថវិកា ជាមួយសម្តេចតេជោ ហ៊ុន សែន ដើម្បីទិញវ៉ាក់សាំង ការពារជំងឺកូវីដ-១៩។	2020-12-09T20:05:00+07:00	dap-news.com	https://dap-news.com/national/2020/12/09/104110/
47114fd7-fb92-4530-8b0a-0a2455c1028f	លោកឧកញ៉ាបណ្ឌិត ទ្រី ភាព និងក្រុមគ្រួសារ បរិច្ចាគថវិកា ១លានដុល្លារអាមេរិក ជូនសម្ដេច តេជោ ដើម្បីទិញវ៉ាក់សាំងកូវីដ-១៩	ភ្នំពេញ៖ លោកឧកញ៉ា បណ្ឌិត ទ្រី ភាព និងក្រុមគ្រួសារ នៅថ្ងៃពុធ ទី០៩ ខែធ្នូ ឆ្នាំ២០២០ មានកិត្តិយសយ៉ាងក្រៃលែង ក្នុងការបរិច្ចាគថវិកាចំនួន ១ លានដុល្លារអាមេរិក ជូនសម្ដេចអគ្គមហាសេនាបតីតេជោ ហ៊ុន សែន ដើម្បីទិញវ៉ាក់សាំងកូវីដ-១៩។ លោកឧកញ៉ា ទ្រី ភាព បានសរសេរនៅលើបណ្តាញសង្គមហ្វេសប៊ុកថា “ក្នុងនាមយើងខ្ញុំជាប្រជាពលរដ្ឋខ្មែរ យើងខ្ញុំសូមអរគុណសន្តិភាព ព្រមទាំងសូមគោរពអរគុណនិងដឹងគុណ សម្ដេចតេជោ និងសម្ដេចកិត្តិព្រឹទ្ធបណ្ឌិត ដែលបានរៀបចំផែនការត្រៀមទិញវ៉ាក់សាំងកូវីដ-១៩ ដើម្បីចាក់ជូនប្រជាពលរដ្ឋខ្មែរដោយឥតគិតថ្លៃ”។ លោកបណ្ឌិត បន្តថា សូមបងប្អូនប្រជាពលរដ្ឋខ្មែរទាំងអស់ នាំគ្នាថែរក្សាសុខភាព និងការពារខ្លួនជានិច្ច ដោយរក្សាអនាម័យ លាងដៃនឹងសាប៊ូ ឬទឹកអាកុល ឬជែល រក្សាគម្លាតពីគ្នាយ៉ាងតិច ១,៥ ម៉ែត្រ និងពាក់ម៉ាស់ឱ្យបានត្រឹមត្រូវ និងសូមចូលរួមអនុវត្តតាមការណែនាំរបស់ក្រសួងសុខាភិបាល ដើម្បីប្រជាជនកម្ពុជាជៀសផុតពីជំងឺកូវីដ-១៩៕	2020-12-09T19:46:00+07:00	dap-news.com	https://dap-news.com/national/2020/12/09/104096/
15b20405-d76f-40bc-a8f1-dff1d4fb2620	ប.ស.ស. កម្ពុជា ធ្វើជាម្ចាស់ផ្ទះ កិច្ចប្រជុំ ក្រុមប្រឹក្សាភិបាល នៃសមាគម សន្តិសុខសង្គមអាស៊ាន លើកទី៣៧ តាមរយៈប្រព័ន្ធវីដេអូ ខណៈដែលកូវីដ-១៩ នៅតែបន្តផ្ទុះឡើង លើសកលលោក	ភ្នំពេញ៖ ក្រុមប្រឹក្សាភិបាល នៃសមាគមសន្តិសុខសង្គម អាស៊ាន [ASEAN Social Security Association (ASSA)] នាព្រឹកថ្ងៃពុធ ទី០៩ ខែធ្នូ ឆ្នាំ២០២០ នេះ បានបើកកិច្ចប្រជុំ ក្រុមប្រឹក្សាភិបាល លើកទី៣៧ ក្រោមប្រធានបទស្តីពី “ការពង្រីកការគ្របដណ្តប់ របបសន្តិសុខសង្គម” ។ នេះគឺជាលើកទី១ ដែល ប.ស.ស. កម្ពុជា បានរៀបចំជាម្ចាស់ផ្ទះ នៃកិច្ចប្រជុំ ក្រុមប្រឹក្សាភិបាល នៃសមាគមសន្តិសុខសង្គមអាស៊ាន លើកទី៣៧ នេះឡើងតាមរយៈប្រព័ន្ធវីដេអូ (Video Conference) ដោយមានការចូលរួម ពីតំណាងប្រធាន សន្តិសុខសង្គម អាស៊ានទាំង ១០ប្រទេស សរុបចំនួន ២១ស្ថាប័ន ដែលប្រព្រឹត្តទៅ នៅសាលប្រជុំធំនៃ ប.ស.ស. រាជធានីភ្នំពេញ ។ លោក អ៊ុក សមវិទ្យា ប្រតិភូរាជរដ្ឋាភិបាល ទទួលបន្ទុកជាអគ្គនាយក ប.ស.ស. ជាប្រធាននៃកិច្ចប្រជុំ ដ៏សំខាន់មួយនេះ ក្រោមការផ្តល់កិត្តិយស ដ៏ខ្ពង់ខ្ពស់ពីសំណាក់ លោកបណ្ឌិត អ៊ិត សំហេង រដ្ឋមន្រ្តីក្រសួងការងារ និងបណ្តុះបណ្តាលវិជ្ជាជីវៈ និងជាប្រធានក្រុមប្រឹក្សាភិបាល នៃបេឡាជាតិសន្តិសុខសង្គម ។ ក្នុងនាមតំណាង លោកបណ្ឌិត អ៊ិត សំហេង រដ្ឋមន្រ្តីក្រសួងការងារ និងបណ្តុះបណ្តាលវិជ្ជាជីវៈ និងជាប្រធានក្រុមប្រឹក្សាភិបាល នៃបេឡាជាតិសន្តិសុខសង្គម បានថ្លែងថា៖ រាជរដ្ឋាភិបាលកម្ពុជា និងខ្លួនខ្ញុំផ្ទាល់ ខ្ញុំសូមសម្តែងនូវការស្វាគមន៍ ដ៏កក់ក្តៅជូនចំពោះ ឯកឧត្តម លោកជំទាវ លោក លោកស្រី គណៈប្រតិភូ នៃបណ្តាប្រទេសអាស៊ាន ដែលបានចូលរួមក្នុងកិច្ចប្រជុំ ក្រុមប្រឹក្សាភិបាល នៃសមាគមសន្តិសុខសង្គម អាស៊ាន (ASEAN Social Security Association, ASSA) លើកទី៣៧ តាមរយៈប្រព័ន្ធវីដេអូ (Video Conference) នៅព្រះរាជាណាចក្រកម្ពុជា ។ លោកថ្លែងបន្តថា ក្នុងរយៈពេលជាង ៥៣ ឆ្នាំកន្លងមកនេះ អាស៊ានសម្រេចបាន សមិទ្ធផលចម្បងជាច្រើន ជាពិសេសសមិទ្ធផលថ្មីៗ ក្នុងការកសាងសហគមន៍អាស៊ាន ទៅតាមសរសរស្តម្ភទាំងបី គឺសហគមន៍នយោបាយ-សន្តិសុខអាស៊ាន, សហគមន៍សេដ្ឋកិច្ចអាស៊ាន និងសហគមន៍សង្គម-វប្បធម៌អាស៊ាន។ ទន្ទឹមនឹងនេះ យើងក៏បានមើលឃើញ អំពីបញ្ហាប្រឈម និងកិច្ចការជាច្រើន នៅចំពោះមុខ ដែលតម្រូវឲ្យមានការរួបរួមគ្នា ពុះពារជំនះ និងដោះស្រាយ ក្នុងស្ថានភាព ដែលមានការវិវត្ត ប្រែប្រួលយ៉ាងឆាប់រហ័ស នៅក្នុងសភាពការណ៍ នយោបាយ សន្តិសុខ សេដ្ឋកិច្ច និងសង្គម ទាំងក្នុងកម្រិតសកល និងទាំងក្នុងកម្រិតតំបន់ ។ ប្រការនេះ តម្រូវឲ្យយើងទាំងអស់គ្នា បង្កើនការខិតខំទ្វេដង បន្ថែមថែមទៀត នៅក្នុងសម័យកាល នៃការរីករាលដាលនៃជំងឺកូវីដ-១៩ ដែលនៅតែបន្តឆ្លងក្នុងតំបន់ និងជាសកល ដែលជាកត្តានាំឲ្យយើង ត្រូវខិតខំរួបរួមគ្នា ដើម្បីជម្រុញកំណើនសេដ្ឋកិច្ច និងការចែករំលែកផ្លៃផ្កា នៃកំណើននេះ ឲ្យបានកាន់តែប្រសើរឡើង ក្នុងបណ្តាប្រទេស ជាសមាជិកអាស៊ានទាំងអស់ ជាពិសេសលើផ្នែក របបសន្តិសុខសង្គម ។ ក្នុងឱកាសនោះ លោកបានវាយតម្លៃខ្ពស់ ចំពោះអង្គភាពសន្តិសុខសង្គម ជាសមាជិក នៃសមាគមសន្តិសុខសង្គមអាស៊ាន (ASSA) ទាំងអស់ និងអង្គការជាតិ-អន្តរជាតិ ដែលបានគាំទ្រ និងផ្តល់នូវកិច្ចសហការ កន្លងមកលើវិស័យ សន្តិសុខសង្គម ក៏ដូចជាទៅអនាគត ក្នុងការចូលរួមចំណែក ចែករំលែកចំណេះដឹង និងបទពិសោធន៍គ្នា ទៅវិញទៅមក សម្រាប់ការអភិវឌ្ឍ ប្រទេសក្រោមបាវចនា “ចក្ខុវិស័យតែមួយ អត្តសញ្ញាណតែមួយ សហគមន៍តែមួយ (One vision, One Identity, One Community)” ។ លោកបានបន្តថា ចាប់តាំងពីបេឡាជាតិសន្តិសុខសង្គម នៃក្រសួងកាងារ និងបណ្តុះបណ្តាលវិជ្ជាជីវៈ ចូលជាសមាជិក នៃសមាគមសន្តិសុខសង្គមអាស៊ាន (ASSA) កាលពីថ្ងៃទី២៤ ខែមីនា ឆ្នាំ២០១១ រហូតមកដល់ ពេលបច្ចុប្បន្ននេះ ប.ស.ស. ទទួលបាននូវបទពិសោធន៍ និងចំណេះដឹងជាច្រើន ខាងវិស័យសន្តិសុខសង្គម ព្រមទាំងមានការកោតសរសើរ ពីស្ថាប័នជាតិ និងអន្តរជាតិ ក្នុងការលើកកម្ពស់ ឧត្តមភាព នៃការគ្រប់គ្រងចាត់ចែង ប្រព័ន្ធសន្តិសុខសង្គម និងការអភិវឌ្ឍ ប្រព័ន្ធសន្តិសុខសង្គម ប្រកបដោយថាមវន្ត ។ លោកអគ្គនាយកបានបន្តថា រាជរដ្ឋាភិបាលកម្ពុជា ក្រោមការដឹកនាំប្រកបដោយ គតិបណ្ឌិតដ៏ខ្ពង់ខ្ពស់របស់ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្រ្តី នៃព្រះរាជាណាចក្រកម្ពុជា បានដាក់ចេញនូវក្របខណ្ឌ គោលនយោបាយជាតិ គាំពារសង្គម ដែលមានលក្ខណៈទូលំទូលាយ ផ្តោតលើសសរស្តម្ភចំនួនពីរ គឺប្រព័ន្ធជំនួយសង្គម និងប្រព័ន្ធសន្តិសុខសង្គម ដែលក្របខណ្ឌ គោលនយោបាយមួយនេះ ដើរតួយ៉ាងសំខាន់ ក្នុងការបង្កើនលទ្ធភាព ទទួលសេវាជំនួយសង្គម និងសន្តិសុខសង្គម សម្រាប់មន្ត្រីសាធារណៈ និងវិស័យឯកជន ព្រមទាំងប្រជាជន នៃវិស័យសេដ្ឋកិច្ចក្រៅប្រព័ន្ធ ដែលបានឆ្លុះបញ្ចាំង អំពីការយកចិត្តទុកដាក់ យ៉ាងខ្ពស់របស់រាជរដ្ឋាភិបាល ទៅលើការគាំពារ សន្តិសុខប្រាក់ចំណូល របស់ប្រជាពលរដ្ឋគ្រប់រូប និងជាពិសេស គឺការផ្តោតការ យកចិត្តទុកដាក់ជាចម្បង លើការកាត់បន្ថយភាពក្រីក្រ និងការលើកកម្ពស់ជីវភាព របស់ប្រជាពលរដ្ឋក្រីក្រ និងជនងាយរងគ្រោះ និងបានផ្តោតសំខាន់ ទៅលើការដោះស្រាយបញ្ហា របស់ប្រជាពលរដ្ឋក្រីក្រ ជាពិសេសស្ត្រីមានផ្ទៃពោះ ជាអាទិភាព ក្នុងនោះ ប.ស.ស. គឺជាប្រតិបត្តិករតែមួយគត់ ក្នុងការអនុវត្តទៅលើ ប្រព័ន្ធសន្តិសុខសង្គម ។ ទន្ទឹមគ្នានេះ បេឡាជាតិសន្តិសុខសង្គម (ប.ស.ស.) កម្ពុជា បានសម្រេច ការងារសំខាន់ៗ ស្របតាមផែនការយុទ្ធសាស្រ្ត អភិវឌ្ឍន៍វិស័យការងារ និងបណ្តុះបណ្តាលវិជ្ជាជីវៈ ក្នុងនោះយុទ្ធសាស្ត្រ ជាអាទិភាពទី៤ “ការអភិវឌ្ឍរបបសន្តិសុខសង្គម សម្រាប់ជនទាំងឡាយ ដែលស្ថិតក្រោមបទប្បញ្ញត្តិ នៃច្បាប់ស្តីពីការងារ” ដែលរួមមានការពង្រឹង និងពង្រីកការអនុវត្ត ផ្នែកហានិភ័យការងារ ផ្នែកថែទាំសុខភាព និងត្រៀមដាក់ឱ្យដំណើរការ ផ្នែកប្រាក់សោធន នាពេលដ៏ខ្លីខាងមុខនេះ ព្រមទាំងពង្រីកវិសាលភាព លើរបបសន្តិសុខសង្គម ដែលមានស្រាប់ សំដៅបង្កើនការគាំពារ ដល់ប្រជាពលរដ្ឋគ្រប់រូប ។ លោកអគ្គនាយក បានរំលឹកឱ្យដឹងទៀតថា វិស័យសន្តិសុខសង្គម នៃព្រះរាជាណាចក្រកម្ពុជា ត្រូវបានអនុវត្តអនុលោម តាមច្បាប់ស្តីពីរបបសន្តិសុខសង្គម សម្រាប់ជនទាំងឡាយ ដែលស្ថិតនៅក្រោមបទប្បញ្ញត្តិ នៃច្បាប់ស្តីពីការងារ ឆ្នាំ២០០២ ដែលបច្ចុប្បន្ន មានវិសាលភាពគ្របដណ្តប់ លើផ្នែកចំនួន ៤ រួមមាន៖ ផ្នែកប្រាក់សោធន ផ្នែកថែទាំសុខភាព ផ្នែកហានិភ័យការងារ និងផ្នែកនិកម្មភាពការងារ សម្រាប់បុគ្គលដែលស្ថិតនៅក្នុង វិស័យសាធារណៈ បុគ្គលដែល ស្ថិតនៅក្រោមច្បាប់ ស្តីពីការងារ រួមទាំងបុគ្គលិកផ្លូវអាកាស នាវាសមុទ្រ និងអ្នកបម្រើតាមផ្ទះ ព្រមទាំងបុគ្គលស្វ័យនិយោជន៍ សំដៅធានាបានប្រសិទ្ធភាព និរន្តរភាព សង្គតិភាពនៃការអនុវត្តប្រព័ន្ធ សន្តិសុខសង្គមនៅកម្ពុជា ស្របតាមបរិបទ នៃបណ្តាប្រទេស ក្នុងតំបន់និងសកលលោកផងដែរ ហើយគិតមកទល់ពេលនេះ បេឡាជាតិសន្តិសុខសង្គមកម្ពុជា មានសមាជិកសរុបប្រមាណជាង ២លាននាក់ហើយ ដែលកំពុងទទួលបានការគាំពារ និងប្រើប្រាស់សេវា របបសន្តិសុខសង្គមមួយនេះ។ តាមរយៈនៃកិច្ចប្រជុំនេះឯកឧត្តម សំណូមពរដល់សមាជិកទាំងមូល សូមចូលរួមចែករំលែក ផ្តល់នូវបទពិសោធន៍ ផ្នែកសន្តិសុខសង្គមពីគ្នា ទៅវិញទៅមក ក្នុងនាមជាសមាជិក អង្គភាពសន្តិសុខសង្គម នៃបណ្តាប្រទេសនីមួយៗ ក្នុងការអនុវត្តទទួលបាន ជោគជ័យកន្លងមក ដើម្បីជាធាតុចូលសម្រាប់ ការអភិវឌ្ឍបន្ថែមនូវវិស័យ សន្តិសុខសង្គមរបស់ខ្លួន ឲ្យកាន់តែមានការ អភិវឌ្ឍបន្ថែមទៀត សម្រាប់ប្រទេស ដែលមានការអភិវឌ្ឍតិច ឲ្យមានការអភិវឌ្ឍកាន់តែច្រើន ។ សូមបញ្ជាក់ថា មុនបើកដំណើរការ កិច្ចប្រជុំក្រុមប្រឹក្សាភិបាល នៃសមាគម សន្តិសុខសង្គមអាស៊ាន (ASSA) នាព្រឹកនេះ លោក Haji Omar bin Mohd. Dali ប្រធានសមាគម សន្តិសុខសង្គមអាស៊ាន (ASSA) និងជានាយកនៃអង្គភាព ETF ប្រទេសព្រុយណេ ដារ៉ូហ្សាឡាម បានថ្លែងតាមរយៈប្រព័ន្ធវីដេអូ ដែលមានខ្លឹមសារថា នេះគឺជាថ្ងៃប្រវត្តិសាស្ត្រ និងជាលើកទី១ ដែលយើងមិនធ្លាប់ជួបប្រទះពីមុន ដែលបានបើកកិច្ចប្រជុំ ក្រុមប្រឹក្សាភិបាល នៃសមាគម សន្តិសុខសង្គមអាស៊ាន (ASSA) តាមរយៈប្រព័ន្ធវីដេអូ (Video Conference) ។ លោកពិតជាសោកស្តាយខ្លាំងណាស់ ដែលមិនបានមកដល់ផ្ទាល់ នៃទឹកដីទីក្រុងអង្គរ ដ៏អច្ឆរិយមួយនេះ ។ លោក បានថ្លែងបន្តទៀតថា បើទោះបីជាយ៉ាងណាក៏ដោយ សង្ឃឹមថាកិច្ចប្រជុំ នាថ្ងៃនេះ នឹងជម្រុញការទំនាក់ទំនង រវាងប្រទេសជាសមាជិក នៃសមាគម សន្តិសុខសង្គមអាស៊ាន (ASSA) ឱ្យកាន់តែមានភាពជិតស្និទ្ធ និងពង្រឹងចំណងរួមគ្នា ក្នុងការដោះស្រាយ រាល់បញ្ហាប្រឈមនានា នៃកិច្ចដំណើរការ លើវិស័យសន្តិសុខសង្គម តាមបណ្តាប្រទេសរបស់ខ្លួន ៕	2020-12-09T19:38:00+07:00	dap-news.com	https://dap-news.com/national/2020/12/09/104074/
1daee590-5451-445a-8aa6-ebbda52a838f	សភាពាណិជ្ជកម្មខេត្តពោធិ៍សាត់ ប្រគល់រថយន្ត១គ្រឿង និងសម្ភារការពារជំងឺកូវីដ-១៩ ដល់អធិការនគរបាលក្រុង និងរដ្ឋបាលបាលខេត្ត ទុកបម្រើការងារ និងឆ្លើយតបតាមការចាំបាច់	រថយន្តISUZU ប្រភេទ Pick-up មួយគ្រឿង និងសម្ភារបរិក្ខារួមមានអាល់កុល ជែល ២ពាន់ដប និងម៉ាស ៥ម៉ឺនម៉ាស់) ជាអំណោយដ៏ថ្លៃថ្លា របស់សភាពាណិជ្ជកម្ម ខេត្តពោធិ៍សាត់ ត្រូវបានប្រគល់ជូនអធិការដ្ឋាននគរបាលក្រុងពោធិ៍សាត់ និងរដ្ឋបាលខេត្តពោធិ៍សាត់ ដើម្បីយកទៅប្រើប្រាស់ជាប្រយោជន៍ ក្នុងការងារប្រចាំថ្ងៃ និងដើម្បីឆ្លើយតបទៅនឹងតម្រូវការចាំបាច់របស់រដ្ឋបាលខេត្ត ក្នុងការងារប្រយុទ្ធប្រឆាំងនឹងជំងឺកូវីដ-១៩។ ពិធីប្រគល់-ទទួលអំណោយ និងសម្ភារបរិក្ខាខាងលើ ត្រូវបានធ្វើឡើងនៅបរិវេណសាលាខេត្ត ដោយបានការអញ្ជើញចូលរួមពីលោក ម៉ៅ ធនិន អភិបាលខេត្តពោធិ៍សាត់ និងជាប្រធានគណៈកម្មាធិការខេត្ត ប្រយុទ្ធប្រឆាំងជំងឺកូវីដ-១៩, លោកឧកញ៉ា ទុយ គី ប្រធានសភាពាណិជ្ជកម្មខេត្ត, លោក លោកស្រី សមាជិកក្រុមប្រឹក្សាខេត្ត, លោកស្រីអភិបាលរងខេត្ត, លោកស្នងការរងខេត្ត, លោកប្រធានការិយាល័យប្រជាពលរដ្ឋ និងសមាជិក សមាជិកា សភាពាណិជ្ជកម្មខេត្តជាច្រើនផ្សេងទៀត។ ក្នុងឱកាសនោះដែរលោក ម៉ៅ ធនិន បានថ្លែងថា ពិធីប្រគល់-ទទួលរថយន្ត និងសម្ភារបរិក្ខាប្រយុទ្ធប្រឆាំងជំងឺកូវីដ-១៩ នាថ្ងៃនេះ គឺជាសក្ខីកម្មឆ្លុះបញ្ចាំងឱ្យឃើញ អំពីការយកចិត្តទុកដាក់ និងចែករំលែកធនធានផ្ទាល់ខ្លួនរបស់សភាពាណិជ្ជកម្មខេត្ត សំដៅបង្កលក្ខណៈងាយស្រួលសព្វគ្រប់បែបយ៉ាង ដើម្បីលើកកម្ពស់ប្រសិទ្ធភាពគុណភាព ប្រតិបត្តិការរក្សាសន្តិសុខ សណ្តាប់ធ្នាប់សាធារណៈ និងសុវត្ថិភាពសង្គម របស់អធិការដ្ឋាននគរបាលក្រុងពោធិ៍សាត់ ព្រមទាំងឆ្លើយតបទៅនឹងតម្រូវការចាំបាច់របស់រដ្ឋបាលខេត្ត ក្នុងការងារប្រយុទ្ធប្រឆាំងនឹងជំងឺកូវីដ-១៩។ ឆ្លៀតក្នុងឱកាសនោះ លោក ម៉ៅ ធនិន បានផ្តាំផ្ញើដល់កងកម្លាំងនគរបាល នៃអធិការដ្ឋាននគរបាលក្រុងពោធិ៍សាត់ទាំងអស់ ត្រូវចេះបង្ការទប់ស្កាត់ និងធ្វើអនាម័យជាប់ជាប្រចាំ តាមការណែនាំរបស់ក្រសួងសុខាភិបាល ពីវិធានការការពារជំងឺកូវីដ-១៩ កុំឱ្យឆ្លងដល់ជួរកងកម្លាំង ជាពិសេសត្រូវប្រុងប្រយ័ត្នខ្ពស់ ដោយឧស្សាហ៍លាងដៃនឹងសាប៊ូ ឬអាល់កុលឱ្យបានញឹកញាប់៕	2020-12-09T19:30:00+07:00	freshnewsasia.com	https://m.freshnewsasia.com/index.php/en/localnews/179375-2020-12-09-05-30-54.html
8ae45a0f-ee76-40f4-8f26-45d1fb24351f	ឧកញ៉ា សូវ សច្ចៈសម្បត្តិ និងលោកជំទាវ បរិច្ចាគថវិកា ៥៥៥ដុល្លារ ជូនសម្តេចតេជោ ទិញវ៉ាក់សាំងជំងឺកូវីដ១៩	ភ្នំពេញ៖ ឧកញ៉ា សូវ សច្ចៈសម្បត្តិ និងលោកជំទាវ នាថ្ងៃទី៩ ខែធ្នូ ឆ្នាំ២០២០នេះ បានបរិច្ចាគថវិកា ៥៥៥ដុល្លារសហរដ្ឋអាមេរិក ជូនសម្តេចតេជោ ហ៊ុន សែន នាយករដ្ឋមន្ត្រី នៃកម្ពុជា ដើម្បីទិញវ៉ាក់សាំងជំងឺកូវីដ១៩។ ការបរិច្ចាគនេះធ្វើឡើង បន្ទាប់ពីសម្តេចតេជោ ហ៊ុន សែន ប្រកាសពីការត្រៀមថវិកា ទិញវ៉ាក់សាំងកូវីដ១៩ មកចាក់ជូនប្រជាពលរដ្ឋ ដោយឥតគិតថ្លៃ។ សូមបញ្ជាក់ថា សម្តេចតេជោ ហ៊ុន សែន នៅល្ងាចថ្ងៃទី០៧ ខែធ្នូ ឆ្នាំ២០២០ បានប្រកាសពីការត្រៀមបម្រុងថវិកា សម្រាប់ទិញវ៉ាក់សាំង យកមកចាក់ ជូនប្រជាជន ដោយឥតគិតថ្លៃ ជាជំហានដំបូងចំនួន ១លានដូស ដើម្បីចាក់ប្រជាពលរដ្ឋប្រមាណ ៥០ម៉ឺននាក់៕	2020-12-09T19:03:00+07:00	dap-news.com	https://dap-news.com/national/2020/12/09/104037/
bf719c06-02e9-4229-8b35-b2afde929b85	លោក ថេង សុថុល ណែនាំឲ្យប្រជាពលរដ្ឋ ប្រុងប្រយ័ត្នខ្ពស់ជានិច្ច ចំពោះកូវីដ-១៩ ខណៈជំងឺនេះ កំពុងរាតត្បាតយ៉ាងសកម្ម នៅក្នុងសហគមន៍	លោក ថេង សុថុល អភិបាលខណ្ឌចំការមន និងជាប្រធានអនុសាខាកាកបាទក្រហមកម្ពុជា បាននាំយកនូវដំណឹងដ៏រីករាយបំផុតមួយ ទៅជម្រាបជូនប្រជាពលរដ្ឋថា ប្រមុខរាជរដ្ឋាភិបាល សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានសម្រេចកុំម្មង់ទិញវ៉ាក់សាំងការពារមេរោកកូវីដ-១៩ ជាជំហានដំបូងចំនួន១លានដូស សម្រាប់យកមកចាក់ជូនប្រជាពលរដ្ឋដោយឥតគិតថ្លៃ ដែលនេះ ពិតជាមហាសំណាងបំផុតរបស់កម្ពុជា យើងមានមេដឹកនាំ ប្រទេសដ៏វៀងវៃ គិតគូរពីសុខទុក្ខរបស់ប្រជាពលរដ្ឋ និងនៅជាប់ជាមួយប្រជាពលរដ្ឋមិនថាប្រទេសជាតិ ស្ថិតក្នុងកាលៈទេសៈបែបណានោះឡើយ។ លោកអភិបាលខណ្ឌ បានលើកឡើងថា ស្របពេលដែលកម្ពុជា កំពុងប្រឈម នឹងការរីករាលដាលនៃជំងឺកូវីដ-១៩នៅក្នុងសហគមន៍ សម្តេចតេជោ ហ៊ុន សែន ជានិច្ចកាលតែបានគិតគូរនិងយកចិត្តទុកដាក់ខ្ពស់ ដល់សុខុមាលភាពប្រជាពលរដ្ឋ ដោយបានដាក់ចេញនូវវិធានការយ៉ាងម៉ឹងម៉ាត់ និងគ្រប់ជ្រុងជ្រោយ ក្នុងការប្រយុទ្ធប្រឆាំងជំងឺកូវីដ-១៩។ មិនតែប៉ុណ្ណោះ សម្តេចតេជោ ហ៊ុន សែន កាលពីថ្ងៃទី០៧ ខែធ្នូ ឆ្នាំ២០២០ បានប្រកាសពីការត្រៀមបម្រុងថវិកា សម្រាប់ទិញវ៉ាក់សាំង យកមកចាក់ជូនប្រជាជន ដោយឥតគិតថ្លៃ ជាជំហានដំបូងចំនួន១លានដូស។ លោកប្រធានអនុសាខាកាកបាទក្រហមខណ្ឌចំការមន បានលើកឡើងដូច្នេះ នៅក្នុងពេលអញ្ជើញ នាំយកអំណោយមនុស្សធម៌របស់កាកបាទក្រហមកម្ពុជា តាមរយៈសាលារាជធានីភ្នំពេញ ទៅចែកជូនបងប្អូនប្រជាពលរដ្ឋ ដែលមានជីវភាពខ្វះខាត នៅក្នុងសង្កាត់ទួលទំពូង១ នាព្រឹកថ្ងៃទី០៩ ខែធ្នូ ឆ្នាំ២០២០ ក្នុងបរិវេណសាលារៀនវត្តទួលទំពូង។ បើទោះជាមានការបញ្ជាទិញវ៉ាក់សាំងពីសំណាក់រាជរដ្ឋាភិបាលយ៉ាងនេះក្តី លោក ថេង សុថុល បានណែនាំឲ្យប្រជាពលរដ្ឋ ត្រូវតែមានការប្រុងប្រយ័ត្នខ្ពស់ជានិច្ច ព្រោះថាជំងឺដ៏កាចសាហាវនេះ បាននិងកំពុងរាតត្បាតយ៉ាងសកម្មនៅក្នុងសហគមន៍របស់យើង ជាពិសេសក្នុងរាជធានីភ្នំពេញនៅឡើយ ទាមទាឲ្យយើងគ្រប់គ្នាការពារខ្លួនជាប់ជានិច្ច តាមរយៈអនុវត្តតាមការណែនាំរបស់ក្រសួងសុខាភិបាល គឺ ពាក់ម៉ាស លាងដៃនិងសាប៊ូ អាល់កុល ឬជេល និងរក្សាគម្លាតសង្គមផងដែរ។ គួរបញ្ជាក់ផងដែរថា អំណោយដែលចែកជូនប្រជាពលរដ្ឋនៅទីនោះរួមមាន៖ ក្នុង១គ្រួសារទទួលបាន អង្ករ ទឹកត្រី ទឹកស៊ីអ៉ីវ ត្រីខ ស្កសរ សាប៊ូ ម៉ាស អាកុល ទឹកដោះគោ មី និងថវិកាមួយចំនួនទៀតផងដែរ៕	2020-12-09T18:54:00+07:00	freshnewsasia.com	https://m.freshnewsasia.com/index.php/en/localnews/179368-2020-12-09-04-54-24.html
d3902ffa-b721-4879-8e52-de6c4fa70736	បិទរីស៊ត RELAX HILL RESORT នៅខេត្តមណ្ឌលគីរី ក្រោយអ្នកជំងឺកូវីដ-១៩ បានទៅលេងនៅទីនោះ	យោងតាមសេចក្ដីជូនដំនឹងរបស់រដ្ឋបាលក្រុងសែនមនោរម្យ បានឲ្យដឹងថា ក្នុងខណៈពេលនេះយោងតាមបទបញ្ជារបស់ឯកឧត្តម អភិបាល នៃគណៈអភិបាលខេត្តមណ្ឌលគិរី និងជាប្រធានគណៈកម្មាការខេត្តដើម្បីប្រយុទ្ធនឹងជំងឺកូវីដ-១៩ បានសម្រេចបិទរីស៊ត RELAX HILL RESORT នៅក្រុងសែនមនោរម្យ ខេត្តមណ្ឌលគីរី ក្រោយអ្នកជំងឺកូវីដឈ្មោះ អ៊ិត កុម៉ាល ភេទប្រុស អាយុ៣៥ឆ្នាំ បានទៅលេងកាលពីថ្ងៃទី០១-០២ ខែធ្នូ ឆ្នាំ២០២០។ ជាមួយគ្នានេះដែរបុគ្គលិកហាងចំនួន០៧នាក់ តម្រូវអោយយកសំណាកនៅថ្ងៃនេះ ដើម្បីធ្វើតេស្ដរកមេរោគកូវីដ-១៩ ព្រមទាំងត្រូវធ្វើចត្តាឡីស័ក្ដចំនួន១៤ថ្ងៃ ផងដែរ ៕	2020-12-09T18:50:28+07:00	kbnnews.com	https://kbn.news/archives/194512
79f597f6-9c32-4179-9af1-5a4643ede463	អាវុធហត្ថភ្នំពេញ នៅតែបន្តចេញអំពាវ ឲ្យប្រជាជន ចូលរួមបង្ការ ទប់ស្កាត់វីរុសកូវីដ១៩!	ដោយមានការប្រគល់ភារកិច្ចពីលោក ឃួង ស្រេង អភិបាលនៃគណៈអភិបាលរាជធានីភ្នំពេញ និងដោយអនុវត្តតាមការណែនាំរបស់ លោកនាយឧត្តមសេនីយ៍ សៅ សុខា អគ្គមេបញ្ជាការរង កងយោធពលខេមរភូមិន្ទ មេបញ្ជាការ កងរាជអាវុធហត្ថលើផ្ទៃប្រទេស កម្លាំងអាវុធហត្ថរាជធានីភ្នំពេញ ក្រោមការបញ្ជាផ្ទាល់ពី លោកឧត្តមសេនីយ៍ឯក រ័ត្ន ស៊្រាង មេបញ្ជាការរង កងរាជអាវុធហត្ថលើផ្ទៃប្រទេស ជាមេបញ្ជាការកងរាជអាវុធហត្ថរាជធានីភ្នំពេញ តែងតែចេញផ្សព្វផ្សាយ នូវសេចក្ដីណែនាំតាមរយៈសារសម្លេង ដែលអាវុធហត្ថរាជធានីភ្នំពេញ បានចងក្រងឡើង ដើម្បីអំពាវនាវឲ្យប្រជាពលរដ្ឋចូលរួមសាមគ្គីគ្នា បង្ការ ទប់ស្កាត់ ការឆ្លងរីករាលដាល នូវជំងឺកូវីដ-១៩ តាមការណែនាំរបស់ក្រសួងសុខាភិបាល ក៏ដូចជា ប្រមុខរាជរាដ្ឋាភិបាល។ ជាក់ស្តែងនៅថ្ងៃទី៧និងទី៨ ខែធ្នូនេះ ម៉ូតូកង់បីរបស់អាវុធហត្ថរាជធានីភ្នំពេញ ចំនួន១២គ្រឿង បំពាក់ដោយ គ្រឿងឧគ្ឃោសនស័ព្ទបំពងសម្លេង នៅតែបន្តចេញផ្សព្វផ្សាយ និង អំពាវនាវឲ្យប្រជាពលរដ្ឋ ឲ្យមានការប្រុងប្រយ័ត្ន និងចូលរួម បង្ការ ទប់ស្កាត់ ការឆ្លងរីករាលដាល នូវជំងឺ កូវីដ-១៩នេះឲ្យបានខ្ពស់បំផុត ពិសេសចូលរួមទប់ស្កាត់កុំឲ្យមេរោគកាចសាហាវមួយនេះ ឆ្លងចូលក្នុងសហគមន៍ក្នុងទ្រង់ទ្រាយធំជាដាច់ខាត៕	2020-12-09T18:42:00+07:00	dap-news.com	https://dap-news.com/national/2020/12/09/104033/
290fab03-cc05-496c-8053-606082b1f9b6	លោក ហ៊ុន ម៉ានី ប្រគល់ម៉ាស អាល់កុល និងសម្ភារមួយចំនួនជូន ស.ស.យ.ក ក្រុង/ស្រុកទាំង០៧ ក្នុងខេត្តត្បូងឃ្មុំ ដើម្បីបន្តយុទ្ធនាការប្រយុទ្ធនឹងជំងឺកូវីដ-១៩	លោក ម៉ៅ ឌុង ប្រធានសហភាពសហព័ន្ធយុវជនកម្ពុជា ខេត្តត្បូងឃ្មុំ នាថ្ងៃទី៨ ខែធ្នូ ឆ្នាំ២០២០ បាននាំយកម៉ាសចំនួន២០,០០០ ម៉ាស សាប៉ូចំនួន៤៣២ដុំ អាល់កុលចំនួន ២១០លីត្រ និងផ្ទាំងបដារអប់រំផ្សព្វផ្សាយពាក់ព័ន្ធនឹងជំងឺកូវីដ-១៩ ចំនួន៨០ផ្ទាំង ជាអំណោយរបស់លោក ហ៊ុន ម៉ានី ប្រធានសហភាពសហព័ន្ធយុវជនកម្ពុជា ទៅផ្តល់ជូនដល់គណៈកម្មាធិការ ស.ស.យ.ក.ក្រុង-ស្រុកទាំង៧ ដើម្បីយកទៅប្រើប្រាស់ក្នុងយុទ្ធនាការបញ្ជ្រាបការយល់ដឹងពីការរីករាលដាលនៃជំងឺកូវីដ-១៩ នៅគ្រប់មូលដ្ឋានទូទាំងខេត្ត នៅស្នាក់ការ ស.ស.យ.ក ខេត្ត ភូមិនិគមលើ ឃុំស្រឡប់ ស្រុកត្បូងឃ្មុំ។ ក្នុងឱកាសនោះលោក ម៉ៅ ឌុង ក្នុងនាមសហភាពសហព័ន្ធយុវជនកម្ពុជា ខេត្តត្បូងឃ្មុំ បានថ្លែងអំណរគុណយ៉ាងជ្រាលជ្រៅដល់លោក ហ៊ុន ម៉ានី ដែលបានផ្តល់នូវសម្ភារទាំងនេះសម្រាប់ខេត្តត្បូងឃ្មុំ បន្តយុទ្ធនាការចុះអប់រំផ្សព្វផ្សាយបញ្ជ្រាបដល់ប្រជាពលរដ្ឋក្នុងមូលដ្ឋានទាំង០៧ក្រុងស្រុក ដើម្បីរួមគ្នាជាមួយរាជរដ្ឋាភិបាលកម្ពុជា ដែលមានសម្តេចតេជោ ហ៊ុន សែន ជាប្រមុខ ប្រឆាំងការរីករាលដាលជំងឺកូវីដ១៩ កុំឱ្យមានការឆ្លងសាយភាយបន្តរីករាលដាលក្នុងសហគមន៍ ពិសេសក្នុងមូលដ្ឋានខេត្តត្បូងឃ្មុំ។ លោក ម៉ៅ ឌុង ក៏បានណែនាំឱ្យគណៈកម្មាធិការ ស.ស.យ.ក ក្រុង/ស្រុកទាំង០៧ បន្ទាប់ពីទទួលសម្ភារអស់ទាំងនេះហើយ ត្រូវបន្តចុះមូលដ្ឋានតាមគោលដៅឱ្យបានលឿន និងបញ្ជ្រាបការយល់ដឹងពាក់ព័ន្ធនឹងអនាម័យ ការរក្សាគម្លាត និងវិធីសាស្ត្រនានា ដើម្បីការពារពីជំងឺកូវីដ១៩ ទៅតាមវិធានដែលក្រសួងសុខាភិបាល និងរាជរដ្ឋាភិបាលបានដាក់ចេញ ដើម្បីសុខភាពអាយុជីវិតខ្លួន គ្រួសារ អ្នកដ៍ទៃ និងប្រទេសកម្ពុជាទាំងមូល ដោយផ្តើមចេញពីការគោរព និងអនុវត្ត៍ពីយើងម្នាក់ៗ៕	2020-12-09T18:34:00+07:00	freshnewsasia.com	https://m.freshnewsasia.com/index.php/en/localnews/179359-2020-12-09-04-34-31.html
af1eff17-4272-4622-aa79-431ce7abd349	អភិបាលរាជធានី បរិច្ចាគថវិកា ១០០លានរៀល ជូនសម្តេចតេជោ ទិញវ៉ាក់សាំងជំងឺកូវីដ១៩	លោក ឃួង ស្រេង អភិបាលរាជធានីភ្នំពេញ និងភរិយានាថ្ងៃទី៨ ខែធ្នូ ឆ្នាំ២០២០នេះ បានប្រកាស បរិច្ចាគថវិកា ១០០លានរៀល ជូនសម្តេចតេជោ ហ៊ុន សែន នាយករដ្ឋមន្ត្រី នៃកម្ពុជា ដើម្បីទិញវ៉ាក់សាំងការពារជំងឺកូវីដ១៩។ ការបរិច្ចាគនេះធ្វើឡើង បន្ទាប់ពីសម្តេចតេជោ ហ៊ុន សែន ប្រកាសពីការត្រៀមថវិកា ទិញវ៉ាក់សាំងកូវីដ១៩ មកចាក់ជូនប្រជាពលរដ្ឋ ដោយឥតគិតថ្លៃ។ សូមបញ្ជាក់ថា សម្តេចតេជោ ហ៊ុន សែន នៅល្ងាចថ្ងៃទី៧ ខែធ្នូ ឆ្នាំ២០២០ បានប្រកាសពីការត្រៀមបម្រុងថវិកា សម្រាប់ទិញវ៉ាក់សាំង យកមកចាក់ ជូនប្រជាជន ដោយឥតគិតថ្លៃ ជាជំហានដំបូងចំនួន ១លានដូស ដើម្បីចាក់ប្រជាពលរដ្ឋប្រមាណ ៥០ម៉ឺននាក់៕	2020-12-09T17:46:00+07:00	dap-news.com	https://dap-news.com/national/2020/12/09/104009/
7cc374da-83b4-4e6f-8f54-7d513db1aa60	ភេសជ្ជៈដ៏ល្អវិសេសដែលយើងមើលរំលង ហើយមានតម្លៃថោក	សណ្តែកសៀង មានជាតិប្រូតេអ៊ីនខ្ពស់ និងមានតុល្យភាពជាតិស្ករក៏ដូចជា ជាតិខ្លាញ់ មានន័យថា វាមានជាតិទាំងពីរនេះ ល្មមសម្រាប់ផ្គត់ផ្គង់រាងកាយមនុស្ស មិនលើសមិនខ្វះ។ ជំនួសឱ្យទឹកដោះដែលអាចមានលើសកូលេស្តរ៉ូល ទឹកសណ្តែកសៀងនៅតែជាជម្រើសល្អនាំមកនូវសុខភាពរឹងមាំដោយសារវាផ្ទុកនូវជីវជាតិបំប៉នសំខាន់ៗជាស្រេច រួមទាំងអាស៊ីតខ្លាញ់អូមេហ្គាផង។ យោងតាម foodbase យើងអាចហូបទឹកសណ្តែកជំនួសឱ្យទឹកដោះគោទំាងផ្ទាល់ និងទំាងលាយវាទៅក្នុងកាហ្វេឬក៏នៅក្នុងភេសជ្ជៈផ្សេងៗ។ មនុស្សជាច្រើនដែលព្យាយាមសម្រកទម្ងន់គួរពិសារទឹកសណ្តែកជាជាងទឹកដោះគោ។ ចំណែកអ្នកខ្វះជាតិ lactose ដែលមានន័យថា ពួកគេមានបញ្ហាក្នុងការរំលាយអាហារជាតិស្ករ ដែលជាកាបូអ៊ីដ្រាតមានច្រើននៅក្នុងទឹកដោះគោឆៅ អាចប្តូរមកប្រើទឹកសណ្តែកសៀងជំនួរបានពិតមែន។ វេជ្ជបណ្ឌិត Barbara Schmidt នៃវិទ្យាស្ថាន RDN អ្នកឯកទេសខាងកម្មវិធីអាហារបំប៉ននៅមន្ទីរពេទ្យ Norwalk ទីក្រុង Norwalk រដ្ឋ Connecticut អះអាងថា ផលប៉ះពាល់នៃក្រពះពោះវៀនដែលដំណើរការមិនបានស្រួល ការប្តូរមកផឹកទឹកធញ្ញជាតិគឺជាជម្រើសដ៏ឈ្លាសវៃ។ ក្នុងទឹកសណ្តែកសៀងមួយកែវមាន៖ កាឡូរី: ៨០ក្រាម ខ្លាញ់: ៤ ក្រាម (ក្រាម) ខ្លាញ់ឆ្អែត: ០.៥ ក្រាម កាបូអ៊ីដ្រាត៖ ៣ ក្រាម ជាតិសរសៃ៖ ២ ក្រាម ប្រូតេអ៊ីន៖ ៧ ក្រាម នៅពេលប្រៀបធៀបរួច យើងអាចនិយាយបានថា ទឹកសណ្តែកសៀង មានសារធាតុចិញ្ចឹមប្រហាក់ប្រហែលគ្នានឹងទឹកដោះគោដែលមានជាតិខ្លាញ់ទាប៕ ចុចអាន៖ ចុចអាន៖	2020-12-09T16:42:00+07:00	kampucheathmey.com	https://www.kampucheathmey.com/kpt-plus/26135
12125fd3-2224-470c-9497-ab2bdbe5f718	អូស្ដ្រាលី និងកម្ពុជា បានប្រកាសផ្សព្វផ្សាយ និងដាក់ឱ្យអនុវត្តផែនការអភិវឌ្ឍន៍សម្រាប់ឆ្លើយតបនឹងជំងឺកូវីដ-១៩ នៅកម្ពុជា តាមរយៈសសរស្តម្ភ ៣	ភ្នំពេញ៖ អូស្ដ្រាលី និងកម្ពុជា បានប្រកាសផ្សព្វផ្សាយ និងដាក់ឱ្យអនុវត្តផែនការអភិវឌ្ឍន៍ សម្រាប់ឆ្លើយតបនឹងជំងឺកូវីដ-១៩ នៅកម្ពុជា (Cambodia COVID-19 Development Response Plan) នាថ្ងៃពុធ ទី៩ ខែធ្នូ ឆ្នាំ២០២០។ ក្នុងស្មារតីភាពជាដៃគូ រដ្ឋាភិបាលអូស្ដ្រាលី ដោយសហការជាមួយរាជរដ្ឋាភិបាលកម្ពុជា តាមរយៈកិច្ចពិគ្រោះយោបល់ជាបន្ដបន្ទាប់ បានរៀបចំផែនការនេះដែលមានសុពលភាពរហូតដល់ខែមិថុនា ឆ្នាំ២០២២ ដើម្បីតម្រង់ទិសការគាំទ្ររបស់អូស្ដ្រាលី សម្រាប់ស្ដារសេដ្ឋកិច្ច-សង្គមកម្ពុជា ពីវិបត្តិជំងឺកូវីដ-១៩ ។ ផែនការនេះបានកំណត់អំពីការគាំទ្ររបស់អូស្ដ្រាលីសម្រាប់ការស្ដារកម្ពុជា តាមរយៈសសរស្តម្ភ ៣ គឺ៖ ការធានាសនិ្ដសុខផ្នែកសុខាភិបាល, សិ្ថរភាពសង្គមនិងបរិយាប័ន្ន និងការស្ដារសេដ្ឋកិច្ច ។ បើតាមសេចក្តីប្រកាសព័ត៌មានរួម រវាងស្ថានទូតអូស្ត្រាលីប្រចាំនៅព្រះរាជាណាចក្រកម្ពុជា និងក្រុមប្រឹក្សាអភិវឌ្ឍន៍កម្ពុជា ស្តីពីការប្រកាសផ្សព្វផ្សាយ និងដាក់ឱ្យអនុវត្តផែនការអភិវឌ្ឍន៍សម្រាប់ការឆ្លើយតបនឹងជំងឺកូវីដ-១៩។ ឯកឧត្តម ជាប្លូ កាង ឯកអគ្គរាជទូតអូស្ត្រាលីប្រចាំនៅព្រះរាជាណាចក្រកម្ពុជា បានមានប្រសាសន៍ថា រដ្ឋាភិបាលអូស្ត្រាលីនឹងវិនិយោគលើចង្កោមសកម្មភាពនៃសសរស្តម្ភទាំង ៣ ដើម្បីស្តារសេដ្ឋកិច្ច និងសង្គមកម្ពុជា ពីវិបត្តិជំងឺកូវី២១៩ ។ ចង្កោមសកម្មភាពទាំងនោះរួមមាន៖ ការធ្វើឱ្យប្រសើរឡើងគុណភាព និងភាពងាយស្រួល ក្នុងការទទួលបានសេវាសុខភាពតាមមន្ទីរពេទ្យ , ការលើកកម្ពស់យេនឌ័រ និងពិការភាព និងពិការភាព , ការជំរុញផលិតកម្មស្បៀង , ការគាំទ្រដល់ការផ្លាស់ប្តូរប្រភពថាមពល និងការចូលរួមរបស់ប្រជាពលរដ្ឋជាមួយអាជ្ញាធរមូលដ្ឋាន ដើម្បីឆ្លើយតប នឹងជំងឺកូវីដ -១៩ ។ ដើម្បីអនុវត្តផែនការនេះ អូស្ត្រាលីគ្រោងផ្តល់ហិរញ្ញប្បទានឥតសំណងប្រមាណ ៨៥ លានដុល្លារអាមេរិក ដល់កម្ពុជា ដែលជាផ្នែកមួយនៃកម្មវិធីសហប្រតិបត្តិការទ្វេភាគីដែលកំពុងអនុវត្ត ។ ហិរញ្ញប្បទាននេះ ជាការផ្តល់បន្ថែមលើហិរញ្ញប្បទានប្រមាណ ១៧០ លានដុល្លារអាមេរិក ដែលឯកឧត្តម Scott Morrison នាយករដ្ឋមន្ត្រី អូស្ត្រាលី បានប្រកាសគាំទ្រដល់ការធ្វើសមាហរណកម្មសេដ្ឋកិច្ច និងការអភិវឌ្ឍរបស់បណ្តាប្រទេសក្នុងតំបន់ ទន្លេមេគង្គ និងហិរញ្ញប្បទានប្រមាណ ៤៤៥ លានដុល្លារអាមេរិក ដែលអូស្ត្រាលីបានប្តេជ្ញាផ្តល់សម្រាប់ការ ចែកចាយវ៉ាក់សាំងជំងឺកូវី៥-១៩ ក្នុងតំបន់អាស៊ីអាគ្នេយ៍ និងប៉ាស៊ីហ្វិក ។ ឯកយុត្ដម ឈៀង យ៉ាណារ៉ា រដ្ឋមន្ត្រីប្រតិភូអមនាយករដ្ឋមន្ត្រី និងអគ្គលេខាធិការគណៈកម្មាធិការ និតិសម្បទា និងអភិវឌ្ឍន៍កម្ពុជា បានលើកឡើងថា រាជរដ្ឋាភិបាលកម្ពុជា បានវាយតម្លៃខ្ពស់ចំពោះគោលដៅចម្បង នៃផែនការនេះ ក្នុងការជួយការពារប្រជាជនកម្ពុជា ដែលរងផលប៉ះពាល់ពីជំងឺកូវីដ-១៩ និងគាំទ្រការស្តារសេដ្ឋកិច្ច និងសង្គមកម្ពុជា ឆ្ពោះទៅកាន់ឋានៈជាប្រទេសមានចំណូលមធ្យម ប្រកបដោយភាពធន់នឹងវិបត្តិ និងបរិយាប័ន្ន ។ ក្នុងពិធីនេះ ឯកឧត្តមរដ្ឋមន្ត្រី និងឯកឧត្តមឯកអគ្គរាជទូត បានចុះហត្ថលេខាលើសេចក្តីថ្លែងការណ៍រួម ដើម្បីធានាប្រសិទ្ធភាព នៃការអនុវត្តផែនការអភិវឌ្ឍន៍សម្រាប់ឆ្លើយតបនឹងជំងឺកូវីដ-១៩ នៅកម្ពុជា ។ ឯកឧត្តម ឈៀង យ៉ាណារ៉ា បានបញ្ជាក់បន្ថែមថា អូស្ត្រាលី គឺជាដៃគូអភិវឌ្ឍន៍បុរេសកម្មមួយ ដែលបានចាត់វិធានការតាំងពីដើមដំបូង ក្នុងការរៀបចំផែនការអភិវឌ្ឍន៍ សម្រាប់ឆ្លើយតបនឹងជំងឺកូវីដ-១៩ នេះ ។ ផែនការនេះបានបញ្ជាក់ ពីកិច្ចសហការដ៏សំខាន់ក្នុងភាពជាដៃគូសម្រាប់ការអភិវឌ្ឍ រវាងរាជរដ្ឋាភិបាលកម្ពុជា និងរដ្ឋាភិបាលអូស្ត្រាលី ។ រាជរដ្ឋាភិបាលកម្ពុជា បានវាយតម្លៃខ្ពស់ចំពោះផែនការនេះ ពិសេសសកម្មភាពអាទិភាព ដែលផ្តោតលើវិស័យសំខាន់ទាំង ៣ ដែលមានសង្គតិភាពជាមួយនឹងផែនការរបស់រាជរដ្ឋាភិបាល ក្នុងការស្តារសេដ្ឋកិច្ច និងសង្គម កម្ពុជា ក្រោយវិបត្តិជំងឺកូវីដ-១៩ ។ ចុងបញ្ចប់ ឯកឧត្តមឯកអគ្គរដ្ឋទូតអូស្ត្រាលី បានមានប្រសាសន៍ថា អគារដ៏មានតេជរិទ្ធិនៃក្រុមប្រឹក្សាអភិវឌ្ឍន៍កម្ពុជា ដែលយើងបានប្រកាសផ្សព្វផ្សាយ និងដាក់ឱ្យអនុវត្តផែនការនេះ គឺជាអតិតទីស្នាក់ការកណ្តាល របស់អាជ្ញាធរបណ្តោះអាសន្ន របស់អង្គការសហប្រជាជាតិនៅកម្ពុជា (UNTAC) ។ ដោយអូស្ត្រាលីបានបំពេញ តួនាទីចម្បងក្នុងកិច្ចដំណើរការឆ្ពោះទៅរកសន្តិភាពនៅកម្ពុជា ហើយបច្ចុប្បន្នអូស្ត្រាលីកំពុងបន្តតួនាទីសំខាន់ក្នុង ការផ្តល់ការគាំទ្រដល់កម្ពុជា សម្រាប់ស្តារសេដ្ឋកិច្ច និងសង្គម ដែលទទួលរងផលប៉ះពាល់ ពីជំងឺកូវីដ១៩ ៕	2020-12-09T15:46:36+07:00	cen.com.kh	https://cen.com.kh/archives/273540.html
cb96966d-006c-4bd0-9de9-644cf2d73709	សប្បុរសជនអាចចូលរួមបរិច្ចាគថវិកាជាមួយសម្តេចតេជោ ហ៊ុន សែន ដើម្បីទិញវ៉ាក់សាំងការពារជំងឺកូវីដ១៩ តាមបណ្តាញទាក់ទង និងធនាគាររួមមាន៖ (Video inside)	១៖ តាមរយៈលោក សេង ទៀង រដ្ឋលេខាធិការ ទីស្តីការគណៈរដ្ឋមន្ត្រី ដែលមានលេខទូរស័ព្វ 012 961971 ប្រចាំការទទួលនៅទីស្តីការគណៈរដ្ឋមន្ត្រី ទី២៖ ធានាគារ ABA លេខគណនេយ្យ (001249176) Tep Sothy ទី៣៖ ធនាគារឯកទេសវីង ប្រាក់រៀលគណនីលេខ 9992, ប្រាក់ដុល្លារគណនីលេខ 9991 ទី៤៖ ធនាគារអេស៉ីលីដា ប្រាក់រៀលគណនី 00010556999989, ប្រាក់ដុល្លារគណនីលេខ 00010556999999 ទី៥៖ ធនាគារវឌ្ឍន: គណនីប្រាក់រៀលគឺ 050.01.66.099999.7, ប្រាក់ដុល្លារគឺ 050.02.66.009999.7 ទី៦៖ ធនាគារកាណាឌីយ៉ា គណនីប្រាក់រៀលគឺ 0010005261568, ប្រាក់ដុល្លារគឺ 0010005261557	2020-12-09T14:56:00+07:00	freshnewsasia.com	https://m.freshnewsasia.com/index.php/en/localnews/179288-2020-12-09-00-56-46.html
554ed6e0-656e-4d6e-93b7-081398f978e6	ក្រសូងសុខាភិបាល រកឃើញ អ្នកឆ្លងកូវីដ១៩ ថ្មី៤នាក់បន្ថែមទៀត ពាក់ព័ន្ធព្រឹត្តិការណ៍ សហគមន៍ ២៨វិច្ឆិកា សរុបកើនដល់៣៨នាក់	ភ្នំពេញ៖ ក្រសួងសុខាភិបាល នៅព្រឹកថ្ងៃទី០៩ ខែធ្នូ ឆ្នាំ២០២០នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងជំងឺកូវីដ១៩ ថ្មីចំនួន ៤នាក់បន្ថែមទៀតពាក់ព័ន្ធជាមួយព្រឹត្តិការណ៍ សរុបកើនដល់៣៨ នាក់ និងគ្មានអ្នកជាសះស្បើយ។ យោងតាមសេចក្ដីប្រកាសព័ត៌មាន បានអោយដឹងថា អ្នកឆ្លងថ្មីក្នុងព្រឹត្តិការណ៍ «សហគមន៍២៨វិច្ឆិកា» ទាំង៤នាក់នេះរួមមាន៖ ១៖ បុរសជនជាតិខ្មែរ ឈ្មោះ អិត កុម៉ាល អាយុ៣៥ឆ្នាំ ស្នាក់នៅសង្កាត់បឹងកេងកង៣ ខណ្ឌបឹងកេងកង បានទៅហាង Zando បឹងកេងកង នៅថ្ងៃទី២៧ ខែវិច្ឆិកា ឆ្នាំ២០២០។ ២៖ បុរសជនជាតិខ្មែរ ឈ្មោះ សន សាន់បញ្ញារិទ្ធ អាយុ២០ឆ្នាំ ស្នាក់នៅភូមិថ្មី សង្កាត់តាខ្មៅ ក្រុងតាខ្មៅ ខេត្តកណ្តាល ជាបុគ្គលិកហាង Pedro (ផ្លូវព្រះសីហនុ)។ ៣៖ ស្ត្រីជនជាតិខ្មែរ ឈ្មោះ ឡុង សុខនី អាយុ៣៣ឆ្នាំ ស្នាក់នៅសង្កាត់ព្រែកឬស្សី ក្រុងតាខ្មៅ ខេត្តកណ្តាល ជាបុគ្គលិកហាង Pedro (ផ្លូវព្រះសីហនុ)។ ៤៖ បុរសជនជាតិខ្មែរឈ្មោះ ទៅ គឹមហុក អាយុ២៧ឆ្នាំ ស្នាក់នៅបឹងទំពន់ ខណ្ឌមានជ័យ រាជធានីភ្នំពេញ បានទៅហាង Pedro ដែលជាអ្នកប៉ះពាល់ជាមួយអ្នកជំងឺ ឈ្មោះ ញិល សុខកូឡា ដែលរកឃើញកូវីដ១៩។ បច្ចុប្បន្ននេះ អ្នកជំងឺទាំង៤នាក់ ត្រូវបានដាក់សម្រាកព្យាបាល នៅមន្ទីរពេទ្យមិត្តភាពខ្មែរសូវៀត និងមណ្ឌលសុខភាពចាក់អង្រែ ។ សម្រាប់ថ្ងៃទី០៨ ខែធ្នូ ឆ្នាំ២០២០ វត្ថុសំណាកដែលនៅសល់ពីថ្ងៃទី០៧ ខែធ្នូ ឆ្នាំ២០២០ ចំនួន១៦០៥ សំណាក បូកបន្ថែមចំនួនវត្ថុសំណាក ដែលទទួលបានពីតាមបណ្តាខេត្ត និងរាជធានី ដែលជាថ្ងៃធ្វើតេស្តលើកទី២ សម្រាប់ព្រឹត្តិការណ៍ «សហគមន៍២៨វិច្ឆិកា» សុរបចំនួន ៣៤៦៧សំណាក ត្រូវបានធ្វើវិភាគដោយវិទ្យាស្ថានប៉ាស្ទ័រកម្ពុជា គឺមានលទ្ធផលវិជ្ជមានវីរុសកូវីដ១៩ ថ្មីចំនួន៤នាក់ (ដែលជាអ្នកជំងឺខាងលើនេះ) ដោយឡែកនៅសល់ វត្ថុសំណាក់ចំនួន ៤៩៩៤សំណាកផ្សេងទៀត ដែលត្រូវវិភាគបន្តនៅថ្ងៃទី០៩ ខែធ្នូនេះ។ សូមបញ្ជាក់ថា គិតព្រឹកថ្ងៃទី០៩ ខែធ្នូនេះ កម្ពុជាបានរកឃើញអ្នកឆ្លងកូវីដ១៩សរុបចំនួន ៣៥៤នាក់ ក្នុងនោះបានព្យាបាលជាសះស្បើយសរុបចំនួន ៣០៧នាក់ និងអ្នកកំពុងសម្រាកនៅមន្ទីរពេទ្យចំនួន ៤៧នាក់ (គ្មានអ្នកស្លាប់) ៕	2020-12-09T14:49:00+07:00	dap-news.com	https://dap-news.com/national/2020/12/09/103962/
be8c2f5c-9a72-4d99-8998-779e31442a8f	ស្រាវជ្រាវឃើញមនុស្ស ៤៤ នាក់ ជាប់ពាក់ព័ន្ធ ស្រ្តីឈ្មោះ អៀម ធីតា តេស្តមានកូវីដ ១៩	ភ្នំពេញ៖ប្រធានមន្ទីរសុខាភិបាលខេត្តកណ្តាលមានប្រសាសន៍ថា គិតត្រឹមព្រឹកថ្ងៃទី៩ខែធ្នូឆ្នាំ២០២០នេះ រកឃើញអ្នកជាប់ពាក់ព័ន្ធទៅនឹងស្រ្តីឈ្មោះ អៀម ធីតា ដែលបានឆ្លងកូវីដ១៩ មានចំនួន ៤៤ នាក់។ លោកវេជ្ជបណ្ឌិត គួយ ប៊ុនធឿន ប្រធានមន្ទីរសុខាភិបាលខេត្តកណ្តាលបានឲ្យដឹងថា អ្នកពាក់ព័ន្ធទាំង៤៤នាក់នេះមន្ត្រីបានយកវត្ថុសំណាកទៅធ្វើតេស្តនៅវិទ្យាស្ថានប៉ាស្ទ័រកម្ពុជា និងកំពុងធ្វើចត្តាឡីស័កនៅពេទ្យជ័យជំនះក្រុងតាខ្មៅនៅសាលាបឋមសិក្សាព្រែកតាពៅ និងធ្វើចត្តាឡីនៅមន្ទីរពេទ្យបង្អែកស្រុកកណ្តាលស្ទឹង។ លោកបន្តទៀតថា ចំណែកមនុស្ស ០២ នាក់ ដែលមានលំនៅនៅក្រុងតាខ្មៅ ដែលក្រសួងបានប្រកាសរកឃើញនៅព្រឹកនេះ មន្ទីរក៏បានស្រាវជ្រាវរកអ្នកពាក់ព័ន្ធបានចំនួន២៣នាក់មកធ្វើចត្តាឡីស័កនិងយកវត្ថុសំណាកទៅធ្វើតេស្តរកកូវីដ១៩ ផងដែរ។ អាជ្ញាធរខេត្តកណ្តាល បានសម្រេចការផ្អាកដំណើរការផ្សារបឹងខ្យាង និងវត្តវិហារត្រាញ់ ក្នុងស្រុកកណ្តាលស្ទឹង ខេត្តកណ្តាល ជាបណ្តោះអាសន្ន ដើម្បីធ្វើការស្រាវជ្រាវរកអ្នកពាក់ព័ន្ធនឹងក្រុមគ្រួសាររបស់លោកស្រី អៀម ធីតា ដែលមានលទ្ធផលវិជ្ជមានវីរុសកូវីដ-១៩។ ស្រ្តីរូបនេះដែលមានលំនៅនៅសង្កាត់បឹងទំពន់ ខណ្ឌមានជ័យ រាជធានីភ្នំពេញ បានទៅលេងម្ដាយនៅស្រុកកណ្ដាលស្ទឹង មុនតេស្តឃើញវីជ្ជមានកូវីដ ១៩៕ អត្ថបទ៖ សំអឿន	2020-12-09T14:11:00+07:00	kampucheathmey.com	https://www.kampucheathmey.com/local-news/25912
d045816e-04b8-4c90-a14f-84ba341276c7	ខេត្តសៀមរាបមិនទាន់មានករណីឆ្លងកូវីដ១៩ ចូលក្នុងសហគមន៍ទេ	លោក ក្រុស សារ៉ាត់ ប្រធានមន្ទីរសុខាភិបាលខេត្តសៀមរាបឱ្យដឹងថា ទូទាំងខេត្តសៀុមរាបនៅមិនទាន់មានករណីឆ្លងកូវីដ១៩ ចូលក្នុងសហគមន៍ឡើយ។ តាមរយៈបណ្តាញសង្គមហ្វេសបុក លោកប្រធានមន្ទីរសុខាភិបាលបានសរសេរថា គិតត្រឹមថ្ងៃទី៩ ខែធ្នូ ២០២០ ខេត្តសៀមរាប មិនមានករណីវិជ្ជមាន កូវីត១៩ ក្នុងខេត្តសៀមរាបទេ និងបានអំពាវនាវដល់ពលរដ្ឋបន្តការប្រតិបត្តិតាមគោលការណ៌ណែនាំរបស់ក្រសួងសុខាភិបាលឲ្យបានខ្ជាប់ខ្ជួន។ គិតត្រឹមថ្ងៃនេះកម្ពុជាមានអ្នកឆ្លងកូវីដ១៩ ចំនួន ៣៥៤នាក់ ស្រ្តីចំនួន ៨៣នាក់ និងបុរសចំនួន ២៧១នាក់៕	2020-12-09T13:34:00+07:00	kampucheathmey.com	https://www.kampucheathmey.com/local-news/25889
9a1ebade-3611-44df-8bff-8d36e49f2c8b	លោកស្រី ឱ វណ្ណឌីន! ទោះបីកម្ពុជាមានវ៉ាក់សាំងប្រឆាំងជំងឺកូវីដ១៩ ក៏មិនមែនមានន័យថា យើងភ្លេចការពារខ្លួននោះទេ	លោកស្រី វេជ្ជបណ្ឌិត ឱ វណ្ណឌីន រដ្ឋលេខាធិការក្រសួងសុខាភិបាល បានលើកឡើងថា ទោះបីកម្ពុជាមានវ៉ាក់សាំង ប្រឆាំងជំងឺកូវីដ១៩ក៏មិនមែនមានន័យថា យើងអាចត្រលប់ទៅប្រក្រតីភាពវិញភ្លាមនោះទេ ត្រូវតែការពារខ្លួនជានិច្ច។ តាមកិច្ចសម្ភាស៍ជាមួយទូរទស្សន៍ BTV កាលពីយប់ថ្ងៃទី៨ ខែធ្នូ ឆ្នាំ២០២០លោកស្រីបានបញ្ជាក់ថា” ខ្ញុំសូមធ្វើការអំពាវនាវដល់បងប្អូនប្រជាពលរដ្ឋទាំងអស់ទោះបីជាយើងមាន វ៉ាក់សាំងក៏ដោយ វ៉ាក់សាំងនេះមិនមែនជាចំលើយតែមួយគត់ សម្រាប់ការការពារមិនឲ្យចម្លងមេរោគកូវីដ១៩ នោះទេ មិនមែនមានវ៉ាក់សាំង ហើយលេងខ្វល់លេងធ្វើអ្វីទាំងអស់មិនមែនទេ នេះជាគ្រោះថ្នាក់ ប្រសិនបើយើងគិតថាមានវ៉ាក់សាំងហើយលេងគិតអ្វីទាំងអស់ “។ លោក ស្រីបន្ថែមថា សំខាន់ណាស់អ្វីដែលជាសាររួមគ្នា ដែលអង្គការសុខភាពពិភពលោក កំពុងអំពាវនាវទៅដល់បណ្ដាប្រទេស ទាំងអស់ នៅលើសកលលោកនេះថានៅពេលវ៉ាក់សាំង យកមកប្រើប្រាស់ហើយក៏សូមឲ្យបងប្អូន ប្រជាពលរដ្ឋទាំងអស់មិនត្រូវភ្លេចអំពីវិធានការ ការពារខ្លួន ជាពិសេសចំណុច៣នៅតែសំខាន់បំផុត គឺការពាក់ម៉ាស ការលាងដៃ ការរក្សាគម្លាតសុវត្ថិភាពបុគ្គលឲ្យលើសពី១ម៉ែត្រកន្លះ។ គូបញ្ជាក់ថា សម្ដេតេជោ ហ៊ុន សែន បានណែនាំរដ្ឋមន្ត្រីក្រសួងសុខាភិបាល និងរដ្ឋមន្ត្រីក្រសួងសេដ្ឋកិច្ចហិរញ្ញវត្ថុ អោយត្រៀមបំរុង ថវិកាសម្រាប់ទិញវ៉ាក់សាំងប្រឆាំងជំងឺកូវីដ១៩ ជាជំហានដំបូងចំនួន ១លានដូសដើម្បីចាក់ជូនពលរដ្ឋដោយឥតគិតថ្លៃ។ សូមរំលឹកថា គិតព្រឹកថ្ងៃទី៩ ខែធ្នូនេះ កម្ពុជាបានរកឃើញអ្នកឆ្លងកូវីដ១៩សរុបចំនួន ៣៥៤នាក់ ក្នុងនោះបានព្យាបាលជាសះស្បើយសរុបចំនួន ៣០៧នាក់ និងអ្នកកំពុងសម្រាកនៅមន្ទីរពេទ្យចំនួន ៤៧នាក់ (គ្មានអ្នកស្លាប់)៕	2020-12-09T13:31:58+07:00	kbnnews.com	https://kbn.news/archives/194423
06d6e49b-1667-4193-a6ec-54cd17433ad5	សម្ដេចតេជោនាយករដ្ឋមន្ត្រី បានស្នើឲ្យមានការចែករំលែកបទពិសោធន៍ ក្នុងការប្រើប្រាស់វ៉ាក់សាំង ប្រឆាំងនឹងវីរុសកូវីដ១៩	ភ្នំពេញ៖ សម្ដេចតេជោនាយករដ្ឋមន្ត្រី បានស្នើឲ្យធ្វើយ៉ាងណា ប្រទេសទាំងអស់ យកចិត្តទុក ដាក់ទៅលើបញ្ហាវ៉ាក់សាំង គ្រាដែលប្រទេសវៀតណាម បានប្រកាសទិញវ៉ាក់សាំង ប្រទេសឡាវ និងថៃ ក៏បានប្រកាសទិញវ៉ាក់សាំងដែរ។ សម្ដេចតេជោនាយករដ្ឋមន្ត្រីបានស្នើឲ្យមានការចែករំលែកបទពិសោធន៍ ក្នុងការប្រើប្រាស់វ៉ាក់សាំងនេះផងដែរ។ នៅព្រឹកថ្ងៃទី៩ ខែធ្នូ ឆ្នាំ២០២០នេះ សម្ដេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា បានអញ្ជើញចូលរួមនៅក្នុងកិច្ចប្រជុំ ACMEC ដែលប្រារព្ធធ្វើឡើងតាមប្រព័ន្ធវីដេអូ។ នៅក្នុងកិច្ចប្រជុំដ៏សំខាន់នេះគឺផ្ដោតទៅលើមូលបទ ” ភាពជាដៃគូសម្រាប់ការតភ្ជាប់ និងភាពធន់” ។ នៅក្នុងកិច្ចប្រជុំនេះ អ្វីដែលសំខាន់គឺមានចេញឯកសារទីមួយគឺសេចក្តីថ្លែងការណ៍ភ្នំពេញនៃកិច្ចប្រជុំកំពូល ACMEC លើកទី៩ ដោយគូសបញ្ជាក់ទៅលើចំណុចសំខាន់ៗជាពិសេសពាក់ព័ន្ធទៅ នឹងអ្វីដែលជាការយកចិត្តទុកដាក់របស់ប្រទេស ACMEC ទាំងប្រាំប្រទេសក្នុងនោះកម្ពុជាគឺជាប្រទេសមួយជាប្រទេសស្ថាបនិកមួយដែរ។ លទ្ធផលសំខាន់ៗនៃកិច្ចប្រជុំនេះ ទី១)គឺការចេញសេចក្តីថ្លែងការណ៍ទីក្រុងភ្នំពេញ ទី២)បញ្ជីគម្រោងអាទិភាពរបស់ ACMEC ទី៣)គឺការអនុម័តទៅលើក្របខ័ណ្ឌអភិវឌ្ឍន៍ ដែលនៅក្នុងនេះប្រទេសថៃ បានប្រកាសអនុវត្តសន្យាដាក់មូលនិធិ២០០លានដុល្លារ ហើយកម្ពុជាក៏សម្រេចដាក់៧លានដុល្លារ ក្នុងមូលនិធិផងដែរ សម្រាប់អនុវត្តគម្រោងអាទិភាពក្នុងប្រទេស ACMEC ទាំង៥នេះ។ អង្គប្រជុំក៏បានគូសបញ្ជាក់ផងដែរអំពីគម្រោងដៃគូអភិវឌ្ឍន៍របស់ ACMEC នៅក្នុងក្រុមទី១ ដែលមានចិន ជប៉ុន កូរ៉េ ឥណ្ឌា និងសហរដ្ឋអាមេរិក ។ និងក្រុមទី២ ដែលជាប្រទេសដៃគូអភិវឌ្ឍន៍ ACMEC ដែលមានប្រទេស អ៊ីស្រាអែល និងណូវែលហ្សេឡង់ ។ នៅក្នុងកិច្ចប្រជុំនេះថ្នាក់ដឹកនាំនៃប្រទេស ACMEC បានពិភាក្សាគ្នាផ្លាស់ប្ដូរមតិយោបល់ អំពីការប្រឈមទាំងឡាយជាពិសេសការប្រឈមនឹងជំងឺរាតត្បាត កូវីដ១៩ ដែលប៉ះពាល់ទាំងស្រុងតែម្តង។ កិច្ចប្រជុំក៏បានផ្លាស់ប្ដូរមតិជុំវិញក្នុងការឆ្លើយតបជាពិសេសក្រោយការបញ្ចប់កូវីដ១៨នេះ ដើម្បីខិតខំជំរុញឱ្យសេដ្ឋកិច្ចមានភាពល្អប្រសើរឡើងវិញ។ លើសពីនេះទៅទៀត ប្រមុខរដ្ឋាភិបាលនៃប្រទេស ACMEC បានផ្លាស់ប្ដូរមតិយកចិត្តទុកដាក់ ចំពោះការតភ្ជាប់គម្រោងទាំងឡាយទាំងផ្នែកទន់ និងផ្នែករឹង ដូចជាហេដ្ឋារចនាសម្ព័ន្ធជាដើម ជាពិសេសការជំរុញសេដ្ឋកិច្ចឌីជីថល។ ជាមួយគ្នានោះផងដែរប្រមុខរដ្ឋាភិបាល ACMEC ក៏បានលើកឡើងអំពីការបន្តជំរុញអភិវឌ្ឍផែនការមេ និងការជំរុញវិស័យសំខាន់ៗជាច្រើនទៀត ដូចជាពាណិជ្ជកម្ម វិនិយោគ ទេសចរណ៍ ភ្ជាប់សហគ្រាសធុនតូច និងមធ្យម និងការពង្រឹងវិស័យសុខាភិបាល។ នៅក្នុងកិច្ចប្រជុំនេះផងដែរ ថ្នាក់ដឹកនាំក៏បានពិភាក្សាគ្នាអំពីការធ្វើការគ្នារួមគ្នាក្នុងក្របខណ្ឌ ACMEC នេះ ដោយត្រូវឲ្យមានលេខាធិការដ្ឋាន ACMEC ហើយថ្នាក់ដឹកនាំក៏បានពិភាក្សា ដោយផ្លាស់ប្ដូរមតិយោបល់គ្នាទៅវិញទៅមក ហើយត្រង់ចំនុចនេះ សម្ដេចតេជោនាយករដ្ឋមន្ត្រីកម្ពុជា ក៏បានគាំទ្រនូវការលើកឡើងនេះផងដែរ ហើយថ្នាក់ដឹកនាំ ACMEC នឹងបង្កើតឲ្យមាន លេខាធិការដ្ឋាន ACMEC នេះ នាពេលខាងមុខផងដែរ។ ក្នុងនោះប្រមុខរដ្ឋាភិបាល ACMEC សូមឲ្យស្រីស្នើសុំឲ្យវិស័យឯកជនបន្តចូលរួមដោយសកម្មនៅក្នុងការអភិវឌ្ឍន៍នេះ ជាពិសេសការបន្តប្រជុំក្នុងវេទិកាធុរកិច្ច CO. ACMEC នេះ។ នៅក្នុងកិច្ចប្រជុំនេះផងដែរ សម្ដេចតេជោនាយករដ្ឋមន្ត្រី ក៏បានមានប្រសាសន៍លើកឡើងជាច្រើនចំណុច បញ្ជាក់ពីការខិតខំប្រឹងប្រែងរបស់កម្ពុជា ក៏ដូចជាសមាជិកទាំងអស់នៅក្នុងការជំរុញឲ្យប្រទេស ACMEC អនុវត្តសកម្មភាពទទួលបានជោគជ័យ ជាពិសេសគឺការជំរុញការតភ្ជាប់ និងការកសាងសហគមន៍ ACMEC ធ្វើយ៉ាងណាប្រែក្លាយឲ្យអនុតំបន់ ACMEC មានកំណើនសេដ្ឋកិច្ចខ្ពស់ និងជំរុញការបណ្ដុះបណ្ដាលធនធានមនុស្ស ជំរុញការតភ្ជាប់ ជំរុញឲ្យសេដ្ឋកិច្ចអនុតំបន់នេះកាន់តែលឿនទៅមុខ ជាពិសេសគឺការជំរុញការកាត់បន្ថយគំលាត និងការកាត់បន្ថយភាពក្រីក្រ។ សម្ដេចតេជោនាយករដ្ឋមន្ត្រីបានស្នើឲ្យធ្វើយ៉ាងណា ប្រទេសទាំងអស់យកចិត្តទុកដាក់ ទៅលើបញ្ហាវ៉ាក់សាំងគ្រាដែលប្រទេសវៀតណាមបានប្រកាសទិញវ៉ាក់សាំង ប្រទេសឡាវ និងថៃក៏បានប្រកាសទិញវ៉ាក់សាំងដែរ។ សម្ដេចតេជោនាយករដ្ឋមន្ត្រី បានស្នើឲ្យមានការចែករំលែកបទពិសោធន៍ ក្នុងការប្រើប្រាស់វ៉ាក់សាំងនេះផងដែរ។ សម្ដេចតេជោក៏បានប្រកាសដែរថា កម្ពុជាគ្រោងនឹងទិញវ៉ាក់សាំងចំនួនមួយលានដូស ហើយកម្ពុជាក៏ត្រូវការចាក់វ៉ាក់សាំង ទៅដល់មនុស្សចំនួន១០លាននាក់ផងដែរ៕	2020-12-09T12:49:01+07:00	cen.com.kh	https://cen.com.kh/archives/273493.html
d620661a-dccb-476d-9550-9d174bf401bf	តើជំងឺគាំងដង្ហើមពេលគេង មានផលវិបាកអ្វីខ្លះ?	ជំងឺគាំងដង្ហើមពេលគេង គឺជាជំងឺមួយដែលមានរោគសញ្ញាតិចតួច ហើយអ្នកជំងឺមិនសូវបានចាប់អារម្មណ៍ពីជំងឺមួយនេះទេ។ ក៏ប៉ុន្ដែ ជំងឺនេះផ្ដល់ផលវិបាកជាច្រើន និងធ្ងន់ធ្ងរដល់យើង ដូចជា៖ – គ្រោះថ្នាក់ចរាចរណ៍ ដែលបណ្ដាលមកពីការងងុយគេងពេលកំពុងបើកបរ។ – ជំងឺនេះ ក៏អាចបណ្ដាលឲ្យកើត ជំងឺធ្លាក់ទឹកចិត្ត (depression) ភ្លេចច្រើន និងករណីខ្លះអាចបណ្ដាលឲ្យសមត្ថភាពផ្លូវភេទចុះខ្សោយ។ – ជំងឺគាំងដង្ហើមពេលគេង ជាកត្តាបង្កើនហានិភ័យ ជំងឺទឹកនោមផ្អែមប្រភេទទី២ ជំងឺស្ទះសរសៃឈាមខួរក្បាល និងបេះដូង។ – វាក៏ធ្វើឲ្យសម្ពាធឈាមកើនឡើង និងអាចបណ្ដាលឲ្យមានវិបត្តិចង្វាក់បេះដូង។ សូមស្វែងរកការពិគ្រោះជាមួយគ្រូពេទ្យឯកទេស ដើម្បីធ្វើការពិនិត្យ និងព្យាបាលឲ្យទាន់ពេលវេលា៕	2020-12-09T10:42:00+07:00	kampucheathmey.com	https://www.kampucheathmey.com/health/25737
f00fbcb1-ab31-440c-8302-96b6e1d86a7b	ប្រកាសអាសន្ន គ្រាន់តែហាង Pedro ផ្លូវព្រះសីហនុមួយ មានបុគ្គលិក ០៩ នាក់ ឆ្លងកូវីដ ១៩	ហាងពីរបានក្លាយជាមុខសញ្ញានៃការចម្លងកូវីដក្នុងសហគមន៍គឺហាង Pedro នៅលើផ្លូវព្រះសីហនុនិងហាង Zando នៅផ្លូវត្រសក់ផ្អែម។ នៅហាង Pedro ដែលមានទីតាំងនៅផ្លូវព្រះសីហនុ ជាទីតាំងមួយដែលមានការចម្លងនិងរកឃើញមានអ្នកឆ្លងជាបន្តបន្ទាប់មានទាំងបុគ្គលិក ភ្ញៀវ និងអ្នកពាក់ព័ន្ធដទៃទៀត។ គិតមកដល់ព្រឹកថ្ងៃ ០៩ ធ្នូ ២០២០ នេះ មានបុគ្គលិកហាង Pedro ចំនួន ០៩ នាក់បានឆ្លងកូវីដ ១៩។ • បុរសជនជាតិខ្មែរអាយុ ២២ មានអាសយដ្ឋាននៅសង្កាត់ចាក់អង្រែលើ ខណ្ឌមានជ័យ ជាបុគ្គលិកហាង Pedro ផ្លូវព្រះសីហនុ ជាអ្នកប៉ះពាល់អ្នកជំងឺស្រ្តីអាយុ ២១ ឆ្នាំ ដែលបានចូលទៅហាងនោះ។ • ស្រ្តីជនជាតិខ្មែរឈ្មោះ MUY SOPHEAVY អាយុ ២២ ឆ្នាំ មានអាសយដ្ឋាននៅផ្ទះជួល ខណ្ឌច្បារអំពៅ ជាបុគ្គលិកហាង Pedro ផ្លូវព្រះសីហនុ ជាអ្នកប៉ះពាល់អ្នកជំងឺកូវីដ ១៩ ឈ្មោះឡាយ សេងលីន អាយុ ២១ ឆ្នាំ ដែលរកឃើញវិរុសកូវីដ ១៩ នៅថ្ងៃ ០២ ធ្នូ ឆ្នាំ២០២០។ • ស្រ្តីជនជាតិខ្មែរឈ្មោះ YEAK CHANTHA អាយុ ២៨ ឆ្នាំ មានអាសយដ្ឋាននៅផ្ទះលេខ ២៣៦ ផ្លូវលេង ៦៣៨ ភូមិម៉ាក់ក្លឿង សង្កាត់ច្បារអំពៅ ១ ខណ្ឌច្បារអំពៅ ជាបុគ្គលិកហាង Pedro ផ្លូវព្រះសីហនុ ជាអ្នកប៉ះពាល់អ្នកជំងឺកូវីដ ១៩ ឈ្មោះឡាយ សេងលីន អាយុ ២១ ឆ្នាំ ដែលរកឃើញវិរុសកូវីដ ១៩ នៅថ្ងៃ ០២ ធ្នូ ឆ្នាំ២០២០។ • បុរសជនជាតិខ្មែរឈ្មោះ CHEAK CHANRATH អាយុ ២០ ឆ្នាំ មានអាសយដ្ឋាននៅតំបន់ត្រឡោកបែក ខណ្ឌទួលគោក ជាបុគ្គលិកហាង Pedro ផ្លូវព្រះសីហនុ ជាអ្នកប៉ះពាល់អ្នកជំងឺកូវីដ ១៩ ឈ្មោះឡាយ សេងលីន អាយុ ២១ ឆ្នាំ ដែលរកឃើញវិរុសកូវីដ ១៩ នៅថ្ងៃ ០២ ធ្នូ ឆ្នាំ២០២០។ • ស្រ្តីជនជាតិខ្មែរឈ្មោះ PHO DOLLA អាយុ ២៤ ឆ្នាំ មានអាសយដ្ឋាននៅសង្កាត់ទន្លេបាសាក់ ខណ្ឌចំការមន ជាបុគ្គលិកហាង Pedro ផ្លូវព្រះសីហនុ ជាអ្នកប៉ះពាល់អ្នកជំងឺកូវីដ ១៩ ឈ្មោះឡាយ សេងលីន អាយុ ២១ ឆ្នាំ ដែលរកឃើញវិរុសកូវីដ ១៩ នៅថ្ងៃ ០២ ធ្នូ ឆ្នាំ២០២០។ • បុរសជនជាតិខ្មែរឈ្មោះ KHAN VEHA អាយុ ២៣ ឆ្នាំ មានអាសយដ្ឋានស្នាក់នៅម្តុំស្តុប NOKIA ខណ្ឌសែនសុខ ជាបុគ្គលិកហាង Pedro ផ្លូវព្រះសីហនុ ជាអ្នកប៉ះពាល់អ្នកជំងឺកូវីដ ១៩ ឈ្មោះឡាយ សេងលីន អាយុ ២១ ឆ្នាំ ដែលរកឃើញវិរុសកូវីដ ១៩ នៅថ្ងៃ ០២ ធ្នូ ឆ្នាំ២០២០។ • ស្រ្តីជនជាតិខ្មែរឈ្មោះ KOUCH DAVIN អាយុ ២៣ ឆ្នាំ មានអាសយដ្ឋាននៅផ្ទះអឺ៥៣ ភូមិតាងួន សង្កាត់កំបូល ខណ្ឌកំបូលជាបុគ្គលិកហាង Pedro ផ្លូវព្រះសីហនុ ជាអ្នកប៉ះពាល់អ្នកជំងឺកូវីដ ១៩ ឈ្មោះឡាយ សេងលីន អាយុ ២១ ឆ្នាំ ដែលរកឃើញវិរុសកូវីដ ១៩ នៅថ្ងៃ ០២ ធ្នូ ឆ្នាំ២០២០។ កាលពីម្សិលមិញនេះ ក្រសួងសុខាភិបាលបានប្រកាសឲ្យប្រជាពលរដ្ឋ ដែលបានទៅហាង “ZANDO និង Pedro” ចាប់ពីថ្ងៃ ២៧ វិច្ឆិកា ២០២០ ប្រញាប់មកធ្វើចត្តាឡីស័កនៅសណ្ឋាគារសុខា ខណៈការរកឃើញករណីឆ្លងថ្មីៗសុទ្ធតែពាក់ព័ន្ធហាងទាំងពីរនេះ៕	2020-12-09T10:20:00+07:00	kampucheathmey.com	https://www.kampucheathmey.com/local-news/25695
ccd89c94-251e-4ef5-9eb6-b5f57d154bda	នេះជាកន្លែង និងអ្នកពាក់ព័ន្ធ ! ជាមួយអ្នកឆ្លងជំងឺកូវីដ ឈ្មោះ អៀម ធីតា	ស្រ្តីឈ្មោះ អៀម ធីតា ក្រោយពីធ្វើតេស្តរកឃើញឆ្លងជំងឺកូវីដ-១៩ ត្រូវមន្ត្រីក្រសួងសុខាភិបាល នាំទៅធ្វើចត្តាឡីស័ក នៅស្រុកកណ្តាលស្ទឹង។ សូមបញ្ជាក់ថា ស្រ្តីឈ្មោះ អៀម ធីតា អាយុ៣៥ឆ្នាំ មានអាសយដ្ឋានរស់នៅសង្កាត់បឹងទំពន់ រាជធានីភ្នំពេញ ។ កាលពីថ្ងៃទី២៧ ខែវិច្ឆិកា ឆ្នាំ២០២០ ឈ្មោះខាងលើ បានទៅហាង pedro បានតេស្តយកសំណាក់មានលទ្ធផលវិជ្ជមាននៅថ្ងៃទី៧ ខែធ្នូ ឆ្នាំ២០២០ ។ នៅថ្ងៃទី២៨ ខែវិច្ឆិកា ឆ្នាំ២០២០ វេលាម៉ោងប្រមាណ៩:០០នាទី នាងបានមកលេងម្តាយ នៅចំណុចភូមិពន់ចាន ឃុំព្រែកស្លែង ស្រុកកណ្តាលស្ទឹង ខេត្តកណ្តាល រហូតដល់ម៉ោង១៥:០០នាទីថ្ងៃ ខែដដែលបានត្រឡប់ទៅភ្នំពេញវិញ ។ ចំណែក អ្នកប៉ះពាល់ផ្ទាល់ជាមួយនាង៖ ទី១-ម្តាយឈ្មោះ អៀង សុខខេង អាយុ៦៩ឆ្នាំ ។ ទី២-ឪពុកឈ្មោះ អៀម ចំរើន អាយុ៧០ឆ្នាំ ។ ទី៣-អ្នកបម្រើឈ្មោះ ស៊ូ សំអឿន ។តែដោយសារផ្ទះនេះ មានកម្រិតជីវភាពខ្ពស់និង មានទំនាក់ទំនងល្អ តែងតែមានការចេញចូលពីសំណាក់បងប្អូនប្រជាពលរដ្ឋ និងសាច់ញាតិជាច្រើន ។ ទីកន្លែងដែលអ្នកទាំង៣ ចេញចូលជាប្រចាំ មានកន្លែងលក់បបរដែលមានម្ចាស់ឈ្មោះ ឯម សុខអូន ភេទស្រី ដែលមានអ្នកចេញចូលហូបបរនៅទីនោះជាប្រចាំចំនួន៨នាក់ នៅក្បែរគ្នាទីតាំងនោះ និងម្នាក់នៅឃុំអំ ពៅព្រៃ ។ ក្នុងរយៈពេល៤ថ្ងៃមុន គាត់មានអាការៈវិមុខ បានហៅពេទ្យយ៉ុម ដែលមានទីលំនៅផ្សារបឹងខ្យាងមកចាក់ថ្នាំឲ្យ ។ នៅថ្ងៃទី៧ ខែធ្នូ ឆ្នាំ២០២០ គាត់ទាំង២នាក់ បានទៅផ្សារបឹងខ្យាង រយៈពេលពេញមួយព្រឹក ។នៅព្រឹកថ្ងៃទី៨ ខែធ្នូ ឆ្នាំ២០២០ មុននឹងកូនយកទៅពិនិត្យសុខភាព គាត់ទាំងពីរបានទៅសុំសីល នៅវត្តវិហាត្រាញ់ ដូចសព្វមួយដង ដែលនៅទីនោះមានយាយតាប្រមាណ១៨នាក់ និងព្រះសង្ឃ៦អង្គ ។ បន្ទាប់ពីទទួលបានព័ត៌មាននេះភ្លាម អាជ្ញាធរ ស្រុក ដឹកនាំដោយលោក អ៊ូច សៅវឿន អភិបាលស្រុក បានដឹកនាំចុះចាត់វិធានការ ដោយធ្វើការស្រាវជ្រាវមុខសញ្ញាពាក់ព័ន្ធ ដើម្បីកំណត់ការពាក់ព័ន្ធ ហើយមុខសញ្ញាប៉ះពាល់ផ្ទាល់រួមមាន០៧នាក់ និងពាក់ព័ន្ធប្រយោលចំនួន១១នាក់ ក្នុងនោះធ្វើចត្តាឡីស័ក នៅពេទ្យជ័យជំនះ ក្រុងតាខ្មៅ ខេត្តកណ្តាល ចំនួន០៤នាក់ និងធ្វើចត្តាឡីស័កនៅមន្ទីរពេទ្យបង្អែកស្រុកកណ្តាលស្ទឹង ចំនួន ១៤នាក់៕	2020-12-09T09:04:17+07:00	kbnnews.com	https://kbn.news/archives/194357
39d323f8-2aa3-46ae-b26a-821602c1902a	ភ្នំំពេញកើតអ្នកឆ្លងរាល់ថ្ងៃ ឥឡូវនេះ អ្នកឆ្លងរាលដាលដល់ខេត្តកណ្តាល	ក្រសួងសុខាភិបាលប្រកាសករណីឆ្លងជាសហគមន៍លើកដំបូងនៅថ្ងៃ ២៨ វិច្ឆិកា ២០២០ រាជធានីភ្នំពេញរងគ្រោះធ្ងន់ធ្ងរជាងគេ ដោយរកឃើញមានអ្នកឆ្លងរាល់ថ្ងៃ។ នៅព្រឹកនេះដែរ មានករណីឆ្លងថ្មី ០៤ នាក់ទៀត ហើយជនរងគ្រោះពីរនាក់មានទីលំនៅនៅក្រុងតាខ្មៅខេត្តកណ្តាល។ ជនរងគ្រោះទីមួយឈ្មោះសន សាន់បញ្ញារិទ្ធិ អាយុ ២០ ឆ្នាំ ស្នាក់នៅភូមិថ្មី សង្កាត់តាខ្មៅ ក្រុងតាខ្មៅ ខេត្តកណ្តាល ជាបុគ្គលិកហាង Pedro ផ្លូវព្រះសីហនុ។ ចំណែកជនរងគ្រោះមួយទៀតឈ្មោះ ឡុង សុខនី ស្នាក់នៅសង្កាត់ព្រែកឬស្សី ក្រុងតាខ្មៅ ខេត្តកណ្តាល ជាបុគ្គលិកនៅហាង Pedro។ អ្នកឆ្លងថ្មីទាំងពីរពាក់ព័ន្ធព្រឹត្តិការណ៍ ២៨ វិច្ឆិកា និងកំពុងសម្រាកព្យាបាលនៅមណ្ឌលសុខភាពចាក់អង្រែ។ តាមការបញ្ជាក់ពីក្រសួងសុខាភិបាល វត្ថុសំណាកចំនួន ៣ ៤៦៧ ត្រូវបានវិភាគនៅវិទ្យាស្ថានប៉ាស្ទ័រដោយរកឃើញវិជ្ជមាន ០៤ នាក់ រួមទាំងជនរងគ្រោះពីរនាក់ខាងលើ ដែលរស់នៅក្រុងតាខ្មៅខេត្តកណ្តាល។ វត្ថុសំណាកនៅសល់ ៤ ៩៩៤ ទៀត នឹងត្រូវធ្វើវិភាគបន្តនៅថ្ងៃនេះ លទ្ធផលក្រសួងនឹងប្រកាសនៅថ្ងៃស្អែក។ គិតត្រឹមព្រឹកថ្ងៃ ០៩ ធ្នូ ២០២០ នេះ អ្នកឆ្លងកូវីដពាក់ព័ន្ធព្រឹត្តិការណ៍ ២៨ វិច្ឆិកា សុរបកើនដល់ ៣៨ នាក់ ដែលកំពុងសម្រាកព្យាបាលនៅមណ្ឌលសុខភាពចាក់អង្រែ និងមន្ទីរពេទ្យមិត្តភាពខ្មែរសូវៀត៕	2020-12-09T08:59:00+07:00	kampucheathmey.com	https://www.kampucheathmey.com/local-news/25615
5ab2719d-aa31-4d80-ad3b-eeb62b22fb4b	ពលរដ្២នាក់ រស់នៅក្រុងតាខ្មៅ រកឃើញឆ្លងកូវីដ-១៩	រាជធានីភ្នំពេញ៖ បើតាមសេចក្ដីប្រកាសព័ត៌មានរបស់ក្រសួងសុខាភិបាលកម្ពុជា បានឲ្យដឹងថា ក្នុងចំណោមអ្នកឆ្លងកូវីដ១៩ថ្មី ចំនួន៤នាក់នោះ មានប្រជាពលរដ្ឋចំនួន២នាក់ រស់នៅក្រុងតាខ្មៅ ខេត្តកណ្តាល។ រីឯអ្នកឆ្លងថ្មីទាំង៤នាក់នេះ មានការជាប់ពាក់ព័ន្ធនឹងព្រឹត្តិការសហគមន៍២៨ វិច្ឆិកា ផងដែរ។ សូមអានខ្លឹមសារ នៃសេចក្ដីប្រកាសព័ត៌មានរបស់ក្រសួងសុខាភិបាលទាំងស្រុង ដូចខាងក្រោម៖	2020-12-09T08:56:15+07:00	kbnnews.com	https://kbn.news/archives/194350
6f5a2559-7945-427c-a058-abd0462a3f99	បិទផ្សារបឹងខ្យា និងវត្ដវិហារត្រាញ់ ព្រោះខ្លាចឆ្លងកូវីដ១៩	ខេត្តកណ្ដាល៖ ក្រោយពេលស្ដ្រីម្នាក់ចេញពីភ្នំពេញទៅលេងម្ដាយ ហើយមានផ្ទុកកូវីដ-១៩នោះមក អាជ្ញាធរខេត្តកណ្ដាល បានសម្រេចការបិទផ្សារបឹងខ្យាង និងវត្តវិហារត្រាញ់ ស្ថិតក្នុងស្រុកកណ្តាលស្ទឹង ខេត្តកណ្តាល ជាបណ្តោះអាសន្ន ដើម្បីធានាថា បងប្អូនប្រជាពលរដ្ឋទាំងអស់ មិនមានឆ្លងជំងឺកូវីដ-១៩។ ប្រភពពព័ត៌មានពីអាជ្ញាធរ បានឲ្យដឹងថា ការបិទដំណើរការផ្សារខាងលើជាបណ្ដោះអាសន្ននេះ ក៏ដើម្បីស្រាវជ្រាវ ស្វែងរកអ្នកពាក់ព័ន្ធនឹងក្រុមគ្រួសាររបស់លោកស្រី អៀម ធីតា ដែលមានលទ្ធផលធ្វើតេស្ដ រកឃើញវិជ្ជមានវីរុសកូវីដ-១៩ ជាប់ពាក់ព័ន្ធនឹងព្រឹត្តិការណ៍សហគមន៍ ២៨ វិច្ចិកា ។ លោកស្រី រស់នៅឯសង្កាត់បឹងទំពន់ ខណ្ឌមានជ័យ រាជធានីភ្នំពេញ ប៉ុន្ដែលោកស្រីបានមកលេងម្ដាយ នៅស្រុកកណ្ដាលស្ទឹង។ បើតាមរបាយការណ៍របស់ក្រុមគ្រូពេទ្យ បានឲ្យដឹងថា អ្នកពាក់ព័ន្ធដោយផ្ទាល់ មានចំនួន៧នាក់ និងដោយប្រយោល ចំនួន៣៧នាក់ ហើយពួកគាត់បានទៅធ្វើតេស្តរកមេរោគកូវីដ-១៩ នៅមន្ទីរពេទ្យបង្អែកជ័យជំនះ ក្រុងតាខ្មៅ។ រីឯប្រជាពលរដ្ឋទាំងនោះបានធ្វើចត្តាឡីស័ក នៅតាមមណ្ឌលចត្តាឡីស័ក ដែលរដ្ឋបាលខេត្តបានរៀបចំយ៉ាងត្រឹមត្រូវ តាមវិធានរបស់ក្រសួងសុខាភិបាលរួចស្រេចហើយ៕	2020-12-09T08:30:59+07:00	kbnnews.com	https://kbn.news/archives/194334
3729d883-8084-4921-8d47-0f71260ac8ea	ថ្ងៃទី៨ ខែធ្នូ ឆ្នាំ២០២០ មានករណីវិជ្ជមានវីរុសកូវីដ-១៩ ថ្មី ចំនួន ៤នាក់ និងមិនមានអ្នកជាសះស្បេីយ	ភ្នំពេញ៖ ក្រសួងសុខាភិបាល នៅថ្ងៃទី៩ ខែធ្នូ ២០២០នេះ បានប្រកាសព័ត៌មានថា នៅថ្ងៃទី៨ ខែធ្នូ ឆ្នាំ២០២០ មានករណីវិជ្ជមានវីរុសកូវីដ-១៩ ថ្មី ចំនួន ៤នាក់ និងមិនមានអ្នកជាសះស្បេីយ។ ក្រសួងសុខាភិបាល បានបញ្ជាក់ពីស្ថានភាពជំងឺកូវីដ-១៩ នៅទូទាំងប្រទេស ៖គិតត្រឹមម៉ោង ០៧និង០០ព្រឹកថ្ងៃទី៩ ខែធ្នូ ឆ្នាំ២០២០ ស្ថានភាពជំងឺកូវីដ-១៩ នៅកម្ពុជាមាន៖ចំនួនអ្នកព្យាបាលជាសះស្បើយសរុបទូទាំងប្រទេស មានចំនួន ៣០៧នាក់ (ស្មើនឹង ៨៦,៧២%ធៀបនឹងចំនួនអ្នកមានវីរុស១វីដ-១៩ទាំងអស់ នៅក្នុងចំនួននេះ មានស្រី ៦៣នាក់ និងបុរស ២៤៤នាក់។ អ្នកមានវីរុសកូវីដ-១៩ មានចំនួនសរុប ៣៥៤នាក់ (ស្ត្រី ៨៣នាក់ និងបុរស ២៧១នាក់ ) ។ អ្នកសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញ ចំនួន ៣៤នាក់ (ស្រី១៥នាក់ និងបុរស ១៩នាក់) ។ អ្នកសម្រាកព្យាបាលនៅមណ្ឌលសុខភាពចាក់អង្រែ រាជធានីភ្នំពេញ ចំនួន ១៣នាក់ (ស្ត្រី ០៥នាក់និងបុរស ០៨នាក់ ) ។ ករណីវិជ្ជមានវីរុសកូវីដ១៩ចំនួន០៤នាក់ ជាអ្នកពាក់ព័ន្ធទៅនឹងព្រឹត្តិការណ៍សហគមន៍៖ -បុរសជនជាតិខ្មែរឈ្មោះ អិត កុម៉ាល អាយុ ៣៥ឆ្នាំ មានអាសយដ្ឋានស្នាក់នៅសង្កាត់បឹងកេងកង៣ ខណ្ឌបឹងកេងកង រាជធានីភ្នំពេញ បានទៅហាង Zando បឹងកេងកង នៅថ្ងៃទី២៧ ខែវិច្ឆិ កា ឆ្នាំ២០២០។ លទ្ធផលធ្វើតេស្តវត្ថុសំណាករបស់បុរសខាងលើនេះ ផ្តល់ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញ គឺ វិជ្ជមានវីរុសកូវីដ-១៩ ហើយបច្ចុប្បន្នអ្នកជំងឺត្រូវបានដាក់ឲ្យសម្រាក ព្យាបាលនៅមណ្ឌលសុខភាពចាក់អង្រែ រាជធានីភ្នំពញ។ -បុរសជនជាតិខ្មែរឈ្មោះ សន សាន់បញ្ញារិទ្ធ អាយុ ២០ឆ្នាំ មានអាសយដ្ឋានស្នាក់នៅភូមិថ្មី សង្កាត់តាខ្មៅ ក្រុងតាខ្មៅ ខេត្តកណ្តាល ជាបុគ្គលិកហាង Pedro (ផ្លូវព្រះសីហនុ)។ លទ្ធផលធ្វើតេស្តវត្ថុសំណាករបស់បុរសខាងលើនេះ ផ្តល់ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញ គឺ វិជ្ជមានវីរុសកូវីដ-១៩ ហើយ បច្ចុប្បន្ន អ្នកជំងឺត្រូវបានដាក់ឲ្យសម្រាកព្យាបាលនៅមណ្ឌលសុខភាពចាក់អង្រែ រាជធានីភ្នំពេញ។ -ជនជាតិខ្មែរឈ្មោះ ឡុង សុខនី អាយុ ៣៣ឆ្នាំ មាន អាសយដ្ឋានស្នាក់នៅសង្កាត់ព្រែកឬស្សី ក្រុងតាខ្មៅ ខេត្តកណ្តាល ជាបុគ្គលិកហាង Pedro (ផ្លូវព្រះសីហនុ)។ លទ្ធផលធ្វើតេស្តវត្ថុសំណាករបស់ស្ត្រីខាងលើនេះផ្តល់ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញ គឺ វិជ្ជមានវីរុសកូវីដ-១៩ ហើយបច្ចុប្បន្ន អ្នកជំងឺត្រូវបានដាក់ឲ្យសម្រាកព្យាបាលនៅមណ្ឌលសុខភាពចាក់អង្រែ រាជធានីភ្នំពេញ។ – បុរសជនជាតិខ្មែរឈ្មោះ ទៅ គឹមហុក អាយុ ២៧ឆ្នាំ មាន អាសយដ្ឋានស្នាក់នៅបឹងទំពន់ ខណ្ឌមានជ័យ រាជធានីភ្នំពេញ បានចូលទៅហាង_PEDRO ដែលជាអ្នកប៉ះពាល់ជាមួយមានអ្នកជំងឺ ឈ្មោះ ញិល សុខកូឡា ដែលត្រូវបាន រកឃើញមានវីរុសកូវីដ-១៩ នៅ ថ្ងៃទី៣ ខែធ្នូ ឆ្នាំ២០២០ ហើយកំពុងតែសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត។ លទ្ធផលធ្វើតេស្តវត្ថុសំណាករបស់បុរស អាយុ ២៧ឆ្នាំខាងលើនេះ ផ្តល់ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញ គឺ វិជ្ជមានវីរុសកូវីដ-១៩ ហើយបច្ចុប្បន្ន ដាក់ឲ្យសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត។ លទ្ធផលធ្វើតេស្តអ្នកប៉ះពាល់ក្នុង ” ព្រឹត្តិការណ៍សហគមន៍ ២៨វិច្ឆិកា គឺនៅថ្ងៃទី៨ខែធ្នូឆ្នាំ២០២០ វត្ថុសំណាកដែលនៅសល់ពីថ្ងៃទី៧ខែធ្នូឆ្នាំ២០២០ ចំនួន១៦០៥ សំណាក បូកបន្ថែមចំនួនវត្ថុសំណាកទទួលបានបន្ថែមនៅថ្ងៃដដែលពីខេត្ត និងរាជធានីភ្នំពេញដែលជាថ្ងៃធ្វើ តេស្តលើកទីពីរសម្រាប់ “ព្រឹត្តិការណ៍សហគមន៍ ២៨ វិច្ឆិកា សរុបមានចំនួន ៣,៤៦៧សំណាក ត្រូវបានធ្វើ វិភាគដោយវិទ្យាស្ថានប៉ាស្ទ័រកម្ពុជា គឺមានលទ្ធផល វិជ្ជមានវីរុសកូវីដ-១៩ ថ្មី ចំនួន ០៤នាក់ (ដែលជាអ្នកជំងឺខាងលើនេះ) ។ ដោយឡែកមាននៅសល់វត្ថុសំណាកចំនួន ៤,៩៩៤សំណាកផ្សេងទៀត ដែលត្រូវវិភាគបន្តនៅ ថ្ងៃទី៩ ខែធ្នូ ឆ្នាំ២០២០។ ក្រសួងសូមថ្លែងអំណរគុណយ៉ាងជ្រាលជ្រៅជាទីបំផុត ជូនដល់ថ្នាក់ដឹកនាំ មន្ត្រី – បុគ្គលិកសុខា ភិបាល និងក្រុមគ្រូពេទ្យទាំងអស់នៅទូទាំងប្រទេស ស្ថាប័ន និងអាជ្ញាធរពាក់ព័ន្ធទាំងអស់ ទាំងថ្នាក់ជាតិ និងថ្នាក់ក្រោមជាតិ អង្គការសុខភាពពិភពលោក មជ្ឈមណ្ឌលគ្រប់គ្រង និងបង្ការជំងឺឆ្លងសហរដ្ឋអាមេរិក វិទ្យាស្ថានប៉ាស្ទ័រកម្ពុជា វិទ្យាស្ថានជាតិសុខភាពសាធារណៈ និងមន្ទីរពិសោធន៍នៃមន្ទីរពេទ្យខេត្តសៀមរាប ដែលបានខិតខំបំពេញភារកិច្ចបានល្អប្រសើរបំផុត ក្នុងការជួយពិនិត្យសុខភាព និងស្រាវជ្រាវ រកករណីកូវីដ-១៩ ព្រមទាំងអ្នកប៉ះពាល់ទាំងអស់កន្លងមក រួមទាំងការដាក់វិធានការនានា ដើម្បីទប់ស្កាត់ការចម្លងវីរុសកូវីដ-១៩ នៅក្នុងប្រទេសកម្ពុជា៕ រក្សាសិទ្ធិដោយ៖បញ្ញាស័ក្តិ	2020-12-09T08:02:07+07:00	cen.com.kh	https://cen.com.kh/archives/273338.html
a9559e4a-3deb-4b65-b943-7573a9016fd5	អ្នកទាំង៤នាក់នេះ! ឆ្លងកូវីដ នៅព្រឹកនេះ ជាបុគ្គលិក និងអ្នកចូលហាង Pedro និងហាង Zando	នៅព្រឹកថ្ងៃទី០៩ ខែធ្នូ ឆ្នាំ២០២០នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងជំងឺកូវីដ១៩ ថ្មីចំនួន ៤នាក់ថែមទៀត ដែលជាបុគ្គលិករបស់ហាង Pedro និងជាអ្នកចូលហាង Zando (បឹងកេងកង) និង Pedro (ផ្លូវព្រះសីហនុ) ។ សូមប្រិយមិត្តអានសេចក្តីប្រកាសព័ត៌មានរបស់ក្រសួងសុខាភិបាលដូចខាងក្រោម៖	2020-12-09T07:58:27+07:00	kbnnews.com	https://kbn.news/archives/194315
78616873-d83f-480a-8688-10892418e59e	ព្រឹកនេះក្រសួងប្រកាសរកឃើញករណីឆ្លងកូវីដ-១៩ ថ្មីចំនួន០៤នាក់ ដែលជាបុគ្គលិក និងអ្នកចូលហាង Pedro និងហាង Zando	ក្រសួងសុខាភិបាល នៅព្រឹកថ្ងៃទី០៩ ខែធ្នូ ឆ្នាំ២០២០នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងជំងឺកូវីដ១៩ ថ្មីចំនួន ៤នាក់ថែមទៀត ដែលជាបុគ្គលិករបស់ហាង Pedro និងជាអ្នកចូលហាង Zando (បឹងកេងកង) និង Pedro (ផ្លូវព្រះសីហនុ)។ ចង់ជ្រាបច្បាស់សូមប្រិយមិត្តអញ្ជើញអានសេចក្ដីប្រកាសព័ត៌មាន ដូចខាងក្រោម៖	2020-12-09T07:48:08+07:00	kbnnews.com	https://kbn.news/archives/194318
880cf986-1ecf-4816-90b8-bdcf54997dbf	អ្នករស់នៅក្រុងតាខ្មៅ២នាក់ រកឃើញឆ្លងកូវីដ១៩	ពលរដ្ឋរស់នៅក្រុងតាខ្មៅខេត្តកណ្តាលចំនួន២នាក់ ត្រូវបានប្រកាសរកឃើញឆ្លងកូវីដ១៩ ក្នុងចំណោមអ្នកដែលក្រសួងប្រកាសរកឃើញចំនួន៤នាក់នៅថ្ងៃនេះ។ អ្នកទាំង៤នាក់ គឺបានជាប់ពាក់ព័ន្ធនឹងព្រឹត្តិការសហគមន៍២៨ វិច្ឆិកា។ អានពិស្តារ៖	2020-12-09T07:42:00+07:00	kampucheathmey.com	https://www.kampucheathmey.com/local-news/25573
e2282b6c-cfb0-4f74-ae15-156328ce636b	រកឃើញអ្នកឆ្លងកូវីដ១៩ ចំំនួន៤នាក់ទៀត	No Content	2020-12-09T07:21:00+07:00	kampucheathmey.com	https://www.kampucheathmey.com/local-news/25565
92d8f35c-58e8-4faa-9a02-adfb5bc1f0d9	មនុស្ស៥នាក់ត្រូវឃុំខ្លួន ក្រោយហេតុការណ៍ពុលស្រាសនៅខេត្តកំពង់ឆ្នាំង	មនុស្ស៥នាក់ត្រូវបានតុលាការខេត្តកំពង់ឆ្នាំងសម្រេចឃុំខ្លួន ពាក់ព័ន្ធនឹងករណីពុលស្រាសក្នុងស្រុកទឹកផុស ដែលបានសម្លាប់មនុស្ស៨នាក់កាលពីពេលកន្លងទៅ។ មន្ទីរសុខាភិបាលខេត្តកំពង់ឆ្នាំងបានឲ្យដឹងថាមនុស្ស៨នាក់បានស្លាប់ក្នុងចំណោមអ្នកពុលស្រាជាង១៣០នាក់ ដោយសារការពិសាស្រាស។ មនុស្សភាគច្រើនពុលស្រានេះ ក្រោយចូលរួមពិធីបុណ្យសពចំនួនពីរក្នុងស្រុកទឹកផុស កាលពីចុងខែវិច្ឆិកា ហើយបានពិសាស្រាស។ ចំណែកឯអ្នកខ្លះទៀត ក៏ពិសាស្រាសនេះ នៅតាមផ្ទះផងដែរ។ នេះបើយោងតាមមន្រ្តីសុខាភិបាល។ លោក ខូវ លី ស្នងការប៉ូលិសខេត្តកំពង់ឆ្នាំង ប្រាប់វីអូអេនៅព្រឹកថ្ងៃពុធនេះថាកម្លាំងនគរបាលខេត្តបានឃាត់ខ្លួនមនុស្ស៩នាក់ ហើយបញ្ជូនទៅតុលាការជាបន្តបន្ទាប់ ចាប់តាំងពីថ្ងៃទី២៩ ខែវិច្ឆិកា។ លោកបញ្ជាក់ថាការសម្រេចឃុំខ្លួនជាការវិនិច្ឆ័យរបស់តុលាការ។ បើតាមលោក ខូវ លី មនុស្សប្រមាណ១៣៦នាក់បានរងគ្រោះពីការពុលស្រានេះ ប៉ុន្តែអ្នកទាំងអស់បានធូរស្បើយ ក្រោយពីការព្យាបាល។ លោកស្នងការប៉ូលិសខេត្តកំពង់ឆ្នាំងបន្តថារហូតមកដល់ពេលនេះ មន្ត្រីជំនាញកំពុងសិក្សាពីប្រភពនៃសារធាតុគីមី ដែលយកមកផលិតស្រា។ លោកអះអាងថា អាជ្ញាធរក៏បានបង្កើនការយល់ដឹងដល់ពលរដ្ឋអំពីគ្រោះថ្នាក់នៃការទទួលទានស្រាស ដែលផលិតដោយគ្មានមូលដ្ឋានបច្ចេកទេសច្បាស់លាស់។ លោកមានប្រសាសន៍ថា៖ «បានផ្សព្វផ្សាយ ទៅប្រជុំអប់រំ ទៅផ្សព្វផ្សាយដល់ខ្នងផ្ទះដល់ឃុំសង្កាត់ទាំងអស់នៅក្នុងមូលដ្ឋានទាំងអស់។ ឲ្យអធិការលោកធ្វើកិច្ចការងារនេះ...ឲ្យប្រជាពលរដ្ឋលោកមានការប្រុងប្រយ័ត្ន កុំឲ្យពិសាស្រា ដែលមានជាតិពុល ជាតិអាល់កុលដល់១៥,៣[%] ១៧[%] ១៤,៧[%] ដូចវាជាតិពុលវាខ្លាំង។ ការពិត ធម្មតាវាតែ...០,១ [%]»។ ក្រោយពីហេតុការណ៍ពុលស្រាក្នុងស្រុកទឹកផុសនោះ មន្ទីរសុខាភិបាលខេត្តកំពង់ឆ្នាំង បានអះអាងថាមូលហេតុដែលបណ្តាលឲ្យពុលស្រានោះ គឺមកពីក្នុងស្រានោះ មានកំហាប់ជាតិមេតាណុលខ្ពស់បំផុត គឺទៅដល់ជាង១៤,៧%វ៉ុល ដែលកម្រិតមិនពុល គឺនៅក្រោម០,១%វ៉ុលតែប៉ុណ្ណោះ។ លោក ឡុង ស៊ីថា អ្នកនាំពាក្យរបស់សាលាដំបូងខេត្តកំពង់ឆ្នាំង មានប្រសាសន៍ថាតុលាការសម្រេចឃុំខ្លួនមនុស្ស៥នាក់ក្នុងចំណោមជនសង្ស័យ៩នាក់ ដែលបញ្ជូនមកពីស្នងការដ្ឋានប៉ូលិសខេត្ត។ លោកបន្ថែមថាពួកគេត្រូវបានចោទប្រកាន់ពីបទ«ធ្វើពាណិជ្ជកម្ម និងផលិតម្ហូបអាហារមានជាតិពុល និងមនុស្សឃាតដោយអចេតនា» តាមបទចោទក្នុងច្បាប់ស្តីពីការគ្រប់គ្រងគុណភាព សមត្ថភាពផលិតផលទំនិញ និងសេវា និងមាត្រា២០៧នៃក្រមព្រហ្មទណ្ឌដែលអាចមានទោសទណ្ឌជាប់ពន្ធនាគារពី១ឆ្នាំដល់៣ឆ្នាំ។ លោកមានប្រសាសន៍ថា៖ «ដោយសារចម្លើយរបស់គាត់ មានការផលិតបិទស្រាហ្នឹង។ គាត់លាយជាតិមេតាណុលបន្ថែម។ ពាក់ព័ន្ធនឹងរបាយការណ៍របស់ខាងក្រសួងពាណិជ្ជកម្ម ខាងកាំកុងត្រូលបានបញ្ជាក់ថាមានជាតិពុល ហើយខាងសិប្បកម្ម ក៏បានបញ្ជាក់មកដែរ»។ អ្នកនាំពាក្យតុលាការឲ្យដឹងថាជនសង្ស័យ១នាក់ទៀត មានបញ្ហាសុខភាពដែលកំពុងទទួលការព្យាបាលជំងឺលើសឈាម និងចំហបេះដូងនៅមន្ទីរពេទ្យ។ ដោយឡែកមនុស្ស៣នាក់ផ្សេងទៀត ត្រូវបានតុលាការសម្រេចដោះលែងវិញ ក្រោយរកឃើញថាពួកគេគ្រាន់តែជាអ្នកលក់បន្ត ហើយក៏ជាជនរងគ្រោះ។ លោក ឡុង ស៊ីថា បន្ថែមថាអាជ្ញាធរបានសម្រេចផ្អាកអាជីវកម្មផលិតស្រានៅទូទាំងខេត្តជាបណ្តោះអាសន្ន រហូតដល់មន្ត្រីជំនាញវាយតម្លៃបានថាផលិតកម្មស្រាទាំងអស់នោះ មិនបង្កហានិភ័យដល់សុខភាពរបស់ប្រជាពលរដ្ឋ។ មន្រ្តីសម្របសម្រួលរបស់សមាគមអាដហុកប្រចាំខេត្តកំពង់ឆ្នាំង លោក សំ ច័ន្ទគា មានប្រសាសន៍ថាការចោទប្រកាន់របស់តុលាការមកលើអ្នកផលិតស្រាទាំងនេះ មិនទាន់គ្រប់គ្រាន់នៅឡើយទេ ពោលគឺមន្ត្រីជំនាញគួរស្វែងរកប្រភពនៃសារធាតុគីមី ដែលត្រូវបានប្រើសម្រាប់ផលិតស្រាសម្រាប់លក់ឲ្យអ្នកភូមិ។ លោកបញ្ជាក់ថា៖ «ខាងជំនាញគួរតែស៊ើបអង្កេតបន្តទៀតថាតើមេ[ស្រា]នោះ ចេញមកពីប្រភពណា ហើយអាធាតុផ្សំផ្សេងៗទៀតនោះចេញពីប្រភពណា។ អ៊ីចឹងយើងទៅទប់ស្កាត់ ឬមួយទៅរារាំងដល់ហ្នឹង បានវាត្រឹមត្រូវ។ បើសិនជាយើងយកត្រឹមតែកន្លែងផលិត យើងឃើញថាវាដូចមិនយុត្តិធម៌ទៅលើពួកគាត់ហ្នឹងទេ។ តែបើសិនជាការធ្វើរបស់ពួកគាត់ មានការធ្វេសប្រហែសឬកំហុសឆ្គងដែលក្នុងបំណងចង់គេហៅថាលោភលន់ចង់បានតែលុយកាក់នោះ អាហ្នុងយើងគិតថាយើងគួរហ្នឹងហើយ ពិចារណាក្នុងការដាក់ទោស ដាក់ទណ្ឌ»។ លោកបន្ថែមថាអាជ្ញាធរខេត្ត និងមន្ត្រីជំនាញគួរផ្តើមការស្រង់ស្ថិតិនៃទីតាំងផលិតស្រា និងពិនិត្យវាយតម្លៃពីលក្ខណៈបច្ចេកទេសនៃការផលិតស្រាថាតើវាត្រូវតាមស្តង់ដារបច្ចេកទេសផលិតស្រា ឬក៏គ្រាន់តែចេះតគ្នា ហើយមកបើកអាជីវកម្ម។ លោកបន្ថែមថា៖ «យើងប៉ះទីណា យើងបង្ក្រាបទីហ្នឹង។ យើងឃើញថាបទល្មើស ឬប្រការគ្រោះថ្នាក់ហ្នឹង វានឹងកើតនៅកន្លែងផ្សេងៗទៀតបាទ»។ អ្នកស្រី ភឿក ហឹង មេឃុំខ្លុងពពកក្នុងស្រុកទឹកផុស ដែលជាទីតាំងពុលស្រាសនេះ មានប្រសាសន៍ថាអ្នកភូមិរបស់អ្នស្រីចំនួន៥នាក់ស្លាប់ និងអ្នករងគ្រោះពីការពុលស្រានេះ មានចំនួន១២៦នាក់ ក្នុងនោះមានស្ត្រី៤នាក់។ អ្នកស្រីបន្តថាអ្នកលក់ស្រាមួយចំនួន ត្រូវបានអាជ្ញាធរហៅមកធ្វើកិច្ចសន្យាឲ្យឈប់លក់ស្រា រួចឲ្យត្រឡប់ទៅវិញ។ ចំណែកអ្នកផលិតស្រាម្នាក់ ត្រូវបានបញ្ជូនខ្លួនទៅតុលាការ។ នៅពេលសួរថាតើអាជ្ញាធរឃុំអាចនឹងបង្កើនការប្រុងប្រយ័ត្ន និងពិនិត្យបច្ចេកទេសរបស់អ្នកផលិតស្រា ឬយ៉ាងណានោះ អ្នកស្រីមេឃុំមានប្រសាសន៍ថាអ្នកស្រីនឹងពិនិត្យលើស្ថានភាពជាក់ស្តែង។ អ្នកស្រីមានប្រសាសន៍ថា៖ «ចាំមើលលើកក្រោយ យើងគិតទៅតាមហ្នឹងក្រោយទៀត ព្រោះយើងឥឡូវនេះអត់មានទេ អត់មានអ្នកលក់ស្រានៅឡើយទេ»។ មន្រ្តីសុខាភិបាលខេត្តកំពង់ឆ្នាំងឲ្យដឹងថានេះជាការពុលលើកទីពីរហើយក្នុងស្រុកទឹកផុស ដែលកាលពីចុងឆ្នាំ២០១៦ ក៏មានករណីពុលស្រាស ដែលកាលនោះមានមនុស្សយ៉ាងតិច៩នាក់ស្លាប់។ ចាប់ពីឆ្នាំ២០១៥ដល់២០១៧ មានករណីពុលស្រាស ប្រមាណ៣៩០ករណី ដែលបណ្ដាលឲ្យមនុស្ស៥០នាក់ស្លាប់ នៅក្នុងខេត្តមួយចំនួន ដូចជាខេត្តមណ្ឌលគិរី ត្បូងឃ្មុំ ក្រចេះ និងកំពង់ឆ្នាំង។ នេះបើយោងតាមទិន្នន័យរបស់ក្រសួងសុខាភិបាល៕	2020-12-09T07:00:00+07:00	khmer.voanews.com	https://khmer.voanews.com/a/five-people-jailed-after-rice-wine-poison/5692938.html
38a02eb1-b3ef-4b4a-8418-3acd9bc8d571	លោក Trump និងលោក Biden សន្យាផ្ដល់វ៉ាក់សំាងដល់ពលរដ្ឋអាមេរិកាំងរាប់លាននាក់ឲ្យបានលឿន	ប្រធានាធិបតីសហរដ្ឋអាមេរិកលោក Donald Trump និងលោក Joe Biden ដែលគេសន្មតថាជាប្រធានាធិបតីជាប់ឆ្នោតថ្មីរបស់សហរដ្ឋអាមេរិក បានប្រារព្ធព្រឹត្តិការណ៍ផ្សេងគ្នាក្នុងពេលដំណាលគ្នា កាលពីថ្ងៃអង្គារម្សិលមិញ ដោយផ្ដោតលើការប្រយុទ្ធប្រឆាំងនឹងជំងឺកូវីដ១៩។ នៅឯសេតវិមាន លោក Trump បានចុះហត្ថលេខាលើបទបញ្ជានីតិប្រតិបត្តិមួយ ដើម្បីធានាថា ពលរដ្ឋអាមេរិកាំងនឹងទទួលបាន «អាទិភាពទីមួយ» នៅក្នុងការបានចាក់វ៉ាក់សំាងកូវីដ១៩។ ដោយមិនបញ្ជាក់លម្អិត សេតវិមានបានឲ្យដឹងថា៖ «ក្រោមបទបញ្ជានេះ រដ្ឋមន្ត្រីក្រសួងសុខាភិបាលទទួលបទបញ្ជាធ្វើយ៉ាងណាឲ្យពលរដ្ឋអាមេរិកាំងទទួលបានអាទិភាពក្នុងការបានចាក់វ៉ាក់សំាងកូវីដ១៩»។ មុនពេលចុះហត្ថលេខាលើបទបញ្ជានេះ លោក Trump បានថ្លែងទៅកាន់ក្រុមចែកចាយវ៉ាក់សាំងនៃគម្រោងសម្របសម្រួលនិងពន្លឿនការផលិតនិងចែកចាយវ៉ាក់សាំងកូវីដ១៩ (The Operation Warp Speed) និងក្រុមប្រយុទ្ធប្រឆាំងនឹងជំងឺកូវីដ១៩ របស់លោក អំពីគម្រោងចាក់វ៉ាក់សំាងទ្រង់ទ្រាយធំ។ លោក Trump បាននិយាយថា៖ «នៅប៉ុន្មានខែខាងមុខ តួលេខនៃករណីឆ្លងជំងឺកូវីដ១៩ នឹងធ្លាក់ចុះខ្លាំង។ នេះគឺភាពអស្ចារ្យបំផុតមួយនៃឱសថសម័យទំនើប»។ ចំណែកឯលោក Biden វិញ នៅឯទីក្រុង Wilmington រដ្ឋ Delaware ហាក់មិនសូវមានសុទិដ្ឋិនិយមប៉ុន្មានទេ នៅពេលដែលចំនួននៃករណីឆ្លងជំងឺកូវីដ១៩ និងករណីអ្នកជំងឺចូលសម្រាកព្យាបាលក្នុងមន្ទីរពេទ្យ បានកើនឡើងខ្លាំងជាងពេលណាៗទំាងអស់នៅក្នុងសហរដ្ឋអាមេរិក។ ដោយសន្យាថានឹងផ្ដល់ការចាក់វ៉ាក់សំាងឲ្យបាន ១០០ លានដូសក្នុងរយៈពេល ១០០ ថ្ងៃដំបូងបន្ទាប់ពីលោកចូលកាន់តំណែង លោក Biden បាននិយាយថា ការចាក់នេះនឹងមិនគ្រប់គ្រាន់សម្រាប់លុបបំបាត់ជំងឺកូវីដ១៩ ទេ ប៉ុន្តែ «យើងអាចកែប្រែស្ថានការណ៍នៃជំងឺនេះបាន»។ លោក Biden បានបញ្ជាក់ថា៖ «ក្នុងនាមជាប្រធានាធិបតីថ្មី ខ្ញុំនឹងថ្លែងដោយផ្ទាល់ទៅកាន់ប្រជាពលរដ្ឋអាមេរិកាំង ឲ្យពាក់ម៉ាស់ឲ្យបាន ១០០ ថ្ងៃ ដើម្បីជួយខ្លួនឯង ក្រុមគ្រួសាររបស់ខ្លួន និងសហគមន៍របស់ខ្លួន»៕	2020-12-09T07:00:00+07:00	khmer.voanews.com	https://khmer.voanews.com/a/trump-and-biden-covid-vaccines-promise/5692835.html
924dac4f-36bf-4c12-a586-26e073c14d74	មនុស្ស៤នាក់ទៀតឆ្លងជំងឺកូវីដ១៩ ក្នុងករណីឆ្លងក្នុងសហគមន៍នៅកម្ពុជា	មនុស្ស៤នាក់ទៀត ត្រូវបានរកឃើញថាឆ្លងជំងឺកូវីដ១៩ ដែលនាំឲ្យការឆ្លងក្នុងសហគមន៍នៅកម្ពុជា កើនទៅដល់៣៨ករណីហើយ គិតត្រឹមថ្ងៃពុធនេះ។ សេចក្តីប្រកាសព័ត៌មានរបស់ក្រសួងសុខាភិបាល ចេញផ្សាយនៅថ្ងៃពុធនេះ ឲ្យដឹងថាមនុស្ស៤នាក់ទៀតដែលបានឆ្លងនេះគឺជាជនជាតិខ្មែរ ក្នុងនោះមានប្រុស៣នាក់ និងស្រីម្នាក់។ ក្រសួងបានបញ្ចេញឈ្មោះ និងរូបថតបុគ្គលទាំងនោះនៅក្នុងសេចក្តីប្រកាសព័ត៌មានរបស់ខ្លួន។ ក្រសួងបានឲ្យដឹងថាអ្នកឆ្លងម្នាក់បានទៅហាងលក់សម្លៀកបំពាក់ឈ្មោះ Zandoបឹងកេងកង កាលពីថ្ងៃទី២៧ ខែវិច្ឆិកា។ អ្នកឆ្លងម្នាក់ទៀតបានចូលហាងលក់កាបូប និងស្បែកជើង Pedro ផ្លូវព្រះសីហនុ ហើយប៉ះពាល់ជាមួយអ្នកឆ្លងដែលត្រូវបានធ្វើតេស្តរកឃើញជំងឺកូវីដ១៩ កាលពីកន្លងទៅ។ ចំណែកអ្នកឆ្លង២នាក់ទៀតជាបុគ្គលិកហាងPedroដដែល។ នេះបើតាមសេចក្តីប្រកាសព័ត៌មានរបស់ក្រសួងសុខាភិបាល។ ភ្លាមៗក្រោយរកឃើញមនុស្សឆ្លង ហាងZando និង Pedro ត្រូវបានបិទដំណើរការជាបណ្តោះអាសន្ន។ ក្នុងព្រឹត្តិការណ៍ដែលរដ្ឋាភិបាលហៅថា«ព្រឹត្តិការណ៍២៨ វិច្ឆិកា» ដែលជាការឆ្លងក្នុងសហគមន៍ជាលើកដំបូង អ្នកពាក់ព័ន្ធជាង១ម៉ឺននាក់ ត្រូវបានយកសំណាកទៅធ្វើតេស្ត។ អ្នករស់នៅទីក្រុងភ្នំពេញដែលគិតថាខ្លួនពាក់ព័ន្ធនឹងព្រឹត្តិការណ៍ឆ្លងក្នុងសហគមន៍នេះ បានសម្រុកទៅធ្វើតេស្តរកជំងឺកូវីដ១៩នៅស្តាតអូឡាំពិក ដែលចាប់ផ្តើមពីថ្ងៃទី៨ ខែធ្នូ ដល់ថ្ងៃទី១២ ខែធ្នូ៕	2020-12-09T07:00:00+07:00	khmer.voanews.com	https://khmer.voanews.com/a/four-more-people-tested-positive-for-covid/5692812.html
3caff267-d9a9-4842-be33-ace6d84f1dd2	ខ្មែរអាមេរិកាំងខ្លះរារែកចាក់វ៉ាក់សាំងកូវីដ១៩ ទោះរដ្ឋាភិបាលចែកឲ្យប្រើពេលខាងមុខក្តី	នៅក្រោយពេលមជ្ឈមណ្ឌលគ្រប់គ្រងនិងបង្ការជំងឺ (CDC) របស់សហរដ្ឋអាមេរិក បានប្រកាសកាលពីដើមខែធ្នូថា ពលរដ្ឋអាមរិកាំងដែលមានហានិភ័យខ្ពស់នឹងទទួលវ៉ាក់សាំងមុនគេនៅពេលវ៉ាក់សាំងនេះទទួលបានការយល់ព្រមឲ្យប្រើប្រាស់សម្រាប់គ្រាអាសន្ន ពីទីភ្នាក់ងារម្ហូបអាហារនិងឱសថសហរដ្ឋអាមេរិក (FDA)នោះ ក្រុមពលរដ្ឋខ្មែរអាមេរិកាំងមួយចំនួននៅតែមិនទាន់មានការទុកចិត្តទាំងស្រុងនៅឡើយទេ ដោយខ្លះចោទសួរពីគុណភាព និងប្រតិកម្មនេះទាក់ទងនឹងការបង្កដល់សុខភាពដល់ពួកគេទេប្រសិនបើគេប្រើប្រាស់។ លោកស្រី គួច ធានវី នាយិកាសមាគមគាំទ្រសុខភាព Khmer Health Advocates ដែលផ្តល់ឱវាទផ្នែកសុខភាពនិងផ្តល់សេវាកម្មសុខាភិបាលផ្នែកខ្លះមិនគិតថ្លៃ ក្នុងរដ្ឋ ខននេធីកេត (Connecticut ) អះអាងថាមានពលរដ្ឋខ្មែរភាគច្រើនព្រួយបារម្ភចំពោះវ៉ាក់សាំងថ្មីនេះ។ លោកស្រីបានអះអាងថា ពួកគេបានសួរថាតើការប្រើប្រាស់នឹងមានផលប៉ះពាល់អ្វី ប្រតិកម្មអ្វីដល់ពួកគេ។ ក្រៅពីអះអាងថាមានជាឃ្លីបវីដេអូពន្យល់ច្រើនអំពីរឿងសុខភាពពេលមានការឆ្លងរាតត្បាត វិធី ការពារ និង រឿងវ៉ាក់សាំងនេះផងនោះ លោកស្រី គួច ធានវី បានពន្យល់ថា ការប្រើប្រាស់ត្រូវប្រយ័ត្ន ហើយត្រូវមើលពីវិធី ឬរបៀបប្រើដែលគេប្រាប់ជាមុនសិន ហើយក៏ត្រូវតាមមើលព័ត៌មានថាតើវ៉ាក់សាំងនោះត្រូវរដ្ឋាភិបាលប្រកាសឲ្យប្រើឬទេ? «ហើយខ្លួនខ្ញុំផ្ទាល់នេះជម្រាបបងប្អូនខ្មែរយើងថាសំខាន់ណាស់ បើសិនណាជាគេមានវ៉ាក់សាំងហ្នឹង ធម្មតាគេមិនដែលចេះតែយកមកចាក់ទេ គឺគេប្រាប់យើងមុន មួយ ពីរ បី បួន ប្រាំ អីចឹងទៅ គឺដើម្បីឲ្យយើងមានទំនុកចិត្តមុននឹងចាក់»។ លោកស្រីបានបន្តថា លោកស្រីបានទទួលការជូនដំណឹងពីក្រសួងសុខាភិបាលប្រចាំរដ្ឋអំពីវ៉ាក់សាំងដែលអាចត្រូវចែកជូនឲ្យមានការប្រើប្រាស់នៅពេលឆាប់ៗនេះ ។ «ហើយខ្ញុំជម្រាបបងប្អូនខ្មែរយើងដែរ ខ្ញុំថាបើសិនជាមានវ៉ាក់សាំងមក ហើយគេផ្ញើព័ត៌មានគ្រប់គ្រាន់ខ្ញុំនឹងជូនទៅគាត់(ពលរដ្ឋ) ហើយ ខទី២ ខ្លួនខ្ញុំហ្នឹង បើសិនជាលោកវេជ្ជបណ្ឌិត Anthony Fauci (អ្នកជំនាញសុខភាព) គាត់ចាក់មុនហើយ ខ្ញុំនឹងចាក់ហើយព្រោះរឿងហ្នឹងសំខាន់ណាស់»។ លោក ខេង គឹមស្រ៊ាន ខ្មែរអាមេរិកាំងមកពីរដ្ឋមីនីសូតា បានថ្លែងថាលោកបានទទួលព័ត៌មានខ្លះៗថាថ្នាំនេះអាចជួយទប់ស្កាត់ដល់ជាង៩០ភាគរយ ហើយលោកជឿថាថ្នាំនេះមានប្រសិទ្ធភាពខ្ពស់ តែលោកថាលោកនឹងតាមដានពីថ្នាំនេះតទៅទៀត ហើយនឹងគិតមើលពីវ៉ាក់សាំងនេះជាមុនសិនមុននឹងសម្រេចប្រើប្រាស់។ «យើងចាំពិចារណាមើលសិនថាតើថ្នាំហ្នឹងវាមានគុណភាពដូចម្តេចខ្លះ»។ លោកថ្លែងយ៉ាងដូច្នេះដោយផ្តល់ហេតុផលថាលោកត្រូវរង់ចាំមើលរដ្ឋាភិបាលប្រកាសជាផ្លូវការដែរ។ ជាមួយគ្នានេះដែរ លោក ខេង គឹមស្រ៊ាន បានអះអាងថាមានមិត្តភក្តិសួរលោកដែរពីការចាក់ ឬមិនចាក់ថ្នាំវ៉ាក់សាំងនេះ ហើយសួរពីប្រសិទ្ធភាពថ្នាំឬយ៉ាងណាផងដែរ។ ពលរដ្ឋខ្មែរអាមេរិកាំងមួយចំនួនក៏ដូចជាពលរដ្ឋអាមរិកាំងដើមកំណើតផ្សេងទៀតដែរ មានការឆ្លងជំងឺកូវីដ១៩ ដែលកើតឡើងដំបូងក្នុងទីក្រុងវូហានប្រទេសចិន កាលពីដើមឆ្នាំ២០២០។ តែពលរដ្ឋខ្មែរភាគច្រើនលើសលប់នៅសហរដ្ឋអាមេរិកនេះបានជាសះស្បើយក្រោយពីការសម្រាកព្យាបាល។ រហូតមកដល់ពេលនេះ មានមនុស្សជាង ៦៧លាននាក់ដែលបានឆ្លងក្នុងពិភពលោក និង មានមនុស្សជាង១លាន៥សែននាក់បានស្លាប់។ ដោយឡែកនៅ សហរដ្ឋអាមេរិក មានមនុស្សជាង១៥លាននាក់ឆ្លងនិងស្លាប់ ២៨ ម៉ឺន ៣ពាន់នាក់ ហើយដំណាក់កាលដែលឆ្លងសំខាន់បំផុតគឺមុនពេលដែលវ៉ាក់សាំងត្រូវគេប្រកាសចេញឲ្យប្រើប្រាស់ ដែលកើនឡើងនូវអ្នកឆ្លងដល់ទៅ២០ម៉ឺននាក់ក្នុងមួយថ្ងៃគឺចាប់តាំងពីខែវិច្ឆិកា និងខែធ្នូដែលជាខែចាប់ផ្តើមត្រជាក់និងមានថ្ងៃឈប់សម្រាក ឬពិធីបុណ្យជាតិធំច្រើន។ លោក ឡែរី សេង មកពីទីក្រុងសៀអាថុល រដ្ឋ វ៉ាស៊ីនតោន បានថ្លែងថាលោកហាក់ដូចជាមានជំនឿលើក្រសួងសុខាភិបាលសហរដ្ឋអាមេរិក ដោយបញ្ជាក់ថាបើសិនជាមានអ្វីមិនស្រួលគេមិនចេញឲ្យប្រើទេ។ «ចំពោះខ្ញុំរឿងវ៉ាក់សាំងហ្នឹង ខ្ញុំមានជំនឿទៅលើការពិនិត្យពិចៃរបស់ខាងការិយាល័យគ្រប់គ្រងនិងការពារជំងឺឆ្លង CDC) ខាង វេជ្ជបណ្ឌិតគេហ្នឹងណា។ ហើយម្ល៉ោះហើយខ្ញុំមានជំនឿថាវាអាចប្រើបាន ខ្ញុំមិនជាភ័យព្រួយអីទេ បើសិនជាគេពិតជា (Approve)យល់ព្រមឲ្យប្រើមែន»។ លោកបានថ្លែងដូច្នេះដូចពលរដ្ឋខ្មែរអាមរិកាំងដទៃទៀតដែរថា បើសិនជាវ៉ាក់សាំងហ្នឹងវាមានគុណភាពខ្ពស់ ប្រើបានដូចវ៉ាក់សាំងផ្សេងទៀត គឺនឹងជួយច្រើនដល់ដំណើរការប្រក្រតីភាពរបស់សហរដ្ឋអាមេរិក និងពិភពលោកជាពិសេសបញ្ហាសុខភាព សេដ្ឋកិច្ចបញ្ហាធ្វើដំណើរការបើកប្រទេសទូលំទូលាយឡើងវិញ។ «ខ្ញុំមានជំនឿថាពិភពលោកយើងហ្នឹងអាចប្រែប្រួលល្អឡើងវិញពីព្រោះវាមានថ្នាំហ្នឹងជួយទប់ស្កាត់ ហើយមនុស្សហ្នឹងវាមានអារម្មណ៍កក់ក្តៅជាងមុនច្រើន អ្វីៗនិងវិលត្រឡប់មកភាពដើមវិញ»។ វ៉ាក់សាំងកូវីដ១៩ដែលត្រូវបានបង្កើតឡើងដាច់ដោយឡែកពីគ្នាដោយកិច្ចសហប្រតិបត្តិការរវាងក្រុមហ៊ុន Pfizer និងក្រុមហ៊ុន BioNTech និងដោយក្រុមហ៊ុន Moderna នោះកំពុងស្ថិតនៅក្រោមការត្រួតពិនិត្យចុងក្រោយនិងរង់ចាំការយល់ព្រមពីរដ្ឋបាលម្ហូបអាហារនិងឱសថរបស់សហរដ្ឋអាមេរិក។ តែក្រុមអ្នកជំនាញរបស់សហរដ្ឋអាមេរិកបានអះអាងជាមុនថាពួកគេផ្ទាល់នឹងមិនមានការព្រួយបារម្ភអំពីការចាក់វ៉ាក់សាំងកូវីដ១៩ទេ។ ក្រុមហ៊ុនទាំង២នេះបានអះអាងថាវ៉ាក់សាំងរបស់ពួកគេមានប្រសិទ្ធភាពចំនួន ជាង៩០% នៅក្នុងការសាកល្បងហើយឥឡូវនេះកំពុងរង់ចាំការយល់ព្រមពីរដ្ឋាភិបាលសហរដ្ឋអាមេរិកសម្រាប់ការប្រើប្រាស់សម្រាប់គ្រាអាសន្ន ស្របពេលដែលសហរដ្ឋអាមេរិកមានករណីឆ្លងថ្មីនៃជំងឺកូវីដ១៩ប្រចាំថ្ងៃដល់២សែនករណី។ ព័ត៌មានចុងក្រោយកាលពីព្រឹកថ្ងៃអង្គារ ទីភ្នាក់ងារម្ហូបអាហារនិងឱសថសហរដ្ឋអាមេរិក (FDA) បានប្រកាសថាខ្លួនបានរកឃើញក្នុងការវិភាគល្អិតល្អន់មួយថាវ៉ាក់សាំងរបស់ក្រុមហ៊ុនPfizer-BioNTech មានប្រសិទ្ធភាពដូចដែលខ្លួនបានបង្ហាញពេលសិក្សាស្រាវជ្រាវមែន ដែលជាការត្រួសត្រាយផ្លូវឆ្ពោះទៅរកការយល់ព្រមឲ្យចែកចាយមិនហួសពីចុងសប្តាហ៍នេះ។ លោកវេជ្ជបណ្ឌិត Anthony Fauci អ្នកជំនាញកំពូលផ្នែកជំងឺឆ្លងរបស់សហរដ្ឋអាមេរិកបានបញ្ជាក់នៅក្នុងកម្មវិធី«Face the Nation»របស់បណ្តាញទូរទស្សន៍CBSប៉ុន្មានសប្តាហ៍ថ្មីៗនេះថាលោកក៏មិនមានការភ័យខ្លាចអ្វីដែរនៅក្នុងការចាក់វ៉ាក់សាំងទាំងនេះ។ លោកវេជ្ជបណ្ឌិត Fauci បានមានប្រសាសន៍ថា៖«ប្រសិនបើខ្ញុំស្ថិតនៅក្នុងក្រុមដែលគេស្នើឲ្យចាក់វ៉ាក់សាំងនេះខ្ញុំនឹងប្រាកដជាចាក់។ ខ្ញុំនឹងមិនស្ទាក់ស្ទើរទេ។ហើយខ្ញុំក៏មិនស្ទាក់ស្ទើរនៅក្នុងការប្រាប់ក្រុមគ្រួសាររបស់ខ្ញុំឲ្យចាក់វ៉ាក់សាំងនេះដែរ»។ ឥស្សរជនអាមេរិកកំពូលៗរួមទាំងអតីតប្រធានាធិបតីមួយចំនួនបានប្រកាសថានឹងចាក់វ៉ាក់សាំងនេះដែរនៅពេលបើកឲ្យមានការប្រើប្រាស់។ បុគ្គលិកសុខាភិបាល និងពលរដ្ឋដែលស្នាក់នៅមណ្ឌលចាស់ជរា ស្ថិតក្នុងចំណោមពលរដ្ឋអាមេរិក ដែលនឹងទទួលបានវ៉ាក់សំាងកូវីដ១៩ មុនគេ។ នេះបើតាមការសម្រេចរបស់គណ:កម្មាធិការប្រឹក្សានៃមជ្ឈមណ្ឌលគ្រប់គ្រងនិងបង្ការជំងឺ (CDC) របស់សហរដ្ឋអាមេរិក កាលពីកាលពីសប្តាហ៍កន្លងទៅ។ គណ:កម្មាធិការនេះ បានបោះឆ្នោតក្នុងសំឡេង ១៣ ទល់នឹង ១ ដោយសម្រេចថា នៅពេលដែលវ៉ាក់សាំងកូវីដ១៩ ទទួលបានការអនុញ្ញាត ពលរដ្ឋមួយចំនួនក្នុងចំណោមពលរដ្ឋ ២៤ លាននាក់ ដែលជាបុគ្គលិកសុខាភិបាល និងជាអ្នកដែលស្នាក់នៅមណ្ឌលចាស់ជរា នឹងទទួលបានវ៉ាក់សាំងនេះមុនគេ ដោយសារតែការផ្គត់ផ្គង់នៅមានកម្រិត ស្របពេលដែលការផលិតកំពុងបង្កើនឡើង៕	2020-12-09T07:00:00+07:00	khmer.voanews.com	https://khmer.voanews.com/a/some-cambodian-americans-hesitate-to-use-covid-vaccines/5692115.html
c3b35b82-6d94-4217-a187-8dcad934f088	លោក តាំង សុខឃី អនុប្រធានកិត្តិយសកាកបាទក្រហមកម្ពុជា ខេត្តកណ្តាល និងភរិយា ឧបត្ថម្ភថវិកា៥០០០ដុល្លារ ជូនសម្តេចតេជោ ហ៊ុន សែន ដើម្បីទិញវ៉ាក់សាំងការពារជំងឺកូវីដ-១៩	លោក តាំង សុខឃី អនុប្រធានកិត្តិយសកាកបាទក្រហមកម្ពុជា ខេត្តកណ្តាល និងភរិយា ឧបត្ថម្ភថវិកា៥០០០ដុល្លារ ជូនសម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា ដើម្បីទិញវ៉ាក់សាំងការពារជំងឺកូវីដ-១៩។ ការប្រកាសជួយឧបត្ថម្ភរបស់លោក តាំង សុខឃី ត្រូវបានធ្វើឡើងបន្ទាប់ពីសម្តេចតេជោ ហ៊ុន សែន បានប្រកាសពីការត្រៀមថវិកាទិញវ៉ាក់សាំងការពារជំងឺកូវីដ១៩ ដើម្បីយកមកចាក់ជូន ប្រជាពលរដ្ឋដោយឥតគិតថ្លៃ។ សូមបញ្ជាក់ថា សម្តេចតេជោ ហ៊ុន សែន នៅល្ងាចថ្ងៃទី០៧ ខែធ្នូ ឆ្នាំ២០២០ បានប្រកាសពីការត្រៀមបម្រុងថវិកា សម្រាប់ទិញវ៉ាក់សាំងយកមកចាក់ ជូនប្រជាជនដោយឥតគិតថ្លៃ ជាជំហានដំបូងចំនួន ១លានដូស ដើម្បីចាក់ជូនដល់ប្រជាពលរដ្ឋប្រមាណ ៥០ម៉ឺននាក់៕	2020-12-09T02:32:00+07:00	freshnewsasia.com	https://m.freshnewsasia.com/index.php/en/localnews/179243-2020-12-08-12-32-21.html
f9c4678e-cf2f-40c9-bafe-bdff66be9bd2	លោក ចេង វណ្ណា ម្ចាស់ភោជនីយដ្ឋាន «វី ហ្វ្រេ ន» បរិច្ចាគថវិកា ៤ពាន់ដុល្លារ ជូនសម្តេចតេជោ ហ៊ុន សែន ដើម្បីទិញវ៉ាក់សាំងការពារជំងឺកូវីដ-១៩	លោក ចេង វណ្ណា ម្ចាស់ភោជនីយដ្ឋាន «វីហ្វ្រេន» ទាំងបួនសាខា បានបរិច្ចាគថវិកា ផ្ទាល់ខ្លួនចំនួន ៤ពាន់ដុល្លារ ជូនសម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា ដើម្បីទិញវ៉ាក់សាំងការពារជំងឺកូវីដ-១៩។ ការប្រកាសជួយឧបត្ថម្ភរបស់លោក ចេង វណ្ណា ត្រូវបានធ្វើឡើង បន្ទាប់ពីសម្តេចតេជោ ហ៊ុន សែន បានប្រកាសពីការត្រៀមថវិកាទិញវ៉ាក់សាំងការពារជំងឺកូវីដ១៩ ដើម្បីយកមកចាក់ជូន ប្រជាពលរដ្ឋដោយឥតគិតថ្លៃ។ សូមបញ្ជាក់ថា សម្តេចតេជោ ហ៊ុន សែន នៅល្ងាចថ្ងៃទី០៧ ខែធ្នូ ឆ្នាំ២០២០ បានប្រកាសពីការត្រៀមបម្រុងថវិកា សម្រាប់ទិញវ៉ាក់សាំងយកមកចាក់ ជូនប្រជាជនដោយឥតគិតថ្លៃ ជាជំហានដំបូងចំនួន ១លានដូស ដើម្បីចាក់ជូនដល់ប្រជាពលរដ្ឋប្រមាណ ៥០ម៉ឺននាក់៕	2020-12-09T02:30:00+07:00	freshnewsasia.com	https://m.freshnewsasia.com/index.php/en/localnews/179241-2020-12-08-12-30-10.html
996a1fc0-ffb8-4bb6-a5e9-dc67e0d89679	មូលដ្ឋានឃុំចំនួន ៨ នៅស្រុកតាំងគោក ទទួលបានការផ្សព្វផ្សាយពីវិធានការប្រយុទ្ធប្រឆាំងជំងឺកូវីដ-១៩	រដ្ឋបាលស្រុកតាំងគោក ខេត្តកំពង់ធំ នាថ្ងៃទី០៨ ខែធ្នូ ឆ្នាំ២០២០នេះ បានបន្តយុទ្ធនាការផ្សព្វផ្សាយ និងអប់រំណែនាំពីវិធានការការពារការរីករាលដាលនៃជំងឺកូវីដ-១៩ រួមជាមួយការចាក់ផ្សាយសារអប់រំរបស់ក្រសួងសុខាភិបាលនៅតាមផ្សារ អាហារដ្ឋាន កន្លែងលក់ដូរ និងមូលដ្ឋានភូមិ-ឃុំជាច្រើន។ លោក ហាក់ ម៉ុងហួត អភិបាលស្រុកតាំងគោក បានឱ្យដឹងថា ក្នុងយុទ្ធនារការនេះ ក្រុមមន្ត្រីនៃរដ្ឋបាលស្រុក អាជ្ញាធរឃុំ-ភូមិ កងកម្លាំងសមត្ថកិច្ច និងក្រុមយុវជនជាច្រើននាក់បានដើរផ្សព្វផ្សាយនៅតាមមូលដ្ឋានភូមិ-ឃុំនានា តាមរយៈការចុះដោយផ្ទាល់ផង និងតាមរយៈការចាក់មេក្រូចល័តចំនួន ៩ គ្រឿង ម៉ូតូចំនួន ១០ គ្រឿង និងរ៉ឺម៉ក ២ គ្រឿងផងដែរ។ លោកអភិបាលស្រុកតាំងគោកបានរាយការណ៍លម្អិតមកថា ក្រុមយុទ្ធនាការខាងលើបានចុះផ្សព្វផ្សាយ និងអប់រំណែនាំពីវិធានការការពារការរីករាលដាលនៃជំងឺកូវីដ-១៩ ដល់ប្រជាពលរដ្ឋតាមខ្នងផ្ទះជាច្រើន ដូចជានៅឃុំច្រនាង ឃុំជ្រលង ឃុំអណ្ដូងពោធិ៍ ឃុំពង្រ ឃុំសូយោង ឃុំស្រឡៅ ឃុំស្វាយភ្លើង និងឃុំទ្រៀល។ ក្រៅពីនេះ ក្រុមការងារក៏បានចុះផ្សព្វផ្សាយនៅតាមផ្សារ អាហារដ្ឋាន កន្លែងលក់ដូរជាដើមផងដែរ៕	2020-12-09T02:08:00+07:00	freshnewsasia.com	https://m.freshnewsasia.com/index.php/en/localnews/179234-2020-12-08-12-08-05.html
184f5b75-971e-4ce8-aa15-312f4cb75c30	សម្ដេចតេជោ ៖ ថវិកាដែលសប្បុរសជន បរិច្ចាគក្នុងការទិញវ៉ាក់សាំង ប្រឆាំងកូវីដ១៩ កើនដល់ជាង ៣០លានដុល្លារ	សម្ដេចតេជោ ហ៊ុន សែន នាយករដ្ឋមន្រ្តីនៃកម្ពុជា នៅរសៀលថ្ងៃទី៨ ខែធ្នូ ឆ្នាំ២០២០នេះ បានអោយដឹងថា មកដល់ពេលនេះ ថវិកាដែលសប្បុរសជន បរិច្ចាគក្នុងការទិញវ៉ាក់សាំង ប្រឆាំងកូវីដ១៩ កើនដល់ជាង ៣០លានដុល្លារ ខណៈដែលពេលនេះសម្ដេចសម្រេចបើក គណនីចំនួន ២បន្ថែមទៀត នៅធនាគារអេសុីលីដា និងភ្នាក់ងារវីង ដែល អាចផ្ទេរជាប្រាក់រៀល និងប្រាក់ដុល្លារ ដោយមិនមានការបង់សេវា។ តាមរយៈបណ្ដាញទំនាក់ទំនងសង្គមហ្វេសប៊ុក សម្ដេចតេជោ ហ៊ុន សែន បានសរសេរយ៉ាងដូច្នេះថា «បងប្អូនជនរួមជាតិជាទី គោរពស្រឡាញ់! ស្មារតីសាមគ្គីភាព វប្បធម៍នៃការចែក រំលែកក្នុងការប្រយុទ្ធប្រឆាំងជាមួយកូវីដ១៩ ក្នុងចំណោមប្រជាជនកម្ពុជាយើងមាន ធំធេងមហាសាល ដែលបានក្លាយជាខឿន ការពារសុខភាព របស់ប្រជាជនដ៍រឹងមាំ»។ សម្ដេចបញ្ជាក់ថា “មកដល់ពេលនេះ ថវិកាដែលសប្បុរសជន ចូលតាមតិចតាមច្រើន តាមសទ្ធាជ្រះថ្លា មានប្រមាណជាង ៣០លានដុល្លារ។ ដោយមានសំណូមពរ ពីប្រជាជនយើង ខ្ញុំព្រះករុណាខ្ញុំសុំ បន្ថែមគណនី ២ទៀត នៅធនាគារអេសុីលីដា និងភ្នាក់ងារវីង ដែល អាចផ្ទេរជាប្រាក់រៀល និងប្រាក់ដុល្លារ ដោយមិនមានការបង់សេវា។ សម្រាប់វីងចំពោះប្រាក់រៀលគឺ 9992, ប្រាក់ដុល្លារគឺ 9991។ ចំពោះអេស៊ីលីដា ប្រាក់រៀលគឺ 00010556999989, ចំពោះប្រាក់ដុល្លារគឺ 00010556999999។ សូមជនរួមជាតិយើង ដែលចង់ចូលរួមផ្ញើ ប្រាក់តាមរយៈលេខគណនី ខាងលេីនេះ ដើម្បីចូលរួមទិញវ៉ាក់សាំង ប្រឆាំងកូវីដ១៩ ដែលខ្ញុំព្រះករុណាខ្ញុំ មានបំណងចាក់ជូន ប្រជាជនឱ្យបាន១០លាននាក់ ដែលត្រូវការវ៉ាក់សាំង រហូត២០លានដូសនិង តម្រូវការចំពោះ មុខនាដំណាក់កាលទីមួយ ចំនួន១លានដូស សម្រាប់ចាក់ជូន៥០មុឺននាក់ ដែលកំពុងបំពេញ ការងារនៅកន្លែង ដែលមានហានិភ័យ និងកំពុងមានហានិភ័យ ដែលអាទិភាពផ្តល់ជូនគ្រូពេទ្យ គ្រូបង្រៀន កម្លាំងប្រដាប់អាវុធគ្រប់ប្រភេទ នគរបាលយុត្តិធម៍គ្រប់ប្រភេទ រហូតដល់កម្មករ បោសសំរាម សំអាតទីក្រុងទីប្រជុំជន ។ល។ដែលត្រូវទទួលបាន នៅដំណាក់កាលទីមួយនេះ”។ ជាចុងបញ្ចប់ សម្ដេចក៏បានបង្ហាញនូវភាព ជឿជាក់ថា កម្ពុជាយើងពិតជាអាចធ្វើបាន ក្នុងស្មារតីសាមគ្គីនិងការ ចូលរួមដូចសព្វថ្ងៃនេះ ៕	2020-12-09T01:13:00+07:00	dap-news.com	https://dap-news.com/national/2020/12/08/103929/
85144aa4-80d5-4573-9349-80f336f5264d	TOP NEWS: ថវិកាជាង៣០លានដុល្លារហើយ ត្រូវបានបរិច្ចាគជូនសម្តេចតេជោ ទិញវ៉ាក់សាំងការពារជំងឺកូវីដ១៩, សម្តេចបន្ថែមបណ្តាញចំនួនពីរទៀតសម្រាប់បរិច្ចាគ (Video inside)	ថវិកាជាង ៣០លានដុល្លារហើយ ត្រូវបានសប្បុរសជនបរិច្ចាគជូនសម្តេចតេជោ ហ៊ុន សែន នាយករដ្ឋមន្ត្រីកម្ពុជា ដើម្បីទិញវ៉ាក់សាំងការពារជំងឺកូវីដ១៩។ សម្តេចតេជោ ហ៊ុន សែន បានថ្លែងបញ្ជាក់នៅលើទំព័រ Facebook នៅល្ងាចថ្ងៃទី០៨ ខែធ្នូ ឆ្នាំ២០២០នេះថា ថវិកាដែលសប្បុរសជនចូលតាមតិចតាមច្រើន តាមសទ្ធាជ្រះថ្លាមានជាង ៣០លានដុល្លារ។ សម្តេចតេជោ ហ៊ុន សែន បានចាត់ទុកការចូលរួមនេះជាស្មារតីសាមគ្គីភាព ជាវប្បធម៌នៃការចែករំលែកក្នុងការប្រយុទ្ធប្រឆាំងជាមួយកូវីដ១៩ ក្នុងចំណោមប្រជាជនកម្ពុជាមានធំធេងមហាសាល ដែលបានក្លាយជាខឿនការពារសុខភាពរបស់ប្រជាជនដ៏រឹងមាំ។ ដើម្បីសម្រួលដល់ការបរិច្ចាគរបស់ប្រជាពលរដ្ឋនោះ សម្តេចតេជោ ហ៊ុន សែន បានបន្ថែមគណនីចំនួន ២ទៀតនៅធនាគារអេស៉ីលីដា និងធនាគារឯកទេសវីង ដែលអាចផ្ទេរជាប្រាក់រៀល និងប្រាក់ដុល្លារដោយមិនមានការបង់សេវា។ សម្រាប់ធនាគារឯកទេសវីង ចំពោះប្រាក់រៀល គឺ9992, ប្រាក់ដុល្លារគឺ 9991។ ចំពោះអេស៉ីលីដាប្រាក់រៀល គឺ 00010556999989, ចំពោះប្រាក់ដុល្លារ គឺ 00010556999999។ សម្តចតេជោ ហ៊ុន សែន បានអំពាវនាវប្រជាពលរដ្ឋចូលរួមបរិច្ចាគតាមគណនីខាងលើនេះ ដើម្បីទិញវ៉ាក់សាំងការពារជំងឺកូវីដ១៩ជូនប្រជាពលរដ្ឋ ឱ្យបានដល់ ១០លាននាក់។ ។ សម្តេចតេជោ ហ៊ុន សែន បានបង្ហាញការជឿជាក់ថា កម្ពុជាពិតជាអាចធ្វើបានក្នុងស្មារតីសាមគ្គី និងការចូលរួមដូចសព្វថ្ងៃនេះ។ ១៖ តាមរយៈលោក សេង ទៀង រដ្ឋលេខាធិការទីស្តីការគណរដ្ឋមន្ត្រីដែលមានលេខទូរស័ព្វ 012 961971 ប្រចាំការទទួលនៅទីស្តីការគណៈរដ្ឋមន្ត្រី។ ទី២៖ តាមរយៈធានាគារ ABA លេខគណនេយ្យ (001249176) Tep Sothy។ ទី៣៖ ធនាគារឯកទេសវីង ប្រាក់រៀលគណនីលេខ 9992, ប្រាក់ដុល្លារគណនីលេខ 9991។ ទី៤៖ ធនាគារអេស៉ីលីដា ប្រាក់រៀលគណនី 00010556999989, ប្រាក់ដុល្លារគណនីលេខ 00010556999999៕	2020-12-09T01:04:00+07:00	freshnewsasia.com	https://m.freshnewsasia.com/index.php/en/localnews/179221-2020-12-08-11-04-29.html
f3ae4e0d-6580-4c7a-ac8e-939de2db3191	សាខាកាកបាទក្រហមកម្ពុជារាជធានីភ្នំពេញ និងអាជ្ញាធរខណ្ឌបឹងកេងកង បន្តចែកម៉ាសដល់ពលរដ្ឋ និងធ្វើការអប់រំណែនាំពីវិធានការការពារខ្លួន ដើម្បីបង្ការ និងបញ្ជៀសពីការឆ្លងជំងឺកូវីដ-១៩	សាខាកាកបាទក្រហម រាជធានីភ្នំពេញ និងអាជ្ញាធរខណ្ឌបឹងកេងកង នៅថ្ងៃទី០៨ ខែធ្នូ ឆ្នាំ២០២០នេះ បានបន្តចុះចែកម៉ាស ដល់ប្រជាពលរដ្ឋក្នុងមូលដ្ឋាន ក៏ដូចជាអ្នកធ្វើដំំណើរ ព្រមទាំងអប់រំ ណែនាំ ផ្សព្វផ្សាយពីវិធានការការពារ ទប់ស្កាត់ ការរីករាលដាលជំងឺកូវីដ-១៩ ក្នុងសហគមន៍ ក្រោយព្រឹត្តិការណ៍ «សហគមន៍ ២៨ វិច្ឆិកា»។ លោកស្រី សុិន រតនា អភិបាលរងខណ្ឌបឹងកេងកង បានឱ្យដឹងថា ដោយអនុវត្តតាមវិធានការរបស់ក្រសួងសុខាភិបាល និងសេចក្ដីជូនដំណឹងរបស់រដ្ឋបាលរាជធានីភ្នំពេញ ក៏ដូចជាការណែនាំ និងយកចិត្តទុក្ខដាក់ដោយផ្ទាល់ពីសំណាក់លោក ធឹម សំអាន អភិបាលខណ្ឌបឹងកេងកង ក្នុងការបង្ការ ទប់ស្កាត់ការរីករាលដាលនៃជំងឺកូវីដ-១៩ នៅក្នុងសហគមន៍។ ជាមួយគ្នានេះដែរ លោក ស៊ិន រតនា បានបន្តថា សាខាកាកបាទក្រហមកម្ពុជារាជធានីភ្នំពេញ និងរដ្ឋបាលខណ្ឌបឹងកេងកង រួមមាន៖ គណៈអភិបាលខណ្ឌ, អភិបាលរងខណ្ឌ, នាយក-នាយករងរដ្ឋបាលខណ្ឌ ប្រធាន-អនុប្រធានការិយាល័យចំណុះរដ្ឋបាលខណ្ឌ និងមន្ត្រីរាជការទាំងអស់ បាននឹងកំពុងចាត់ចែងវិធានការបង្ការ ទប់ស្កាត់ ដោយតម្រូវឱ្យមន្ត្រីក្នុងខណ្ឌទាំងអស់ ធ្វើការវាស់កម្ដៅ បាញ់អាល់កុលលាងដៃ និងពាក់ម៉ាស ការពារដើម្បីរង់ចាំទទួល ការផ្ដល់សេវាជូនដល់ប្រជាពលរដ្ឋដែលមកទទួលសេវាផ្សេងៗ ឬអញ្ជើញមកជួបពិភាក្សាពាក់ព័ន្ធនឹងបញ្ហាផ្សេងៗ នៅរដ្ឋបាលខណ្ឌបឹងកេងកង និងបន្តចុះចែកខិតប័ណ្ណ និងធ្វើការផ្សព្វផ្សាយយ៉ាងទូលំទូលាយដោយស្ដីពីវិធានការបង្ការការពារជំងឺកូវីដ-១៩ ស្របតាមការណែនាំរបស់ក្រសួងសុខាភិបាលនៅតាមគោលដៅដែលបានកំណត់ពោលគឺនៅជុំវិញ និងបរិវេណផ្សារអូឡាំពេក, សង្កាត់អូឡាំពេក, មហាវិថីព្រះសីហនុ, ជុំវិញផ្សារបឹងកេងកង, សង្កាត់បឹងកេងកងទី១ និងតាមដងមហាវិថីម៉ៅសេទុង ផងដែរ។ នាឱកាសនោះដែរ រដ្ឋបាលខណ្ឌបឹងកេងកង បានសំណូមពរដល់ប្រជាពលរដ្ឋទាំងអស់ និងអ្នកដំណើរតាមមធ្យោបាយនានាព្រមទាំងអ្នកបម្រើការងារនៅសាលាខណ្ឌ សាលាសង្កាត់ទាំង០៧ និងនៅតាមផ្សារលក់ដូរអីវ៉ាន់មេត្តាចូលរួមថែរក្សាអនាម័យ ខ្លួនប្រាណឱ្យបានស្អាតត្រឹមត្រូវដោយប្រើអាល់ទឹកអាល់កុល ឬជែល និងពាក់ម៉ាសការពារឱ្យបានត្រឹមត្រូវ និងជាប្រចាំហើយត្រូវរក្សាគម្លាតយ៉ាងតិច ១.៥ម៉ែត្រពីគ្នា ដោយអនុវត្តតាមការណែនាំរបស់ក្រសួងសុខាភិបាល៕	2020-12-09T00:56:00+07:00	freshnewsasia.com	https://m.freshnewsasia.com/index.php/en/localnews/179219-2020-12-08-10-56-24.html
d395afd7-29b6-411f-a011-18589d1741ca	រដ្ឋបាលស្រុកស្ទោង ខេត្តកំពង់ធំ ប្ដេជ្ញាបន្តធ្វើយុទ្ធនាការប្រយុទ្ធប្រឆាំងជំងឺកូវីដនៅតាមមូលដ្ឋានឱ្យដូចភ្លៀងរលឹម (Video inside)	អនុវត្តតាមប្រសាសន៍របស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ក៏ដូចជាសារអប់រំរបស់ក្រសួងសុខាភិបាល និងការណែនាំបន្ថែមរបស់លោក សុខ លូ អភិបាលខេត្តកំពង់ធំផងនោះ រដ្ឋបាលស្រុកស្ទោងបានប្ដេជ្ញាបន្តធ្វើយុទ្ធនាការផ្សព្វផ្សាយពីវិធានការបង្ការ ទប់ស្កាត់ទៅដល់ប្រជាពលរដ្ឋនៅតាមមូលដ្ឋានភូមិ-ឃុំនានាឱ្យដូចភ្លៀងរលឹម សំដៅចូលរួមប្រយុទ្ធប្រឆាំងនឹងជំងឺដ៏កាចសាហាវនេះឱ្យខាងតែបាន។ ជាក់ស្ដែងនាព្រឹកថ្ងៃទី០៨ ខែធ្នូ ឆ្នាំ២០២០ លោក ណែត សារី អភិបាលស្រុកស្ទោង បានដឹកនាំមន្ត្រីក្រោមឱវាទ អាជ្ញាធរមូលដ្ឋាន ចុះធ្វើយុទ្ធនាការប្រយុទ្ធប្រឆាំងនឹងការរីករាលដាលនៃជំងឺកូវីដ-១៩ នៅឃុំសំព្រោច និងឃុំទ្រា ដោយបានចុះណែនាំដល់អាជីវករនានា ម្ចាស់ភោជនីដ្ឋាន អាហារដ្ឋានជាដើម។ នាឱកាសនោះ លោក ណែត សារី និងក្រុមការងារបានណែនាំដល់ប្រជាពលរដ្ឋត្រូវតែមានសម្ភារៈ និងបរិក្ខារអនាម័យផ្សេងៗ ដូចជាម៉ាស់ ជែល អាល់កុល កន្លែងលាងដៃ ធុងសំរាម ផ្ទាំង-ស្លាកអប់រំស្តីពីការប្រយុទ្ធប្រឆាំងនឹងការឆ្លងរីករាលដាលរបស់ជំងឺកូវីដ-១៩ សម្រាប់ឱ្យភ្ញៀវ ឬអតិថិជនបានប្រើប្រាស់ លាងសម្អាត ក៏ដូចជាបានយល់ដឹងពីជំងឺនេះគ្រប់គ្នា។ ក្រៅពីនោះ លោកអភិបាលស្រុក និងក្រុមការងារក៏បាននាំយកទឹកអាល់កុលទៅបាញ់លាងសម្អាតដៃរបស់ប្រជាពលរដ្ឋនៅក្នុងផ្សារនានានៃឃុំទាំងពីរខាងលើ ព្រមទាំងចាក់សំឡេងសារផ្សព្វផ្សាយអប់រំរបស់ក្រសួងសុខាភិបាលតាមមេក្រូគ្រប់ភូមិ-ឃុំផងដែរ។ លើសពីនេះ លោកអភិបាលស្រុកបានណែនាំឱ្យអាជីវករ និងម្ចាស់ភោជនីដ្ឋាន ព្រមទាំងអាជ្ញាធរ និងប្រជាពលរដ្ឋគ្រប់រូបត្រូវមានអនាម័យខ្ពស់ អនុវត្តតាមបទបញ្ជាក្រសួងមហាផ្ទៃ និងសេចក្តីណែនាំរបស់ក្រសួងសុខាភិបាលឱ្យបានម៉ឺងម៉ាត់ ទទួលខុសត្រូវឱ្យមានប្រសិទ្ធភាពបំផុត ដើម្បីសុវត្ថិភាពផ្ទាល់ខ្លួន ក្រុមគ្រួសារ និងសហគមន៍គ្មានជំងឺកូវីដ-១៩។ លោក ណែត សារី បានសង្កត់ធ្ងន់ថា ប្រសិនបើអាជីវករណាម្នាក់ៗមិនបានអនុវត្តតាមការណែនាំរបស់ក្រសួងសុខាភិបាលទេ រដ្ឋបាលស្រុកនឹងចុះមកបញ្ឈប់អាជីវកម្មបណ្ដោះអាសន្នភ្លាម តែលោកសង្ឃឹមថាអាជីវករទាំងអស់នឹងសហការអនុវត្តឱ្យបានគ្រប់ៗគ្នា៕	2020-12-09T00:49:00+07:00	freshnewsasia.com	https://m.freshnewsasia.com/index.php/en/localnews/179218-2020-12-08-10-49-22.html
c54968d3-f537-4e11-8008-4a9f449550a6	សារសម្លេងសម្តេចតេជោ ហ៊ុន សែន និងសេចក្តីណែនាំក្រសួងសុខាភិបាល ពីវិធានការទប់ស្កាត់ជំងឺកូវីដ-១៩ ត្រូវចាក់តាមមេក្រូតាមទីប្រជុំជន និងក្រុមហ៊ុនដឹកជញ្ជូនអ្នកដំណើរនានា ក្នុងខេត្តព្រះវិហារ	មន្ទីរសុខាភិបាលខេត្តព្រះវិហារ នៅព្រឹកថ្ងៃទី០៨ ខែធ្នូ ឆ្នាំ២០២០នេះ បានសហការជាមួយមន្ទីរ អង្គភាពពាក់ពន្ធ័នានា និងអជ្ញាធរមូលដ្ឋាន បានធ្វើសកម្មភាពផ្សព្វផ្សាយសារសម្លេងសម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា និងសេចក្តីណែនាំរបស់ក្រសួងសុខាភិបាល សេចក្តីណែនាំរបស់រដ្ឋបាលខេត្តព្រះវិហារ ស្តីពីវិធានការការពារទប់ស្កាត់ជំងឺកូវីដ-១៩ ចាក់តាមមេក្រូតាមដងផ្លូវក្នុងទីប្រជុំជន តាមផ្សារ និងតាមទីតាំងក្រុមហ៊ុនដឹកជញ្ជូនអ្នកដំណើរ។ សូមបញ្ជាក់ថា ក្រោយព្រឹត្តិការណ៍ «សហគមន៍ ២៨ វិច្ឆិកា» សម្តេចតេជោ ហ៊ុន សែន ក្នុងឋានៈជានាយករដ្ឋមន្ត្រីនៃកម្ពុជា បានចេញសារសម្លេងជាបន្តបន្ទាប់ និងដាក់ចេញនូវវិធានការនានា ក្នុងទិសដៅជំរុញឱ្យស្ថាបន័ពាក់ព័ន្ធ និងអាជ្ញាធរមូលដ្ឋានពិសេសប្រជាពលរដ្ឋទាំងអស់ ត្រូវយកចិត្តទុកដាក់ការពារ និងទប់ស្កាត់ជំងឺកូវីដ-១៩ ដែលវិធានការចម្បង គឺត្រូវអនុវត្តន៍ឱ្យបានទៀងទាត់តាមការណែនាំរបស់ក្រសួងសុខាភិបាល។ យោងតាមសេចក្តីណែនាំរបស់សម្តេចតេជោ ហ៊ុន សែន និងការណែនាំរបស់ក្រសួងសុខាភិបាល រដ្ឋបាលខេត្តព្រះវិហារកាលពីពេលថ្មីៗកន្លងទៅនេះ បានចេញសេចក្តីណែនាំចំនួន ៥ចំណុចស្តីពី វិធានការការពារការចម្លងជំងឺកូវីដ-១៩ ដល់ម្ចាស់ក្រុមហ៊ុន ម្ចាស់យានយន្តធ្វើអាជីវកម្មដឹកជញ្ជូនអ្នកដំណើរ អ្នកបើកបរ និងអ្នកបម្រើភ្ញៀវលើរថយន្តដឹកអ្នកដំណើរ ព្រមទាំងប្រជាពលរដ្ឋដែលធ្វើដំណើរតាមរថយន្តដឹកជញ្ជូនអ្នកដំណើរទាំងអស់ ដែលត្រូវធ្វើដំណើរពីគ្រប់ភូមិសាស្ត្រ ក្នុងខេត្តព្រះវិហារ ឆ្ពោះទៅកាន់ និងត្រឡប់មកពីរាជធានីភ្នំពេញ និងខេត្តផ្សេងៗ ត្រូវអនុវត្តន៍ឱ្យបានខ្ជាប់ខ្លួន ទៅតាមគោលការណ៍ណែនាំ និងវិធានការការពារការរាតត្បាតជំងឺកូវីដ-១៩ ពិសេសការទប់ស្កាត់ព្រឹត្តិការណ៍ «សហគមន៍ ២៨ វិច្ឆិកា»។ ក្នុងទិសដៅដើម្បីអនុវត្តន៍វិធានការរបស់ប្រមុខរាជរដ្ឋាភិបាល និងក្រសួងសុខាភិបាលក៏ដូចជាសេចក្តីណែនាំរបស់រដ្ឋបាលខេត្តព្រះវិហារ ឱ្យកាន់តែមានប្រសិទ្ធភាពខ្ពស់ ព្រមទាំងបានជ្រួតជ្រាបដល់ប្រជាពលរដ្ឋនោះ មន្ទីរសុខាភិបាលខេត្តព្រះវិហារ បានសហការជាមួយមន្ទីរពាក់ព័ន្ធ និងអាជ្ញាធរមូលដ្ឋាន បានធ្វើសកម្មភាពផ្សព្វផ្សាយសារសម្លេងសម្តេចតេជោ ហ៊ុន សែន និងសេចក្តីណែនាំនានា របស់ក្រសួងសុខាភិបាលក៏ដូចជាសេចក្តីណែនាំរបស់រដ្ឋបាលខេត្ត ចាក់តាមមេក្រូតាមដងផ្លូវ តាមទីប្រជុំជនផ្សារ និងតាមក្រុមហ៊ុនដឹកជញ្ជូនអ្នកដំណើរ ក្រៅពីនោះមន្ត្រីជំនាញក៏បាមចុះអប់រំណែនាំដោយផ្ទាល់ស្តីពីវិធានការការពារជំងឺកូវីដ-១៩ទៀតផង៕	2020-12-08T23:46:00+07:00	freshnewsasia.com	https://m.freshnewsasia.com/index.php/en/localnews/179197-2020-12-08-09-46-05.html
ebf7186a-c209-4eaa-a8c2-4bdae5ff0c61	រដ្ឋបាលក្រុងប៉ោយប៉ែត ទទួលម៉ាសជាង៥ម៉ឺនម៉ាស ពីសប្បុរសជន ដើម្បីចូលរួមទប់ស្កាត់ការរីករាលត្បាតជំងឺកូវីដ-១៩ ក្នុងសហគមន៍	លោក គាត់ ហ៊ុល អភិបាលក្រុងប៉ោយប៉ែត ខេត្តបន្ទាយមានជ័យ បានបញ្ជាក់ប្រាប់ភ្នាក់ងារព័ត៌មាន Fresh News នៅថ្ងៃទី០៨ ខែធ្នូ ឆ្នាំ២០២០នេះ ឱ្យដឹងថា នៅព្រឹកថ្ងៃនេះ រដ្ឋបាលក្រុងបានទទួលម៉ាសជាង ៥ម៉ឺនម៉ាស ពីសប្បុរសជន ដើម្បីយកមកចែកជូនប្រជាពលរដ្ឋយកទៅប្រើប្រាស់ ដើម្បីការពារ ទប់ស្កាត់ ការរីករាតត្បាតជំងឺកូវីដ-១៩ ចូលក្នុងសហគមន៍ ក្រោយព្រឹត្តិការណ៍ «សហគមន៍ ២៨ វិច្ឆិកា»។ នៅក្នុងឱកាសទទួលអំណោយជាម៉ាសនេះដែរ លោក គាត់ ហ៊ុន ក៏បានផ្សព្វផ្សាយវិធានការការពារជំងឺកូវីដ-១៩ ដល់ប្រជាពលរដ្ឋឱ្យបានយល់ដឹង និងរួមគ្នាថែរក្សាអនាម័យឱ្យបានត្រឹមត្រូវតាមការណែនាំ របស់ក្រសួងសុខាភិបាល ជាពិសេសសារអំពាវនាវរបស់សម្តេចតេជោ ហ៊ុន សែន ដើម្បីបង្ការកុំឱ្យជំងឺកូវីដ-១៩ ឆ្លងចូលសហគមន៍របស់យើង។ ជាមួយគ្នានេះដែរ លោកអភិបាលក្រុងក៏បានអំពាវនាវដល់ប្រជាពលរដ្ឋ ត្រូវរក្សាអនាម័យ មានគម្លាតចន្លោះ១ម៉ែត្រកន្លះ លាងដៃជាមួយសាប៊ូ ជែល និងទឹកអាល់កុល ព្រមទាំងពាក់ម៉ាសឱ្យបានត្រឹមត្រូវ ជៀសវាងការឆ្លងដល់អ្នកផ្សេងបន្តទៀត ព្រោះមេរោគនេះកាចសាហាវនៅតែបន្តវាយលុកយ៉ាងខ្លាំងលើពិភពលោកធ្វើមនុស្សជាតិ កើតជំងឺនេះបានស្លាប់ និងមានអ្នកជំងឺកើតរាប់លាននាក់ក្នុងពិភពលោករហូតមកដល់សព្វថ្ងៃនេះ នៅមិនទាន់មានថ្នាំអាចសម្លាប់មេរោគនេះបាននៅឡើយ ដូច្នេះយើងទាំងអស់ត្រូវចូលរួមបង្ការទប់ស្កាត់មេរោគកូវីដ-១៩ នេះឱ្យបានគ្រប់ៗគ្នា។ លោកអភិបាលក្រុងប៉ោយប៉ែត បានថ្លែងអំណរគុណយ៉ាងជ្រាលជ្រៅចំពោះសប្បុរសជន នៅក្នុងក្រុងប៉ោយប៉ែត ដែលបានផ្តល់នៅ ម៉ាសចំនួន ៥២ ,៥០០ម៉ាស ដល់រដ្ឋបាលក្រុងប៉ោយប៉ែត។ សប្បុរសជនដែលបានផ្តល់ម៉ាសជូនរដ្ឋបាលក្រុងប៉ោយប៉ែត ទាំងអស់នោះរួមមាន៖ លោកឧកញ៉ា ឡាច ប៊ុនលីម និងលោកស្រី ខា លីនដា ម្ចាស់សំណង់ផ្ទះល្វែង វីឡាមានជ័យ, លោក យ៉ាង គីមហ៊ុយ និងលោកស្រី ជាពាណិជ្ជករ, លោក អ៊ួង វ៉ាន់ឌី និងលោកស្រី ជាអាជីវករ, លោក ជា ថុងលាង និងលោកស្រីជាអាជីវករ៕	2020-12-08T22:25:00+07:00	freshnewsasia.com	https://m.freshnewsasia.com/index.php/en/localnews/179177-2020-12-08-08-25-08.html
c6977260-7fb5-43c5-879b-447711aa8e45	បុគ្គលិកស្រីនៅ PEDRO ម្នាក់ទៀតឆ្លងកូវីដ-១៩ ត្រូវបញ្ជូនទៅពេទ្យចាក់អង្រែភ្លាមៗ ហើយសមាជិកគ្រួសារទាំង១៣នាក់ ត្រូវយកទៅធ្វើចត្តាឡីស័ក	បុគ្គលិកស្រីនៅ PEDRO ម្នាក់ទៀត រស់នៅសង្កាត់ព្រែកឫស្សី ក្រុងតាខ្មៅ ត្រូវបញ្ជូនទៅពេទ្យចាក់អង្រែ ហើយដោយឡែកគ្រួសារគាត់១៣នាក់ បញ្ជូនមកពេទ្យជ័យជំនះខេត្ត ដើម្បីយកសំណាក និងចត្តាឡីស័ក១៤ថ្ងៃ។ យ៉ាងណាមិញសូមរង់ចាំការប្រកាសជាផ្លូវការរបស់ក្រសួងសុខាភិបាលនៅថ្ងៃស្អែក និងជូនពរអ្នកទាំងអស់គ្នាចៀសផុតពីកូវីដ រួមគ្នាបំផ្លាញចោលព្រឹត្តិការណ៍ សហគមន៍ ២៨ វិច្ឆិកា ជាមួយរាជរដ្ឋាភិបាលរបស់យើងទាំងអស់គ្នា ៕	2020-12-08T21:47:44+07:00	kbnnews.com	https://kbn.news/archives/194311
f94417ed-34a4-4cc6-aaa2-8fe58a7550a4	មន្ដ្រីសុខាភិបាល ចុះបាញ់ថ្នាំសម្លាប់មេរោគនៅទីស្ដីការក្រសួងមហាផ្ទៃ ក្រោយរកឃើញមន្ដ្រីមានជំងឺកូវីដ-១៩	នៅថ្ងៃរសៀលថ្ងៃទី០៨ ខែធ្នូ ឆ្នាំ២០២០នេះ មន្ដ្រីក្រសួងសុខាភិបាល និងការិយាល័យសុខាភិបាល របស់អគ្គស្នងការដ្ឋាននគរបាលជាតិ បានចុះបាញ់ថ្នាំសម្លាប់មេរោគ នៅអគារក្នុងទីស្ដីការក្រសួងមហាផ្ទៃ ក្រោយរកឃើញមន្ដ្រីមានកើតជំងឺកូវីដ-១៩ បន្ទាប់ពីបានចូលទៅហាងលក់សម្លៀកបំពាក់ Zando កាលពីពេលកន្លងទៅ។ គិតត្រឹមថ្ងៃទី០៨ ខែធ្នូ ឆ្នាំ២០២០នេះ អ្នកឆ្លងជំងឺកូវីដ-១៩ ក្នុងព្រឹត្តិការណ៍ មានសរុបចំនួន៣៤នាក់ ក្នុងនោះក៏មានមន្ដ្រីនគរបាល ដែលបម្រើការនៅក្នុងទីស្ដីការក្រសួងមហាផ្ទៃផងដែរ។ កាលពីថ្ងៃទី០៧ ខែធ្នូ ឆ្នាំ២០២០ម្សិលមិញ មន្ដ្រីនៅក្នុងក្រសួងមហាផ្ទៃទាំងអស់ ជាច្រើនពាន់នាក់ ក៏តម្រូវឲ្យមកយកសំណាកដើម្បីពិនិត្យរកមេរោគនេះដូចគ្នាដែរ។ ពាក់ព័ន្ធករណីនេះ សម្តេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ បានចេញបទបញ្ជា ស្តីពីការផ្អាកការចូលមកបំពេញការងារ ជាបណ្តោះអាសន្ន ចំពោះមន្ត្រីរាជការដែលបម្រើការងារនៅក្នុងបរិវេណទីស្តីការក្រសួងមហាផ្ទៃ រហូតដល់មានការជូនដំណឹងជាថ្មី។ នេះបើតាមបទបញ្ជា ដែលបណ្តាញព័ត៌មាន Fresh News ទទួលបាននៅថ្ងៃទី០៧ ខែធ្នូ។ បទបញ្ជានេះធ្វើឡើងដើម្បីអនុវត្តតាមអនុសាសន៍ណែនាំរបស់សម្តេចតេជោ ហ៊ុន សែន នាយករដ្ឋមន្ត្រីកម្ពុជា និងដោយមានការពិគ្រោះពិភាក្សាជាមួយ ក្រសួងសុខាភិបាល ដើម្បីបង្ការទប់ស្កាត់ការឆ្លងរីករាលដាលនៃជំងឺកូវីដ១៩ ដល់ថ្នាក់ដឹកនាំ មន្ត្រីរាជការស៊ីវិល មន្ត្រីនគរបាលជាតិ និងមន្ត្រីពន្ធនាគារ ដែលបម្រើការងារក្នុងបរិវេណទីស្តីការក្រសួងមហាផ្ទៃ ក៏ដូចជាការឆ្លងរីករាលដាលនៅក្នុងសហគមន៍។ ផ្អាកការចេញ-ចូលមកបំពេញការងារជាបណ្តោះអាសន្នក្នុងបរិវេណទីស្តីការក្រសួងមហាផ្ទៃ ចំពោះមន្ត្រីរាជការស៊ីវិល មន្ត្រីនគរបាលជាតិ និងមន្ត្រីពន្ធនាគារ នៅតាមអគ្គនាយកដ្ឋាន និងអង្គភាពនានាដែលមានទីតាំងស្ថិតក្នុងបរិវេណទីស្តីការក្រសួងមហាផ្ទៃ ចាប់ពីថ្ងៃទី០៧ ខែធ្នូ ឆ្នាំ២០២០ នេះរហូតដល់មានការជូនដំណឹងជាថ្មី។ ២៖ ថ្នាក់ដឹកនាំ មន្ត្រីរាជការស៊ីវិល មន្ត្រីនគរបាលជាតិ និងមន្ត្រីពន្ធនាគារ ដែលបម្រើការងារនៅតាមអគ្គ-នាយកដ្ឋាន ឬអង្គភាពនានា ដែលមានទីតាំងស្ថិតក្នុងបរិវេណទីស្តីការក្រសួងមហាផ្ទៃ ដែលមិនទាន់បានយកសំណាកដើម្បីធ្វើរោគវិនិច្ឆ័យរកវីរុសកូវីដ១៩ ត្រូវរួសរាន់មកយកសំណាក នៅថ្ងៃទី០៧ ខែធ្នូ ឆ្នាំ២០២០នេះ ក្នុងបរិវេណទីស្តីការក្រសួងមហាផ្ទៃ។ ក្នុងអំឡុងពេលនៃការផ្អាកការចេញ-ចូលមកបំពេញការងារជាបណ្តោះអាសន្ននេះ ថ្នាក់ដឹកនាំ មន្ត្រីរាជការស៊ីវិល មន្ត្រីនគរបាលជាតិ និងមន្ត្រីពន្ធនាគារ ដែលបម្រើការងារនៅតាមអគ្គនាយកដ្ឋាន ឬអង្គភាពនានាដែលមានទីតាំងស្ថិតក្នុងបរិវេណទីស្តីការក្រសួងមហាផ្ទៃ ត្រូវធ្វើចត្តាឡីស័ករយៈពេល ១៤ថ្ងៃ ឱ្យបានត្រឹមត្រូវ និងហ្មត់ចត់បំផុត តាមគោលការណ៍ណែនាំរបស់ក្រសួងសុខាភិបាល និងត្រូវណែនាំដល់ក្រុមគ្រួសាររបស់ខ្លួន ឱ្យអនុវត្តវិធានការការពារជំងឺកូវដ១៩ ដើម្បីរួមគ្នាបង្ការទប់ស្កាត់ការឆ្លងជំងឺនេះនៅក្នុងសហគមន៍។ ដើម្បីធានានិរន្តរភាពការងាររបស់ក្រសួងមហាផ្ទៃ ថ្នាក់ដឹកនាំ មន្ត្រីរាជការស៊ីវិល មន្ត្រីនគរបាលជាតិ និងមន្ត្រីពន្ធនាគារ ដែលបម្រើការងារនៅក្នុងបរិវេណទីស្តីការក្រសួងមហាផ្ទៃ ត្រូវបំពេញការងារពីចម្ងាយតាមរយៈអនឡាញ។ អគ្គនាយកដ្ឋាន និងអង្គភាពនានា ដែលមានទីតាំងស្ថិតក្នុងបរិវេណទីស្តីការក្រសួងមហាផ្ទៃ ត្រូវចាត់មន្ត្រី ដែលមិនប៉ះពាល់ផ្ទាល់ និងប្រយោលជាមួយនឹង ព្រឹត្តិការណ៍សហគមន៍ ២៨ វិច្ឆិកា ពី ០៥ ទៅ ០៧នាក់ ឱ្យមកប្រចាំការនៅទីស្តីការក្រសួងមហាផ្ទៃ ហើយត្រូវរៀបចំបញ្ជីឈ្មោះមន្ត្រីប្រចាំ ការទាំងនោះបញ្ជូនមកអគ្គលេខាធិការដ្ឋាន ក្រសួងមហាផ្ទៃ នៅថ្ងៃទី០៧ ខែធ្នូ ឆ្នាំ២០២០នេះ។ មន្ត្រី ដែលត្រូវបានចាត់ឱ្យមកប្រចាំការទាំងនោះ ត្រូវអនុវត្តឱ្យបានត្រឹមត្រូវនូវវិធានការការពារជំងឺកូវីដ១៩។ ប្រគល់ភារកិច្ចជូន លោកសន្តិបណ្ឌិត ខៀវ សុភ័គ រដ្ឋលេខាធិការក្រសួងមហាផ្ទៃ និងជានាយកខុទ្ទកាល័យសម្តេចក្រឡាហោម ដើម្បីដឹកនាំសម្របសម្រួលការងារមន្ត្រីប្រចាំការនេះ។ អគ្គលេខាធិការដ្ឋាន ក្រសួងមហាផ្ទៃ ត្រូវប្រមូលមកវិញនូវប័ណ្ណចេញ-ចូលទីស្តីការក្រសួងមហាផ្ទៃ ដែលបានផ្តល់ជូនយោងតាមសេចក្តីណែនាំលេខ ០៥៣ ចុះថ្ងៃទី០៣ ខែធ្នូ ឆ្នាំ២០២០ ហើយត្រូវរៀបចំប័ណ្ណចេញ-ចូលថ្មី ដើម្បីផ្តល់ជូនចំពោះតែថ្នាក់ដឹកនាំ និងមន្ត្រីដែលត្រូវបានចាត់ឱ្យមកប្រចាំការ នៅទីស្តីការក្រសួងមហាផ្ទៃ ដូចបានកំណត់ក្នុងចំណុចទី៤ ខាងលើ៕	2020-12-08T21:44:00+07:00	freshnewsasia.com	https://m.freshnewsasia.com/index.php/en/localnews/179169-2020-12-08-07-44-56.html
256627c0-04f6-4741-a1b0-8b669814d9c2	លោក កឹម សុខា អំពាវនាវឱ្យសហគមន៍អន្តរជាតិ ជួយផ្ដល់វ៉ាក់សាំងការពារកូវីដ-១៩ ដល់ពលរដ្ឋខ្មែរ	ភ្នំពេញ៖ លោក កឹម សុខា បានអំពាវនាវដល់ សហគមន៍អន្តរជាតិ ប្រទេសអភិវឌ្ឍន៍មានធនធាន មានមធ្យោបាយ ជួយផ្ដល់វ៉ាក់សាំងការពារនឹងកូវីដ-១៩ ដើម្បីចាក់ជូនប្រជាពលរដ្ឋខ្មែរ ប្រកបដោយមនុស្សធម៌។ យោងតាមគេហទំព័រហ្វេសប៊ុករបស់លោក កឹម សុខា នារសៀលថ្ងៃទី៨ ខែធ្នូ ឆ្នាំ២០២០ បានឱ្យដឹងថា លោកគាំទ្រដល់វិធានការនានា ដើម្បីទប់ស្កាត់ការរីករាលដាលនៃជំងឺកូវីដ-១៩ របស់រាជរដ្ឋាភិបាលកម្ពុជា ។ ជាងនេះទៅទៀត លោកក៏គាំទ្រនូវគម្រោង ផែនការដែលដាក់ចេញមកដោយ ប្រមុខរាជរដ្ឋាភិបាលកម្ពុជា ទាន់ពេលវេលាក្នុងការត្រៀមថវិកា សម្រាប់ទិញវ៉ាក់សាំងការពារនឹងជំងឺកូវីដ-១៩ ដើម្បីចាក់ជូនប្រជាពលរដ្ឋយើងដោយឥតគិតថ្លៃ។ លោកបញ្ជាក់យ៉ាងដូច្នេះថា «ខ្ញុំសូមអបអរសាទរ និងកោតសរសើរក្រៃលែង ចំពោះសប្បុរសជនដែលបាន ចូលរួមជាថវិកាដោយទឹកចិត្តជ្រះថ្លា ជូនទៅរាជរដ្ឋាភិបាល ដើម្បីទិញវ៉ាក់សាំងការពារនឹងជំងឺកូវីដ-១៩ សម្រាប់ចាក់ជូនប្រជាពលរដ្ឋខ្មែរ និងសូមលើកទឹកចិត្តប្រជាពលរដ្ឋខ្មែរ ទាំងក្នុង និងក្រៅប្រទេស មេត្តាចូលរួមជាថវិកា សម្រាប់ទិញវ៉ាក់សាំងនេះ ដោយទឹកចិត្តសប្បុរសធម៌ សាមគ្គីជាតិខ្មែរ ខ្មែរជួយខ្មែរ ក្នុងគ្រាមានអាសន្ននៃជំងឺកូវីដ-១៩ នេះ»។ លោកបន្ដថា «ទន្ទឹមនឹងនេះ ក្នុងនាមប្រជាពលរដ្ឋខ្មែរ និងក្នុងនាមខ្ញុំផ្ទាល់ ខ្ញុំសូមអំពាវនាវដល់សហគមន៍អន្តរជាតិ ប្រទេសអភិវឌ្ឍន៍មានធនធាន មានមធ្យោបាយ សូមជួយផ្ដល់នូវវ៉ាក់សាំងការពារនឹងកូវីដ-១៩ នេះ ដើម្បីចាក់ជូនដល់ប្រជាពលរដ្ឋខ្មែរ តាមលទ្ធភាព ប្រកបដោយមនុស្សធម៌»។ សូមរំលឹកថា គិតត្រឹមព្រឹកថ្ងៃទី៨ ខែធ្នូ ឆ្នាំ២០២០ នៅកម្ពុជារកឃើញអ្នកឆ្លងកូវីដ-១៩ ចំនួន៣៥០នាក់ ក្នុងនោះ អ្នកព្យាបាលជាសះស្បើយ ចំនួន៣០៧នាក់ និងកំពុងសម្រាកព្យាបាលនៅមន្ទីរពេទ្យ ចំនួន៤៣នាក់៕	2020-12-08T21:42:00+07:00	dap-news.com	https://dap-news.com/national/2020/12/08/103888/
b23cfffb-73fe-409b-800a-3e6772530a3f	ក្រសួងសុខាភិបាល នៅយប់នេះ រកឃើញបុគ្គលិកម្នាក់ទៀតនៅហាងលក់សម្លៀកបំពាក់ Pedro ឆ្លងជំងឺកូវីដ១៩	ភ្នំពេញ៖ ក្រសួងសុខាភិបាល នៅយប់ថ្ងៃទី៨ ខែធ្នូនេះ បានរកឃើញបុគ្គលិកស្រីនៅហាង លក់សម្លៀកបំពាក់ Pedro ម្នាក់ទៀត រស់នៅសង្កាត់ព្រែកឫស្សី ក្រុងតាខ្មៅ ឆ្លងជំងឺកូវីដ១៩។ ស្រ្តីរូបនោះ ត្រូវក្រុមគ្រូពេទ្យ បញ្ជូនទៅសម្រាកព្យាបាលនៅមន្ទីរពេទ្យចាក់អង្រែ ហើយដោយឡែកគ្រួសាគាត់១៣នាក់ផ្សេងទៀត ត្រូវបញ្ជូនមកសម្រាកព្យាបាលជំងឺនៅមន្ទីរពេទ្យជ័យជំនះខេត្ត ដើម្បីយកសំណាក និងចត្តាឡីស័ក១៤ ថ្ងៃ។ សូមរង់ចាំការប្រកាសជាផ្លូវការរបស់ក្រសួងសុខាភិបាលនៅថ្ងៃស្អែក និងជូនពរអ្នកទាំងអស់គ្នាចៀសផុតពីកូវីដ រួមគ្នាបំផ្លាញចោលព្រឹត្តិការណ៍ សហគមន៍ ២៨ វិច្ឆិកា ជាមួយរាជរដ្ឋាភិបាលរបស់យើង។ សូមបញ្ជាក់ថា ក្រសួងសុខាភិបាល នៅព្រឹកថ្ងៃទី៨ ខែធ្នូ ឆ្នាំ២០២០នេះ បានចេញសេក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ ថ្មីចំនួន២នាក់ថែមទៀត ដែលបានទៅហាង Zando និង Pedro ។ អ្នកទាំង២នាក់ដែលឆ្លងកូវីដ១៩ គឺ ទី១៖ បុរសជនជាតិខ្មែរ ឈ្មោះ ស្រៀន គីមស៊្រុន អាយុ២២ឆ្នាំ ស្នាក់នៅសង្កាត់វត្តភ្នំ ខណ្ឌដូនពេញ ជានិស្សិតច្បាប់នៅសាកលវិទ្យាល័យភូមិន្ទនីតិសាស្ត្រ និងវិទ្យាសាស្ត្រសេដ្ឋកិច្ច បានទៅហាង Zando បឹងកេងកង នៅថ្ងៃទី២៧ ខែវិច្ឆិកា ឆ្នាំ២០២០។ លទ្ធផលធ្វើតេស្តលើសំណាកបុរសនេះ ផ្តល់ដោយវិទ្យាស្ថានប៉ាស្ទ័រកម្ពុជា គឺវិជ្ជមានវីរុសកូវីដ១៩ ហើយបច្ចុប្បន្ន អ្នកជំងឺត្រូវបានដាក់ឲ្យសម្រាកព្យាបាល នៅមណ្ឌលសុខភាពចាក់អង្រែ។ ២៖ ស្ត្រីជនជាតិខ្មែរ ឈ្មោះ អៀម ធីតា អាយុ៣៥ឆ្នាំ ស្នាក់នៅសង្កាត់បឹងទំពន់ ខណ្ឌមានជ័យ បានទៅហាង Pedro នៅថ្ងៃទី២៧ ខែវិច្ឆិកា ឆ្នាំ២០២០។ លទ្ធផលធ្វើតេស្តវត្ថុសំណាក របស់បុគ្គលនេះ ផ្តល់ដោយវិទ្យាស្ថានប៉ាស្ទ័រកម្ពុជា គឺវិជ្ជមានវីរុសកូវីដ១៩ ហើយបច្ចុប្បន្នអ្នកជំងឺត្រូវបានដាក់ឲ្យសម្រាកព្យាបាល នៅមណ្ឌលសុខភាពចាក់អង្រែ។ សម្រាប់លទ្ធផលធ្វើតេស្តអ្នកប៉ះពាល់ក្នុងព្រឹត្តិការណ៍ សហគមន៍២៨វិច្ឆិកា នៅថ្ងៃទី៧ ខែធ្នូ ឆ្នាំ២០២០ វត្ថុសំណាកដែលនៅសល់ពីថ្ងៃទី៦ ធ្នូ ចំនួន២២៨ សំណាក បូកបន្ថែមចំនួនវត្ថុសំណាកទទួលបានបន្ថែមពីខេត្ត និងរាជធានីភ្នំពេញ ដែលធ្វើតេស្តលើកទី២ សម្រាប់ ព្រឹត្តិការណ៍សហគមន៍ ២៨វិច្ឆិកា សុរបមានចំនួន ២៤៨៣សំណាក់ ត្រូវបានធ្វើតេស្តវិភាគដោយវិទ្យាស្ថានប៉ាស្ទ័រកម្ពុជា គឺមានលទ្ធផលវិជ្ជមានវីរុសកូវីដ១៩ ថ្មីចំនួន២នាក់ ដែលជាអ្នកជំងឺខាងលើ ។ ដោយឡែកមាននៅវត្ថុសំណាកចំនួន ១៦០៥សំណាកផ្សេងទៀត ដែលត្រូវវិភាគបន្តនៅថ្ងៃទី៨ធ្នូនេះ។ សូមជម្រាបថា គិតត្រឹមម៉ោង៧ព្រឹកថ្ងៃទី៨ ខែធ្នូនេះ បានរកឃើញអ្នកឆ្លងកូវីដ១៩ ចំនួន៣៥០នាក់ ក្នុងនោះព្យាបាលជាសះស្បើយ ចំនួន៣០៧នាក់ និងកំពុងសម្រាកព្យាបាលនៅមន្ទីរពេទ្យចំនួន៤៣នាក់៕	2020-12-08T21:36:07+07:00	cen.com.kh	https://cen.com.kh/archives/273291.html
23c6dedf-3a72-4f64-b390-f0af47985320	លោក ហ៊ុន ម៉ានី ៖ រាជរដ្ឋាភិបាល មានសមត្ថភាពគ្រប់គ្រង ការរីករាលដាលកូវីដ១៩	ភ្នំពេញ ៖ លោក ហ៊ុន ម៉ានី ប្រធានគណៈកម្មការទី៧ ទទួលបន្ទុក អប់រំ យុវជន កីឡា ធម្មកា និងកិច្ចការ សាសនា វប្បធម៌ និងទេសចរណ៍ នៃរដ្ឋសភា បានលើកឡើងថា រាជរដ្ឋាភិបាលកម្ពុជា មានសមត្ថភាពគ្រប់គ្រាន់ ក្នុងការគ្រប់គ្រងស្ថានភាព នៃការរីក រាលដាលនៃជំងឺកូវីដ១៩ ។ ការលើកឡើងរបស់លោកនេះ ក្នុងពេលមានសប្បុរសជន បានបរិច្ចាគថវិកា ជាមួយរាជរដ្ឋាភិបាលទិញវ៉ាក់សាំងកូវីដ១៩។ លោកថា ការចូលរួមបរិច្ចាគថវិកា ជាមួយរាជរដ្ឋាភិបាលទិញវ៉ាក់សាំង ការពារកូវីដ១៩ នៅពេលនេះ ទោះតិចក្តី ច្រើនក្តី ជាការបង្ហាញនូវទឹកចិត្ត ជាស្មារតី និងជាក្តីសង្ឃឹមសម្រាប់ សង្គមទៅថ្ងៃអនាគត ។ សម្រាប់លោក ហ៊ុន ម៉ានី ក៏បានចូលរួមចំណែក ជាមួយរាជរដ្ឋាភិបាលផងដែរ តាមការបរិច្ចាគប្រាក់ខែ ក្នុងរយៈពេល៧ខែ។ សូមបញ្ជាក់ថាគិតត្រឹមព្រឹកថ្ងៃ៨ ធ្នូ កម្ពុជាមានអ្នកឆ្លងកូវីដ១៩សរុប ៣៥០ នាក់ អ្នកឆ្លង ក្នុងសហគមន៍៣៤ នាក់ និងអ្នកជាសះស្បើយ ៣០៧ នាក់។ កម្ពុជាបានរកឃើញមេរោគកូវីដ ជាលើកដំបូងនៅថ្ងៃទី២៧ ខែមករា ឆ្នាំ២០២០៕	2020-12-08T20:56:00+07:00	dap-news.com	https://dap-news.com/national/2020/12/08/103872/
17a58e5d-fea9-4db1-8e42-f8e1d374ac57	លោកបណ្ឌិត លី ឆេង តំណាងរាស្រ្ត មណ្ឌលរាជធានីភ្នំពេញ បរិច្ចាគប្រាក់ខែ៧លានរៀល ក្នុងរយៈពេល៦ខែ ជូនរាជរដ្ឋាភិបាល ទិញវ៉ាក់សាំងការពារកូវីដ	ភ្នំពេញ ៖ លោក បណ្ឌិត លី ឆេង តំណាងរាស្រ្តមណ្ឌលរាជធានីភ្នំពេញ នៅព្រឹកថ្ងៃទី៨ ខែធ្នូ ឆ្នាំ២០២០នេះ បានប្រកាសបរិច្ចាគ ប្រាក់បៀវត្សរ៍ ក្នុងមួយខែ ៧លាន រៀល រយៈពេល ៦ខែ ចាប់ពីខែមករា ដល់ខែមិថុនា ឆ្នាំ២០២១ សម្រាប់ចូលរួមទិញ វ៉ាក់សាំងការពារជំងឺកូវីដ-១៩។ ការប្រកាសរបស់បណ្ឌិត លី ឆេង បានធ្វើឡើងបន្ទាប់ពី សម្តេចតេជោ ហ៊ុន សែន ប្រមុខរាជរដ្ឋាភិបាលកម្ពុជា បានប្រកាសកាលពីថ្ងៃទី៧ ខែធ្នូ ឆ្នាំ២០២០ ថា កម្ពុជាកំពុងត្រៀម ថវិកាទិញវ៉ាក់សាំងកូវីដ១៩ មកចាក់ជូនប្រជាពលរដ្ឋ ដោយឥតគិតថ្លៃ ។ សម្តេចបានបញ្ជាក់ថា ការទិញជាជំហានដំបូង នឹងមានចំនួន ១លានដូស ដើម្បីចាក់ប្រជាពលរដ្ឋប្រមាណ ៥០ម៉ឺននាក់ ៕	2020-12-08T20:34:00+07:00	dap-news.com	https://dap-news.com/national/2020/12/08/103864/
7ab2a51a-1bb6-497a-bb13-f30575d9e3d0	ឧកញ៉ា ទៀ វិចិត្របរិច្ចាគថវិកា ៩៩៩៩៩ដុល្លារ ដល់រាជរដ្ឋាភិបាល ទិញវ៉ាក់សាំងការពារកូវីដ១៩	ភ្នំពេញ៖ លោកឧកញ៉ា ទៀ វិចិត្រ បានចូលរួមចំណែក នូវទឹកប្រាក់ចំនួន៩៩៩៩៩ដុល្លារ ជាមួយសម្តេចតេជោ ហ៊ុន សែន នាយករដ្ឋមន្ត្រីកម្ពុជា សម្រាប់ទិញវ៉ាក់សាំងកូវីដ-១៩ ដើម្បីជួយបង្ការការពារប្រជាជនកម្ពុជា ជៀសផុតពីការឆ្លងមេរោគនេះ ។ សូមបញ្ជាក់ថា សម្ដេចតេជោ ហ៊ុន សែន នៅល្ងាថ្ងៃទី៧ ធ្នូ បានបញ្ជាក្រសួងសុខាភិបាល ពិភាក្សាជាមួយដៃគូអភិវឌ្ឍន៍ ពិសេសអង្គការសុខភាពពិភពលោក និងក្រសួងសេដ្ឋកិច្ចហិរញ្ញវត្ថុ ត្រៀមថវិកា សម្រាប់ការទិញវ៉ាក់សាំងប្រឆាំងជំងឺកូវីដ១៩ចំនួន ១លានដូស ក្នុងដំណាក់កាលដំបូង ដើម្បីចាក់ជូនចំពោះអ្នក ដែលធ្វើការនៅកន្លែងដែលមាន ហានិភ័យខ្ពស់ និងអ្នកដែលមានហានិភ័យ។ ក្រោយការប្រកាសរបស់សម្តេចតេជោ ក៏មានសប្បុរសជនឧបត្ថម្ភបរិច្ចាគជាបន្តបន្ទាប់ រហូតមកដល់ព្រឹកថ្ងៃ៨ ធ្នូ សម្តេចទទួលបានជាង ១៨លានដុល្លារ ៕	2020-12-08T20:21:00+07:00	dap-news.com	https://dap-news.com/national/2020/12/08/103854/
aa128226-19c7-4fe2-a3dd-7a177f9d328e	មេរោគ Facebook កំពុងវាយប្រហារ នៅកម្ពុជា	ភ្នំពេញ ៖ នាយកដ្ឋានព័ត៌មានវិទ្យា នៃក្រសួងមហាផ្ទៃ អំពាវនាវឲ្យប្រុងប្រយ័ត្ន ចំពោះហ្វេសប៊ុក ព្រោះបច្ចុប្បន្នមេរោគហ្វេសប៊ុក កំពុងវាយប្រហារកម្ពុជា។ ថ្មីៗនះក្រុមការងារបច្ចេកទេស សង្កេតឃើញមានករណីចម្លងមេរោគ ក្នុងបណ្តាញទំនាក់ទំនងសង្គម Facebook ដែលមេរោគនោះមានឈ្មោះថា “Bist du es im Video?” ជាភាសាខ្មែរមានន័យថា “តើបុគ្គលក្នុងវីដេអូនេះ ពិជាអ្នកមែនទេ?” ។ មេរោគ នេះត្រូវបានចែករំលែកតាមរយៈសារ Messenger នៃគណនីមួយទៅ កាន់គណនីផ្សេងមួយទៀត និងស្ទើពាសពេញគណនីបណ្តាញសង្គម Facebook ក្នុងស្រទាប់យុវវ័យកម្ពុជា ។ ចេតនា និងសកម្មភាព មេរោគ “Bist du es im Video?” ដូចខាងក្រោម៖ -ដំបូងឡើយសង្កេតឃើញការផ្ញើសារ ភ្ជាប់ជាមួយតំណភ្ជាប់វីដេអូ ពីគណនីអនាមិក ដែលបង្ហាញខ្លឹមសារថា “តើបុគ្គលក្នុងវីដេអូនេះ ពិជាអ្នកមែនទេ?” និងករណីមួយចំនួនជាមិត្តភ័ក្តិ ឬបុគ្គលដែលម្ចាស់គណនីស្គាល់ ។ តំណភ្ជាប់នោះមើលទៅហាក់ដូចជារូបភាព ឬវីដេអូ YouTube ដូច្នេះដែរ -ពេលដែលអ្នកធ្វើការចុចលើរូបភាព ឬវីដេអូ ក្នុងកម្មវិធីសារ Messennger តំណភ្ជាប់នោះនឹងនាំអ្នកទៅកាន់គេហទំព័រមេរោគ ដែលមានសមត្ថភាព លួចយកលេខសម្ងាត់ គណនីបណ្តាញសង្គមរបស់អ្នក ដោយវិធីសាស្ត្របន្លំលួច (Phishing) ឬចម្លងមេរោគ (Malware) -បន្ទាប់ពីលួចគណនីជនរងគ្រោះ មេរោគនេះនឹងធ្វើការទាញយករូបភាពជនគ្រោះ ដាក់បញ្ចូលក្នុងរូបភាព ឬវីដេអូ អាសអាភាស ឬវីដេអូផ្សេងៗ ដោយប្រើប្រាស់បច្ចេកវិទ្យា DeepFake ហើយធ្វើការចែករំលែក បន្តទៅកាន់មិត្តភក្រ ដែលមានក្នុងគណនី ដោយស្វ័យប្រវត្តិ -សកម្មភាពបន្លំលួចគណនីដូចរៀបរាប់ខាងលើ នឹងបន្តពីគណនីមួយ ទៅគណនីមួយយ៉ាងលឿន។ ជាថ្មីម្តងទៀត នាយកដ្ឋានព័ត៌មានវិទ្យា ក្រើនរំលឹកដល់អ្នកលេងបណ្តាញ ទំនាក់ទំនងសង្គម ត្រូវប្រុងប្រយ័ត្ន ដោយពុំត្រូវធ្វើការចុចលើតំណភ្ជាប់ ដែលពុំមានប្រភពច្បាស់លាស់ និងត្រូវជៀសវាងការផ្តល់លេខសម្ងាត់ គណនីឲ្យទៅនរណាម្នាក់ (ត្រូវអង្កេតមើលអាសយដ្ឋាន គេហទំព័រ មុនវាយបញ្ចូលលេខសម្ងាត់)៕	2020-12-08T19:57:00+07:00	dap-news.com	https://dap-news.com/national/2020/12/08/103841/
a05ce3d1-3f38-4996-8a79-c1bd48af6a3b	ម៉ូតូកង់៣អាវុធហត្ថ ភ្នំពេញចេញអំពាវនាវ អោយប្រជាជនរួមគ្នា បង្ក្រារ ទប់ស្កាត់វីរុសកូវីដ-១៩!	ដោយមានការប្រគល់ភារកិច្ចពីលោក ឃួង ស្រេង អភិបាលនៃគណៈអភិបាលរាជធានីភ្នំពេញ និងដោយអនុវត្តតាមការណែនាំរបស់ លោកនាយឧត្តមសេនីយ៍ សៅ សុខា អគ្គមេបញ្ជាការរង កងយោធពលខេមរភូមិន្ទ មេបញ្ជាការ កងរាជអាវុធហត្ថលើផ្ទៃប្រទេស នារសៀលថ្ងៃទី០៧ ខែធ្នូ ឆ្នាំ២០២០ អាវុធហត្ថរាជធានីភ្នំពេញ ក្រោមការបញ្ជាផ្ទាល់ពី លោកឧត្តមសេនីយ៍ឯក រ័ត្ន ស៊្រាង មេបញ្ជាការរង កងរាជអាវុធហត្ថលើផ្ទៃប្រទេស ជាមេបញ្ជាការកងរាជអាវុធហត្ថរាជធានីភ្នំពេញ បានបញ្ចេញម៉ូតូកង់បីចំនួន១២គ្រឿង បំពាក់ដោយ ឧគ្ឃោសនស័ព្ទ ធ្វើការចាក់ផ្សាយ សេចក្ដីណែនាំ តាមរយៈសារសម្លេង ដែលអាវុធហត្ថរាជធានីភ្នំពេញ បានចងក្រងឡើង ដើម្បីអំពាវនាវឲ្យប្រជាពលរដ្ឋចូលរួមសាមគ្គីគ្នា បង្ការ ទប់ស្កាត់ ការឆ្លងរីករាលដាល នូវជំងឺ កូវីដ-១៩ ចូលក្នុងសហគមន៍ក្នុងទ្រង់ទ្រាយធំ តាមការណែនាំរបស់ក្រសួងសុខាភិបាល ក៏ដូចជា ប្រមុខរាជរាដ្ឋាភិបាល។	2020-12-08T18:51:00+07:00	dap-news.com	https://dap-news.com/national/2020/12/08/103827/
5acee9c1-b6a2-4fee-a480-9ef0c358fadf	សមាគមរោងចក្រកាត់ដេរនៅកម្ពុជា ផ្តល់ម៉ាសជូនក្រសួងអប់រំចំនួន២៤ម៉ឺន ដើម្បីទប់ស្កាត់ការរីករាលដាលជំងឺឆ្លងកូវីដ១៩ ក្នុងសហគមន៍ (Video inside)	តបតាមសំណើរបស់ក្រសួងអប់រំ យុវជន និងកីឡា ក៏ដូចជាការចូលរួមចំណែកការពារ និងកាត់ទប់ស្កាត់ការរីករាលដាលជំងឺឆ្លងកូវីដ១៩ ក្នុងសហគមន៍ ស្របតាមការណែនាំរបស់ប្រមុខរាជរដ្ឋាភិបាល និងក្រសួងសុខាភិបាល ជាថ្មីម្តងទៀត សមាគមរោងចក្រកាត់ដេរនៅកម្ពុជា (GMAC) ក្រោមកិច្ចសហការពី Cambodia Country Club (CCC), Cambo Handsom LTD, China Textile Association and PPSEC Company LTD. បានឧបត្ថម្ភម៉ាសចំនួន២៤ម៉ឺនម៉ាស ដល់ក្រសួងអប់រំ យុវជន និងកីឡា ដើម្បីចែកជូនសិស្សានុសិស្ស សម្រាប់ប្រើប្រាស់ក្នុងពេលប្រឡងមធ្យមសិក្សាទុតិយភូមិ ដែលនឹងប្រព្រឹត្តទៅនាពេលខាងមុខនេះ។ អនុលោមតាមវិធានការណ៍ ដែលកំណត់ដោយក្រសួងសុខាភិបាល អាជ្ញាធរពាក់ព័ន្ធ និងក្នុងគោលដៅចូលរួមអនុវត្តវិធានការការពារ ឲ្យកាន់តែមានប្រសិទ្ធិភាព តាមរយៈការកាត់បន្ថយការជួបជុំ ក្រសួងអប់រំ យុវជន និងកីឡា និងសមាគម បានសម្រេចប្រគល់ និងទទួលម៉ាស ដោយមិនចាំបាច់មានពិធីប្រគល់ ទទួលម៉ាស់ ដែលបានគ្រោងនឹងធ្វើឡើងនៅថ្ងៃទី០៨ ខែធ្នូ ឆ្នាំ២០២០ នៅទីស្តីការក្រសួងដោយផ្ទាល់ ដោយមានការចូលរួមពីថ្នាក់ដឹកនាំទាំងសងខាង តំណាងម្ចាស់ជំនួយក៏ដូចជាភាគីពាក់ព័ន្ធ។ ស្របពេលជាមួយគ្នានេះដែរ សមាគមក៏សូមអំពាវនាវដល់គ្រប់ភាគីពាក់ព័ន្ធ បុគ្គលិក កម្មករ កម្មការិនី អាជីវករ ប្រជាពលរដ្ឋទូទៅ ជាពិសេសសិស្សានុសិស្ស ដែលនឹងត្រូវចូលរួមប្រឡងមធ្យមសិក្សាទុតិយភូមិ នាពេលខាងមុខនេះ សូមអនុវត្តឲ្យបានខ្ជាប់ខ្ជួននូវវិធានការណ៍ ដាក់ចេញដោយក្រសួងសុខាភិបាល ដោយរក្សាគំលាតសុវត្ថិភាព លាងដៃជាមួយនិងអាលកុល ឬទឹកសម្លាប់មេរោគឲ្យបានញឹកញ៉ាប់ ក៏ដូចជាពាក់ម៉ាស ឲ្យបានត្រឹមត្រូវតាមការណែនាំ។ សមាគមបានបញ្ជាក់ថា ម៉ាសខាងលើនេះ ត្រូវបានផលិតដោយរោងចក្រ ដែលបានចុះបញ្ជីយ៉ាងត្រឹមត្រូវជាមួយនឹងរដ្ឋបាលឱសថ និងអាហារនៃសហរដ្ឋអាមេរិក ហើយការផលិតម៉ាសនេះ ក៏ត្រូវបាន ទទួលស្គាល់ដោយបទដ្ឋាន របស់សហភាពអ៊ឺរ៉ុបផងដែរ។ សមាគមសង្ឃឹមយ៉ាងមុតមាំថា ប្អូនៗសិស្សានុសិស្ស នឹងប្រើម៉ាស់ដែលផ្តល់ជូនដោយសមាគម និងម្ចាស់ជំនួយដូចមានរាយនាម ឲ្យមានប្រសិទ្ធិភាពបំផុត ឆ្ពោះទៅរកការការពារឲ្យបាននូវការីរាលដាលបន្តក្នុងសហគមន៍៕	2020-12-08T18:47:00+07:00	freshnewsasia.com	https://m.freshnewsasia.com/index.php/en/localnews/179113-2020-12-08-04-47-49.html
e6fd2f9b-75fb-48ca-870b-d60319790ec2	អាជ្ញាធរ ចុះអប់រំណែនាំពីវិធានការការពារពីជំងឺកូវីដ-១៩ ដល់ប្រជាពលរដ្ឋ និងម្ចាស់ភោជនីយដ្ឋាន អាហារដ្ឋាន ទីកំសាន្តនានាជុំវិញក្រុងប៉ោយប៉ែត	ដើម្បីបង្ការ និងទប់ស្កាត់ការរីករាលដាលនៃជំងឺកូវីដ១៩ នៅក្នុងសហគមន៍ លោក គាត ហ៊ុល អភិបាលក្រុងប៉ោយប៉ែត និងជាប្រធានគណៈបញ្ជាការឯកភាពរដ្ឋបាលក្រុង អមដំណើរដោយលោកវរសេនីយ៍ឯក សៅ សារឿន អធិការនគរបាលក្រុង, លោក នួន នីណារ៉ូ មេបញ្ជាការមូលដ្ឋានកងរាជអាវុធហត្ថក្រុងប៉ោយប៉ែត និងកងកម្លាំងជាច្រើនរូប នាយប់ថ្ងៃទី០៧ ខែធ្នូ ឆ្នាំ២០២០ បានចុះផ្សព្វផ្សាយអប់រំដល់ប្រជាពលរដ្ឋ និងអាជីវករ ដែលប្រកបអាជីវកម្មលក់ដូរមាន ភោជនីយដ្ឋាន អាហារដ្ឋាន ផ្សាររាត្រី និងទីកំសាន្តនានា អំពីវិធានការប្រយុទ្ធប្រឆាំងជំងឺឆ្លងកូវីដ-១៩ នៅក្នុងភូមិសាស្ត្រក្រុងប៉ោយប៉ែតទាំងមូល។ សកម្មភាពនោះធ្វើឡើងក្រោយពីមានការផ្ទុះព្រឹត្តការណ៍កូវីដ១៩ ចូលសហគមន៍នៅថ្ងៃទី២៨ ខែវិច្ឆិកា ឆ្នាំ២០២០ និងជាពិសេសជាការអនុវត្តតាមអនុសាសន៍អំពាវនាវ របស់សម្តេចតេជោ ហ៊ុន សែន នាយករដ្ឋមន្ត្រី ក៏ដូចជាសារណែនាំបន្ទាន់ថ្មីៗរបស់ក្រសួងសុខាភិបាល ទាក់ទិននឹងការបង្ការ ទប់ស្កាត់ ចាត់វិធានការលើជំងឺ ឆ្លងផ្លូវដង្ហើមប្រភេទថ្មីនេះ។ លោក គាត់ ហ៊ុល បានឱ្យដឹងថា ការចេញធ្វើសកម្មភាពបន្ទាន់ពីការផ្សព្វផ្សាយការផ្ទុះជំងឺកូវីដ១៩នេះ ដើម្បីឱ្យប្រជាពលរដ្ឋឲ្យបានយល់ដឹង និងរួមគ្នាថែរក្សាអនាម័យ ឲ្យបានត្រឹមត្រូវ តាមការណែនាំរបស់ក្រសួងសុខាភិបាល ពិសេសសារអំពាវនាវរបស់សម្តេចតេជោ ដើម្បីបង្ការកុំឱ្យជំងឺកូវីដ១៩ ឆ្លងចូលសហគមន៍ផងដែរ។ លោកបានអំពាវនាវដល់ពលរដ្ឋ ត្រូវរក្សាអនាម័យ មានគម្លាតចន្លោះ ១.៥ម៉ែត្រ លាងដៃ និងសាប៊ូ ជែល ពាក់ម៉ាស់ឲ្យបានត្រឹមត្រូវ ជៀសវាងការឆ្លងដល់អ្នកផ្សេងបន្តទៀត ព្រោះមេរោគដ៏កាចសាហាវនេះ នៅតែបន្តវាយលុកយ៉ាងខ្លាំងលើពិភពលោក ធ្វើមនុស្សជាតិកើតជំងឺនេះស្លាប់ និងមានអ្នកជំងឺកើតរាប់លាននាក់ ក្នុងពិភពលោក រហូតមកដល់សព្វថ្ងៃនេះនៅមិនទាន់មានថ្នាំអាចសម្លាប់មេរោគនេះបាននៅឡើយ ដូច្នេះត្រូវចូលរួមបង្ការទប់ស្កាត់មេរោគ covid-19នេះឲ្យបានគ្រប់គ្នា។ ជាមួយនឹងការពិនិត្យនិងផ្សព្វផ្សាយអប់រំនេះដែរ រដ្ឋបាលក្រុង និងកងកម្លាំងចម្រុះបាននាំយកទៅជាមួយនិងឧបករណ៍ប្រើប្រាស់គ្រឿងបំពងសម្លេង តាមរយន្តចំនួន ២គ្រឿង ដើម្បីផ្សព្វផ្សាយសារណែនាំរបស់ក្រសួងសុខាភិបាលកម្ពុជា ព្រមទាំងបានចុះអប់រំផ្ទាល់មាត់ និងចែកម៉ាស់ដល់អាជីវក អ្នកទិញនិងអ្នកធ្វើដំណើរ ដែលមិនពាក់ម៉ាស់ បានជាច្រើននាក់ផងដែរ៕	2020-12-08T18:27:00+07:00	freshnewsasia.com	https://m.freshnewsasia.com/index.php/en/localnews/179105-2020-12-08-04-27-03.html
def99fe4-c3cc-4166-b364-30fe2a2eff7d	អ៊ីរ៉ង់ មានអ្នកឆ្លងជំងឺកូវីដ១៩កើនឡើង លើសពី១លាននាក់ ខណៈតួកគី មានអ្នកស្លាប់ប្រចាំថ្ងៃច្រើននាក់	គែរ៖ ទីភ្នាក់ងារព័ត៌មានចិនស៊ិនហួ បានចុះផ្សាយនៅថ្ងៃទី០៧ ខែធ្នូ ឆ្នាំ២០២០ថា ប្រទេសអ៊ីរ៉ង់ មានអ្នកឆ្លងជំងឺកូវីដ១៩កើនឡើងដល់១.០៤០.៥៤៧នាក់ គិតត្រឹមថ្ងៃអាទិត្យ ជាមួយគ្នានេះដែរ មានអ្នកឆ្លងជំងឺថ្មីចំនួន១១.៥៦១នាក់ ។ ទន្ទឹមនឹងនេះដែរ តួកគី បានចុះក្នុងបញ្ជីដែលមានអ្នកស្លាប់បន្ថែមទៀតចំនួន១៩៥នាក់ដោយសារវីរុសកូរ៉ូណា ហើយកំណត់ត្រាប្រចាំថ្ងៃបានកើនឡើងខ្ពស់បំផុតនៅក្នុងប្រទេស ។ លោក Sima Sadat Lari អ្នកនាំពាក្យមកពីក្រសួងសុខាភិបាល និងវេជ្ជាសាស្ត្រអប់រំ អ៊ីរ៉ង់ បានឲ្យដឹងថា ប្រទេសអ៊ីរ៉ង់ ជាប្រទេសដែលរងគ្រោះធ្ងន់ធ្ងរជាងគេនៅមជ្ឈិមបូព៌ា ដែលត្រូវបានគេរាយការណ៍មកថា មានអ្នកស្លាប់បន្ថែមទៀតចំនួន២៩៤នាក់ដោយសារវីរុសកូរ៉ូណា នៅក្នុងរយៈពេល២៤ម៉ោងកន្លងទៅនេះ ដែលនាំឲ្យចំនួនអ្នកស្លាប់បានកើនឡើងដល់៥០.៣១០នាក់ ។ សរុបទៅមានពលរដ្ឋចំនួន៧៣០.៧៩៨នាក់ដែលបានជាសះស្បើយពីជំងឺ និងបានចាកចេញពីមន្ទីរពេទ្យ ទន្ទឹមនឹងនេះដែរ មានអ្នកនៅបន្តថែទាំសុខភាពនៅតាមអង្គភាពថែទាំជំងឺចំនួន៥.៨០៩នាក់ ។ ក្នុងពេលដូចគ្នានេះដែរ ប្រទេសតួកគី ត្រូវបានគេរាយការណ៍មកថា មានករណីថ្មីនៃវីរុសកូរ៉ូណា ចំនួន៣០.៤០២នាក់ ក្នុងនោះបូករួមទាំង៦.០៩៣នាក់ ដែលជាអ្នកជំងឺមិនបង្ហាញរោគសញ្ញា សរុបអ្នកមានរោគសញ្ញាជំងឺកូវីដ១៩នៅក្នុងប្រទេសមានការកើនឡើងដល់៥៣៩.២៩១នាក់ ៕ប្រែសម្រួលដោយ៖ ម៉ៅ បុប្ផាកមរា	2020-12-08T17:50:00+07:00	dap-news.com	https://dap-news.com/national/2020/12/08/103801/
2c51bf5d-72d4-45e5-a7b6-9dc0fc5574b0	BREAKING: សហរដ្ឋអាមេរិករកឃើញអ្នកឆ្លងកូវីដ-១៩ ជិត២០ម៉ឺននាក់ និងអ្នកជំងឺ១,៥០៨នាក់ទៀតស្លាប់ ក្នុងពេលតែ១ថ្ងៃប៉ុណ្ណោះ! (Video inside)	ករណីឆ្លង និងស្លាប់ប្រចាំថ្ងៃដោយសារ COVID-19 ទូទាំងសហរដ្ឋអាមេរិក នៅតែបន្តស្ថិតក្នុងកម្រិតខ្ពស់ដដែល ដោយក្នុងរយៈពេល ២៤ម៉ោងកន្លងទៅនេះ មនុស្សសរុប ១៩៨,៧៩២នាក់ទៀតបានឆ្លងជំងឺដ៏កាចសាហាវនេះ ខណៈអ្នកជំងឺ ១,៥០៨ទៀតស្លាប់នៅក្នុងរយៈពេលដូចគ្នា។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃអង្គារ ទី០៨ ខែធ្នូ ឆ្នាំ២០២០។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ជាង ១៥,៣៦៩,០៤៦ករណី ក្នុងនោះអ្នកស្លាប់សរុបមាន ២៩០,៤៤៣នាក់ និងជាសះស្បើយឡើងវិញចំនួនជាង ៨,៨៥៥,៥៩៣នាក់។ ចំពោះមុខអាកាសធាតុចុះត្រជាក់ខ្លាំង និងបុណ្យណូអែល ខិតជិតមកដល់ ក្រុមអ្នកជំនាញបានរំពឹងទុកជាមុនថា អ្នកឆ្លង និងស្លាប់ដោយសារជំងឺរាតត្បាតសកលនេះ នឹងកើនឡើងខ្លាំងបន្ថែមទៀត។ គួរបញ្ជាក់ថា ប្រធានាធិបតីអាមេរិកលោក ដូណាល់ ត្រាំ ទើបតែចេញបទបញ្ជាប្រតិបត្តិថ្មីមួយ នៅដើមសប្តាហ៍នេះ ដោយតម្រូវឲ្យមានការរៀបចំវ៉ាក់សាំង COVID-19 សម្រាប់ចាក់ជូនប្រជាជនអាមេរិកជាអាទិភាព មុននឹងគិតគូរលក់ចេញទៅក្រៅប្រទេស៕	2020-12-08T17:21:00+07:00	freshnewsasia.com	https://m.freshnewsasia.com/index.php/en/internationalnews/179096-2020-12-08-03-21-58.html
bbccda64-5502-42c1-a6ef-19eb43f42c83	សម្តេចតេជោ ហ៊ុន សែន បង្ហាញបណ្តាញទាក់ទងសម្រាប់បរិច្ចាគថវិកា ទិញវ៉ាក់សាំងការពារជំងឺកូវីដ១៩ (Video inside)	សម្តេចតេជោ ហ៊ុន សែន នាយករដ្ឋមន្ត្រីកម្ពុជា បានប្រកាសថា សប្បុរសជនដែលចង់ចូលរួមបរិច្ចាគថវិកាទិញវ៉ាក់សាំងការពារជំងឺកូវីដ១៩ អាចទាក់ទងតាមបណ្តាញចំនួនពីរ។ ១៖ តាមរយៈលោក សេង ទៀង រដ្ឋលេខាធិការទីស្តីការគណរដ្ឋមន្ត្រីដែលមានលេខទូរស័ព្វ 012 961971 ប្រចាំការទទួលនៅទីស្តីការគណៈរដ្ឋមន្ត្រី និង ទី២៖ តាមរយៈធានាគារ ABA លេខគណនេយ្យ (001249176) Tep Sothy។ សម្រាប់ការចូលរួមតាម ABA សម្តេចតេជោ ហ៊ុន សែន បានស្នើសប្បុរសជនដាក់ឈ្មោះ និងទីកន្លែងរស់នៅឱ្យបានត្រឹមត្រូវ ដើម្បីសម្តេចបានធ្វើលិខិតថ្លែងអំណរគុណចំឈ្មោះពិតប្រាកដ។ ចលនានៃការបរិច្ចាគថវិកាជូនសម្តេចតេជោ ហ៊ុន សែន ដើម្បីទិញវ៉ាក់សាំងការពារជំងឺកូវីដ១៩ បានកើតឡើងជាបន្តបន្ទាប់ ក្រោយពេលសម្តេចតេជោ ប្រកាសពីការត្រៀមបម្រុងថវិកាទិញវ៉ាក់សាំងការពារជំងឺកូវីដ១៩ ជូនប្រជាពលរដ្ឋនៅថ្ងៃទី០៧ ខែធ្នូ ឆ្នាំ២០២០។ សម្តេចតេជោ ហ៊ុន សែន គ្រោងទិញវ៉ាក់សាំងប្រមាណ ១លានដូស សម្រាប់ចាក់លើប្រជាពលរដ្ឋប្រមាណ ៥០ម៉ឺននាក់ដំណាក់កាលដំបូង។ រហូតដល់ព្រឹកថ្ងៃទី០៨ ខែធ្នូ ឆ្នាំ២០២០នេះ សម្តេចតេជោ ហ៊ុន សែន ទទួលបានថវិកាជាង ១៨លានដុល្លារហើយ។ សម្តេចតេជោ ហ៊ុន សែន បានចាត់ទុកការចូលរួមបរិច្ចាគថវិកាទិញវ៉ាក់សាំងការពារជំងឺកូវីដ១៩នេះ គឺជា បន្ទាប់ពីខឿនការពារជាតិរបស់ប្រជាជននាឆ្នាំ២០០៨ ដល់ឆ្នាំ២០១១។ សម្តេចតេជោនាយករដ្ឋមន្ត្រី បានថ្លែងអំណរគុណយ៉ាងជ្រាលជ្រៅចំពោះការគាំទ្ររបស់ព្រះសង្ឃ និងជនរួមជាតិក្នុងចលនាប្រយុទ្ធប្រឆាំងជាមួយកូវីដ១៩ ដែលសម្តេចចាត់ទុកថាជា ៕	2020-12-08T17:20:00+07:00	freshnewsasia.com	https://m.freshnewsasia.com/index.php/en/localnews/179095-2020-12-08-03-20-18.html
658851ee-c2dc-41ec-b1c3-f05f7bc9625a	រដ្ឋមន្រ្តីយុត្តិធម៌ អំពាវនាវអ្នកពាក់ព័ន្ធ ទៅធ្វើតេស្តក្រោយលោកអវិជ្ជមានកូវីដ១៩ ជាលើកទី២	ភ្នំពេញ៖ លោក កើត រិទ្ធ រដ្ឋមន្រ្តីក្រសួងយុត្តិធម៌ បានអំពាវនាវឲ្យអ្នកដែលពាក់ព័ន្ធ ជាមួយលោកទៅធ្វើតេស្តរកជំងឺកូវីដ១៩ បន្ទាប់ពីលោកធ្វើតេស្តអវិជ្ជមានកូវីដ១៩ ជាលើកទី២។ បើតាមហ្វេសប៊ុករបស់ លោករដ្ឋមន្រ្តីនៅថ្ងៃ៨ ធ្នូ គឺលទ្ធផលនៃការធ្វើតេស្តលើកទី២ (ថ្ងៃទី៧ ខែធ្នូ) អវិជ្ជមានជំងឺកូវីដ-១៩។ ប៉ុន្តែ ទោះជាយ៉ាងណាក៏ដោយលោក ត្រូវនៅបន្តរស់នៅដោយឡែក តាមវិធានចត្តាឡីស័ក និងបន្តធ្វើតេស្តតាមការកំណត់ របស់ក្រសួងសុខាភិបាល ជាបន្តទៀត។ លោកថា ទន្ទឹមនឹងនេះ អំពាវនាវជាថ្មីដល់អ្នកដែល មានការពាក់ព័ន្ធក្នុងទំនាក់ទំនង ជាមួយលោកទាំងដោយ ផ្ទាល់ទាំងដោយប្រយោល បន្តធ្វើចត្តាឡីស័ក និងអនុវត្តវិធានសុវត្ថិភាព ស្របតាមការណែនាំរបស់ ក្រសួងសុខាភិបាលត្រឹមត្រូវ និងម៉ឺងម៉ាត់ ដើម្បីរួមគ្នាការពារក្រុមគ្រួសារ សហគមន៍ និងសង្គមជាតិ ពីការឆ្លងនៃជំងឺកូវីដ-១៩ ៕	2020-12-08T17:08:00+07:00	dap-news.com	https://dap-news.com/national/2020/12/08/103790/
3892d5e8-28f7-40e2-80a1-0022169c6f3a	រូបភាពស្ដែងៗ! ពលរដ្ឋរាប់ពាន់នាក់នាំគ្នាទៅធ្វើតេស្ដរកវីរុសកូវីដ-19 តែបែរជាមិននាំគ្នារក្សាគម្លាត បង្កឲ្យមានហានិភ័យខ្លាំងណាស់	នាព្រឹកថ្ងៃទី០៨ ខែធ្នូ ឆ្នាំ២០២០ យើងសង្កេតឃើញថាពលរដ្ឋជាច្រើនដែលធ្លាប់បានប៉ះពាល់ជាមួយអ្នកមានផ្ទុកវីរុសកូវីដ-១៩ ក៏ដូចជាសង្ស័យថាខ្លួនមានផ្ទុកវីរុសនេះ បានសម្រុកនាំគ្នាទៅធ្វើតេស្ដរកវីរុសកូវីដ-១៩ នៅឯស្តាតអូឡាំពិក ដោយសង្កេតឃើញថាមនុស្សមួយចំនួនធំបានប្រជៀតគ្នាយ៉ាងណាន់តែនតាប់ក្នុងការធ្វើតេស្ដ ដោយមិនឃើញមានការរក្សាគម្លាតឲ្យបានត្រឹមត្រូវទេ ដោយធ្វើឲ្យមហាជនជាច្រើនដែលបានឃើញរូបភាពទាំងអស់នេះបង្ហាញការព្រួយបារម្ភជាពន់ពេក ដែលប្រសិននរណាម្នាក់មានផ្ទុកវីរុសកូវីដ-១៩ នោះច្បាស់ណាស់គឺមានការឆ្លងជាទ្រង់ទ្រាយធំជាក់ជាមិនខាន។ ដូច្នេះហើយបច្ចុប្បន្ននេះប្រទេសកម្ពុជាយើងកំពុងតែស្ថិតនៅក្នុងស្ថានភាពប្រថុយប្រថានក្នុងការរីករាលដាលនៃវីរុសកូវីដ-១៩ សូមពលរដ្ឋទាំងអស់មេត្តាអនុវត្តឲ្យបានខ្ជាប់ខ្ជួនតាមការណែនាំរបស់ក្រសួងសុខាភិបាល ជាពិសេសសូមចៀសវាងរាល់សកម្មភាពដែលបង្កឲ្យមានហានិភ័យគ្រប់ពេលផងដែរ។ គួរបញ្ជាក់ថារហូតមកទល់ពេលនេះ ក្នុងព្រឹត្តិការណ៍សហគមន៍២៨វិច្ឆិកា គឺ មានអ្នកឆ្លង កូវីដ-១៩ សរុបចំនួន៣៤នាក់ហើយ ៕	2020-12-08T17:07:33+07:00	kbnnews.com	https://kbn.news/archives/194218
309f21b6-d2c4-4c0e-a30e-45f4039e0f38	សម្ដេចតេជោទទួលបានថវិកាជាង១៨លានដុល្លារពីសប្បុរសជនសម្រាប់ទិញវ៉ាក់សាំងការពារកូវីដ-១៩	ភ្នំពេញ ៖ គិតមកដល់ព្រឹកថ្ងៃទី៨ ខែធ្នូ ឆ្នាំ២០២០នេះ ថវិកាដែលសប្បុរសជនបានចូលរួមឧបត្ថម្ភជាមួយ សម្តេចតេជោ ហ៊ុន សែន នាយករដ្ឋមន្រ្តីកម្ពុជាមានជាង១៨លានដុល្លារហើយ សម្រាប់ទិញវ៉ាក់សាំងការពារកូវីដ១៩ ។ នេះបើតាមហ្វេសប៊ុកសម្តេចតេជោ។ សម្តេចបន្តថា បន្ទាប់ពីមានការប្រកាសទិញវ៉ាក់សាំងការពារកូវីដ១៩មក មានចលនាគាំទ្រយ៉ាងធំធេង ទាំងតាមផ្លូវចិត្ត និងទាំងតាមការផ្តល់ថវិកាដែលនេះសម្តេចចាត់ទុកថា ជាខឿនការពារសុខភាពរបស់ប្រជាជន បន្ទាប់ពី ខឿនការពារជាតិរបស់ប្រជាជន នាឆ្នាំ២០០៨ ដល់ឆ្នាំ២០១១»។ សម្ដេចតេជោបន្ដថា នៅមានព្រះសង្ឃ និងប្រជាពលរដ្ឋជាច្រើនទៀត ក្នុងនោះ អាចចូលតាមច្រក ២រួមមាន ៖ ទី១-ចូលតាមរយៈលោក សេង ទៀង រដ្ឋលេខាធិការទីស្តីការគណរដ្ឋមន្ត្រី ដែលមានលេខទូរស័ព្ទ ០១២ ៩៦១ ៩៧១ ប្រចាំការទទួលនៅទីស្តីការគណៈរដ្ឋមន្ត្រី។ និងទី២-តាមរយៈធានាគារ ABA លេខគណនេយ្យ (001249176) Tep Sothy ។ សូមរំលឹកថា គិតត្រឹមព្រឹកថ្ងៃទី៨ ខែធ្នូ ឆ្នាំ២០២០ នៅកម្ពុជារកឃើញអ្នកឆ្លងកូវីដ-១៩ ចំនួន៣៥០នាក់ ក្នុងនោះ អ្នកព្យាបាលជាសះស្បើយ ចំនួន៣០៧នាក់ និងកំពុងសម្រាកព្យាបាលនៅមន្ទីរពេទ្យ ចំនួន៤៣នាក់៕ ដោយ ៖ អេង ប៊ូឆេង	2020-12-08T16:54:00+07:00	dap-news.com	https://dap-news.com/national/2020/12/08/103783/
101ee7ef-9a49-453a-8d6c-d9307220f0e3	ក្រសួងសុខាភិបាល រកឃើញអ្នកឆ្លងជំងឺកូវីដ-១៩ថ្មី ២នាក់ទៀត ពាក់ព័ន្ធព្រឹត្តិការណ៍សហគមន៍ ២៨វិច្ឆិកា	No Content	2020-12-08T14:47:00+07:00	dap-news.com	https://dap-news.com/national/2020/12/08/103753/
5def4597-09d5-4611-b72f-bce607479554	សម្ដេច ហេង សំរិន បរិច្ចាគប្រាក់បៀវត្សរ៍ផ្ទាល់ខ្លួន ក្នុងមួយខែ ៨លានរៀល រយៈពេល ៦ខែ សម្រាប់ចូលរួមទិញវ៉ាក់សាំងការពារជំងឺកូវីដ-១៩	ភ្នំពេញ៖ ដើម្បីចូលរួមចំណែកជាមួយរាជរដ្ឋាភិបាល សម្តេច ហេង សំរិន ប្រធានរដ្ឋសភាជាតិ បានបរិច្ចាគប្រាក់បៀវត្សរ៍ផ្ទាល់ខ្លួន ក្នុងមួយខែ ៨លានរៀល រយៈពេល ៦ខែ ចាប់ពីខែធ្នូ ឆ្នាំ២០២០ តទៅ សម្រាប់ចូលរួមទិញវ៉ាក់សាំងការពារជំងឺកូវីដ-១៩ ចាក់ជូនពលរដ្ឋដោយឥតគិតថ្លៃ។ សម្តេច ហេង សំរិន បានមានប្រសាសន៍ថា “ដើម្បីចូលរួមចំណែកជាមួយរាជរដ្ឋាភិបាល ខ្ញុំបានបរិច្ចាគប្រាក់បៀវត្សផ្ទាល់ខ្លួន ក្នុងមួយខែ ៨លានរៀល រយៈពេល ៦ខែ ចាប់ពីខែធ្នូ ឆ្នាំ២០២០ តទៅ សម្រាប់ចូលរួមទិញវ៉ាក់សាំងការពារជំងឺកូវីដ-១៩ ដើម្បីចាក់ជូនពលរដ្ឋយើងដោយឥតគិតថ្លៃ”។ ឆ្លៀតក្នុងឱកាសនេះ ខ្ញុំសូមសម្តែងការកោតសរសើរដល់រាជរដ្ឋាភិបាលដែលជានិច្ចកាលតែបានគិតគូរ និងយកចិត្តទុកដាក់ខ្ពស់ ដល់សុខុមាលភាពប្រជាពលរដ្ឋ ជាពិសេស ក្នុងដំណាក់កាលជួបវិបត្តិកូវីដ-១៩ ដោយបានដាក់ចេញនូវវិធានការយ៉ាងម៉ឹងមាត់និងគ្រប់ជ្រុងជ្រោយ ក្នុងការប្រយុទ្ធប្រឆាំងជំងឺកូវីដ-១៩។ ជាមួយគ្នានេះ ខ្ញុំក៏សូមលើកទឹកចិត្ត ដល់សមាជិក សមាជិការដ្ឋសភាទាំងអស់ មេត្តាចូលរួមចំណែកជាមួយរាជរដ្ឋាភិបាល នៅក្នុងបេសកកម្មមនុស្សធម៌ដ៏ឧត្តុង្គឧត្តមនេះ តាមលទ្ធភាពរៀងៗខ្លួន ដើម្បីចូលរួមថែរក្សាការពារសុខភាពប្រជាពលរដ្ឋយើង។ ជាថ្មីម្តងទៀត ខ្ញុំសូមអំពាវនាវដល់ជនរួមជាតិទាំងអស់ ដែលជាប់ពាក់ព័ន្ធព្រឹត្តិការណ៍សហគមន៍២៨វិច្ឆិកា មេត្តាបន្តធ្វើចត្តាឡីស័ក និងធ្វើតេស្តលើកទី២ និងលើកទី៣ តាមការកំណត់របស់ក្រសួងសុខាភិបាលឲ្យហ្មត់ចត់ ត្រឹមត្រូវ ដើម្បីទប់ស្កាត់កុំឲ្យជំងឺកូវីដ-១៩ បង្ករជាគ្រោះមហន្តរាយធ្ងន់ធ្ងរ ដល់សង្គមជាតិយើង។ ខ្ញុំក៏សូមអំពាវានាវ ដល់ជនរួមទាំងអស់បន្តអនុវត្តឲ្យបានខ្ជាប់ខ្ជួន រាល់វិធានការការពារ ទាំងឡាយដែលបានដាក់ចេញ ដោយក្រសួងសុខាភិបាល ដូចជាត្រូវពាក់ម៉ាសជានិច្ច គួរជៀសវាងការជួបជុំគ្នាដែលមានមនុស្សច្រើន ត្រូវរក្សាគម្លាតសង្គមនិងបុគ្គល និងឧស្សាហ៍លាងសម្អាតដៃជាប្រចាំ ហើយមិនត្រូវចេញពីផ្ទះឡើយ បើមិនមានការចាំបាច់។ សម្តេចប្រធានរដ្ឋសភា បានថ្លែងបន្តថា “នៅថ្ងៃនេះ ខ្ញុំនិងសមាជិកគ្រួសារ ដែលបានពាក់ព័ន្ធនឹងព្រឹត្តការណ៍២៨វិច្ឆិកា បានធ្វើតេស្តលើកទី២ផងដែរ។ សុខភាពយើងខ្ញុំទាំងអស់មានលក្ខណៈល្អប្រសើរជាធម្មតា ហើយខ្ញុំនិងក្រុមគ្រួសារ នឹងបន្តធ្វើចត្តាឡីស័កក្នុងផ្ទះ រហូតគ្រប់១៤ថ្ងៃ។ ខ្ញុំសូមជូនពរជនរួមជាតិ ទទួលបានសេចក្តីសុខ និងសុភមង្គលគ្រប់ក្រុមគ្រួសារ និងសូមឲ្យជំងឺកូវីដ-១៩ ដ៏សាហាវនេះ ជៀសចេញចាកឆ្ងាយពីសលកលោកយើងនេះ ក្នុងពេលឆាប់ៗនេះទៅ”៕	2020-12-08T14:32:58+07:00	cen.com.kh	https://cen.com.kh/archives/273156.html
26536962-4b90-490e-9b25-0395ee12f914	TOP NEWS: ក្រសួងសុខាភិបាលរកឃើញអ្នកឆ្លងកូវីដ១៩ថ្មី ២នាក់ថែមទៀត ដែលបានទៅហាង Zando និង Pedro ខណៈអ្នកជំងឺម្នាក់ជាសះស្បើយ (Video inside)	ក្រសួងសុខាភិបាល នៅព្រឹកថ្ងៃទី០៨ ខែធ្នូ ឆ្នាំ២០២០នេះ បានចេញសេក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ ថ្មីចំនួន២នាក់ថែមទៀត ដែលបានទៅហាង Zando និង Pedro ។ បុរសជនជាតិខ្មែរ ឈ្មោះ ស្រៀន គីមស៊្រុន អាយុ២២ឆ្នាំ ស្នាក់នៅសង្កាត់វត្តភ្នំ ខណ្ឌដូនពេញ ជានិស្សិតច្បាប់នៅសាកលវិទ្យាល័យភូមិន្ទនីតិសាស្ត្រ និងវិទ្យាសាស្ត្រសេដ្ឋកិច្ច បានទៅហាង Zando បឹងកេងកង នៅថ្ងៃទី២៧ ខែវិច្ឆិកា ឆ្នាំ២០២០។ លទ្ធផលធ្វើតេស្តលើសំណាកបុរសនេះ ផ្តល់ដោយវិទ្យាស្ថានប៉ាស្ទ័រកម្ពុជា គឺវិជ្ជមានវីរុសកូវីដ១៩ ហើយបច្ចុប្បន្ន អ្នកជំងឺត្រូវបានដាក់ឲ្យសម្រាកព្យាបាល នៅមណ្ឌលសុខភាពចាក់អង្រែ។ ស្ត្រីជនជាតិខ្មែរ ឈ្មោះ អៀម ធីតា អាយុ៣៥ឆ្នាំ ស្នាក់នៅសង្កាត់បឹងទំពន់ ខណ្ឌមានជ័យ បានទៅហាង Pedro នៅថ្ងៃទី២៧ ខែវិច្ឆិកា ឆ្នាំ២០២០។ លទ្ធផលធ្វើតេស្តវត្ថុសំណាក របស់បុគ្គលនេះ ផ្តល់ដោយវិទ្យាស្ថានប៉ាស្ទ័រកម្ពុជា គឺវិជ្ជមានវីរុសកូវីដ១៩ ហើយបច្ចុប្បន្នអ្នកជំងឺត្រូវបានដាក់ឲ្យសម្រាកព្យាបាល នៅមណ្ឌលសុខភាពចាក់អង្រែ។ ចំណែកអ្នកជាសះស្បើយម្នាក់ គឺជាស្ត្រីជនជាតិខ្មែរ-អាមេរិកាំង ឈ្មោះ ឈួយ សារូ អាយុ៤៥ឆ្នាំ ស្នាក់នៅក្រុងប៉ៃលិន ខេត្តប៉ៃលិន ធ្វើដំណើរមកពីអាមេរិក បន្តជើងហោះហើរនៅប្រទេសកូរ៉េខាងត្បូង មកដល់កម្ពុជា នៅថ្ងៃទី២៧ ខែវិច្ឆិកា ឆ្នាំ២០២០ ត្រូវបានព្យាបាលជាសះស្បើយ និងត្រូវបានអនុញ្ញាតឲ្យចេញពីមណ្ឌលសុខភាពចាក់អង្រែ។ សម្រាប់លទ្ធផលធ្វើតេស្តអ្នកប៉ះពាល់ក្នុងព្រឹត្តិការណ៍ «សហគមន៍២៨វិច្ឆិកា», នៅថ្ងៃទី០៧ ខែធ្នូ ឆ្នាំ២០២០ វត្ថុសំណាកដែលនៅសល់ពីថ្ងៃទី០៦ ធ្នូ ចំនួន២២៨ សំណាក បូកបន្ថែមចំនួនវត្ថុសំណាកទទួលបានបន្ថែមពីខេត្ត និងរាជធានីភ្នំពេញ ដែលធ្វើតេស្តលើកទី២ សម្រាប់ «ព្រឹត្តិការណ៍សហគមន៍ ២៨ធ្នូ» សុរបមានចំនួន ២៤៨៣សំណាក់ ត្រូវបានធ្វើតេស្តវិភាគដោយវិទ្យាស្ថានប៉ាស្ទ័រកម្ពុជា គឺមានលទ្ធផលវិជ្ជមានវីរុសកូវីដ១៩ ថ្មីចំនួន២នាក់ (ដែលជាអ្នកជំងឺខាងលើ) ។ ដោយឡែកមាននៅវត្ថុសំណាកចំនួន ១៦០៥សំណាកផ្សេងទៀត ដែលត្រូវវិភាគបន្តនៅថ្ងៃនេះ។ សូមជម្រាបថា គិតត្រឹមម៉ោង៧ព្រឹកថ្ងៃទី០៨ ខែធ្នូនេះ នៅកម្ពុជាបានរកឃើញអ្នកឆ្លងកូវីដ១៩ ចំនួន៣៥០នាក់ ក្នុងនោះព្យាបាលជាសះស្បើយ ចំនួន៣០៧នាក់ និងកំពុងសម្រាកព្យាបាលនៅមន្ទីរពេទ្យចំនួន៤៣នាក់៕	2020-12-08T14:17:00+07:00	freshnewsasia.com	https://m.freshnewsasia.com/index.php/en/localnews/179074-2020-12-08-00-17-12.html
28c770a9-f662-43b2-b8a6-aba7d169f0dc	រដ្ឋមន្រ្តីក្រសួងយុត្តិធម៌ ធ្វើតេស្តលើកទី២ អវិជ្ជមានជំងឺកូវីដ-១៩	ភ្នំពេញ៖ ឯកឧត្តម កើត រិទ្ធ រដ្ឋមន្រ្តីក្រសួងយុត្តិធម៌ បានផ្ញើសារជូនថ្នាក់ដឹកនាំ មន្រ្តីរាជការ និងសាធារណជន និងមន្រ្តីរាជការនៃក្រសួងយុត្តិធម៌ ក៏ដូចជាមន្រ្តីតុលាការ និងមន្រ្តីរាជការក្នុងវិស័យយុត្តិធម៌ ព្រមទាំងញាតិមិត្តជិតឆ្ងាយទាំងអស់ ក្នុងទំនាក់ទំនងជាមួយឯកឧត្តម ទាំងដោយផ្ទាល់ ទាំងដោយប្រយោល សូមបន្តធ្វើចត្តាឡីស័ក និងអនុវត្តវិធានសុវត្ថិភាព ស្របតាមការណែនាំរបស់ក្រសួងសុខាភិបាល អោយត្រឹមត្រូវ និងម៉ឺងម៉ាត់ ក្នុងសេចក្តីជូនដំណឹងរដ្ឋមន្រ្តីក្រសួងយុត្តិធម៌ បានបញ្ជាក់ថា យោងតាមព័ត៌មាន ដែលខ្ញុំទទួលបានពីលោកជំទាវ យក់ សម្បត្តិ រដ្ឋលេខាធិការក្រសួងសុខាភិបាល នៅមុននេះបន្តិច បានឲ្យដឹងថា លទ្ធផលនៃការធ្វើតេស្តលើកទី២ របស់ខ្ញុំនៅថ្ងៃនេះ (ថ្ងៃទី៧ ខែធ្នូ) គឺ អវិជ្ជមានជំងឺកូវីដ-១៩។ ប៉ុន្តែ ទោះជាយ៉ាងណាក៏ដោយ ខ្ញុំត្រូវនៅបន្តរស់នៅដោយឡែកតាមវិធានចត្តាឡីស័ក និងបន្តធ្វើតេស្តតាមការកំណត់របស់ក្រសួងសុខាភិបាល ជាបន្តទៀត។ ទន្ទឹមនឹងនេះ ខ្ញុំក៏សូមអំពាវនាវជាថ្មីដល់អ្នកដែលមានការពាក់ព័ន្ធក្នុងទំនាក់ទំនងជាមួយខ្ញុំ ទាំងដោយផ្ទាល់ ទាំងដោយប្រយោល សូមបន្តធ្វើចត្តាឡីស័ក និងអនុវត្តវិធានសុវត្ថិភាព ស្របតាមការណែនាំរបស់ក្រសួងសុខាភិបាល ឲ្យត្រឹមត្រូវ និងម៉ឺងម៉ាត់ ដើម្បីរួមគ្នាការពារក្រុមគ្រួសារយើង សហគមន៍យើង និងសង្គមជាតិយើង ពីការឆ្លងនៃជំងឺកូវីដ-១៩។ ឯកឧត្តម កើត រិទ្ធ បានមានប្រសាសន៍ថា “ខ្ញុំសូមសម្តែងនូវមូលវិចារដ៏ថ្លៃថ្លា និងការអរគុណ ដ៏ជ្រាលជ្រៅជូនចំពោះសហការីទាំងអស់ ព្រមទាំងបងប្អូនញាតិមិត្តជិតឆ្ងាយ ដែលបានសម្តែងក្តីបារម្ភ ចំពោះសុខភាពរបស់ខ្ញុំ , បានសួរសុខទុក្ខ ក៏ដូចជាផ្ញើសារជូនពរដល់ខ្ញុំ ក្នុងរយៈពេលដែលខ្ញុំធ្វើចត្តាឡីស័ក ចាប់តាំងពីថ្ងៃទី ២៩ ខែវិច្ឆិកា កន្លងមក។ សូមជូនពរសុខភាពល្អ និងចៀសផុតពីការឆ្លងជំងឺកូវីដ-១៩ ទាំងអស់គ្នា”៕	2020-12-08T13:32:58+07:00	cen.com.kh	https://cen.com.kh/archives/273129.html
de0d0d8c-acce-4154-a911-9bfd39e72a73	ប្រជាពលរដ្ឋដែលត្រូវធ្វើតេស្ត ពិនិត្យយកសំណាក វីរុសកូវីដ-១៩ ប្រមាណជាង៣០០០នាក់ ប្រមូលផ្ដុំគ្នា បង្កឲ្យហានិភ័យខ្ពស់បំផុត	ភ្នំពេញ៖ ប្រជាពលរដ្ឋដែលត្រូវធ្វើតេស្តជាពិនិត្យយកសំណាកជាលើកទី២ ប្រមាណជាង៣០០០នាក់ នៅពហុកីឡដ្ឋានជាតិអូឡាំពិកនាព្រឹកថ្ងៃទី៨ ខែធ្នូ ឆ្នាំ២០២០នេះ បានប្រមូលផ្ដុំគ្នានៅខាងមុខរបង មិនមានគម្លាតសុវត្ថិភាពនោះទេ ដែលនេះ គឺពិតជាបានបង្កឲ្យហានិភ័យខ្ពស់បំផុត បើសិនជាពួកគាត់មានផ្ទុកជំងឺកូវីដ–១៩មែននោះ។ ប្រជាពលរដ្ឋដែលឈនៅមុខពហុកីឡដ្ឋានជាតិអូឡាំពិកបាន សូមមន្ត្រីសុខាភិបាល អាជ្ញាធរមានវិធានការ ដោយហេតុថា ការឈរជុំគ្នាបែបនេះ វានឹងបង្កឲ្យមានហានិភ័យខ្ពស់។ ប៉ុន្តែទោះបីជាយ៉ាងណាក្តី បើតាមសេចក្តីរាយការណ៍ ពីខាងក្នុងពហុកីឡដ្ឋានជាតិអូឡាំពិក បានបញ្ជាក់ថា បងប្អូនប្រជាពលរដ្ឋដែលត្រូវពិនិត្យ យកសំណាក់នៅខាងក្នុង ក្រោមការរៀបចំពីក្រសួងសុខាភិបាល ក៏ដូចជាអាជ្ញាធរ ពួកគាត់បានអង្គុយមានគម្លាត ទៅតាមការណែនាំ របស់ក្រសួងសុខាភិបាលហើយ ដែលគិតថា មិនមានហានិភ័យដូចប្រជាពលរដ្ឋ នៅខាងក្រៅរបងពហុកីឡាដ្ឋានជាតិអូឡាំពិកនោះទេ។ ករណីនេះ កាលពីម្សិលម៉ិញ លោកឃួង ស្រេង អភិបាលរាជធានីភ្នំពេញ បានណែនាំឲ្យថ្នាក់ដឹងនាំ និងមន្ត្រីដែលសហការ ជាមួយមន្ត្រីនៃក្រសួងសុខាភិបាល ត្រូវចេះការពារខ្លួន ឱ្យបានខ្ជាប់ខ្ជួនបំផុត ជៀសវាងការឆ្លងរាលដាលពីជំងឺកូវីដ–១៩នេះ ដោយយើងមិនដឹងថា ប្រជាពលរដ្ឋជាង៣០០០នាក់ ដែលមកពិនិត្យយកសំណាកលើកទី២នេះ ពួកគាត់មានវិជ្ជាមានកូវីដ–១៩ ឬយ៉ាងណានោះទេ អ្វីដែលសំខាន់ គឺយើងត្រូវតែប្រុងប្រយ័ត្នឲ្យបានខ្ពស់បំផុត ។ គួរបញ្ជាក់ផងដែរថា ពហុកីឡដ្ឋានជាតិអូឡាំពិក ត្រូវបានក្រសួងសុខាភិបាល សហការជាមួយនឹងរដ្ឋបាលរាជធានីភ្នំពេញ សម្រេចជ្រើសរើសយកទីតាំងនេះ ដើម្បីធ្វើជាកន្លែងពិនិត្យ យកសំណាកជាលើកទី២ កាលពីរសៀលថ្ងៃទី៣ ខែធ្នូ ឆ្នាំ២០២០កន្លងទៅ៕	2020-12-08T11:46:50+07:00	cen.com.kh	https://cen.com.kh/archives/273055.html
cbd0b075-e4fc-447e-9843-76dbd496e705	ទើបរកឃើញករណីដំបូង ពលរដ្ឋរស់នៅសង្កាត់វត្តភ្នំ ឆ្លងកូវីដ ១៩ ជានិស្សិតសាលាច្បាប់	តាមការជូនដំណឹងរបស់ក្រសួងសុខាភិបាលនៅព្រឹកនេះ បានរកឃើញនិស្សិតច្បាប់ឆ្នាំទី ២ ម្នាក់រៀននៅសាកលវិទ្យាល័យភូមិន្ទនីតិសាស្ត្រ និងវិទ្យាសាស្ត្រសេដ្ឋកិច្ចបានឆ្លងកូវីដ ១៩។ ជនរងគ្រោះមានឈ្មោះ ស្រៀន គីមស៊្រុន អាយុ ២២ ឆ្នាំ ទីលំនៅនៅសង្កាត់វត្តភ្នំ ខណ្ឌដូនពេញ បានចូលទៅហាង Zendo បឹងកេងកងនៅថ្ងៃ ២៧ ខែវិច្ឆិកា ២០២០។ ហាង Zendo សាខាងបឹងកេងកង ត្រូវបានអាជ្ញាធរចុះបិទភ្លាមៗ ក្រោយរកឃើញមានអ្នកឆ្លងជាបន្តបន្ទាប់។ ក្រសួងក៏ស្នើពលរដ្ឋដែលបានចូលទៅហាងនេះ សូមទៅធ្វើតេស្តជាបន្ទាន់ ដើម្បីការពារការចម្លងបន្ថែមទៀត។ នៅព្រឹកនេះដែរ ក្រសួងសុខាភិបាលក៏ប្រកាសករណីឆ្លងទីពីរ ជាអ្នករស់នៅសង្កាត់បឹងទំពុន ខណ្ឌមានជ័យ។ ស្រ្តីរងគ្រោះមានឈ្មោះអៀម ធីតា អាយុ ៣៥ ឆ្នាំ បានចូលទៅហាង Pedro នៅថ្ងៃ ២៧ ខែវិច្ឆិកា ២០២០។ លទ្ធផលតេស្តជនរងគ្រោះ មានវិជ្ជមានកូវីដ ១៩ និងកំពុងបន្តសម្រាកព្យាបាលនៅមណ្ឌលសុខភាពចាក់អង្រែ៕ គួរបញ្ជាក់ថា សំណាក ២៤៨៣ ត្រូវបានវិភាគកាលពីម្សិលមិញ សម្រាប់អ្នកពាក់ព័ន្ធព្រឹត្តិការណ៍ ២៨ វិច្ឆិកា ក្នុងនោះរកឃើញពីរករណី ដែលជនរងគ្រោះពីរនាក់ខាងលើ។ នៅសល់សំណាក ១ ៦០៥ ទៀតនឹងត្រូវធ្វើវិភាគបន្តនៅថ្ងៃ ០៨ ធ្នូ ២០២០ នេះ។ នៅព្រឹកនេះដែរ ក្រសួងនឹងបន្តតេស្តអ្នកពាក់ព័ន្ធព្រឹត្តិការណ៍ ២៨ វិច្ឆិកា នៅពហុកីឡដ្ឋានជាតិអូឡាំពិក និងតាមខេត្ត សម្រាប់អ្នកពាក់ព័ន្ធតាមខេត្ត៕	2020-12-08T09:34:00+07:00	kampucheathmey.com	https://www.kampucheathmey.com/local-news/24986

Subsets and Splits

No community queries yet

The top public SQL queries from the community will appear here once available.